
UZ OVO IZDANJE 


Djelo Rešada Kadića je bogato i tematski vrlo razuđeno. 
Uslovno bismo ga mogli podijeliti na književno - zagledano u 
prošlost, i novinarsko-publicističko - bilježenje aktualnoga. 

Kadić počinje svoju karijeru kao novinar prije Drugog 
svjetskog rata, a u režimu nakon toga perioda, iz političkih razloga, 
mora svoj javni glas da skriva iza pseudonima. Koliko iz 
profesionalne ljubavi toliko 1 zbog egzistencijalnih razloga Kadić 
nastavlja da piše za razne novine, a objavljuje i nekoliko akcionih i 
futurističkih romana. I kad je novinar, Kadić je najčešće pripovjedač, 
i ono što piše je priča o vremenu i ljudskim sudbinama. 

Izbor što je pred nama sadrži ono najvrijednije što je Rešad 
Kadić ostavio u literaturi. To su njegovi romani Hadži Lojo, 
Bašeskijin posljednji zapis i Izbor pripovjedaka. To je djelo vezano 
za osmanski 1 austrougarski period, inspirirano značajnim 
historijskim događajima i ličnostima. 

Rešad Kadić nije jedini koga je inspirirao naš klasik, 
neumorni hroničar zbivanja u Sarajevu, i šire, u XVIII stoljeću Mula 
Mustafa Bašeskija.! Više od pola stoljeća Bašeskija sjedi u svome 
zapisivanje, jer ,,sve što je napisano ostaje, što se pamti iščezne". 

Ovim romanom Kadić nam je htio približiti i oslikati toga 
hroničara onako kako ga je, iz njegovih zapisa, vidio. Preciznim 
rukopisom oživljuje Bašeskijin lik 1 tragom njegovog Ljetopisa 
donosi njegov ambijent 1 vrijeme. Tako vidimo skromnog i 
prilježnog zapisivača kako provodi svakodnevnicu, kako teško 
vezuje kraj s krajem, ali se ne tuži, vidimo ga kao brižnog supruga i 
oca, pobožnog derviša, istinoljubivog i zabrinutog zbog loših pojava 
u društvu u kome živi i na koje počesto reagira. Njegov moralni lik 
Kadić u cjelini ocrtava na samom kraju romana, kad Bašeskija, pred 
svoj posljednji zapis, a osjeća da je kraj blizu, svodi sam sa sobom 
račune, polaže ih pred sobom iskreno, smjernošću derviša koji cio 


! Darko Lukić, 
Abdulah Sidran: Bašeskija, pjesma u knjizi Sarajevska zbirka. 

život posmatra kao proputovanje do konačnog staništa u koje treba 
ponijeti čistu dušu. 

Bašeskijin posljednji zapis, pisan tragom Ljetopisa, i sam se 
doima kao hronika koja iznosi pred nas jednu sliku Sarajeva i u 
njemu niz različitih likova i sudbina, pisana jezikom karakterističnim 
za sarajevsku čaršiju u kojoj se sve uglavnom i zbiva. Upravo su to 
najvrijednije stranice ovoga romana, stranice sa kojih pulsira život 
Sarajeva. Tipičan život čaršije u kojoj vladaju nepisani zakoni i 
običaji, likovi po kojima se prepoznaju ambijent i vrijeme, običaji i 
društveni život koji se odvija u privatnim i javnim prostorima, a sve 
to na osnovi historijskih fakata. Nekoliko likova izvlači Kadić da bi 
što vjernije oslikao vrijeme. Tu je kasap Junus, mladić koji ne zna šta 
bi sa silnom snagom a tanahane, nježne duše, siromah bez zaleđa koji 
postaje žrtvom da bi se formalno udovoljilo pravdi, a njegovim 
dželatima nije ni do pravde ni do istine, nego do toga da namire neke 
svoje račune. Pogođen tragičnom sudbinom nedužnog mladića 
Bašeskija razmišlja o pravdi i nepravdi pa, posmatrajući jednu 
potjeru, sjetno veli da se moli za onoga koga gone, ali i za one koji 
gone, jer se ne zna ko je kriv. Tu je i tragična sudbina jednoga 
Ermenina, njegove kćerke i njenoga momka, pa fini, suptilni 
razgovori među dervišima u tekiji, iz kojih se kristaliziraju likovi. I 
tako, kroz priču o priči, Rešad Kadić zaokružuje svoje kazivanje o 
Sarajevu XVIII stoljeća, a sve to kroz Bašeskijin Ljetopis, Život 
ovoga hroničara 1 pisane historijske tragove. 

Drugi Kadićev roman, njegovo najobimnije djelo, Hadži Lojo 
govori o predaustrijskom vremenu Bosne, jednom prijelomnom 
historijskom trenutku. Sudbina cijele zemlje i njenih naroda odlučena 
je za zelenim stolom Berlinskog kongresa, kada je dogovoreno da 
Bosna i Hercegovina potpadne pod upravu Austro-Ugarske. Za 
Bošnjake posebno ta odluka je dubok rez kojim je prekinuta 
višestoljetna osmanska uprava a dolazi nova, sa drugačijom kulturom 
i civilizacijom. Taj čin izazvao je osjećanje prevarenosti od strane 
Stambola i svjetskih sila podjednako, osjećanje izgubljenosti ali 
istovremeno i bunta. Sarajevo, jezgro pobune, okuplja nekolicinu 
uglednika koji odlučuju da ustanu protiv presude Berlinskog 


kongresa. Na čelo pobune stavlja se Hadži Lojo, čovjek koga 
karakterizira jedino fizička snaga 1 neustrašivost, i naravno, 
domoljublje. Ta pobuna iskristalizirala je ideju o autonomiji Bosne. 
Nesazreli historijski uslovi 1 strategijski neosmišljen otpor nisu mogli 
rezultirati ničim drugim do nizom pojedinačnih tragedija i slomom 
ustanka. I, kako je skoro pola vijeka ranije pobuna Husein-kapetana 
Gradaščevića i ideja o nezavisnoj Bosni propala, a njen kolovođa 
završio u tuđini, tako je i Hadži Lojo, fizički 1 duhovno skršen, 
završio u zatvoru, pa u progonstvu. Ima tu neke sličnosti u zlehudoj 
sudbini ove zemlje vječno razapete između tuđih interesa. U ovom 
romanu vidi se to kroz put glavnog junaka, sudionika takve sudbine. 
On svoju Bosnu najprije vidi slobodnu i samostalnu, a kad se taj san 
sruši surovo i brzo, on je nosi u duši i umire sa neostvarenom željom 
o povratku. 

I ovdje Kadić obilato koristi historijska fakta i donosi sve 
relevantne javne ličnosti toga perioda, pa kroz ovaj roman defiliraju 
uglednici Sarajeva i Bosne, konzuli, fratri 1 drugi. 

Roman Hadži Lojo značajan nam je prije svega kao rijedak 
pisani trag o ljetu 1878. godine, o jednom specifičnom historijskom 
trenutku za Bosnu 1 Hercegovinu. 

Izbor pripovijedaka obuhvata bogat Kadićev opus tematski 
vezan za osmansko i austrougarsko razdoblje. I obimom i kvalitetom 
izdvaja se /lhamijin put u smrt, inspiriran tragičnom sudbinom 
Abdulvehaba Ilhamije (1773-1821), pjesnika na bosanskom, turskom 
i arapskom jeziku, šejha i narodnog učitelja 1 tribuna. Ovaj pjesnik 
bogatoga i raznovrsnog djela neobičan je i po svome životnom putu. 
Predani sufija u svojoj poeziji, i u životu je smjeran 1 ljudski čestit 
kako to zahtijeva Božiji zakon. Njegov pjesnički zanos i duša 
bogougodnika sudaraju se sa surovom stvarnošću punom 
svakojakoga zla. Ilhamija se buni na njemu jedini mogući način - 
svojom pjesmom. Ta pjesma razgaljuje dušu običnog čovjeka, on je 
prihvata, a to već postaje opasno po vlast. Stoga tadašnji namjesnik 
na Bosni Dželaludin-paša poziva pjesnika u Travnik na odgovornost. 
Upravo tu Rešad Kadić započinje svoju priču kroz koju vodi 
Ilhamiju na putu od rodnog Žepča do Travnika. Pjesnik taj put 


prevaljuje pješke, svjestan od samog početka da mu je to posljednje 
putovanje. Ide polahko, sabirući se sam sa sobom. Cio put je 
smjenjivanje snoviđenja 1 stvarnosti. Ilhamiji i na san dolazi Paša, 
okrutan i već pripravan da ga kazni i tu, samo na trenutak, vidimo 
pjesnika slabog i uplašenog, da bi se, odmah nakon buđenja, 
odbranio od te slabosti prizivanjem Boga i pouzdanjem da de mu 
Božija milost podariti snage da istraje uspravan. I taj se kraj bliži 
pjesnikovim dolaskom u Travnik, tu se razrješava drama koja lebdi 
nad junakom cijelog njegovog puta. Razgovor moćnika 1 pjesnika je 
kratak i konačan, jer su im pogledi na svijet sasvim oprečni. Ilhamiju 
vode u tvrđavu da ga zadave, a on, s uzdanjem u Boga, korača te 
posljednje korake zadovoljan što je ostao čvrst i ustrajan. 

Ilhamijin tragični kraj zbog pjesničkog bunta je bez primjera 
u našoj historiji književnosti. Međutim, pisac je ovog pjesnika 
idealizirao do te mjere da on, u jednom snu, na ispitu pred melekima 
koji traže da se prisjeti svojih loših postupaka, ne može da se sjeti 
nijednog grijeha koji bi zavrijedio pokajanje. I inače, kroz cijelu 
priču osjeća se romantičarska zanesenost pisca svojim glavnim likom 
i njegovom sudbinom. 

Kadić sasvim drugačije pristupa Omer-paši = Latasu, 
osmanskom velikodostojniku, poslatom u Bosnu sredinom prošloga 
vijeka da skrši otpor bosanskoga plemstva reformama Mahmuda 
Drugog. I ovdje autor ide tragom historijskih fakata i kroz njih 
donosi priču o ovome paši koga je Bosna zapamtila po krvavim 
posljedicama. Opet koristi postupak sjećanja kako bi nam predstavio 
životni put svoga junaka. Paša Latas, prebjego iz austrijske vojske 
još prije dvadeset 1 pet godina, je prihvatio islam. Bistar i ambiciozan 
ostvario je brzu 1 sjajnu karijeru. Kao sposobnog vojnog stratega i 
krišćanina porijeklom, sultan ga šalje kao najpodesniju ličnost da 
konačno smiri Bosnu. I ovaj to čini ne birajući sredstva, surovo kako 
to može samo čovjek okrenut isključivo karijeri i vlasti. Takozvana 
pacifikacija Bosne bila je bolna za zemlju u cjelini, a posebno Za niz 
značajnih ličnosti. I kad je završio progon nad bošnjačkim 
uglednicima, počeo je progoniti viđene ljude među kršćanima. Tako 
je pod udar njegove ,,pacifističke" palice došao i veoma ugledni 


fratar Ivan Franjo Jukić.? Povodom ovog zajedničkog stradanja pisac 
zaključuje: ,,Postade jasno da je sudbina Bosne i Hercegovine, kao i 
sudbina svih njenih ljudi bez obzira na vjeru i naciju nedjeljiva i 
zajednička i da je okupator jednih ujedno i okupator svih ostalih."? 

Progon kršćana uslovio je ozbiljnu zategnutost Carevine i 
Austrije, pa je posljedica toga bilo povlačenje Latasa iz Bosne. Čin 
odlaska propraćen je velikim veseljem i među plemstvom, koje je 
njegov dolazak primilo sa zebnjom, i među sirotinjom koja je 
polagala nade u njega, a sada, nakon dvue godine, ispratile su ga 
mržnja i kletve. 

Pisac prati Latasa do kraja njegovog života, do smrti u 
Istanbulu gdje mu niko nije spomenik podigao. Kadić njegovu 
životnu misiju zaključuje ovako: ,,Njegov su spomenik već davno sa 
zemljom sravnjeni grobovi po Bosni, Siriji, Kurdistanu, Albaniji, 
Kreti. Vode Save i Bosne, koje je hranio bosanskim mesom, davno 
su protekle."? 

U nizu priča iz ovoga izbora Kadić je hroničar zanimljivosti 
Sarajeva, gdje susrećemo skromne, obične ljude i njihove intimne 
drame, nesretne ljubavi, život mahale, nesviklost na novo došlo s 
austrougarskim periodom. Ovom posljednjom temom pisac se bavi u 
priči Posljednji Lubo. U uglednoj porodici Luba život teče po mjeri 
koju je uspostavio otac, strog prema sebi i prema ukućanima, koji 
tiho, u nekom tajnom savezu, to podnose. Njihov život je 
jednoobrazan, dani liče jedan na drugi sve dok otac ne umre, a sin 
pokušava da nastavi njegov posao živeći s majkom u slozi i 
opuštenoj atmosferi. Oni su upućeni jedno na drugo, zadovoljni 
svakodnevnicom do onog kobnog dana kada mladić upoznaje 
razuzdani život kafane i u njemu mladu Mađaricu. Odgojen na 
sasvim drugačijim moralnim normama mladić se ne snalazi, porok ga 
potpuno obuzeo pa iz dana u dan propada, imetak mu se osipa a 


? Jukića je Latas ubijedio da je pronevjerio novac namijenjen pomoći kršćanskoj 
sirotinji, uhapsio ga i protjerao u Istanbul u zatvor, a s najvećom mogućom kaznom 
- da se nikad ne može vratiti u Bosnu. 

3 Paša Latas, str. 269. 

4 Isto, str. 277-278. 


posao stoji. Kad gubi i posljednje uporište, majku koja ga i takvoga 
nježno voli, i sam umire a s njim izumire i porodica Luba. 

Tema propadanja mladih ljudi nespremnih da se bez lomova i 
tragičnih posljedica uključe u novo vrijeme dosta je korišćena u 
našoj literaturi s početka ovoga vijeka. Kadić joj pristupa s dosta 
nostalgije za starim, patrijarhalnim odnosima i saosjećanja sa 
zabludjelim svojim junakom. 

U nizu priča o običnim a velikim ljudima je i Carev imam. 
Kazuje nam priču o hafizu Ibrahimu, koji godine provodi prepisujući 
Kur'an. Čini to u ime Boga, smjerno i predano, jedan po jedan, 
ispisao ih je šezdeset 1 šest i kad se sprema da započne novi prijepis 
dolazi mu sarajevski uglednik a silnik i poručuje kod njega prijepis 
za koji je bitno da bude lijepo ispisan i ukrašen, a cijena nije bitna. 
Hafiz nikada nije prepisivao za novac, pa to 1 ovdje odbija. U 
međuvremenu, po odluci isto ga toga uglednika usmrćena su dvojica 
staraca bez krivice. Taj čin bolježljivog i već povučenog u kuću 
hafiza nagoni da sa posljednjom snagom ode do džamije i iskaže 
javni bunt. Bajram je, puna džamija očekuje praznični govor, a starac 
staloženo i razložno iznosi na vidjelo nedjelo toga uglednika i prijeti 
mu Božijom kaznom. I po dolasku kući ovaj imam Careve džamije 
po čemu je i dobio naziv carev imam, prepisani Kur'an poklanja 
jednome dervišu, jer je on dostojan da ga posjeduje i moli iz njega. A 
sutradan, smrt mu sklapa oči prije nego što su dželati došli da se 
namire. 

Poema Gazi Husrevbeg, sačinjena od osam zasebnih cjelina, 
zapravo je ciklus priča u stihu. To su storije o dolasku Gazije u 
Sarajevo 1 njegovim zadužbinama, njegovom dugogodišnjem životu 
u Sarajevu. Sve pjesme ove poeme pisane su u duhu i formi narodne 
poezije. 


Minka Memija 

BRATU REUFU 


1. 


- Lijepo, baš lijepo - šaptao je Mula Mustafa, zadovoljno se 
osvrćući po svom dućančiću-pisarni, smještenu nasuprot donjeg 
ulaza u harem Begove džamije. 

Bog zna otkad se skanjivao da to uradi. Velike vlažne mrlje, 
valjda od vode iz susjednih Begovih hala, bile su procvjetale po 
zidovima, da ih je bilo baš ružno vidjeti. Zato je odjutros poranio u 
susjedne Mudželite, nabavio zeleno obojena papira i počeo izrezivati 
zvijezde, mjesec 1 kojekakve ornamente 1 ptice pa ih pribijati po 
zidovima. Donio je i nekoliko levhi, a Avdaga berber poodavna mu 
je poklonio šareno naslikana zmaja, pa je 1 njega pribio kraj samih 
dućanskih vrata. 

Kad smjesti sećiju, ćitabe 1 peštahtu, još jednom se obazrije 
oko sebe pa umorno othuknu i zadovoljno se osmjehnu. Zaturi 
ahmediju, pogladi kratku kao vuna bijelu bradicu, pa sam sebe 
glasno pohvali: - Baš lijepo! Aferim, Mula Mustafa! 

Sjeti se u taj čas konja načinjena od konjske dlake koji je 
odskora stajao u Čantalovu dućanu i okolo kojeg se svijet kao na 
čudo kupio, pa odmahnu rukom: - Ama, nije ono za mene! Baška 
ovo, baška ono! 

Ne može otrpjeti, a da ne otvori tefter u koji je zapisivao sve 
važnije događaje koji su se zbivali u Šeheru. Položi ga preko koljena 
dohvati trstiku i umoči je u murećef pa sa zadovoljstvom zapisa 

- Ja, skromni Mula Mustafa, imao sam svoj dućan smješten 
uz hale ispod same Sahat-kule, uz mjesečnu kiriju od deset groša, 
koji je bio svakome pristupačan Za pisanje... 

Okitio sam ga raznim papirima, pa je tako okićen stajao... 

Sklopi tefter i ustade. Otvori dućanska vrata, izađe na sokak i 
zavrati glavu prema Sahat-kuli. Ljetno sunce ga pomilova po licu i 
zapljusnu svjetlošću i vedrinom. Mula Mustafa iznese ibrik, čučnu i 

opra ruke. 

Do podne je bilo ostalo još puna dva sahata. A vezir će, kako 
je bilo javljeno, stići oko podne. Mula-Mustafa po običaju zažmiri na 
desno oko, misleći pri tome na novoga vezira. - Ih, po Bogu si brat, 
šta li će nam ovaj donijeti... 

Onda se sjeti šta mu je nevjesta rekla kad je jutros polazio od 
kuće i vidio da nema kud: nijedna se mušterija nije odjutros pojavila 
na vratima, a nije bilo u izgledu da će do podne bilo ko izbiti pa da se 
što zapiše i zaradi. Misleći o tome, zbunjeno se nakašlja i priđe zidu 
gdje je u maloj udubini stajao plitak bakreni tas, s hrpicom nabacanih 
akči. U njega bi Mula Mustafa, kad god je mogao, ubacivao po koju 
akču, da na kraju svakog mjeseca sabere onih deset groša 1 odnese ih 
muteveliji na ime kirije. I prije bi, kad god bi mu pripustilo, prilazio 
tasu 1 uzamljivao koliko mu je trebalo i koliko je moglo izaći, da 
prvom prilikom pošteno vrati i zahvali se mrtvom Gaziji. 

Činio je to kao da je Gazija živ i kao da stoji pred njim i sluša 
ga. 

Kad priđe tasu, savi ruke preko prsa i smjerno pozdravi: 

- Selamun alejkum, Gazi Husrevbeže! 

Pošutje malo, pa onda nešto krupnijim glasom sam sebi 
odgovori: 

- Alejkumu-s-selam, Mula Mustafa. Merhaba. Merhaba, koje 
dobro? 

- Ama, kako ću ti rijet... - poče Mula Mustafa da se uvija. - 
Otanjilo se, moj dobri Gazi Husrevbeže, pa, ko velim, smijem li te 
nešto zamoliti... 

- Da uzajmiš koji groš, ha? 

- Eh, eh!... 

- Uzmi, br'te Mula Mustafa, uzmi! Vidi kol'ko ima u tasu, pa 
uzmi. 

- A ja ću vratit' posigurno ću vratit" 

- Ama, zar te pitam! 

Mula Mustafa iskrenu tas na dlan, izbroji tri groša 1 deset akči 
i kaza koliko je našao, pa vraćajući tas na njegovo mjesto glasno se 
zahvali: 

- Allah ti lijepi džennet dao, moj dobri Husrevbeže! Kako ti 
meni, tako milostivi Allah tebi iz svoje neiscrpne hazne, Amin! 

Hitro navuče džubu 1 skonta da pokupuje što mu treba kad se 
bude vraćao s dočeka, jer čaršija je ionako bila već napola zatvorena. 
Usput svrati do Avdage berbera, ali ga ne zateče u berbernici. I on je 
bio otišao na doček. Mula Mustafa se uputi kroz džamijski harem i 
po običaju se zaustavi kraj Gazijina turbeta gdje prouči i pokloni 
Fatihu, a zatim krenu kroz Sarače i ubrza prema Šeherćehajinoj 
ćupriji, kuda je vezir trebao proći. 

Na ćupriji i okolo nje već se bila okupila silna svjetina, pa su 
zaptije s mukom održavale prolaz. Dan je bio vedar i tih, bez ijednog 
oblačka ili vjetra. Boje i zvukovi su bili rijetko topli i jasni. 
Alifakovac, čist 1 bijel nakon noćašnje kiše, činilo se kao da lebdi 
pod nježnim plavetnilom neba. 

Preko ćuprije i uz strmi alifakovački put, s obje strane 
pritisnut radoznalom svjetinom, s vremena na vrijeme su promicali 
sarajevski uglednici, koji su išli u susret veziru. Rano jutros do na 
Kozju ćupriju već su bili izašli visoki turski činovnici da tu, po 
starom adetu, dočekaju i pozdrave vezira. 

Mula Mustafa se nekako probi do ćuprije pa se nasloni na 
kameni korkaluk i tu ostade da seiri 1 čeka. 

Dok su predstavnici Šehera žurno promicali, svjetina je 
upirala prstima i glasno pogađala ko je ko, živo prateći svaku novu 
pojavu i svaku značajniju ličnost. 

- Ih, ja plaha bajraka u sarača! - ču se u času kad naiđe sarački 
esnafbaša u pratnji bajraktara zametnuta ogromnim  svilenim 
bajrakom. Iza njih naiđoše 1 predstavnici ostalih esnafa, s bogato 
izvezenim esnafskim bajracima. 

- Uh, što je muftija grohn'o! Vidi ga, jedva taba! - začu se iz 
gomile kad naiđe sarajevski muftija, opkoljen hodžama koje su ga 
pratile. 

- A vidi što su ga hodže skolile! - dočeka drugi, upirući 
prstom u buljuk hodžu u tankim ljetnim latama i žutim mestvama na 
nogama. 

- Je 1' ono vladika? - upita neko na sav glas. 

- Koji? 

- Onaj kabasti, crni. 

Novi vladika Pajsije, u pratnji paroha i đakona i nekoliko 
uglednih srpskih trgovaca i općinara, prelazilo je preko ćuprije. Svi 
su odreda bili odjeveni u modre i crne džoke, u čizmama ili 
postulama na nogama, samo je vladika bio odjeven u svečani 
vladičanski ornat, dok su popovi bili u mantijama. 

- Ma stani bolan, ošćuni me, kud si navro! - opsova neko 
naglas. 

- A vidi fratara! Eno, ono him je glavni! 

- Koji to, koji? 

- Onaj u sredini, velikački. 

Fojnički gvardijan, okružen trojicom fratara, žustro je gazio 
preko ćuprije, dok su im krajevi habita široko landarali oko golih 
gležnjeva. 

- Njih njihovi Zovu ujacima. 

- Što li to? 

- Daj pa znaj! Taki him je adet. 

- Eto i Jehudija. Eno i hahambaše! 

Dok se gomila propinje na prste i međusobno objašnjava, 
grupa sarajevskih Jevreja, trgovaca i sarafa, odreda obučenih u 
tamnomodre čohali čakšire s plavim mestvama na nogama, sitnim 
koracima grabi preko ćuprije. Na čelu im je sarajevski hahambaša, 
koji se usput potiho dogovara sa svojim općinarima. 

- A vidi Toge, kurvina sina, što je zajordamio! - okomi se 
neko u sav glas na kršna zaptiju koji naiđe na konju, kandžijom 
prijeteći 1 potiskujući svijet ustranu. 

- Jah, i ne zajordamio! Zapalo mu, pasjem sinu! Naj'o se 
bosanskog hljeba pa uz'o fursat. Jakako! 

Ćurčije izazvaše naročitu živost među okupljenim mnoštvom. 
Naprijed je jahao ćurčibaša noseći zlatom izvezen bajrak, s teškim 
srebrnim kitama na dnu, a iza njega je išao mlad pristao čauš, 
odjeven u bogato izvezenu odjeću, ukrašenu više zlatom nego 
svilom. Rukavi su mu bili visoko zagrnuti, a ruke snažne 1 pune. U 
desnici je nosio topuz i na topuzu vezen djevojački jagluk. 


15 


Kad stigoše na sredinu ćuprije, ćurčibaša razigra konja, a čauš 
baci topuz u ruke i muklo jeknu od prevelike muške snage i jedrine. 

- Ačkosun! - zaori se sa svih strana. 

U to naiđe buljuk gizdavo odjevenih ajana s pozlaćenim 
pusatom i crvenim kabanicama na plećima. Jahali su na utilim 
konjima, opremljenim bogatim rahtom. 

Svjetina se ponovo umiri 1 istegnu vratove, navodeći 
poimenice čas ovoga čas onoga ajana. Onako opremljeni i pod 
oružjem, izgledali su im sada sasvim drukčije nego pri 
svakodnevnim susretima u čaršiji i po kahvama. 

Iza njih, tih i umiljat kao djevojka, s rukama na prstima, naiđe 
Mehmed-efendija Kjuranija, zvani Mejlija, gorljiv derviš i neženja, 
čuven u Sarajevu kao kaligraf i pjesnik. On kao da se zbuni pred 
tolikom svjetinom koja ga je sa svih strana radoznalo gledala, pa na 
čas zastade nasred ćuprije 1 okrenu ustranu, a ljudi mu napraviše 
prolaz i propustiše ga. 

- Ah, ja kud li je to Mejlija poš'o? - upita se Mula Mustafa 
poluglasno, nenaviknut da Mejliju viđa u sličnim zgodama. 

Odmah iza ajana promače jedna jeničarska orta s turnadžijom 
na čelu. Svi su bili pod kalpacima, u zagarijama i obući od kajsara, 
baš kao da su krenuli na vojnu. Mnogi među svjetinom štrecnuše 
gledajući ih. Padoše im na um desti ratni pohodi, nakon kojih bi 
Sarajevo gotovo opustilo. Jeničari su gazili šutke, na izgled ljutiti i 
neraspoloženi i pomalo žureći, samo je oružje na njima potiho 
zveckalo. 

Promiču tako bijele hodžinske ahmedije i zeleni kauci, 
kamilavke i habiti, svileni esnafski bajraci i bogato ukrašeno oružje, 
konjanici i pješaci, bjelobrade hodže i mrki đakoni, žustri fratri _i 
krotki rabini. Svi sa svojim ljudima i općinarima, a uz njih ozbiljne i 
dostojanstvene esnafbaše 1 ponositi čauši, ajani, bezi i age, bogati 
trgovci, sarafi, jeničari 1 zaptije. Svijet stoji 1 gleda pokazuje i 
dovikuje. Svi sliči ogromnom roju koji podrhtava i zuji, dok se 
sunce, veselo, raskošno i nasmijano uspinje prema sredini neba. 

Na koncu duge, nesređene povorke, u kojoj je svako išao 
kako je stizao, jahalo je nekoliko zaptija, a za njima je išao Ramo 

Cigan, s rukama punih goveđih utroba koje je povazdan prodavao po 
čaršiji, derući se koliko ga grlo nosi: 

- Za mačke-ece! 

- Jesi 1' to 1 ti poš'o prid vezira? viknu neko iz gomile, koja 
udari u smijeh. Ramo nešto krupno kresnu na ciganskom jeziku i 
zamače pod ćupriju da čisti i pere utrobe. 

Svijet napokon odahnu od duga seirenja i gledanja, pa se 
zatalasa i razgiba, jer mostom niko više nije nailazio. 

Za to vrijeme gore, na Kozjoj ćupriji, uglednici koji su izašli 
na doček, redali su se na selamluk. Prvi je, s desne strane, stao 
sarajevski muftija, pa onda kadija, pa muderrisi, a za njima ostala 
ulema. Zatim su stale 1 spahije i jeničari, a iza njih esnafi. Prvi su 
među esnafima bile akmeščije, a poslijednji kasapi i krpedžija. 
Onako kako su bili stali i poredali se tako će dočekati vezira, 
pozdraviti ga i dopratiti do Begluka. 

Tu će vezir odsjesti da se odmori, a onda de se dići i s 
pratnjom krenuti u Travnik. 

Kroz ono poldrug sahata koliko je proteklo do vezirova 
dolaska, svijet je sebi našao novu razonoću. Bio je to ovaj put ćoravi 
i suludi Salčin, jedan od najpoznatijih čaršijskih mazluma, čiji se 
glavni marifetluk sastojao u tome što je znao kao horoz zaklepetati 
pa otegnuto i dugo zakukurijekati. Kad god bi se Salčin, nakon što bi 
mu dobacili koju sitnu paru, pljesnuo dlanovima o bedra i 
zakukurijekao, sa svih strana bi zaorio smijeh i dovikivanje. Tad bi i 
bijelo Salčinovo oko, golemo i izbuljeno kao obareno jaje, za čas 
oživjelo, baš kao da je i ono progledalo i nasmijalo se. 

- Mašallah, Salčine, mašallah! Ačkosun! Hajde, još jednom 
da čujemo! 

- Kukurjeku-uuu! 

- Ih, Salčine, da ti je još koka, pa da noćas okokaš! 

- Kukurjeku-uuu! 

Smijeh, razuzdan i bezbrižan, prsnuo bi među onim najbližim, 
pa se kao talas širio i dalje prenosio. 

Premda je naoko sve izgledalo vedro i raspoloženo, bilo je u 
tome prijepodnevu mnogo skrivene i zgusnute brige, osobito među 

prvacima. Svaki se u sebi pitao kakav će biti 1 šta li će donijeti novi 
vezir. Jer, Bosna je svašta zapamtila, više zla nego dobra. 

Novi vezir će tri dana provesti u Sarajevu, a onda će krenuti u 
Travnik. Nije prilika da će se za tri dana nešto krupnije dogoditi, ali, 
kad počnu stizati pozivi iz Travnika, mnogi će se u brizi 1 strahu 
zapitati što li ga vezir zove i šta ga čeka u Travniku. Pa zar je onda 
bilo čudo što su mnogi sa skrivenom zebnjom očekivali vezira? 

Napokon, kad se sunce već bilo ispelo nasred neba, odozgo, s 
Alifakovca, začuše se pucnji i povici: - Čok jaša, mašallah! - Odmah 
zatim, kao prigušeno zujanje pčelinjeg roja, začuše se borije i 
talambasi. Iza toga zagrmješe i topovi sa Žute tabije. 

Svjetina se uskomeša. Bio je to posiguran znak da je vezir 
stigao navrh Alifakovca, treptao u bogatom šarenilu boja. Dvije su se 
boje najviše isticale: zelena 1 bijela. Bijeljele su se sarajevske kuće, 
groblja češme i džamije; zelenile su se bezbrojne bašče i avlije, 
šljivici i vitki jablanovi, koji su se dizali svuda po Šeheru. A 
Miljacka, slobodna i nesputana, mehko se razlijevala i tekla niz svoje 
korito. Počevši od bujne bašče mevlevijske tekije na Bembaši, odakle 
je počinjao Šeher, pa sve dolje do posljednjih bašči ispod Hiseta, 
okrećući usput desetine niz rijeku nanizanih mlinova. 

- Eto hin! 

Zurle, talambasi i bubnjevi ponovo odjeknuše, ali ovaj put 
mnogo bliže i jasnije. Činilo se da ne odjekuju u ušima, već u samim 
utrobama. Kao da su krčili put veziru 1 njegovoj pratnji koja se 
spuštala niz Alifakovac, između kuća na desnoj i musafirskog groblja 
na lijevoj strani mahale. 

Svijet se pritajio, pa kao da 1 ne diše. Sve se oči pretvorile u 
jedno oko, koje upija svaku sliku i svaki pokret. 

Kad glazba promače i kad vezir stupi na ćupriju, svjetina se 
još jednom zatalasa i zašumi kao krupna ljetna kiša, a onda se 
najednom smiri i Zamre. 

Vezir je bio sredovječan, tankovijast čovjek, gotovo zemljaste 
puti s teškim olovnim pogledom i sa tubastim, zagasito crvenim 
turbanom na glavi. Zelenkasto-modra dolama gorjela je na njemu od 
zlatnih kita 1 širita, dok mu je pogled kružio nad svjetinom. Desnom 

je rukom držao kajasu krasne, kao čađ crne arapske bedevije čija se 
dlaka blistavo prelijevala na suncu, dok je lijevu držao na slabini i 
dostojanstveno jahao. 

U čitavoj njegovoj pojavi i licu, obraslu u kratko podšišanu 
crnu bradu, bilo je nečega i ponosnog i otmjenog, ali isto toliko i 
opreznog i prezrivog. 

Najednom, kad je čelo vezirove najuže pratnje već bilo stiglo 
na drugi kraj ćuprije, dogodi se nešto neočekivano, što razbi tišinu i 
radoznalost, a unese zaprepaštenje i strah. Budalasti Salčin, na kojeg 
se niko više nije ni obazirao, iznenada iskoči iz mnoštva i stade pred 
vezirovu bedeviju, pa udarivši dlanovima o  bedra glasno 
zakukurijeka. Bedevija uplašeno frknu 1 poskoči ustanu, dok joj 
stražnje noge počeše uznemireno podrhtavati. Vezir se, iznenađen i 
zbunjen, za čas zanjiha u sedlu i rukama uhvati za unkaš, dok mu se 
oči uplašeno razrogačiše, pri čemu se ukazaše krupne, žućkaste 
bjeločnice. 

Na čelu povorke nasta pometanja, a onaj isti maloprijašnji 
zaptija, koji kao da iz zemlje izniče, izmahnu kandžijom i nasrnu na 
Salčina. Preplašena bedevija napravi još neliko razigranih koraka pa 
se smiri i krenu, a vezirova pratnja za njom. Brojni pogledi iz pratnje, 
mrki i prijeteći, šibali su po gomili i zabadali se u nju. Nijedan se 
glas nije čuo, ali je iznad svega visilo pitanje: šta će se sada zbiti? 

Ali, ništa se ne dogodi. Samo je Toga, previjen preko konja, 
zamahivao kandžijom i gonio Salčina, dok se kandžija u jednom času 
ne saplete oko Salčinovih očiju. Mazlum živinski dreknu, jer ga kraj 
kandžije dohvati baš po onom izbuljenom oku, na šta se svjetina 
uskomeša i uzbuni. Neko iz gomile u sav glas povika: 

- Ostavi mazluma, pasji sine! 

Toga bijesno diže glavu i poče prijetiti i psovati pogani 
Bosna-millet, nakon čega se povici iz gomile udesetostručiše, a 
mnoge se ruke prijeteći digoše. Salčin to iskoristi pa šmugnu među, 
svjetinu, a zaptija, videći da nema kud, vrati konja i obori niz ćupriju, 
praćen glasnim pogrdama i psovkama. 

Ostatak povorke prođe kroz tišinu, kao da ničega nije bilo i 
kao da se ništa dogodilo nije. 

Čim pratnja zamače preko ćuprije, okupljena svjetina se 
zaljulja i zažegori. Rasu se kao ogroman mravinjak i razmili na sve 
strane. Dvije-tri grupe obijesne mladarije i lola počeše se dovikivati s 
jedne na drugu stranu ćuprije, a Mula Mustafa umoran od duga 
stajanja 1 seirenja postaja još malo pa i on krenu. Uputi se prema 
Carevoj džamiji, jer je podne bilo davno učilo, pa se poboja da mu 
vakat ne prođe. 

Kad klanja i iziđe iz džamije, ponovo nabasa na gomilu, mada 
je vezir sa svojom svitom već davno bio otišao u Begluk da se 
odmori. Mula Mustafa se začudi i zapita šta li je sad. 

Svijet se ovaj put nije okupljao poradi vezira. Zbijao se oko 
jedne oniske krčme u Latinluku koju su zaptije bile opkolile, i uzalud 
nastojeći da rastjeraju brojne besposličare i radoznalce. 

U krčmi je, za oniskim grubo istesanim stolom, sjedio poznati 
sarajevski kasap Junuz, div čovjek, i mračno buljio preda se. Pred 
njim je bio zaboden ogroman kasapski nož, a okolo, po stolu, bili su 
razbacani sahani, nenačeta ovčija glavuša, duhankesa, čakmak, 
bardak s rakijom i još kojekakve sitnice. 

S časa na čas Junuz bi se kao iza sna prenuo, ruknuo kao vo i 
počeo da pljuje i psuje sve redom, ne štedeći nikoga, a novoga vezira 
ponajmanje. Bilo je to ono mračno i strašno bosansko pijanstvo od 
kojeg čovjeka hvata strah 1 u kojem se očekuje samo nesreća i krv. 

U krčmi nije bilo nikoga osim krčmarice Anke sakrivene iza 
terđaha, i nekolicine zaptija, koji su podalje stajali i prežali da Junuz 
zakunja, pa da ga onda zaskoče i vežu. Ali, kad god bi im se učinilo 
da je Junuz zakunjao, pa pokušali da mu se približe, on bi se prenuo i 
prihvatio za nož. Ispod kratkog rukava bijele bezne košulje ukazala 
bi se kao stegno debela mišica, a nož bi bljesnuo blistav i opak kao 
guja. Zaptije bi uplašeno ustuknule, a Junuz bi malo otpio iz bardaka 
i nastavio da psuje još poganije i žešće. 

Svijet, načičkan na vrata i prozore, radoznalo je pratio 
Junuzov gaziluk, dok su zaptije s vremena na vrijeme kao bijesne 
istrčavale iz krčme i razgonile gomilu. 

Kad Mula Mustafa stiže pred krčmu, zaptije baš tada istrčaše 
na sokak 1 razbježaše se zajedno s okupljeim radoznalcima, a na 

vratima se pojavi Junuz s golim nožem u ruci, propet i snažan kao 
hrast. 

- Šta je, što bježite, kukavice! 'Vamo, 'vamo, da vas vidim! 
'Vamo, na mejdan! - vikao je s vrata. 

Prostor pred krčmom ostade čist kao dlan i samo se Mula 
Mustafa tu zateče. Svi ostali bili su se razbježali. 

Junuz svrati pogled na starca koji je onako sitan i malo 
poguren brzao ispred krčme, s lijevom rukom zaturenom ispod 
džube. 

- Mula Mustafa, jesi I? to ti? — doviknu mu Junuz i 
nadlanicom otra usta, idući mu u susret. Išao je tromo i nesigurno, 
stežući nož u ruci. 

Zbošće ga, dina mi! Ne dajte, ljudi! - viknu neko u strahu. 

Mula Mustafa zastade 1 diže glavu. 

Junuz mu priđe, pa gledajući odozgo, za dvije glave viši od 
starca, rastežući upita: 

- Mula Mustafa, znaš li ti mene? 

Starac iskrivi vrat i po običaju zaškilji na desno oko. 

- Znam, efendum, znam - odgovori tvrdo, s osjetnim 
prijekorom u glasu. 

- A koji sam, kad znaš? Dede, da čujem! 

- Ti si Junuz. Rahmetli Alijagin. Otac ti je bio dobar čoj'k. 
Dobar! 

- A ja, zar ja nisam?... - isprsi se Junus prkosno. 

- Dobar je Allah, džellešanuhu, koji te takog drži! - dočeka 
starac 1 s prezirom svrati pogled ustranu. 

- A šta to u mene ne valja, da čujem! - prostenja Junuz i 
prijeteči puhnu na nos. 

Svijet, koji je bio natisnuo s obje strane sokaka, ali podobro 
udaljen od obojice, uvukao dušu u se. A zaptije se ukočile pa ni da se 
maknu. 

- Šta ti ne valja? - pitaš - ponovi Mula Mustafa strogo, oštro 
gledajući u zakrvavljene Junuzove oči: - Ne valja ti što od sebe 
sramotu praviš, jazuk ti bilo! Pogledaj se kakav si! Zar ti to valja? Da 
ti rahmetli babo iz mezara ustane pa da te takog vidi, haramio bi ti 

što si mu evlad! Jazuk ti bilo! Stid te bilo i Boga i svijeta! Zar sam te 
ja tome u mektebu učio? Kazuj, da čujem!... Zar te nije strah od Boga 
i stid od svijeta jadan ne bio! 

- Dok je govorio, zelene Mula Mustafine oči su gorjele od 
srdžbe, a bijela kratka brada je ljutito podrhtavala. Onda sastavi 
džubu na prsima baš kao da se želio obraniti od Junuzove blizine, pa 
okrenu glavu ustranu. 

Junuz je za sve to vrijeme bez riječi stajao. Onda se sav 
strese, dok nekakav čudan plač, sličan ridanju, provali iz njega. 

- Moram, Mula Mustafa, moram! Vidiš li ti, bolan, šta se radi 
s nama, Vidiš 11? 

- A šta se to radi, da čujem, šta? 

- Pa ono danas s budalastim Salčinom! Jesi I' vidio što ga bije 
onaj kurvin sin? Samo, lahko je na mazluma, nek' udari na mene, na 
mene! 

- Pa ti to zbog Salčina, ha? 

-Bezbeli! Ne dam da ga biju! Nas niko ne smije biti. Mi smo 
ovdi na svom topraku. Stojnici! A oni, ko su oni da nas biju? Tuđini, 
Turkuše. 

Pa odjednom, kao da mu nešto bi, Junuz se zagrcnu od plača i 
uze da traži i ljubi Mula Mustafinu ruku. 

Zaptije počeše da se prikradaju. Prvi je išao Toga, koji je 
danas na ćupriji iskandžijao Salčina. 

Junuz ih primijeti pa prijeteći diže nož. 

- Ne prilaz'te, pasji sinovi. Džigericu ću vam na nožu izvadit"! 
A ti, Toga, kurvin sine, s tobom ću ja nabaška račun svidjeti! 
Nabaška, dobro zapamti! Nisam ja hudi Salčin pa da me kandžijaš! 
Ja ću tebe k'o horoza! 'Vako, 'vako! - razmahivao je Junuz nožem. 

Mula Mustafa se umiješa: 

- Ostav'te ga, on će sa mnom! Hajde, sinak, ostavi nož, pa 
hajdemo. 

- Majku li vam ! - prijetio je Junuz, zakrvavljeno pogledajući 
u zaptije. Onda se okrenu Mula Mustafi, pa obmotavajući pojas koji 
mu se bio odmotao i na pola spao sa čakšira, nastavi: - Ne bojim se ja 
njih, pa da hin je stotinu! Hajde, udrite, čekam vas! 

- Nemoj, sinak, poslušaj me! Ostavi nož, pa ćemo zajedno. 

- Kad ti Mula Mustafa kažeš, hoću. Samo, nek' mi oni ne 
prilaze! Vallahi, sviju ću hin k'o janjce! 

- Niko te neće darnuti. Hajdemo, sinak! Ti ćeš sa mnom. Mati 
te, bezbeli, čeka kod kuće, brine se. 

Kad mu starac spomenu mater, Junuz se kao dijete raznježi. I 
nanovo zaplaka. 

- O'kle znaš da me mati čeka?... Dva dana je nisam vidio! 
Kupiću joj ćahiju i ponijeti. Ih, al' sam se zaželio matere! 

- Eh, eh, tako moj sinak, tako! Pripazi mater dok je imaš. Ona 
ti je najveći dost. Čuvaj je...! Već, ostavi nož, pa hajdemo. 

Mahnuvši rukom spram zaptija, Mula Mustafa uhvati Junuza 
ispod mišice i povede ga. Onako sitan spram divovskog Junuzova 
rasta, izgledao je malušan kao dijete. 

Svijet 1 zaptije ostadoše kao u čudu. Samo se Toga izdaleka 
uputi za njima. 

Kad prođoše kroz čaršiju 1 stigoše do pod Sagrdžije, Mula 
Mustafa zastade. 

- A sad, pravo kući! Da se nisi nikud svrać'o! Zapamti: mati 
te čeka 1 brine se! 

- Neću, Mula Mustafa, dina mi! Neću nikud. Pravo ću kući! 

- Hajde, s hajrom! A kad se lijepo otrijezniš i ispavaš, dođi mi 
doli u dućan, imam ti nešto rijet. Čuješ 1i? 

- Čujem, Mula Mustafa. 

- Hajde sad! 

Junuz se uputi uza Sagrdžije. Išao je pognute glave i napola 
žmireći, ali se nije zavaljivao. 

- Allahselamet... - šapnu starac prateći ga pogledom, pa se 
preko Baščaršije i kroz Sarače uputi u dućan. Usput susrete Togu. 

- Ostavi ga, čuješ li! Zar ne vidiš kakav je. Ne traži belaja, 
kažem ti! 

Toga ga mrko pogleda, ali ništa ne reče. Postaja još malo, pa i 
on krenu za Mula Mustafom. 

Kad stiže u dućan, Mula Mustafa uze zembilj i pokupova što 
je trebalo za kuće. Pred idindiju izbi neka žena, a nakon nje još jedan 

seljak, da im se prepišu presude o diobi. Oboje ostaviše groš i po. 

Umalo iza toga izbi i Avdo, najmlađi Mula Mustafin unuk, 
kojeg starac zaprti punim zembiljom. 

- Polajnak i čuvaj se! Kaži nani da ću ja večeras u tekiju! - 
doviknu za njim. 

Kako je bilo uoči petka, to Mula Mustafa ranije zatvori dućan 
i uputi se prema Mevlevijskoj tekiji na Bembaši. 

Premda nije pripadao mevlevijskom već kaderijskom redu 
derviša, čija je tekija bila na Vrbanjuši, ponekad bi odlazio i u tekiju 
na Bembaši. Drago mu je bilo slušati šeh-Nasira, koji je poslije zikra 
tumačio Mesneviju, nakon čega je ponekad dugo i zanimljivo 
pripovijedao o ljudima i dalekim zemljama kojim je putovao. 

Prije nego što je pao prvi sumrak, simahana tekije na Bembaši 
bila je dupke puna. Bili su to većinom esnafije i mali ljudi iz čaršije, 
koji su pripadali mevlevijskom redu i dolazili u tekiju na Zikr. 

Nakon što se klanjala jacija i obavio zikr, šeh Nasir otpoče 
kazivati Mesneviju. Govorio je smireno i zamišljeno lagano se 
njišući u pasu. S vremena na vrijeme bi digao glavu i pogledom 
prešao po prepunoj simahani. Glava mu je bila mršava i duga, kao da 
je oglodana do samih kostiju. Bijeli i oštri zubi i zelene šeh-Nasirove 
oči davali su toj glavi strog i prijeteći izraz. Dok je govorio, oštra 
vratna jabučica, na dugu tanku vratu, penjala bi mu se do pod samo 
grlo i tu zastajala pa se opet spuštala i ponovno penjala. Visoki bijeli 
kauk, omotan zelenom tkaninom, činio je šeh-Nasira još višim, a 
zbog zelene hrke koja je bila na njemu, pričinjao se kao visok iz 
trave izrastao nišan. 

Šeh Nasir je po materi bio Bošnjak, a po ocu Kurd. Otac mu 
je bio tabor-imam, pa je s vojskom davno nekad izbio u Bosnu i tu se 
oženio. Govorilo se da je bio vrlo učen i da bi posigurno dotjerao do 
muftije da nije bio živa i nemirna duha i da se tamo nekome nije 
zamjerio, zbog čega je zauvijek, ostao tabor-imam. S vojskom je 
krenuo dalje iz Bosne i obišao čitavo Carstvo, a kad je umro, Žena 
mu se opet vratila u Bosnu i dovela sina koji se bio gotovo 
zamomčio. Sin, ovaj isti šeh Nasir, uz oca je mnogo nešta vidio i 
naučio, a hodajući po svijetu obogatio je svoje znanje i životno 

iskustvo. Osim materinskog jezika govorio je još 1 turski, arapski, 
perzijski i grčki. 

Kad mu je mati umrla, on se stalno nastanio u tekiji na 
Bembaši, gdje je izabran za šeha. Nije se nikada ženio, a u Sarajevu 
se šapatom govorilo da šeh Nasir zna sakupiti dairu i da su ljudi u 
gluho doba noći slušali lupu i čudne glasove iz tekije. Važio je za 
učena, spram sebe i drugih vrlo stroga čovjeka, pa su ga Sarajlije s 
poštovanjem susretale 1 pribojavala ga se. 

Poslije kazivanja Mesnevije otpoče sijeljenje i razgovor. 

Poče se dijeliti čaj i ssmahanom pođe onaj tihi, suzdržljivi 
polušapat, kojim ljudi obično govore u društvu onih koje poštuju i 
pred kojim se ustručavaju. Neko glasnije spomenu današnji dolazak 
vezira 1 događaj s kasapom Junuzom, a derviš Salih, papučija iz 
Sarača, čovjek čista srca ali djetinje pameti, okrenu se šeh-Nasiru pa 
će, onako iznebuha: 

- Šeh-Nasire, da mi nešto kažeš! 

- Eh, da čujem, derviš Salih. 

- Odavno te hoću da pitam: što je Allah, džellešanuhu, stvorio 
uš, kad je uš pogana i kad udi insanu? 

- Neuzubillah! - dočeka neko poluglasno. Svi naćuliše uši, a 
simahana naglo utihnu. 

- Sve ima svoje, derviš Salih. Ništa na dunjaluku nije džaba, 
pa tako ni uš - zamišljeno će šeh Nasir. 

- Pa kad sve ima svoje, reci mi onda što će uš? - zaintači 
derviš Salih ponovno. 

- Da bi ujedala ugursuze koji se ne čiste i natjerivala ih da se 
peru i kupaju, eto zašto će - odgovori šeh Nasir, pa zažmiri na oba 
oka 1 suzdržljivo se nasmija. 

Odgovor dođe naglo i neočekivano, pa izazva opće 
raspoloženje u simahani, dok neko poluglasno dočeka: 

- Allahu alemu, baš sve na svijetu ima svoje! 

- Ima jah, samo daj pa znaj! 

Neko zatim upola glasa poče pripovijedati da se nešto 
pojavilo na Bistriku, ali ne kaza šta je to ,,nešto", nego reče da već 
treću noć padaju kamenice na kuću sarača Pehle. A kuća nova. Pehla 

je nedavno napravio i tek uselio u nju. 

Za čas se o tome otvori priča, ali nekako oprezna i bojažljiva. 
Šeh Nasir je za to vrijeme sjedio na svom mjestu i poluzatvorenih 
očiju lagano se njihao u pasu. 

- Kažu da je Pehla bojio kamenice koje su padale u avliju i 
nosio ih u Miljacku, a sutradan su te iste kamenice opet padale u 
avliju! 

Ljude prođe tiha jeza i mnogi se strese pri pomisli da će 
noćas, kad se bude vradao kući, morati prodi kraj groblja. 

- Ko zna šta je po srijedi... - neko će neodređeno. 

- Ama, zna se šta je! Šejtani, nalet hin bilo, eto šta! Ud'rilo 
mu na kuću - prokinu Nuraga kazaz i puhnu preda se. 

- Šeh-Nasire, šta ti veliš? 

- Hm! - učini šeh Nasir i odmahnu rukoin, baš kao da odbija 
nekoga ko mu je dosadan, a dovezao ga se. 

- More |' bit! ono što reče Nuraga? Šeh Nasir prestade da se 
njiše. 

- Neka se Pehla raspita 1 sazna ko mu je mani na kuću i ko bi 
hotio da useli umjesto njega, pa će otjerati džine - odgovori mirno i 
pređe pogledom po simahani. 

- Bogami baš, i to bi moglo bit"! Kakav je vakat i kakva 
svijeta danas ima, ne reci ništa! 

Mnogima kao da bi žao što šeh Nasir na taj način prekide 
priču, pa zašutješe. Samo Nuraga kazaz ne može otrpjeti. 

- Ne mere se rijet da 1 toga nije bivalo i da i sad ne biva. Hoću 
rijet šejtana ... 

- Bezbeli da je bivalo i da sad biva - oštro će šeh Nasir. - U 
onoga što se baca na Pehlinu kuću, u toga se šejtan zasigurno uvuk'o. 
Jer, gdje god je zlo i nevaljalstvo u insanu, tu je šejtan! Zato se insan 
treba odupirat' zlu i tući šejtana. Davit' ga u sebi! 

- Duboko! - šapnu Mula Mustafa poluglasno. 

Kad se nali drugi čaj, Mula Mustafa se uzvrtje da ide. 

- Eh, kuda, Mula Mustafa - pogleda ga šeh Nasir. 

- Meni ćete af, al' moram, vakat mi je. U mene je hasta kod 
kuće. 

- Znam, Mula Mustafa, znam. Već, fala ti za ono danas. Čuo 
sam šta je bilo u Latinluku s onim kasapom. Nasavjetuj ga. Bog ti 
dao, da se prođe pića. Sevab ti je! Jer, piće je vel'ko zlo. Insan se 
vlastitim rukama baca u propast. 

Mula Mustafa se diže i šutke pozdravi s ljudima, a posebno sa 
šeh-Nasirom. Izađe u hajat, nađe svoje firale i obu ih. Dok je prolazio 
kroz tekijsku avliju, ispunjenu mirisom trava i cvijeda, poluglasno je 
razmišljao o svemu. 

- Bože - razmišljao je - šta se sve zbije u jednom jedinom 
danu! A sve je povezano i sve ima svoje, baš k'o što reče šeh Nasir. 
Eto, sultan posl'o vezira u Bosnu, a ljudi naučili Salčina da 
kukuriječe, pa Salčin zakukurijek'o prid vezirom. Onda onaj zaptija 
išib'o Salčina, a Junuz se zbog toga razgoropadio i opio. Ja opet 
naiš'o i spasio Junuza od goreg belaja, a šeh Nasir, me moli da ga 
posavjetujem da više ne pije. Šta će dalje bit', ko to zna... Samo, sve 
se mota i nadovezuje jedno na drugo. Sve, dok insan jednoga dana ne 
opruži ruke niza se i ne legne u kabur. I dok ne počne polagati račune 
za ono što je za života poradio ... 

Kad stiže kući i uđe u halvat, Safija-hanuma ga dočeka 
sjedeći na dušeku. 

- Hodi, Mula Mustafa! Jesi 1' mi se umorio? - reče S 
osmijehom i pokuša da se digne. 

Njega presiječe. Onako pri svijeći, učini mu se da se još više 
istopila. Glava joj došla kao pogolem žut limun, umotan u šarenu 
jemeniju. Nije ni čudo, pomisli on, tolike godine hastica boluje! 

- Sjedi, sijeda, sjedi i ne ustaj! - reče joj umiljato, dajući joj 
rukom znak da ne ustaje. - Kako ti je noćas? 

- 'Nako, uvijek jednako. Već, jesi !' gladan, da ti šta 
podgrijem? 

- Ama, lezi i ne ustaj, kad ti kažem! Ne treba mi ništa, jeo 
sam u čaršiji. 

- Ma, nije meni teško, začas ću ja - pođe ona da ustaje. 

- Ama, lezi, ženska glavo! Vidi je!... Već, kaži ti meni bi !' ti 
šta mogla? - upita je saosjećajno. 

- Eh - osmjehnu se Safija-hanuma. Kad je insan hasta, isti je 

k'o i dijete, svašta mu šmagne. Eto, danas mi na um padoše kisele 
takiše! O'kle mi to, ni sama ne znam! 

- Rano je za takiša, al', čim hin bude, donijeću ti. Već, ja se 
podugo zabavih u tekiji - poče on da se ispričava. 

- Neka si. Ja sam ionako bila budna. Znala sam di si, pa se 
nisam brinula. 

- Eh, dobroto moja! - pomisli Mula Mustafa i duboko 
uzdahnu. 

- Šta ti je, što uzdišeš? Da ti nije ružno? - zabrinuto će Safija- 
hanuma. 

- Ama, jok, nije mi ništa, već... 'nako... - odgovori on 
zbunjeno, osjećajući da ga steže u grlu. 

Dok je gasio svijeću i učeći lijegao, šeh Nasir je u tekiji 
započinjao novu priču. Jednu od onih koja se ne sluša, već upija. 
Pripovijedao je o nekoj dalekoj zemlji u kojoj su ljudi malušni i žuti, 
a kad govore, baš kao da vabe piliće. 

2. 


Drugu noć po dolasku novoga vezira, u kući starog sarafa 
Izaksisa, jednog od prvih Mula-Mustafinih komšija, zbio se 
uzbudljiv događaj o kojem niko u komšiluku ni slutio nije. 

Noć je bila burna i vjetrovita. Crni oblaci su pritiskivali nebo, 
a vjetar se zalijetao i mahnitao, lomeći grane voćki 1 rušeći tarabe u 
baščama, ne dopuštajući kiši da se otisne i udari. 

Stari saraf Izaksis, porijeklom Ermen, držao je sarafnicu u 
jednom od brojnih dućana nanizanih ispod Tašlihana. Starca niko 
nije ni poznavao pod drugim imenom već Ermen. Bio je kratkovid. 
Nosio je ispod koljena podvezane čakšire, crvenu tubastu kapu i 
visoke mestve. Došao je u Sarajevo prije dvadesetak godina, odnekle 
iz Grčke, i donio u naručju žensko dijete. Kupio je kuću u Buzadži- 
hadži-Hasan-mahali, odmah poviše sadašnje Mula-Mustafine kuće, 1 
uskoro iza toga otvorio sarafnicu u Tašlihanu. O njemu 1 djetetu 
kolale su u to vrijeme po Sarajevu svakojake priče. Djevojčica je s 
vremenom postala djevojka i čuvena ljepotica o kojoj se često 
pripovijedalo, osobito po sijelima, ali su je ljudi rijetko viđali. Tek bi 
ponekad, sa srpskim curama, odlazila na teferič u Koševo. Tu bi, u 
društvu starih žena, provele kraj vatre koji sahat, uz tihi žubor potoka 
i slatke gurabije, da se prije prvog sumraka vrate kućama. 

Stari Izaksis je bio dudak u očima Sarajlija. Malo se s kime 
družio a još manje razgovarao, jer, osim turskog i ermenskog jezika, 
tek je ponešto natucao bosanski. Sjedio bi po čitav dan u svom 
hladovitom kamenom dućanu, šutke dočekivao 1 ispraćao mušterije i 
nikada se, kao ostali sarafi, nije cjenkao s mušterijama. Kad bi bio 
besposlen, držao bi na krilu velikog žutog mačka, žmirkajući na 
njega svojim sitnim kratkovidim očima, tepajući mu ermenskim 
jezikom. Ako bi trebalo nešto kabastije i teže nabaviti 1 odnijeti do 
kuće, tada bi unajmljivao jednog starog hamala, kojeg bi u stopu 

pratio. Pred avlijskim vratima sam bi preuzimao stvari. Niko mu 
nikad nije ni u avliju ušao, a kamoli u kuću. Pričalo se još da je starac 
bogat, a da mu je kći, Dafna, lijepa i gizdava kao sultanija, samo da 
je starac čuva koliko može bolje. Jedan od rijetkih Sarajlija s kojim 
se stari saraf donekle zbližio, bio je Mula Mustafa, u čiju je kuću čak 
i Dafna ponekad ulazila, osobito otkako je Safija-hanuma pala na 
postelju. 

Nekako potkraj prošle jeseni, starcu je u goste došao mlad, 
naočit Ermen, po imenu Zaharis, za kojeg se čulo da je starčev 
sestrić. Poslije mladićeva dolaska starac je nekako živnuo, a gost se 
ubrzo snašao i počeo družiti s ljudima iz čaršije. Lahko je i brzo učio 
jezik 1 privikavao se na novu sredinu. Bio je, što no se kaže, pitom, 
pa se onako kršan i naočit svakome milio. Sarajlije su ga, mada 
netrpeljive prema došljacima, lijepo susretale i primale. Kad god bi, 
umjesto starca, ostajao u dućanu, mnogi komšija, koji nikad dotle 
nije ni ušao u sarafnicu, sad bi svraćao, da zajedno s mladićem popije 
kahvu 1 izmijeni pokoju riječ. 

Te noći, kad se to zbilo, u Ankinoj krčmi u Latinluku sjedio 
je onaj isti zaptija Toga i sa svojim drugom, također zaptijom, 
pijančio do kasno u noć. U vonju krčme, prezasićene mirisom loja, 
krzatme, luka i duhana. Toga je bio umeračio na Anku, vremešnu, ali 
jaku 1 dobro držeću ženu. Kako je Toga bio poznat kao jedan od 
najgorih sarajevskih zaptija, a uz to još pijanica i ženskar, to se Anka, 
koja je dobro poznavala Toginu ćud, a bojeći se nevolje, kradom 
izvukla iz krčme, ostavivši brata da ih on dvori. Bijesan zbog toga na 
Anku, Toga je počeo da razbija i psuje. - Platiće mi vlahinja! - 
Ponavljao je neprestano. Mahnitao je tako dok se nije zamorio, a 
onda se dignuo i pošao, ostavivši druga sama u krčmi. Idući niz 
Latinluk, Togi je odjednom odnekle iz mraka i vjetra, izašla pred oči 
Dafnina slika. O ljepoti mlade Ermenke on je dugo slušao, dok je 
nedavno nije susreo 1 vidio, kad se u buljuku srpskih cura vraćala 
odnekle s teferiča. Djevojka ga kao vatra opržila. Onako lijepu i 
krotku osjetio je u samoj utrobi. I, čini mu se, nasrnuo bi na nju, da 
nije bilo usred mahale 1 u po bijela dana. Otada mu se misao često 
vraćala na djevojku, osobito kad bi popio. Maštao bi i smišljao kako 

da joj priđe i da je se dočepa. Noćas, pogotovo. U mašti ju je gledao 
bijelu, raspletenu. To što je bila tuđinka, još više ga sokolilo u 
njegovoj namjeri 1 želji. Znao je, ponekad, kao mačak obilaziti oko 
Ermenove kuće, u nadi da će je vidjeti. Ali, uzalud. Na kućnom Zidu, 
okrenutu prema sokaku, nije bilo pendžera, osim malog mušepka na 
avlijskom duvaru. Ko zna, mislio je tada, možda je djevojka iza 
mušepka, možda ga baš sad proviruje i gleda. Pa bi prilazio mušepku 
da se uvjeri da li je prazan 1 da li ga ničije oči ne proviruju. Da 
zakuca na vrata 1 pokuša ući, nije se usuđivao. Plašio se djevojčine 
vike i komšiluka, pogotovo jer je bio svjestan koliko ga svijet mrzi. 
Ali, mrzio je 1 on njih, jedva čekajući priliku da se na nekome iskali i 
da im pokaže tu svoju mržnju. 

Dok je noćas maštao o djevojci, razdražen Ankom i rakijom, 
tromo se uspinjući prima Buzadži-hadži-Hasan mahali, nozdrve su 
mu pohodno podrhtavale. Znao je šta će i kako će. Iz harema Jahja- 
pašine džamije, koja se nalazi povrh sarafove kuće, preći će u prvu 
bašču, a onda, kroz susjedne bašče, do starčeve bašče 1 avlije. Sve je 
on to već otprije razvidio kad je nedavno, goneći tobože nekakva 
hrsuza, hodao i razviđao po okolnim baščama. A kad se nađe u 
sarafovoj avliji, onda, onda... tu je Toga zastao. Kako će i šta će 
dalje, to sada nije znao. Znao je samo jedno: da će mu djevojka tada 
biti na dohvat ruke. Pri pomisli na to sav bi uzdrhtao. Isprsio bi se 
pred naletom vjetra, baš kao da mu prkosi i bori se s njim, kao da je 
vjetar živ i razuman stvor koji ga pokušava zaustaviti i spriječiti u 
njegovoj namjeri. 

Zašavši u bašče, počeo je da posrće i pada. Nekakve 
nevidljive zamke, spletene od loze 1 trave, splitale su mu se oko nogu 
i vukle ga zemlji. Ruke su mu bile pune iščupane trave. Prst pred 
okom nije se vidio. 

Počeo je psovati, okrećući se u mraku kao u rogu, dok 
svjetlica nije zaparala nebom 1 osvijetlila okolinu. Bio je stigao u 
sarafovu bašču. Upornošću pijanog čovjeka, koji na koncu stigne do 
cilja, obreo se i u avliji. 

Dva prozora u prizemlju bila su osvijetljena, ali iz kuće nije 
dopirao nikakav glas. I sama pomisao da je djevojka tu, iza tih 

prozora, da se možda, baš sada svlači i sprema u postelju, počeo ga 
gušiti. Pržio ga je vlastiti dah. 

Stajao je još neko vrijeme, kao da uživa u onome što je 
trebalo da dođe. Ništa ga više nije moglo spriječiti u njogovoj nakani. 

Prije nego što je stigao do kućnih vrata, svjetlost se u sobi 
pokrenu. Na hajatu se oćutiše tihi koraci i lupa posuđa, a na 
otvorenom kanatu ukaza se Dafna s čirakom u ruci. 

Toga silovito uzdahnu, steže pojas i pođe. Pričini mu se da ga 
djevojka zove i traži. Čuo je prigušen krik, vidio kako joj je čirak 
ispao iz ruke, ali je znao i želio samo jedno: da je zgrabi, osjeti i 
skrši; da tu, na tom mjestu, čuje njezine uzdahe, da osjeti njezino 
grcanje i suze, da je izgrize do krvi, do besvijesti. 

Nošen tom pomamnom željom, gluh 1 slijep za sve drugo, nije 
ni opazio kad se jedna ljudska prilika pojavila iz polumraka i 
ustremila na njega. Najednom je osjetio kako mu se nešto silovito i 
oštro zabada ispod desnog uha i kako to nešto, kao užaren konac, 
klizi 1 zasijeca mu se u vrat i razdvaja ga. Htio je da vikne, ali glasa 
nije smogao. Nešto vruće ga zalilo po prsima i ispruženim rukama 
koje je pružio spram djevojke, pa mu je prvo klonula glava, a onda i 
čitavo tijelo. Počeo je da krklja i da se guši, shvativši s užasom da je 
to smrt, pa se s posljednom snagom napola pridigao i opet nemoćno 
klonuo. Dospio je da u slabašnom treptaju prevrnute svijeće makar 
na trenutak sagleda svoju smrt: mladog Ermena koji je s nožem u 
ruci stajao iznad njega. 

Na vrhu basamaka, u dugoj noćnoj košulji, pojavio se stari 
Izaksis. 

- Dafna, kćeri!... - zaustio je. 

- Pssst! - prekinu ga Zaharis, pomažući izbezumljenoj 
djevojci da se pridigne. 

Grmljavina, koja je s vremena na vrijeme dopirala iz daljine, 
dolazila je sve bliže. Uskoro se silovit pljusak sruči na Šeher. Visoki 
jablan u susjednom džamijskom haremu uvijao se i stenjao pod 
naletima vjetra. 

Dva dana kasnije, psi i djeca su otkrili leš u haremu susjedne 
Buzadži-hadži-Hasanove džamije. Bilo je gotovo podne, kad je čopor 

pasa okupljenih u haremu privukao pažnju mahalske djece, koja su se 
igrala dole. Jedno od djece uzveralo se uz parmake 1 pošlo prema 
psima, koji su se režeći razbježali. Odmah nakon toga začulo se 
dječje zapomaganje. Za tren oka iskupila se čitava mahala. Uzbuđeni 
ljudi su nagrnuli u harem, gdje im se ukazao mučan PrIZOr. 
Raskerečen i preklan, između dva povaljena nišana, ležao je zaptija 
Toga, 1 jednim okom užasnuto zurio u sunce. Veliki žuti zubi bili su 
mu iskešeni i stisnuti, a poput frče oštra kosa bila je ulijepljena 
skorenom krvlju. Dug pljesniv učkur bio mu se istegao iz čakšira, 
dok mu je desna noga bila bez obuće. 

Do ićindije, dok nije došao kol-ćehaja, nad ubijenim zaptijom 
izredalo se ko zna koliko radoznala svijeta. 

- Stig'o ga eksikluk zbog Salčina! govorili su jedni. 

- A ijest se bio osilio! - zlurado su dodavali drugi. 

- Eto mu sad: što je tražio, to je i naš'o! 

Prije akšama došla je araba u koju su položili mrtvaca i 
odvukli ga. Ali, svijet se i po akšamu okupljao oko harema i nagadao 
ko li je dohakao Togi, jer je bilo očito da je po srijedi ubojstvo. 
Pronio se glas da je Togu ubio nekakav crni Hamdo sa Hrida, koji se 
te noći vraćao iz ašikluka pa se sukobio s Togom koji je prvi potegao 
dugi nož, ali je Hamdo bio brži. A pričalo se još i to, da je Toga 
nekoliko noći prije ubojstva pijan susreo bjelobradog Idriza, napola 
slijepa, ali vrlo pobožna čovjeka, i nešto mu ružno opsovao. Starac 
se, kažu, sklonio u stranu, pljunuo za Togom i rekao: - Moreš, 
jaramaze, još do petka, al' poslije petka nikoga više naklati nećeš!... 
Začudo, Toga je po svemu sudeći bio ubijen u petak uveče ili uoči 
petka. Iste noći kad se to zbilo, Mula Mustafa je usnio čudan san. 
Sanja on Junuza kasapa kako sjedi na odsječenoj ljudskoj glavi koja 
se ispod njega smije, dok iznad Junuza stoji čaršijski tevećelija 
Hašim tabak, koji je stalno za pojasom nosio lepezu načinjenu od 
horozova perja. Stoji tako Hašim 1 maše lepezom hladeći Junuza. 
Pita njega Mula Mustafa šta mu je i od čega se toliko ugrijao, a Junuz 
mu kroz plač veli: - Eto, Mula Mustafa, potvorili me da sam ja 
odsjek'o ovu glavu, pa hoće da i moju odsijeku. Samo, ne da mene 
Hašim tabak, brani me lepezom!... 

Mula Mustafa se probudio sav u goloj vodi od nekakva straha 
i muke, jer se odsječena glava neprestano smijala. Kad se probudio, 
čuo je Safija-hanumu kako u susjednoj odaji suho kašlje. Još uvijek 
pod dojmom sna. Mula Mustafa uzdahnu i šapnu: Da bogda spram 
dobru!... 

A kad je saznao šta se zbilo, pretrnuo je. Povezao je 
nekidašnji slučaj pred krčmom u Latinluku i Junuzove prijetnje 
izrečene Togi, pa onda svoj ružni san, poslije čega je zabrinuto 
pomislio: 

- Daj, Bože, da Junuz ne ispadne kriv! - Tješilo ga to, što nije 
čuo da se Junuz ni usput ne spominje, ali nije mogao otrpjeti, a da ne 
ode u kasapsku čaršiju i ne potraži ga. 

- Dođi mi ! - šapnuo mu je i vratio se u pisarnu. 

Junuz je izbio pred samu ićindiju. Sagnuo je glavu da može 
ući u pisarnu 1 nazvao selam. Pričinjao se nekako zbunjen i jednako 
je obarao oči, čekajući da Mula Mustafa prvi progovori. 

- Sjedi, moj sinak, sjedi! - oslovi ga starac. 

Kad Junuz sjede na nisku šćemliju, na kojoj su obično sjedile 
Mula Mustafine mušterije, starac ga je jedno vrijeme šutke i 
ispitivački gledao. Učini mu se da je Junuz još veći 1 izrasliji, jer je 
bio zakrilio gotovo polovicu dućana. 

- Pa, merhaba ti! 

- Merhaba, Mula Mustafa - tiho će Junuz, smjerno gledajući u 
koljena, preko kojih je bio prebacio svoje krupne lopataste šake. 
Mula Mustafa ga u mislima vidje kad je prije dvadesetak godina isto 
tako sjedio i držao ruke na koljenima, dok je kao dijete dolazio u 
mekteb na Vrbanjuši. 

- Ja ti neki dan rekoh da mi se uvratiš kad budeš trijezan, a ti 
ni habera! 

Junuz je šutio. Onda pređe rukom preko čela, proždrije 
pljuvačku, ali ništa ne reče. 

- Bezbeli si zaboravio il' nisi haj'o šta sam ti rek'o. 

- Nisam zaboravio, već... 

- Već? 

- Bilo me stid... - izgovori Junuz jedva čujno, jednako 

gledajući preda se. 

Mula Mustafa za trenutak zašutje, a onda će strogo: - Već, da 
mi nešto pravo kažeš, hoćeš 11? 

Junuz diže glavu. 

- Hoću. 

- Al', pravo! 

- Pravo. 

- Čuo si, bezbeli, za onog zaptiju, koji je nađen gori u 
haremu. 

- Jesam, čuo sam. 

Mula Mustafa ponovo zašutje, pa se iskašlja i naglo upita: 

- Jesi I' ga ti ubio, kaži mi? 

Junuz se diže. Glava mu dotače dućansko šiše. Vidjelo se da 
je uzbuđen. Šutke je gledao u starca, dok mu je pogled bio pun 
zaprepaštenja. 

- Čuješ li šta te pitam: jesi 1' ga ti ubio - ponovi Mula Mustafa 
strogo. 

- Nisam, Mula Mustafa, živa mi mati! - gotovo plačućim 
glasom, zakle se Junuz. 

- Je 1' jemin da nisi? - diže se i Mula Mustafa. 

- Sto jemina, ako treba! Tri dana 1 tri noći bio sam na 
Glasincu 1 kupov'o stoku. Kad sam se jutros vratio, čuo sam šta je 
bilo... 

Mula Mustafa odahnu. Kao da mu težak kamen pade sa srca. 

- Allahu šućur, kad nisi...! A piće da si bacio, jesi |' čuo! 

U Mula Mustafinu glasu, osim strogoće, osjećao se prizvuk 
očinske brige i ljubavi. Junuz sjede 1 kao dijete obori glavu. 

- Hoćeš li me poslušat', da čujem! 

- Hoću, Mula Mustafa. 

- Moreš li se zakleti? 

- Vallahi, neću više...! - šapnu Junuz i potraži Mula Mustafinu 
ruku.. 

Starac zakrenu glavu. Ne može otrpjeti, a da ne zaplače. I 
pazi na mater, ako hoćeš da i tebe tvoji uspaze. Zapamti: džennet je 
pod materinim nogama! I nemoj da išta ružno čujem o tebi! 

Dok je Junuz izlazio iz dućana, starac ga je pratio pogledom. 
Srce mu je bilo puno. - Allahu dragi, Tebi hvala! - šapnu sav ozaren. 
Pa se u taj čas sjeti šeh-Nasira, dohvati tefter i zapisa: - Danas mi je 
svan'o plaho lijep i radostan dan. Učinio sam jedno dobro djelo... 

Sutradan ujutro Mula Mustafa saznade da je Junuz te noći 
odveden od kuće i zatvoren u tvrđavu. Starac se sledi. 

- Udaviće ga, dina mi... 

Stajao je jedno vrijeme kao skamenjen i nije znao šta da 
počne. Onda se, baš kao da ga neko goni, razletje čaršijom. Prvo 
utrča u Avdaginu berbernicu. Avdaga se u taj das bio zabavio oko 
nekakva softe iz medrese, kojemu je vadio zub. 

Softa je sjedio na šćemliji i poput ovna stenjao od muke. 

- Avdaga, spremi se, hajdemo! - povika Mula Mustafa s vrata. 

Avdaga se šutke okrenu i pogleda ga, pa još jednom potegnu 
kliještima. Softa kao mamen zapomaga, a među kliještima se ukaza 
krvav kutnjak. 

- Sad ćeš ispirati slanom vodom, a poslije, ako ti krv ne stane, 
uzmi malo duhana i metni u ranu - nasavjetova Avdaga softu pa se 
okrenu Mula-Mustafi. 

- Eh, Mula-Mustafa, koje dobro? 

- Ufatilo noćas Junuza kasapa i odvelo ga u tvrđavu. Treba 
odma' ići na mehkemu, jer Junuz nije kriv. A oni, kakvi su, lahko bi 
mogli da ga... Već, pohiti, spremi se, sad ću ja... - ne dovrši Mula 
Mustafa, pa i ne čekajući šta će Avdaga reći nestade s vrata. 

Dok se Avdaga šutke spremao, Mula Mustafa zareda od 
sokaka do sokaka, od dućana do dućana. Onako omalen, začas je 
obigrao Sarače, Kazaze, Tabake i Bazerđane i podigao dvadesetak 
ljudi, koji se ubrzo okupiše u haremu Begove džamije. Svi su bili 
uzbuđeni kad su čuli šta se zbilo, pogotovu što je u posljednje 
vrijeme bilo izvršeno nekoliko smrtnih presuda u tvđavi, a da niko 
nije bio uvjeren da su nesretnici bili krivi. Osobito nezadovoljstvo 
izazvalo je davljenje starca Mula-Hasana, poznata kao čestita 1 vrlo 
pobožna čovjeka, kojeg neko od dušmana potvori da je, tobože, 
bunio i podgovarao svijet da se ne ide pod bajrak. 

Dok su se ljudi okupljali u haremu, osobito je grlat bio 

topalasti kazaz Memiš Škoro, koji je razjareno vikao: 

- II' neka ga pušćaju, 1l' ćemo zapalit' mehkemu. Dosti je toga! 

Onda, onako grupimice, krenuše do mehkeme, ali tamo ne 
nađoše mulu koji je, kako im rekoše, bio otišao na Kiseljak. 

- Jah, otiš'o na teferič na Kiseljak, a 'vamo ljudi pravi-zdravi 
ginu 1 gube glave! - vikao je topal. 

Kadija Naim-efendija, miran i pribran čovjek, pokuša da ih 
SMITI: 

- Ama, dobri ljudi, smirite se! Vidjećemo, ispitaćemo, ne 
mere tako... 

- Vidjećete k'o i za Mula-Hasana! - razgoropadi se Mula 
Mustafa. - Po šeriatu se ni hajvanu ne smije nasilje činiti, a nekamoli 
insanu, stid vas i sram bilo! Jaramazi! Zar se tako svijetli šeriat gazi? 

- Mula-Mustafa, nemoj tako! - strogo će Naim-efenfija. 

- 'Vako, 'vako, jakako već 'vako! Vi ste ovdi da pravdu 
krojite, a jok da zulum činite! 

- Tako je, tako! - dočekaše svi u jedan glas. 

- Ama, braćo, nismo mi krivi, to su, belćim, age naredile! - 
branio se Naim-efendija spuštajući glas 1 strepeći od Zla. 

- Već, kako bi bilo da se načini arzuhal. Evo Mula Mustafa, 
on bi to mog'o. 

- Ne treba nama arzuhal! Dok arzuhal ode 1 vrati se iz 
Travnika, onome će hudniku oči prsnuti! 

- Ondar otiđite agama na Kapiju, oni su to... 

- Ako ustreba, mi ćemo i Kapiju zapalit', nek' znaš! - zaprijeti 
topal, pa se onako džematile uputiše prema jeničarskom odžaku 
naspram Gazi Husrevbegova hamama. Više su trčali nego koračali. 

Gomila se usput udvostruči, a pred Kapijom njoj se pridružiše 
i svi oni koji su tu stajali 1 čekali, pa čak i nekoliko žena. 

Straža ih na ulazu zaustavi, a kad gomila navali, stražari se 
latiše dugih noževa. 

- Ne prilazi! 

Topal povileni: 

- Vrati noževe, 1l' ćemo priko vas mrtvih! 

Onako omalen 1 nakostriješen, dok mu je brada ljutito 


37 


podrhtavala, a oči sijevale, bio je spreman na sve. 

Neko odzada baci kamen, a jedan od stražara kriknu i posmu. 
Gomila ruknu, zanese se i pokulja, a Mula Mustafa, da ni sam ne zna 
kako, nađe se navrh basamaka, pa više nošen nego na svojim 
nogama, dospje u odaju. Svud okolo njega stajali su uzbuđeni ljudi. 
Usta su im se krivila, oči gnjevno sijevale, a svi su vikali, mahali 
rukama 1 prijetili. sve je bilo nabijeno uzbuđenjem, da se činilo da će 
džamovi na pendžerima poprskati. Dvojica turnadžija 1 jeničarski aga 
koji se zatekoše u odaji bili su se pribili uza zid, držeći ruke na 
malim puškama zadjevenim za bensilah. Kahva koju su maločas pili 
bila se razlila po sećiji, a jedan je čibuk ležao prelomljen na ćilimu i 
dimio se. Prosuta žar bila je dohvatila ćilim pa je miris nagorjele 
vune ispunjavao odaju, ali se niko na to nije obazirao. 

- Junuza na srijedu! - povika topalasti Memiš, jednako mašući 
šakom ispred očiju jeničarskog age. Onako onizak 1 topalast, sličio je 
na horoza gačonju koji se zalijeće i poskakuje, ne bi li dohvatio 
protivnmika. Aga se opet izmiče, baš kao da ga osa oblijeće, ali i ne 
pokušava da se brani. 

- Polajnak, ljudi! Sjed'te, braćo, da čujemo o čemu se radi! - 
prvi se pribra jedan od turnadžija i pokaza rukom na sećiju. 

- Nismo mi došli da se isjeđavamo, već, pušćajte Junuza! 

- Stan'te, braćo, kojeg Junuza? 

- Vidi, kođoja ne znate! 

- Onoga što ga je kol-ćehaja noćas odv'o u tvrđavu. Ja sam 
jamac da neće uteći 1 da nije kriv! - istupi Mula Mustafa. 

- Pušćajte momka il' će pasti krvina! - zaprijeti Nuraga sarač 
koji je bio samo u jednoj firali, jer mu je druga ostala negdje na 
basamcima. 

- Ako ćete biti jamci, ondar ... - poče jeničarski aga. 

- Hoćemo, svi ćemo! - povikaše u jedan glas. 

- Peke, ondar ćemo ga pustiti, ispitaćemo kako je bilo, pa ako 
ne bude kriv... 

- Jazuk vam bilo! - dočeka Mula Mustafa. - Tri dana momak 
nije bio u Saraj'vu, a vi njega! 

Osladila vam se sila - ha? Zar je šeriat zato dat da se gazi, a 

jok da se uzdiže i čuva! 

- Junuza na sunce! - opet se prodera topalasti Memiš. 

- Naredi ću da ga puste, samo... ako bude kriv... — poče aga, 
ali ne dospje da dovrši jer ga ušutkaše. 

Čaršija se za to vrijeme bila uzdigla i zatvorila. Gomila, 
uzbuđena i prijeteća poput nadošle bujice, valjala se čaršijskim 
sokacima i s časa na čas sve više rasla, nadirući u harem Begove 
džamije. 

Nešto teško i prijeteće lebdjelo je u zraku. Mnogi nisu ni znali 
o čemu se radi, ali su išli, mahali šakama i prijetili. Sve je sličilo na 
golem crn oblak, koji ide i nosi grad, vjetar i gromove. Jehudija 
Mento, krivonog i rohav saraf, u mavenim čakširama i žutim 
mestvama, utjerivao je mačka u dućan, spuštajući kapak na vratima i 
jedva čekajući da se dočepa čifuthane. 

Ne prođe dugo, kad puče glas da je Junuz pušten iz tvrđave i 
da je šljegao u Mešinu kahvu u Oprkanju. Svijet se, rekoše, okuplja 
oko njega i grli ga. 

Odmah nakon toga, baš kao da se maloprijašnji oblak rasturi i 
nestade a sunce se ukaza i granu, tako se i gomila smiri i rasturi. 
dućani se počeše opet otvarati, a u Kazandžiluku i Saračima javiše se 
čekići. Isprva jedan po jedan, a onda se udružiše, baš kao da se 
natječu koji će brže, veselije i jače. 

Maloumni Joldo, čaršijska razbibriga 1 tevećelija, prođe 
Saradima, oponašajući jahača. Neko mu od sarača doviknu: 

- Pritegnu atu džem, Joldo! 

Joldo zanjiska i poče da se okreće u čevrntiju, baš kao da 
obuzdava konja, a ljudi veselo zagrajaše: 

- Pritegni, Joldo, pritegni jače! 

Uto zauči ezan sa munare Begove džamije. Nanule 
zaklepetaše čaršijskom kaldrmom. Mula Mustafa se pojavi na 
haremskim vratima, radostan i nasmijan kao dijete. 

3. 


Kako nije bilo uoči petka, Mula Mustafa te večeri nije kanio u 
tekiju. Bio je pozvan na sobet-halvu kod Mula Mehmeda Mestvice. 
Te njihove sobet-halve priređivali bi svaki put na drugom mjestu. 
Nije ih bilo mnogo, svega petorica, ali kad je onomadne umro hadži 
Jusufaga kazaz, krug se još više suzio i sveo na četvoricu. Bivalo bi 
ih ponekad i mnogo Više, ali njih četvorica nisu nikad izostajali. 

Svaki je od njih na neki način bio drukčiji od ostale trojice, a 
svi su opet bili po nečemu slični. To, što ih je zbliživalo i čvrsto 
vezalo, bila je njihova žarka ljubav prema učenim stvarima i 
razgovorima, pri čemu se hadži Mehmed, šeh Hadži-Sinanove tekije 
na Vrbanjuši, posebno isticao. 

Hadži Mehmed je bio učen i uvažen čovjek, kojeg su Sarajlije 
općenito poštivale. Premda se bio primakao osamdesetoj, išao je 
lahak i prav, uvijek pitom i blag, a uz to čist i ćibarast da ga je bila 
prava milina vidjeti. Pripovijedalo se da je znanjem dubok kao more, 
a neki su ga ubrajali među evlije. Otkad su mu se sinovi poženili a 
kćeri poudale, živio je sam, u jednoj odaji Hadži-Sinanove tekije. 
Osim znanja i pobožnosti, koji su mu pribavili toliki ugled, ljudi su 
se često pitali od čega hadži Mehmed onako lijepo živi. Jer, iako mu 
je kuća nekad bila teška i puna čeljadi, a prihod tanak, ipak je vrlo 
nafakali živio. 

- Ima tu nešta! - šaptali su mnogi i nekako tajanstveno vrtjeli 
glavom kad god bi se poveo razgovor o hadži-Mehmedu. 

Uza sve ostalo, starac je bio široke ruke i pun razumijevanja 
za svakoga. Uvijek je govorio da je iskrena i poštena namjera 
najvažnija stvar u životu i postupcima ljudi. Jednom ga je prilikom 
neko gledao kako pokraj šadrvana u haremu Begove džamije 
razgovara s nekakvim jaramazom, koji mu nešto povjerljivo kazuje i 

salijeće ga. Umalo iza toga hadži Mehmed spusti sagovorniku nešto 
u šaku 1 saosjećajno ga potapša po ramenu. 

- Ama, šeh-hadži-Mehmede - prišao onaj koji je to gledao - 
šta hoće onaj jaramaz od tebe? 

- Efendum, umrlo mu dijete, pa, sjeromah, nejma čime da ga 
ukopa. Allahselamet! ... - odgovorio starac saosjećajno i odmahnuo 
rukom. 

- Ma kakvo dijete, šeh-hadži-Mehmede! Nejma on ni žene ni 
djeteta! Ni kuće ni kućišta! Lola je ono i pjano. On će ono što si mu 
dao iz ovijen stopa polokati! 

- Nejse, ja sam ukop'o dijete... - osmjehnuo se hadži Mehmed, 
pa prišao šadrvanu i počeo uzimati abdest. 

Takav je bio u svemu, pa nije bilo čudo što ga je svijet toliko 
poštivao. 

Drugi među njima, a najmlađi po godinama, bio je Mula 
Mehmed Mestvica, koji nema šta nije znao i s kakvim se sve 
stvarima i umijećem nije bavio. 

Bio je to čovjek lahke sjene i veseljak. Premda je bio puki 
siromašak, za novac nije mario. Osim turskog, govorio je još arapski 
i pomalo perzijski, a imao je mnogo lijepih i vrijednih kitaba koje je 
često danima i noćima čitao 1 tabirio, sve dok ga san ne bi savladao 
pa mu glava klonula na kitab i tako zaspao. 

A šta sve nije znao 1 čime se nije zanimao! Osim pisarskog 
posla, kojim se u posljednje vrijeme počeo baviti, bio je još i pjesnik, 
kaligraf, kroničar, astronom, astrolog, a nadasve čovjek vedra duha, 
uvijek hitar i u pokretu. Njegova kratka 1 otrcana džuba uvijek je 
sijevala čaršijom. 

A bio je, što jest-jest, 1 ljubitelj Žena, ali na svoj, nekako učen 
način. Opisivao je i zapisivao znakove po kojima se može poznati 
koja će žena biti dobra domaćica i supruga, koja je opet hladna a koja 
vatrena, koja je arsuz, a koja je blage ćudi i pitoma. Znao je uz to 
spravljati i madžune za jačanje muške snage i još mnogo drugih 
stvari, ali o tome pred šeh-hadži-Mehmedom nije govorio. Kad bi se 
našao nasamo s Mula-Mustafom ili dok bi čekali na drugu dvojicu, 
do suza bi ga nasmijavao, jer je i Mula Mustafa volio šalu i nije bio 

muhanat ni na kakve razgovore i njihova međusobna bockanja. 

Opisujući pojedine zgode, Mestvica je imao običaj da ponešto 
izmišlja i dodaje, a kad bi baš prekardašio, Mula Mustafa bi ga 
prekinuo: 

- E, ovo si baš zeleno uskin'o! 

- Nije, vjere mi, Mula Mustafa! Tako je bilo ili se meni tako 
učinilo! - branio se Mestvica kroz smijeh, pa bi nastavio da još 
tečnije pripovijeda. To njegovo pripovijedanje bilo je pravi vatromet 
riječi i duha, pri čemu bi se Mula Mustafa kao dijete zacenuo od 
smijeha. 

Osim prezimena Mestvica, imao je još i nekoliko nadimaka 
koje je dobio i zaradio u raznim zgodama, pa među ostalim i 
nadimak Vrcanija, koji je sam sebi dao. O tome je sa smijehom 
pripovijedao: 

Jednom prilikom je nešto govorio protiv vlasti, pa se to 
saznalo 1 trebalo je da odgovara. Straža, koja je pošla da ga pronađe i 
dovede, susrela ga je u Sumbul-mahali, gdje je Mestvica stanovao. 
Jedan od stražara koji ga je, kako se čini prepoznao, ali nije bio 
siguran je li to baš on, priđe mu i upite ga da li je on Mestvica. 
Sluteći zašto ga traže, Mestvica se brzo snašao: 

-Ko,jel'ja... ? Jok, br'te, ja sam Vrcanija, kakav Mestvica! - 
velim ja njemu. I kako rekoh da sam Vrcanija, onako se vrenem pa 
oporim niz mahalu, a oni odoše da me traže... 

Slijedeći među njima bio je Numan gasal, namrgođen čovjek 
zavezana jezika i zamišijena pogleda. Oči su mu bile više mračne 
nego crne, obrubljene velikim tamnim kolutovima. 

- Zar more biti drukčiji, kad uvijek gleda u tenešire i mrtvace 
- isprva je govorio i šalio se Mestvica, ali samo kad je bio nasamo s 
Mula-Mustafom. Pred hadži-Mehmedom nije to nikad govorio, jer je 
hadži Mehmed i uveo Numana u njihovo društvo. Trebalo im je 
vremena dok su se svikli na njega, ali su ga poslije bratski zavoljeli, 
jer Numan je u duši bio dobar i iskren čovjek. I nimalo tup, kako se 
to, možda, na prvi pogled činilo. 

Obično bi sjedio na koljenima, šutio 1 gledao preda se. I, što 
se kaže, svaku bi riječ vagao i u obrve kupio. A kad bi nešto rekao ili 

upitao, vidjelo se odmah da je to misaon čovjek, koji o svemu na svoj 
način razmišlja i za sve stvari traži odgovor. 

Sjedi on s njima jednog uočipetka u Hadži-Sinanovoj tekiji pa 
se onako, iznenada, obrati hadži-Mehmedu: 

- Šeh-hadži-Mehmede, smijem li te nešto upitat'? 

- Što ne bi smio, derviš-Numane? 

- Ima !' drvo dušu? 

- O'kle ti to? - u čudu će starac. 

- Ja k'o mislim, da sve što živi i mrije, mora imati dušu. Pa 
tako 1 drvo. Jer, i ono se rađa 1 mrije. Ponekad, dok kupam mejita ili 
kad odem tabutčiji, čini mi se da čujem kako drvo pod njegovom 
bradvom uzdiše. 

- Ostavi to! - blago ga ukori hadži Mehmed. 

- Biva, ne znaš mi kazati - uzdahnu Numan i prikova pogled 
za pod. 

Hadži Mehmed se značajno iskašlja: 

- Hazreti Omer je rekao: Čuvajte se zalaženja u dinske 
dubine, jer je Allah džellešanuhu dini-islam učinio lahkim, pa uzmite 
ono što možete nositi... Pa tako 1 ti, derviš-Numane, ne zalazi 
duboko, boj se, potonućeš... 

Numan je i ove večeri šutke sjedio gledajući preda se, dok 
Mula Mustafa ne reče da je vakat jaciji. Nakon što klanjaše, Mestvica 
se diže da peče halvu. Odaja zamirisa hamurom, a Mula Mustafa se 
našali i bocnu ga: 

- Mula Mehmede, ne žali masla! 

- Jok, vala! Ozidaćeš bolje već kod Očaktana - dočeka 
Mestvica, misleći pri tome na poznatog sarajevskog tvrdicu Asimagu 
Očaktana, o čijem su titizluku kolale Sarajevom brojne priče. Među 
ostalim 1 one, kako je Očakan u kutiju s kahvom zatvarao muhu, da 
bi po tome poznao ako bi mu ženi za njegova izbivanja palo na um 
da sebi ispeče kahvu. 

Svi se nasmijaše, a hadži Mehmed ih blago ukori: 

- Nemojte tako! Ne valja drugoga gibet činiti. To je isto k'o 
kad jedete meso svog mrtvog brata! 

- Halaliće nama Očaktan, samo neka mu se ne dira u 

džuzdan! - dobaci Mestvica, skidajući halvu s vatre. 

Halva je ispala da ne može bolja, pa Mula Mustafa javno 
pohvali domaćina: 

- Kamo sreće da si aščija, Mula Mehmede! 

- Ne daj mi Bože! 

- A što? 

- Jer mi ti ne bi ni izlazio iz aščinice! 

- Ešek! 

Kako hadži Mehmed te večeri ne bješe horan da kazuje 
Mesneviju, to Mula Mustafa uze da priča kako je onomadne usnio 
Junuza kasapa gdje sjedi na odsječenoj insanskoj glavi, pa na to 
nadoveza sve ono što se tih dana zbilo sa zaptijom Togom, a o čemu 
se u Sarajevu danima pripovijedalo. 

- Vallahi, k'o da mi je u snu kazano šta će bit' - završi Mula 
Mustafa. 

- Jah, to su gajb stvari - dodade hadži Mehmed zamišljeno. 
Ima, efendum, insana, kojima je dato da tabire i kazuju iz snova. Ima 
hin, al' malo ... 

Svi su čekali da hadži Mehmed nastavi, jer su osjećali da nije 
dokrajčio. Tako i bi. Premećući tespih, hadži Mehmed nastavi: 

- Kad smo kod toga, da vam nešto ispričam. 

Jednom, nekad, bio neki trgovac, koji se spremao da ode na 
Ćabu. Kako je bio brez ikoga svoga, to se uputi do jednog učenog i 
pobožnog čoj'ka u tom gradu, kojeg su mlogi držali za evliju. 

Doš'o sam, veli mu trgovac, da te zamolim da mi pričuvaš 
ovo sermije. Pa ako se, s Božjom pomoći, vratim s Ćabe, znam da ću 
naći ono što sam ostavio, a ako se ne vratim, halal ti bilo, uradi s tim 
šta znaš. Rekavši to, spusti pred njega zobnicu punu Zlata. 

- Ne brini, brate, što god ostaviš, naći ćeš. A vratićeš se, 
akobogda, vratit' jakako! - veli mu evlija. 

Ondar onaj trgovac ode na Ćabu i ostade više nego što je i 
mislio: pune tri godine. Svašta ga pratilo i tralo na putu. Vratio se i 
bolestan i brez para. Nejse, poslije dva-tri dana, pošto se malo 
odmorio, uputi se do onoga evlije i zakuca mu na vrata. Nazove 
selam 1 veli mu: - Evo me, vratio sam se s Božjom pomoći, pa sam 

doš'o da to zamolim da mi vratiš ono što sam u tebe ostavio. UZ to 
mu pruži i neke hedije koje je s Ćabe bio donio. 

- A šta si ti to u mene ostavio? - onaj će k'o u čudu. 

- Pa, onu moju sermiju - veli hadžija. 

- Ne znam ja ni za kakvu tvoju sermiju! Nit' si ti kod mene šta 
ostavio, nit' ima šta da tražiš! - ljutnu se tobožnji evlija. 

- Ama, kako, pobogu si brat! Zar si zaboravio šta sam ti dao i 
šta si mi ondar rek'o: da se ništa ne brinem i da du naći netaknuto sve 
što sam ostavio. 

-Ništa ti u mene ostavio nisi i izdiri mi iz kuće! - povika onaj 
s hujom. 

- Ama, brate, zar te nije strah od Boga? - kroz suze de 
hadžija, al', džaba. Onaj ga i ne sluša, već ga silom gura iz kuće i 
prijeti da de zvati stražu, jer ga prava-zdrava potvara i napada. 

Ondar se naš hudi hadžija plačući vrati kući i poče da smišlja 
šta će i kako će. Da ga tuži, veli, džaba je, jer svjedoka nejma, a svi 
će više vjerovat' evliji već njemu. Najpotlje skonta da mu ponudi 
polovicu zlata, da makar nešto spasi, jer se na dugu putu bio posve 
istrošio. Hele, sutradan hadžija ponovo porani, pa onome opet na 
vrata. 

- Šta je, opet si se dovuk'o da me bihuzur činiš i napadaš! - 
povika lažni evlija čim vidje hadžiju. 

- Ama, nemoj, brate, tako! Saslušaj me makar! Nisam doš'o 
da te napadam, već da ti ponudim polovicu od onoga što sam kod 
tebe ostavio, a da mi vratiš drugu polovicu. Halal ti bilo i na ovom i 
na onom svijetu! 

- Ama, čuješ, pezevenk nijedan, 1l' mi se gubi s očiju, il' će te 
ovo napadanje skupo stati! Kako smiješ da mi nešto tako prišivaš, 
kad čitav šeher zna ko sam i kakav sam! 

Otjera on njega ponovo i hudi hadžija, ko jadniji ko čemerniji 
od njega, opet se vrati kući pa nastavi plakati i učiti, moleći dragoga 
Boga da mu pomogne. Čitavu je bogovetnu noć plakao i učio i jedva 
se pred sabah smiri i malo zaspa. Kol'ko god mu je bilo žao Zlata, još 
su mu teže bile besjede i uvrede koje mu je onaj istres'o. 

Čim je zasp'o usnije san. Na san mu izađe jedan drugi čoj'k iz 

toga istoga grada, kojeg su mlogi ljudi poznavali k'o velikog 
pravednika i bogobojazna čoj'ka. "Otiđi njemu pa mu kaži šta je i 
kako je bilo, a on će te onda uputit' šta ćeš radit" - reče mu nečiji glas 
u snu, poslije čega se hadžija probudi. Uzme abdest, klanja sabah i 
pođe pravo kući onoga za kojeg mu je u snu kazano. Taj ga bratski 
primi, sasluša svaku njegovu riječ, pa se i sam zamisli šta će i kako 
će. Vidi i on da je zadužen da hadžiji da odgovor i da mu pomogne, 
al', ne zna kako. Vidjelo se da mu nije lahko. Najpotlje, poslije duga 
razmišljanja, reče: - Dragi brate. Ja ti sad ne mogu ništa kazat', al' mi 
dođi za tri dana, pa ću ti ondar rijet šta ćeš i kako ćeš. 

Dva dana i dvije noći onaj je pravednik razmišlj'o šta će 
kazati našem hadžiji, al' odgovora nije mog'o naći. Da on ide lažnom 
evliji pa da ga zamoli da hadžiji vrati njegovo, ne ide, nije pametno. 
Jer, kad je hadžiji, od kojeg je primio sermiju, mog'o da zahaša, kako 
neće njemu? Da ga hadžija tuži, ni to nejma hasne, jer svi će prije 
vjerovat' evliji već hadžiji. 

Hele, treću noć pravednik usnije čudan san. Usnije on da je 
umro i da je hazreti Israfil puhn'o u sur, pa svi mrtvi oživjeli i krenuli 
da na Sudnjem danu dževap daju. Gleda on, a sa svih strana lazaju 
rijeke insana i skupljaju se na jednoj velikoj meraji kojoj kraja 
sagledat' ne mereš. A sve utihlo, pa nit' ko govori nit' romori, već 
samo ustrašeno gledaju i čekaju. Nit' znaš ko je car a ko prosjak, ko 
kad su svi jednaki: i goli i bosi, baš k'o od majke rođeni. Samo čuješ 
kako im srca u strahu udaraju, jer je, eto, doš'o obećani dan kad se 
računi treba da sviđaju, mada neki nisu vjerovali da će taj dan ikada 
doći. Pa i oni koji su vjerovali, sad strepe, jer nejma Božjeg roba koji 
zgriješio nije. Samo što je Allah milostiv, pa prašća! 

Dok oni tako okupljeni i pristrašeni stoje i čekaju, čuju se 
glasovi koji jednog po jednog po imenu zovu. U to 1 naš pravednik 
ču svoje ime, pa spomenu Boga i krenu. Dođe do jedne uzvišice na 
kojoj su stajale mizan terezije i meleki kraj njih. Meleki mu ondar 
rekoše da stane na desni tas, a on ih posluša 1 stade. Kako on stade, 
tako se onaj tas zajedno s njim diže, a meleki ga ondar prifatiše i 
spustiše na zemlju. Njegova dobra djela bila su pritegla đunahe 1 naš 
pravednik odjednom osjeti kako mu se razgaljuje. Meleki ondar 

između sebe nešto progovoriše što on nije razumio, pa ga odvedoše 
do Sirat-ćuprije i rekoše mu da krene priko nje. Pravednik opet 
spomenu Božje ime, prouči šahadet-kelimu i pođe. Al', čim zakorači 
na Sirat-čupriju, zapahnu ga nekakva vruća jara, bi rek'o oči će mu 
sažeći, a hiljade jauka dopre mu do ušiju. Pogleda on doli, ispod 
sebe, i sve se u njemu od straha sledi, Doli je, na sve strane, buktio 
oganj, a ljudi su se, i muško i žensko, previjali u mukama i dozivali u 
pomoć, mašući i rukama i nogama. 

Ide on, pravednik, 1 sve to u strahu gleda i sluša, kad začu 
kako ga neko imenom doziva. Pogleda odakle glas dopire da vidi ko 
ga to zove, kad, ima šta vidjet': bio je to kasap u kojeg je on nekad, 
birvaktile, meso kupov'o. Al" kakav je, žalosnik, sad bio! Ispod 
pazuha mu mavi plamenovi udaraju, a prsti mu živa žeravica! Baš 
k'o da su od usijana gvožda. 

- Brate, vidiš li moga hala! - jauknu kasap dižući ruke prina 
njemu. 

- Neka ti se Allah smiluje! - šapnu pravednik samilosno. 

- A ne pitaš zbog čega sam ovdikan? - onaj će kroz plač. 

- Nije moje da te pitam, već da zajedno s tobom zamolim 
Milosnika da ti oprosti. 

- E, moj brate, ja ću ti kazat', pa nek' znaš zbog čega sam 
ovdi. Krivo sam za života mjeru mjerio 1 tuđi hak jeo, pa sam zato 
džehennema dopao! A 1 u tebe toga ima, pričuvaj se! - viknu mu 
kasap. 

- U mene? Ne ako Boga, ne govori tako! 

- Ima, Ima! - zavika kasap. - Jednom, kad si kupov'o meso, 
ost'o si mi dužan tri groša 1 nikad mi se nisi odužio i platio! Sjeti se! 

Pravednik stade i zamisli se. Pa se onda sjeti da mu je jednom 
ost'o dužan tri groša. 

- Jesam, dužan sam ti! Halali mi, ako si brat! 

- Jok, nejma halala dok mi ne platiš! - zavika kasap, jednako 
pružajući ruke prina njemu. 

- Okle, brate, da ti platim? - jeknu pravednik, pokazujući da 
ni košulje na sebi nejma. 

- Imaš, imaš! Jer, ako mi ne platiš, nek' znaš da ti neću 

halalit'! Teško se ondar tebi! 

- A kako, brate, da ti platim, kako? Reci, da čujem! 

- Sagni desnu plećku da na njoj ohladim ovu džehennemsku 
ruku pa ću ti halalit' - reče kasap 1 ispruži ruku koja mu je mavenim 
plamenom gorjela. 

Ondar se pravednik malo prignu i isturi desnu plećku, a onaj 
nesretnik ispruži ruku i prisloni prste uz njegovo pleće. Čim ga 
dotaknu, pravednik osjeti bol, baš k'o da ga je usijano gvožđe taklo. 
Pa se u taj tren trže i probudi. Za živo čudo, plećka ga je tol'ko 
boljela, k'o da ju je na javi spržio. Mada nije mog'o da vidi, činilo 
mu se da mu se 1 koža potprištila, kol'ko je mog'o prstima napipat'. 

Probudivši se sjedne na dušek i bi mu znano da je naš'o 
odgovor koji de kazat' našem hadžiji. Uze abdest, klanja sabah i 
zahvali se dragom Allahu na velikoj milosti koju mu je kroz san 
ukaz'o. 

Nejse, kad hadžija ujutro izbi, pravednik ga dočeka: - Dođi 
mi večeras na sijelo, pa ću ti sve kazat'. 

Kad je pala noć, u kući onog pravednika iskupiše se mlogi 
ljudi koji su bili te večeri pozvani. Među njima je bio i onaj lažni 
evlija. Njega su ljudi proturili uvrh sobe, jednako vjerujući u njegovu 
pravednost i pobožnost. 

Ondar, pošto se popio čaj i o svemu popričalo, domaćin uze 
da kazuje svoj noćašnji san. Kaziv'o ga je polahko, sve onako kako je 
u snu čuo i vidio. Oni, koji su ga te večeri slušali, nasrhli su od 
nekakva straha i svako je uvuk'o dušu u se. Htio ne htio, svak" je 
razmišlj'o o sebi, je li gdje koga zakin'o i tuđi hak jeo. 

Kad pravednik presta da kazuje, reče im: - Eto, braćo, čuli ste 
kako je težak tuđi hak 1 kakav nas džehennemski azab čeka ako smo 
se polakomili na tuđe dobro. Jer, davno je kazano: u tuđem malu 
nejma mala! Zato, neka se svak' za vakta pribere i prisjeti, jel' štogod 
tuđe uz'o, pa nek' za vakta vraća i pere se! 

Ljudi još malo posjediše pa se digoše i počeše razilazit' Svak' 
je bio pod dojmom onoga što je maločas čuo. Svi su šutjeli i u sebi 
kontali nisu li se neđe, makar i u neznanju, o tuđi hak ogriješili. 

Kad su bili prid avlijskim vratima, ondar onaj naš hadžija 

priđe onome jalan evliji, uhvati ga za rukav 1 upita: 

- Ču!' ti ono? 

- Čuo sam... - šapnu on, a vas drhti k'o prut. 

- Pa, hoćeš li mi vratit' ono moje? 

- Hoću. Hajdemo kući da ti dam. I halali mi, tako ti velikog 
Boga! 

I vratio mu je. Sve do zadnjeg dukata. Nije hotio ni groša da 
uzme. Ni za hediju. Mada mu je hadžija nudio. 

Hadži Mehmed na tom mjestu prekide priču. I ušutje. Čulo se 
kako vatra u peći pucketa. Svi su zamišljeno šutjeli 1 gledali preda se. 
Onda će Mestvica: 

- Fala ti, šeh-hadži-Mehmede! Duboko je!... 

- Ama, kad je nekome dato pa zna protabirit' san! Nije to 
svačije! 

- I nije - šapnu Numan 1 uzdahnu. A podnica pod njim 
zacvilje. 

- Samo, jedno sam čuo, šah-hadži-Mehmede - opet će 
Mestvica. - Kažu, da je u tri stvari teško ostat' šeho: kraj vruće 
pogače, uz bijele ženske noge i uz žute dukate. Tu, kažu, nejma 
pravednika. Malo je ko da se na to ne privari! 

Hadži Mehmed se iskašlja 1 prijekorno ga pogleda. 

- Neka, Mula-Mehmede! Ne znaš, morebit da ima 1 takije 
ljudi. Ne reci ništa. 

4. 


Petnaestak dana nakon Togine pogibije, kad su novi događaji 
privukli pažnju čaršije, a slučaj sa zaptijom već počeo da tone u 
zaborav, jednog petka kasno poslije podne izbi u Mula-Mustafinu, 
pisarnu stari Izaksis. Ušao je nekako bojažljivo, nijemo pozdravio i 
stao kraj vrata. 

- Bujrum, komšija, bujrum! Otur! - dočeka ga Mula Mustafa 
srdačno 1 pokaza rukom na usku sećiju na kojoj bi nudio mjesto samo 
najbližim ahbabima i gdje bi ponekad malo iza ručka zakunjao, dok 
je za mušterije bila određena šćemlija. 

- Imaš malo vakta? - upita saraf, miješajući turske i bosanske 
riječi. 

- Otur, bezbeli da imam! Za komšiju uvijek ima vakta, jer 
komšija je, što no se kaže, najpreči! - dočeka Mula Mustafa. 

Starac sjede, pa zabrinuto uzdahnu i izvadi iz čakšira žut 
čehrubarski tespih, utanjen i sjajan od duga premetanja kroz prste, pa 
se šutke zagleda u Mula-Mustafu. U njegovu pogledu bilo je i 
opreznog ispitivanja i brige, dok je gledao čas u Mula-Mustafine oči, 
čas u vrhove njegovih mestava, baš kao da vaga koliko je siguran i 
težak. 

-Eh, hajrola, koje dobro? Jesmo 1' za kahvu? - upita Mula 
Mustafa. 

- Komšija, došao sam da te molim - poče saraf rastežući riječ 
po riječ, kao da se skanjuje da li da se povjeri zbog čega je došao. - 
Nevolja mi je... 

- Ma kakva nevolja, pobogu, da čujem! 

- Dijete mi je hasta, komšija. Moja Dafna... 

- Starac je izgovorio djevojčino ime tako žalostivo, da to 
Mula-Mustafu u srce žacnu. 

- Ah, otkad to! Nisam to Znao... 

- Tebi mogu da kažem, komšija, ti si čestit čovjek i znam da 
neće dalje ići. Jer, djevojka je, pa ne bi bilo dobro... 

- Ama! 

- Prepala se, komšija, grdno se prepala! 

- Nečega? 

- Kad su onog mrtvog zaptiju iznosili iz harema, zatekla se na 
avlijskom mušepku i otada kao da nije ona koja je bila. Kao da je 
zanijemila. Uvijek je tužna i zamišljena... - uzdahnu starac. 

- Ama šta mi kažeš! Jazuk br'te, jazuk! A1', mlada je, proći će 
to, proći, vjeruj se! Smiriće se, vidjećeš - poče da ga tješi Mula 
negdje odvedeš, rijećemo neđe na selo, na zelen. Pa da to malo 
zaboravi. Vrijeme je najbolji lijek, nek' znaš! 

- Radi toga sam i došao, komšija. Htio bih da promijenim 
kuću, da Dafna više ne gleda u ono mjesto. Žao mi je komšiluka, 
ali... 

- Jah, jah, bezbeli da je žao! Žao je, belćim, i meni, lijepo smo 
se pazili, al' kad je tako, šta moreš. Svoj je evlad najpreči. Već, imaš 
li šta, jesi 1' šta naš'o? 

- Čuo sam za Turhanijinu kuću pod Soukbunarom. Odavno je, 
čujem, prazna. I na prodaju je. Ima 1 bašču i gaj više kuće. Ima i 
zelenila i ptice pjevaju. I potok teče niz bašču... 

- Eh, eh, jest što kažeš. Biva, Turhanijina kuća pod 
Soukbunarom! Hmm... Munasib, munasib bi bilo. I ti bi to, biva, 
hotio da pazariš. 

- Ako bude suđeno. 

- Kuća se, kol'ko ja znam, prodaje. A lijepa je i prostrana. 
Samo je, Bogami, haraba, trebaće je podobro popravit'. A ima i 
podosta bašče. Sva je u zeleni. A ima i potok, što kažeš. Baš je, 
onako, teferičli. 

- Zato sam i došao komšija. Da se raspitaš i vidiš bi li se 
moglo pazariti. Ako bude pomunasib 1 ako bude suđeno, ja bih 
kupio. 

- Jah, jah, bezbeli. A ono gori, ono bi bezbeli, prod'o? 

- Za to još imam vakta. - Ma jah, ti najbolje znaš šta ćeš i 

kako ćeš. Već, ti bi ko hotio da se ja raspitam kod Turhanija. 

- To te molim. 

- Brez molbe. Ja ću kol'ko sutra vidjeti, pa ti haber učiniti. Pa, 
što kažeš, ako bude hairli, neka bude i suđeno. Nizašta se ne valja 
odviše otimat', a niti odviše branit'. Jer, insan nikad ne zna šta će na 
šta izać'. Nije mu sve otkriveno. Je I!' tako? 

- Evet, efendum, evet. 

- Eh pa lijepo. Ja ću se raspitat' pa ću ti kazat'. 

- A za tvoj hizmet, komšija... 

- Ama, baci! - odmahnu Mula Mustafa rukom, pa zatvarajući 
vrata za sarafom saosjećajno šapnu: - Jazuk, 'naka cura! Da joj se 
Allah smiluje! 

Pod gajem na Soukbunaru dugo vremena je stajala prazna 
Turhanijina kuća. Iza kuće se prostirao golem komad bašče koja se 
blago uspinjala 1 urastala u susjedni soukbunarski gaj, koji je također 
pripadao staroj i imućnoj porodici Turhanija. Kuća je pozadugo 
stajala gotovo pusta, još odonda otkako je umro Ismetbeg Turhanija. 
Bio je to postariji, što bi se reklo bajat momak, ali još uvijek naočit 1 
kršan gazija iz kojeg je izbijala silina i prkos, ali i neka gotovo 
djevojačka mehkoća, osobito prema fukari, kojoj je dijelio i šakom i 
kapom. Volio je 1 život 1 piće, ali na svoj način. Danima bi se 
zatvarao u kuću, pa teferičio i dernečio, a da niko nije znao šta se 
unutra zbiva. Ponekad bi iz kuće sve do sabaha dopiralo kucanje saza 
ili poneki pomaman vrisak, pa se govorilo da to vrište đizlije, koje bi 
hamali noću u sepetima donosili. Ostale Turhanije, koji su mnogo 
držali do nama 1 svi odreda bili ljudi o sebi pri sebi, žestoko su 
osuđivali Ismetbegov način života, pa su čak pokušali da mu postave 
tutora, ali se on nije dao. 

- Ako trošim, svoje trošim, ako teferičim, za svoju dušu 
teferičim, nije to ničija briga! - odbrusio bi i nastavio po starom. 

Onda su se Turhanije obratile šeh-hadži- Mehmedu, moleći ga 
da on utječe na ,,aanamo onoga", kako su zvali Ismet-bega. Ovaj je 
opet mnogo držao do hadži-Mehmeda koji je često zalazio u njihovu 
kuću, još dok je Ismet-begov otac bio živ. Mnogo puta je ovaj isti 
Ismet-beg, koji se tada bio tek zamomčio, sjedio na koljenima i uz 

ostale sijeldžije gotovo pobožno slušao hadži-Mehmeda dok bi im 
govorio o stvarima i pojavama koje su mnogima bile i nejasne i 
nedokučive. Još iz tih dana u njemu je ostalo nepomućeno osjećanje 
prema hadži-Mehmedu, kojeg je uvijek s poštovanjem susretao. 

Kad su mu Turhanije iznijele svoju molbu, hadži Mehmed ih 
nije odbio. 

- Lijepo, zovnuću ga i govoriću mu - odgovorio je kratko. 

Uskoro ga je pozvao Turhanija, premda je slutio o čemu se 
radi, nije mogao, a da se ne odazove. 

Razgovor je bio kratak. Hadži Mehmed mu je rekao samo 
ovo: Zovn'o sam te da ti kažem: p'janac il' umre mlad 1l' pod starost 
ofukari. A ti sad kako hoćeš. Ako ćeš mene poslušat', baci piće! 

Umalo iza toga Turhanija se na opće čuđenje svih onih koji su 
ga dotad poznavali, dibiduz izmijenio. Prvo je bacio piće, onda je 
pustio bradu, a kad se te godine počelo govoriti ko će na Ćabu, on je 
među prvima ikrario. Otišao je na Ćabu, ali se nije vratio. Umro je 
pri povratku, na putu kroz Tursku, gdje su ga bosanske hadžije i 
zakopale. Kažu, da su mu posljednje riječi bile: - Poselamite mi šeh- 
hadži-Mehmeda 1 kažite mu da sam Božijim emerom a njegovim 
sevepom tobe doš'o. Poselamite mi 1 sve butum Saraj'vo 1 zamolite 
sve one koji za mene uspitaju, da mi halale. Nadam se da će mi i 
Allah dželle šanuhu sve oprostiti... Pričali su još da je umro napolju, 
iza akšama, ispružen na serdžadi i gledajudi u zvijezde. Šaptao je 
šehadet, a oči su mu bile pune suza. 

Kuća pod Soukbunarom ostala je otada prazna. Turhanije, 
držeći do nama, nisu je odmah prodavale, a niti je ko u nju uselio, 
osim jednog njihova momka koji je ostao u kući kao čuvar. Onako 
prostrana i zapuštena, s gustim demirima na pendžerima i napola 
sasušenom lozom uza zidove, kuća se činila pomalo haufli. A kako je 
još bila na osami i povrh bašče natkriljena gajem, punim tišine i 
polumraka, to je još više isticalo njenu gluhoću. Pa i sam taj momak, 
koga su Turhanije ostavile u kući, nekakav Jakub iz Velešića, po 
svemu je odgovarao toj napuštenoj kući. Bio je to gluhonijemi čudak, 
pun neobičnih navika koje su poznavale sve okolne mahale. 
Zapušten 1 neobrijan, Jakub je ili tumarao po bašči 1 plašio djecu ili 

bi spavao gore u gaju, punom tišine i hladovine. Djeca su su ga se 
posebno plašila. Zbog toga je rodna Turhanijina bašča, premda puna 
svakojakog voda, ostala svake godine pošteđena 1 netaknuta. Niko se 
od djece nije usuđivao baciti kamen da strese ili ubere voćku. 
Turhanije su Jakubu s vremena na vrijeme donosile rublje za 
presvlaku, koje bi nekad pocrnjelo na njemu, ili ponešto za hranu, 
koju je obično sam pripremao. Ali, jednom u godini, a to je bivalo 
redovno svakog Jurjeva, u Jakubovu životu dolazilo bi do neobičnog 
preokreta, koji je trajao samo jedan jedini dan. To je znao sav 
komšiluk i na to se, kao na nešto izuzetno, sa znatiželjom čekalo. 

Toga jurjevdanskog jutra, za razliku od svih prije i poslije 
njega, Jakub bi se pojavio čisto presvučen i obričen. Na njemu su 
bile lijepe bajramske haljine i nove, crvene firale. Sabahom bi izašao 
iz kuće 1 pod starim orahom u vrhu bašče počeo bi sakupljati 
kamenje. Sakupio bi ga čitavu gomilu. Izraz bi mu se za to vrijeme 
posve izmijenio,. Postao bi vedar, nekako otkravljen i nasmijan, pa 
ga se ni djeca, koja bi se nakitila po tarabama, nisu toga jutra plašila. 
Kad bi sabrao kamenje vratio bi se u kuću i iznio nov, žutkast 
bardak, opervažen crnim šarama. Bardak bi spustio pod orah i počeo 
bi se raspasivati. Prvo bi otpasao pas i složio ga, a zatim bi skinuo 
ćulah i firale. Onda bi privezao bardak na leđa i počeo se uspinjati uz 
orah. Činio je to vješto i hitro kao mačka. Kad bi se ispeo do samih 
vršika, praćen uplašenim pogledima komšiluka, privezao bi bardak 
gotovo na najvišu vršiku, a onda se spustio na zemlju. Tada bi počeo 
posljednji, završni dio Jakubova jurjevdanskog adeta. 

Podrhtavajući od nekog unutarnjeg milja, Jakub bi prihvatio 
za kamenje i počeo gađati u bardak. Radio je to polahko, sa slašću i 
uživanjem, koje mu se odražavalo na svakoj žilici. Ispuštao je uz to 
kratke, neodređene glasove, slične pasjoj radosti, koji nisu bili ni 
skika ni lavež, već isprekidano cvilenje i drhtaj. I kad bi bačeni 
kamen napokon pogodio u nišan, a pogođeni bardak šuplje zazvonio 
i raspao se, Jakub bi smogao posljednji, najglasniji povik, koji kao da 
mu se otkidao iz same utrobe. Poskočio bi od radosti i zalamatao 
rukama, a onda brže-bolje počeo sabirati krhotine bardaka i 
zavezivati ih u novu čevrmu. 

S time se sve svršavalo. Jakub niti je čuo niti mario za vrisku 
djece i uzvike komšiluka. Natakao bi na prste skinute firale, uzeo 
ćulah i čevrmu s krhotinama i pošao prema kući. Pri vrhu oraha ostao 
bi samo privezan držak razbijenog bardaka, kao nijemi svjedok 
Jakubove jurjevdanske radosti. 

Nije onda bilo nikakvo čudo što je vijest da stari saraf kupuje 
Turhanijinu kuću potakla mnoge priče u čaršiji. U prvi mah se 
govorilo da to starom čudaku i priliči, dok se nije pročulo da kuću 
kupuje sestriću koji mu je došao u pohode 1 koji će ostati u Sarajevu. 
A kad je uskoro nakon toga mladi Ermen počeo dolaziti pod 
Soukbunar i čistiti bašču, priča se obistinila. 

Ubrzo su 1 kuća i bašča izmijenili svoj prijašnji izgled. Suhe 
voćke su bile posječene, a korov i trava počupani i pokošeni. Ćeremit 
na kući je prekićen, a zidovi nanovo obiljepljeni i okrečeni. Kuća je 
odjednom sinula. Donedavno tmurna i pusta, sad je došla nekako 
vesela, kao da nije bila ona. Sniježna bjelina okrečenih zidova još 
više se isticala u bujnom zelenilu prostrane bašče, niz koju je bistri 
potočić iz jednog od mnogih soukbunarskih vrela hitro vijugao. Čak 
ni mahalska djeca nisu više zazirala od nekad gluhe Turhanijine 
kuće. Mladi Ermen, nekako pitom i srdačan, prvo je stekao naklonost 
djece, a zatim i ostalog komšiluka. Djeca bi se otimala o bijelu halvu 
koju bi im ponekad donosio iz čaršije. Nerijetko bi i poneka 
mahalska djevojka kriomice virila kroz mušepke, dok bi Zaharis 
prolazio ispred kuće. Čak bi ga i mahalski mujezin Nurhodža 
mrzovoljan i šutljiv čovjek, kojeg je mladić s poštovanjem susretao i 
pozdravljao, ponekad pohvalio. Uveče, dok bi sjedio na džamijskim 
soframa čekajući da zaokujiše jaciju, rekao bi džematlijama: - 
Obrazli momak, nejma šta! Samo, da je još mumin... 

Ubrzo nakon što je kuća bila sređena, stari saraf i kći mu 
preseliše se pod Soukbunar. To izazva radoznalost komšiluka, 
posebno ženskinja, jer se već uveliko pripovijedalo o čudesnoj ljepoti 
mlade Ermenke. Ali, prošlo je gotovo i mjesec dana, a da je niko nije 
vidio. II? je bona il' se radi nečega krije - tumačilo je ženskinje to 
njezino neizlaženje, dok se Dafna jednoga popodneva ne pojavi u 
bašči. 

Bila je već sredina jeseni, pitome i blage kakva se samo 
poželjeti može. I zrak i sunce mehko su milovali ne samo lica već i 
duše ljudi. Stari saraf je u tim popodnevima najčešće ostajao doma, 
sjedeći u sofi pod velikom razgranatom takišom uvrh bašče, na kojoj 
su vrapci po cio dan veselo cvrkutali. Sjedio bi tu sjetan i nepomičan, 
da samo ponekad svrati pogled kad bi vrapci više njega još življe i 
bučnije zacvrkutali, kao da se oko nečega živo prepiru, ili kad bi se 
tromi bumbar, slijećući s takiše, brundavo spustio na sto u sofi, da se 
opet digne i zujeći odleti. Ponekad bi starac dugo i zamišljeno 
posmatrao svoje mršave ruke. A te njegove ruke, osim kostiju koje su 
se oštro nazirale ispod tamnosmeđe kože s bezbroj crnožutih mrlja, 
kao da nisu u sebi imale ni kapi krvi ni daška života. Sličile su 
granama osušene loze, s koje je opao i posljednji list. Miris trava i 
tišina bašče često su ga prenosili u daleku Ermeniju, odakle bi se 
opet vraćao u ovu tuđu zemlju, u koju je došao da tu sakrije i pokopa 
svoju prošlost. Nikome o tome nije govorio. Ni Dafni. Nije želio da 
je uzbuđuje i žalosti. Živio je još samo za nju. Svoju je tajnu nosio 
kao skrivenu ranu, za koju niko osim njega nije Znao. 

Tako je bilo sve do lani, dok Zaharis nije došao u Sarajevo. S 
njegovim dolaskom opet su se probudile duboko zapretane uspomene 
i nemir, koji ga je godinama morio. Poslije Togine pogibije, starac se 
još više uznemirio. Sa strahom se branio od pomisli da bi to mogao 
biti predznak jedne nove bure, koje se zbog Dafne toliko plašio. Nije 
mario šta će s njim biti. S osjećajem tuge i beznađa, koji često 
zaokupljaju ljude njegovih godina, već odavno je sve okolo njega 
počelo gubiti svoju svrhu i smisao. U tim je časovima često 
razmišljao o ubitačnoj derviškoj mudrosti s kojom se u ovoj zemlji 
mnogo puta susretao: sve se rađa poradi smrti i sve se gradi poradi 
rušenja... 

Iznenada su ga prenuli vika djece i Dafnin neočekivani 
dolazak. Pojavila se nečujno. Na njoj je bila dugačka, zlatnom žicom 
izvezena anterija utegnuta u struku, u kojoj je djevojka izgledala 
tanana 1 vitka poput sevlije. Modre djevojčine oči, zasjenjene dugim 
trepavicama, visoko počešljana kosa okrunjena iznad čela i savijena 
u pletenice, njezin visoki vrat ponosan kao u labudice, činili su je 

nestvarno lijepom. Stajala je na zelenom ćilimu trave, desetak koraka 
udaljena od oca. Čekala je da saraf digne glavu, pa da ga iznenadi. 
Pričinjala se u tom času kao hurija koja se iskrala iz dženneta, da 
opet iznenada nestane i vrati se u svoj svijet. 

- Eno je, eno je, vidimo je! - najednom se zaorila vika djece 
nakićene po baščenskim tarabama, koja su prvi put vidjela Dafnu. 

Devojka se prestravljeno stresla 1 kriknula pa rukama prekrila 
oči, dok je starac kao podboden skočio i ptritrčao joj. 

- Dafna, dijete moje, ne boj se! - šaptao je gotovo plačno 
privijajući djevojku uza se, dok je ona podrhtavala poput uplašene 
ptice, pokušavajući da uvuče glavu pod njegovo pazuho. 

- Eno je, eno je! Ermenka, Frmenka! - orilo se s taraba. Starac 
je očajnički mahao spram djece, nastojeći da se s Dafnom što prije 
dočepa kuće. Više ju je vukao negoli vodio. Usput joj je koješta 
tepao, mada je i sam drhtao od uzbuđenja. - Spadoše joj papuče! 
Spadoše joj papuče! - zavikaše djeca, kad vidješe kako djevojci 
spadoše papuče i ostadoše u travi. 

Tek kad njih dvoje zamakoše u avliju, djeca se smiriše. Ali 
još uvijek ostadoše nakićena po tarabama. Starac povali Dafnu na 
sećiju i razletje se po kući. Nađe đulsiju 1 poče joj trljati sljepoočnice. 
Usput joj je kroz suze govorio: 

- Sunce moje, zlato moje, ne boj se! Evo, ja sam, otac je kraj 
tebe, ne boj se! Sunce moje, ono su bila djeca, ne boj se! 

Dafna se malo smiri i prestade drhtati. Nijemim je pogledom 
pratila starca, dok su joj oči bile pune straha. Uskoro dođe i Zaharis. 
U Dafninim očima bljesnu tužan osmijeh, pa se opet ugasi. 

Čitavu su noć u strahu probjedli kraj djevojke, koja se tek 
pred zoru smiri i zaspa. 

Sutradan, čim je Mula Mustafa otvorio pisarnu, stari Izaksis 
se pojavi na vratima. 

- Eh, uranio, komšija, koje dobro? - srdačno ga dočeka Mula 
Mustafa, iznenađen sarafovom ranom posjetom, mada su se 
posljednjih mjesec-dva, dok saraf nije pazario kuću, češće viđali i 
sastajali. 

Ojađen 1 utučen, Izaksis ispriča šta se jučer dogodilo, pa 

zamoli Mula-Mustafu da mu pomogne ako može, Dafna se bila tek 
malo oporavila 1 jučer prvi put izašla iz kuće, - uzdahnu starac 
žalosno. 

- Ešeci! Ešeci! - ponavljao je Mula Mustafa slušajući ga, dok 
mu je brada ljutito podrhtavala. Onda se okrenu sarafu: 

- Komšija, ne brini! Još danas ću potražit' Nurhodžu sa 
Čobanije, pa neka kaže džematlijama kakva su im djeca. Da su gora 
od paščinja! Ne brini, komšija, neće više, vjeruj se! 

I Zaharis je toga predvečerja okupio oko sebe, svu mahalsku 
djecu. Podijelio im je halvu i medene gurabije, pa ih zamolio da ne 
uznemiruju Dafnu. 

- Nemojte, djeco! Niko ni vaše sestre ne dira! - rekao im je 
prijekorno. 

- Nećemo više, nećemo bogami! - zagrajaše djeca. 

Te iste noći, dok su čekali vakat jaciji, Nurhodža je na 
džamijskim sofama, govorio okupljenim džematlijama: 

- Sramota je, braćo! I sramota i grehota! Kol'ko ja znam, to su 
dobre komšije i čestiti ljudi, 1 po radi čega da hin bihuzur činimo? 
Kažem vam: prijetite djeci! Dina mi, ako se to još jednom ponovi i 
ako šta tako čujem, ja ću hin šibati! To su ljudi jabandžije, došli iz 
daleka, pa zar da nejmaju mira u svojoj kući... 

Nekoliko dana kasnije, kad je Zaharis susreo Nurhodžu pa ga 
kao 1 uvijek smjerno pozdravio, ovaj mu priđe. 

- Ama, reče mi Mula Mustafa, da je ona vaša cura hasta, da se 
od nečega prepala. Dobro me poslušaj, pa ovo urad'te: neka vam 
neko donese vode s Jusuf-pašina bunara pokraj Drvenije medrese, 
gori kod Careve ćuprije. Pa neka se ondar s tom vodom cura umiva 
nekoliko jutara. A ako joj to ne bi pomoglo, odved'te je jedne noći do 
ljutog turbeta, gori više Borka. Samo, to mora biti poslije pola noći! 
Kad dođete gori, ubac'te sadaku i namijen'te je na taj njezin strah. 
Mlogima je pomoglo, pa će, belćim, i njoj. Cura ne mora ići, moreš ti 
umjesto nje. 

Kad je saraf ispričao Mula-Mustafi šta je Nurhodža rekao 
Zaharisu, ovaj raširi ruke. 

- Ama, kako ću ti rijet, komšija. Kad je insan u nevolji, svašta 

se laća. Samo, vjere mi, od mrtvijen slaba hasna! Ni živi ne mogu il' 
neće da pomognu, a nekamoli mrtvi! A ti, kako hoćeš. A što kažeš za 
vodu iz Pašina bunara, svijet i to uzima. Nejse, ni to joj ne mere 
naudit'. Samo ti moram jedno rijet: Jusuf-paša je velikački ters. Treba 
potražit' nekoga ko mu je vješt, pa toga poslat' po vodu. 

Kad saraf reče da poznaje Jusuf-paša, Mula Mustafa dočeka: 

- Vidiii! To nisam znao! Taman lijepo, onda mu ti otiđi. 

Sutradan je saraf potražio Jusuf-pašu i zatekao ga u njegovu 
ćošetu. To Jusuf-pašino ćoše hila je prizemna kućica prikrpljena uz 
Đumišića medresu, nadomak Careve ćuprije. Sastojala se od jedne 
odaje 1 male avlije, nasred koje je stajao dubok ozidan bunar, za čiju 
se vodu u Sarajevu tvrdo vjerovalo da je ljekovita. Sami Jusuf-paša, 
pod kojim su ga imenom Sarajlije jedino i poznavale, bio je obaška 
čovjek, o kojem se koješta pripovijedalo. Vjerovatno se i govorilo da 
je to glavom i bradom Jusuf-paša Ćuprilić, jedan iz čuvene loze 
Ćuprilića, kojeg je zla sudbina bacila u Sarajevo. 

Prije trideset i toliko godina stigao je u Sarajevo kao osamljen 
derviš. Odjeća mu je bila derviški skromna: na glavi mavi kauk od 
kostrijeti obavijen zelenim turbanom, a na plećima crna iznošena 
džuba. U jednoj je ruci nosio štaku 1 tespih, a preko ramena zembilj u 
kojem se nalazila sva njegova imovina. O vratu mu je visio srebrom 
okovan teslim-taš, koji se pri hodu lagano njihao. Derviš je još uvijek 
bio muževno krepak, a djelovao je dostojanstveno, gotovo oholo, 
mada mu je nujan osmijeh lebdio u očima i oko usana. Stasom je bio 
visok, a puna brada, tek malo progrušana, 1 crne, krupne oči, činili su 
ga još dostojanstvenijim. Sarajlije su se radoznalo osvrtale za njim, 
dok mu je teška drvena štaka ravnomjerno udarala o sitnu čaršijsku 
kaldrmu. 

Ubrzo po dolasku, derviš je u Zildžiluku, uz Đumišića 
medresu, sagradio sebi skroman konak i iskopao dubok bunar, pa se 
tu zatvorio i predao derviškom životu, punom tišine i pobožnosti. 

Ne prođe dugo, a Sarajevom poteče priča da derviš nije niko 
drugi do li Jusuf-paša Ćuprilić, jedan od slavnih Ćuprilića, velikih 
vezira 1 vojskovođa, koji je nakon izgubljene bitke kod Slankamena, 
gdje li, pobjegao u Sarajevo da spasi glavu od katal-fermana. Jer, nije 

to bilo ni prvo, a ni posljednje gorko iskustvo pobijeđenih 
vojskovođa da ih pri povratku u Stambol, u Beogradu ili Edreni, 
dočeka katal-ferman 1 svileni gajtan u dželatovim rukama. 

Da li je ta priča kao i mnoge druge nastala sama od sebe ili ju 
je derviš svojim postupcima oko sebe ispleo, teško je reći. Sarajlije 
su njegov konak ubrzo prozvale Jusuf-pašinim ćošetom, a bunar u 
avliji, Jusuf-pašinim bunarom. Za taj se bunar tvrdo vjerovalo da je 
ljekovit, da razbija groznicu i razgoni strah, pa se voda iz njega 
uzimala kao lijek. 

Godine su prolazile, a da se u Jusuf-pašinu, načinu života nije 
gotovo ništa mijenjalo, osim što mu je brada, pri dolasku tek malo 
progrušana, bivala sve bjelja, dok mu se i stas bio već podobro povio. 

Rijetko je kad izlazio među svijet. A 1 kad bi izašao, osobito u 
prvo vrijeme, svojim bi ponašanjem zbunjivao ljude. Imao je običaj 
da stane na neko čaršijsko ćoše i podigne svoju dervišku štaku, pa 
počne izdavati gromke vojničke zapovijedi, baš kao da je pred 
četama spremnim za boj. Oči bi mu tada plamtjele vatrom, dok bi 
gromke zapovijedi odjekivale čaršijom. Onda bi drhtavim glasom 
počeo učiti ratne dove i oponašati pisku vojničkih borija, dižući štaku 
poput gole sablje u pravcu nevidljivog neprijatelja, na kojeg su 
njegove tobožnje čete trebale da krenu. 

Svijet bi se tada, okupljao, pa šutke gledao 1 slušao 
opsjednutog Jusuf-pašu. On bi se onda iznenada trgao, pogledao 
okolo sebe pa, shvaćajući stvarnost, okrenuo leđa svjetini ili bi 
prezirno pljunuo i pošao. To bi među djecom izazivalo smijeh, dok bi 
stariji dovikivali Za njim: 

- Hajd', divanijo jedna! 

- Allah selamet! - odmahivali bi drugi. 

Noću, dok bi Sarajevo spavalo ili kad bi u gluhim zimskim 
noćima teški snjegovi pritisli grad, u Jusuf-pašinu ćošetu ponekad bi 
do svanuća gorjela svijeća. Sjedio bi na pustekiji i sjetno sanjario, 
lagano se njišući u pasu. Vojskovođa bez vojske, paša bez pašaluka, 
Ćuprilić bez imena! Davne uspomene, poput otvorenih rana koje 
počinju ponovno krvariti, uz omču svilenog gajtana čija se sjena 
polahko njiše na žućkasto osvijetljenom duvaru odaje, ponekad bi ga 

morili i satirali sve dok zora ne bi zamliječila, a svijeća u čiraku 
dogorjela i iskapala... Mnogi su Ćuprilići i prije padali u nemilost pa 
se smireno povlačili u tekije, ili bi opet zablistali starom slavom i 
sjajem, ali se Jusuf-paši njegova nesreća činila najgorčom. Pobjegao 
je od svega, ali nije mogao od sebe i svojih sjećanja, a to mu je bilo 
najteže. Sve mu je sada izlazilo pred oči: ljute bitke 1 jangije, vriska 
konja i jauk ranjenika, dotjerano roblje i ratni plijen, hitri Tatari koji 
su kretali u Stambol na muštuluk i crni gavrani okrvavljenih kljunova 
koji bi padali na utihlo bojište... Mrzio je ovu zemlju, mada je u njoj 
našao utočište. Osjećao se kao progonjen kurjak u dubokoj jami u 
koju se bio sklonio, ali iz koje nije mogao uteći, čekajudi da ga tu 
pronađu 1 dotuku. Spoznao je, napokon, da ima 1 jedan drugi, 
zemaljski džehennem, u kojem ljudska duša neizmjerno pati 1 grca, 
pa se čovjek uvija i grči kao ranjena zmija, a da niko ne zna šta mu 
je, jer se nikome ne može i ne smije povjeriti. 

Strah bi najčešće razgonio molitvom. Satima bi zikr činio i 
huktao, sve dok mu bijela pjena ne bi udarila na usta, pa bi izgubio 
svijest i pao po šiltetu. Poslije toga se budio izlomljen i grozničav, pa 
uzimao abdest i onda padao u tihu pobožnost, osjećajući kako ga srsi 
slasti probadaju, kako se uzdiže, postaje bestjelesan i presretan. Tada 
bi sve na ovom svijetu, 1 bogatstvo 1 slava, i čelenke 1 tugovi, 1 sve 
sultanovo carstvo pa i sam sultan, zajedno sa svim lalama i vezirima, 
postajali za njega sićušni 1 beznačajni. Spoznavao bi u tim časovima 
jedan drugi, uznositiji svijet. Tada bi s njega spadalo sve 
ovozemaljsko, počevši od vlastitog mesa 1 kostiju, a ostajao bi samo 
njegov duh, blistav i propet kao duga. 

Poneki rijetki prolaznik, koji bi u to doba noći naišao pokraj 
Jusuf-pašina ćošeta, čuo bi često neobične glasove koji su iznutra 
dopirali a od kojih se koža ježila, jer se nije moglo razabrati jesu li to 
uzvici strave ili blaženstva. 

S vremena na vrijeme Jusuf-paša bi se svratio u Izaksisovu 
sarafnicu. Došao bi da promijeni ili usitni pokoju zlatnu paru, pri 
čemu ni on ni stari Izaksis ne bi progovorili nijednu suvišnu riječ. 
Tako je trajalo godinama, sve dok se Jusuf-paša nije malo otkravio, 
pa bi osim onog najnužnijeg ponešto i zapitao ili bi pokušao da 

zametne razgovor, pa bi opet naglo zašutio 1 nestao preko vrata. Stari 
saraf, i sam čudak i čovjek zavezana jezika, nije ni pokušavao da ga 
bilo šta raspituje. Čini se, to se Jusuf-paši svidjelo, jer nikad nije 
zavirio u drugu sarafnicu, kakvih je još bilo ispod Tašlihana. No i 
pored tog njihova neobična i nedorečena prijateljstva, obojica su 
osjećali da jedan drugome nisu daleko, premda tu svoju granicu 
šutnje i zatvorenosti nisu prelazili. 

Kad se Jusuf-paša toga jutra nakon sarafova upornog kucanja 
pojavio na avlijskim vratima, u gedželuku i s vunenim ćulahom na 
glavi, bio je iznenađen. 

Saraf ga šutke pozdravi. 

- Došao sam da mi dadneš vode iz bunara - pokaza on glavom 
na veliku crnu testiju. 

- Šta će ti? Jesi 1' bolestan? 

- Kćerka mi je bolesna. 

- Od čega? 

- Prepala se. Tužna je i šuti. 

- Svi smo mi isprepadani. I svi umiremo u strahu! Niko ne 
zna šta će biti s njim. Niko!... Hajde, uđi i zahvati! 

Kad je saraf bacio kovu u bunar i zahvatio vodu pa napunio 
testiju, Jusuf-paša, kao da govori samome sebi, zamišljeno dodade: 

- Kad bi se čovjek makar u smrti mogao da smiri. Ali, i tada 
ga čeka obračun. Zato, nikad mira! Ni živu, ni mrtvu. Nikad! 

- Jesam li ti šta dužan? 

- Dužan...? Ako joj pomogne, neka me spomene po svome 
zakonu. Ali, nikome nije pomoglo, pa neće ni njoj! Svi lažu! Svi se 
zavaravaju, a nikome nema pomoći. Zapamti: nikome! 

Kad je saraf već bio na sokaku, učini mu se da je čuo kako 
Jusuf-paša muklo jauknu u avliji. 

Nekoliko noći kasnije, Zaharis je na, sarafovu molbu obišao 
ljuto turbe iznad Borka. Ponoć je bila podobro minula kad se kroz 
trnje i preko ograda uspeo do turbeta, u kojem je drhturila slabašna 
svjetlost kandilja. Nigdje naokolo nije bilo ni kuće ni žive duše. 
Dolje, u kotlini, ležao je grad, u kojem je tek ponegdje žmirkala 
svjetlost. Noć je bila tiha i bez mjesečine. S vremena na vrijeme 

jedino bi dopro dalek lavež pasa. Drveće i grmlje oko turbeta 
pričinjali su se u mraku kao neka strašna priviđenja koja, potegla i 
progeta, čekaju i vrebaju na osamljene prolaznike. Tih krik ili šušanj 
probudene ptice, samo je pojačavalo taj dojam. 

Urjan-dedetovo turbe, poznatije u Sarajevu kao ,,ljuto turbe" 
bilo je jedno od brojnih sarajevskih turbeta i bogougodničkih 
grobova kojima su se pripisivala nadnaravna svojstva. Tako je 
Koštrino turbe na Hridu pomagalo nerotkinjama da zatrudne, dok je 
,Karačin greb" na Natkovačima bio na pomoći okradenima. 
Dovoljno je bilo uzeti grumen zemlje sa toga groba i noću ga metnuti 
pod uzglavlje, pa u snu vidjeti hrsuza ili usniti san iz kojeg će se 
moći razabrati ko je hrsuz. 

Dedo u trnu", čiji se grob nalazio na Obhodi, na 
sjeveroističnoj strani Sarajeva, obilazio se u danima dugotrajnih suša. 
Oko groba bi se učile kišne dove, a mektebska dječica bi na četrdeset 
hiljada kamenčića aminala na kišu. Začudo, kad god bi neko pokušao 
da dedin grob očisti od trnja, on bi opet osvanuo u trnju. 

Za grob site Nefe se vjerovalo da donosi nafaku, pa su ga 
obilazili ljudi s potankom nafakom, dok se grobu uz Hadži-Sinanovu 
tekiju pripisivalo svojstvo da budi ljubav prema ilumu, radi čega su 
ga posjećivali ljubitelji znanja. 

Jedileri, turbe podno Širokače, u kojem je bilo pokopano 
sedam nevino podavljenih derviša, pomagalo je u raznim nevoljama. 
Pred turbetom je trebalo proučiti sedam Fatiha i pokloniti ih dušama 
sedmorice, a zatim ubaciti sadaku i polahko krenuti prema Latinskoj 
ćupriji. Usput bi valjalo dobro otvoriti uši 1 prisluhnuti šta prolaznici 
govore. Iz njihova razgovora mogao se naći odgovor čemu se 
nevoljnik može nadati i šta mu je činiti. 

Oprezno gazeći kroz visoku travu i žbunje, Zaharis je prišao 
prozorčiću ,,/ljutog turbeta". Kao limun žuta svjetlost kandilja 
osvjetljivala je onisku prostoriju. Na sredini je stajao grob, iznad 
kojeg se dizala drvena kubura zastrta čohom, čija je sredina bila 
ukrašena izvezenim ajetima iz Kur'ana. Pojedini harfovi, izgriženi 
prašinom i vremenom, bili su posve nečitki. Iznad uzglavlja kubure 
bio je poboden visok nišan, s kaukom 1 zelenim turbanom oko kauka. 

U podnožju groba, koji je svojom veličinom budio i tjeskobu i 
strah, stajali su leđen 1 ibrik, s abdestnoom mahramom preko ibrika. 
Na požutjeloj pustekiji ležao je crn tespih, poput kratke, svrnute 
zmije. Jedini znak života u toj prostoriji mira i smrti bio je slabašan 
plemičak kandilja koji je nečujno podrhtavao, odražavajući na zidu 
tamnu sjenu groba i izduženog nadgrobnog nišana. 

Ljudi su nerado obilazili Urjan-dedetovo turbe. Trebalo ga je 
pohoditi u gluho doba noći, a Urjan-dede, mada bogougodnik, bio je 
žestoke ćudi. Uznemiren u svom vječnom miru, mnoge je uplašio i 
otjerao. Ti su se kasnije zaklinjali da su svojim očima vidjeli kako se 
kubura nad grobom pomiče i da su čuli kako Urjan-dede iz mezara 
nešto nerazumljivo i krupno ruži, zbog čega je turbe i dobilo naziv 
,ljuto turbe". A 1 turbedar se zaklinjao da je ujutro nalazio prazan 
ibrik i nokru mahramu, jer da Urjan-dede noću ustaje i uzima abdest. 

Stojeći kraj turbeta, Zaharis je vruće mislio na Dafnu, od 
prvoga susreta s njom u Zaharisu je buknuo osjećaj koji nije mogao 
da utoli. Nije se usudio priznati Dafni da joj nije rođak, niti radi čega 
je došao ovamo. Starac je sve to znao, ali je šutio. I od Zaharisa je 
tražio da šuti. Tek noćas, kad ga je zamolio da obiđe turbe, u 
utješljivoj nadi da bi to Dafni moglo pomoći, nagovijestio je da će joj 
jednoga dana sve reći. Noćas je rekao i više od toga. 

- Danilo, sine - šaptao je brižno - učini što te molim! Nevolja 
je! A kad Dafna opet bude vesela i zdrava, sve ćemo joj reći. Prije joj 
nisam smio kazati, jer nisam želio da je plašim.... 

Starac je malo zastao, pa tražeći Zaharisovu ruku, tiho je 
nastavio: 

- Ja sam star čovjek i neću dugo. Dafna ne smije ostati sama. 
U svijetu je mnogo zlih ljudi. Šta bi ona sama?... Obećaj mi, da ćeš 
biti dobar Dafni, obećaj,... Danilo!... 

Onda mu je čvrsto stegao ruku. Pa ga privukao na prsa. Sav je 
podrhtavao. 

I sam uzbuđen, Zaharis je progovorio kao da se zaklinje: 

- Obećajem ti, da du sve učiniti za Dafnu. Čuvaću je kao oči u 
glavi! 

- Hvala ti, sine! Bog neka vas čuva i blagoslovi! 

Zaharis je kraj turbeta još jednom proživljavao te trenutke. 
Onda je ubacio sadaku kroz gvozdene demire turbeta i skrenuo 
pogled. Unutrašnjost turbeta, s velikom nadgrobnom kuburom nad 
kojom je plamičak kandilja lagano podrhtavao 1 povijao se, ispunjala 
ga tjeskobom. Želio je da čim prije ode. Kad se okrenuo začuo je tih 
šušanj 1 prigušen kašalj. Jedna ljudska sjena, i sama iznenađena 
ugledavši Zaharisa, pojavila se s druge strane turbeta i neodlučno 
zastala... 

Dugo nakon toga Zaharis je lutao usnulim mahalama, sve dok 
se prvi horozi nisu javili. Mahalske su češme točile debele mlazeve 
vode. Uskoro su se začuli ezani, koji su mehko zaplovili nad gradom. 
Zaklepetali su mandali na avlijskim vratima. Bio je sabah. Nurhodža 
je s munare obližnje Čobanije džamije pozivao na molitvu. Glas mu 
je bio starački tih, ali neobično milozvučan... 

Te iste noći odveli su Junuza kasapa. U neko doba neko je 
snažno zakucao na avlijska vrata. Mati, koja je čula lupu, prva se 
probudila. 

- Junuze, neko nam kuca, ustani! 

Navikao da ga dižu u svako doba, jer je često puta trebalo 
primiti i poklati stoku čim je dotjeraju, Junuz se za čas obukao, sišao 
u avliju i otvorio. Pred vratima je stajala straža. Bila su trojica. 

- Hajde s nama! - reče jedan. 

- Kuda? 

- Zovu te. 

- Ko? 

- Zove te kol-ćehaja. Pofatani su neki hrsuzi koji su krali 
stoku, pa treba da hin prepoznaš. 

- Što baš da hin ja prepoznajem? 

- Jer si ti s majstorom kupov'o stoku od njih. 

- Ma, ko to kaže? 

- Hajde sad, pa se tamo pravdaj! I majstor ti je tamo. 

- Ama, boni ne bili, jeste 1' vi pri pameti? 

- Ostavi džaba govor. Hajde, pa tamo kazuj šta ima da kažeš. 
Ako budeš prav, niko ti niša neće. Vratićeš se k'o što si doš'o. 

Junuz je stajao na vratima šutke gledajući u stražare. Neka 
nejasna slutnja uvlačila mu se u dušu. 

- Hajde, šta čekaš! Boga mi, k'o da će ti glava s ramena frciti, 
šta si se prip'o? 

- Nisam se prip'o i nejmam se za šta da pripadam, već... 

- Pa kad nisi, hajde! Ko da mi imamo vakta da se s tobom 
naduravamo! 

- Junuze, sine, đi to hoće da te vode? - ču se materin glas iza 
kanata. Bio je pun strepnje. 

- Nije, mati, ništa, ne boj se! Pofatali neke hrsuze koji su krali 
stoku, pa me Zovu. 

- A što tebe, sinko? 

- Da hin prepozna, da hin prepozna, eto za šta - umiješa se 
jedan od stražara. 

- Hajde, sinko, s bismilletom, ja ću te čekati - odhuknu starica 
plačno. 

Kad su, silazeći niz Vrbanjušu, stigli nadomak Hadži 
Sinanove tekije, ljudi koji su u taj das izlazili iz tekije zastadoše. 
Stajali su i šutke gledali, pa kad straža naiđe kraj njih, u svjetlu 
fenjera koji je gorio nad tekijskim vratima poznadoše Junuza. 

- Ma, je !' 'no Junuz? 

- Jest, ja šta je. Pozn'o bi ga među carskom ordijom. 

- Što li ga gone? 

- Aj, moj br'te, ko to zna! 

- Neki dan se jedva kutaris'o, pa sad opet... 

- Bojat' se je, vjere mi, da ne bude najgore... — dodade neko 
brižno. 

- Kad stražari okrenuše prema Kovačima, Junuz stade. 

- Đi ćemo vamo? 

- U tvrđavu, rek'o sam ti! - dreknu stražar 1 lati se male puške. 

- Neka, Sabitaga, polajnak, polajnak! - umiješa se drugi 
stražar. Pa se onda okrenu Junuzu: 

- Hajde, bolan, nisi dijete da ti se ne mere kazati! Lijepo ti je 
rečeno zašto te zovu. Rijet ćeš šta imaš rijet, pa ako nisi kriv, kući 
ćeš. Boga mi, kol'ko si se nahorozio, k'o da je ne znam šta! Hoćeš, 
haman, da džaba krvina padne! 

Junuz se malo primiri pa pođe. 

Kad stigoše do pred tvrđavu i kad im otvoriše kapiju i uđoše u 
avliju opasanu visokim kamenim Zidom, svi prisutni stražari opkoliše 
Junuza. Po avliji su bili porazmještani fenjeri koji su gorjeli u 
potkrovljima, uz nekoliko komada luči zabodene među kamenje u 
zidu. 

- Ha-h, evo ga opet! - kliknu jedan od stražara dižući fenjer da 
bolje osvijetli Junuza. 

Kroz gomilu se probi Beširaga, dizdar tvrđave. 

- Jeste 1' ga doveli? 

- Jedva. 

- Baš! - nasmija se on, polahko prilazeći Junuzu. - Harunio se, 
veliš! Nejse, smirićemo mi njega. Zauvik! 

Dok je govorio, lagano je obilazio oko Junuza, kao što kupac 
obilazi oko konja prije nego što se odluči da ga pazari. 

Beširaga je bio povisok, krivovrat čovjek, nemilosrdnih 
prljvih očiju. Lice mu je bilo izduženo i ospičavo, boje pečene 
zemlje. Bazdio je okrutnošću. Sarajlije su ga se plašile. Znalo se: ko 
mu padne šaka, neka mu je Bog na pomoći! 

Nakon što je obišao oko Junuza, Beširaga se malo izmače i 
ledeno nasmija. 

- Ko prikla Togu, govori, da čujemo! Junuz je šutio. Shvatio 
je u šta je upao. Srce mu je, udaralo kao malj. - Čuješ li šta te pitam: 
ko prikla Togu? 

Junuz zazinu da nešto kaže, ali ništa ne reče. Samo proguta 
pljuvačku. 

- Da nisi zanijemio? - prosikta Beširaga i diže nogu, 
smjerajući da ga udari u mošnje. 

Junuz odskoči, a stražar koji mu je bio najbliži, posrnu 1 pade. 

- Vod'te, pasjeg sina! Tamo ga, đi su oni noćašnji! - viknu 
Beširaga. 

Gurnuše ga 1 skoliše sa svih strana. Avlija tvrđave, opasana 
visokini kamenim zidom preko kojeg se nije ništa vidjelo, sa crveno- 
žutim plamenom luča koji je tu i tamo plamtio, s tamnim nebom 
iznad zidine 1 bezdušnim očima ljudi koji su ga gonili, ispuniše 
Junuza beskrajnom tugom i osamljenošću. Sve mu se učini kao 
ružan, nestvaran san. Sjetio se u taj čas matere, pa ga nešto vruće 
ošinu preko srca 1 najradije bi kao dijete zaplakao. Osjetio se 
osamljen kao nikad u životu. Da mu je da sad zagrli mater, da joj 
legne u krilo pa da osjeti njezinu toplinu i mehke staricine ruke u 
svojoj kosi. - S bismiletom sinko, s bismilletom! - učini mu se da 
opet čuje njezin brižan glas. 

- ' Vamo! - viknu Beširaga i gurnuše ga puškama u slabine. 

Prostorija u koju ga uguraše, bila je osvijetljena lučem. 
Nekoliko ustrašenih ljudi stajalo je uza zid 1 nijemo gledalo i čekalo. 
Kad se ključ u bravi ponovo okrenu, oni šutke posjedaše. Junuz 
ostade na nogama. 

- Što su te doveli? - upita jedan šapatom. 

Junuz ne odgovori. 

- Znaš li da noćas dave? - opet će isti glas. 

- Umukni, ne umuk'o, da Bogda! - prokle drugi. 

- Braćo, nemojte više o tome! - moleći jauknu neka bradata 
spodoba iz budžaka. 

Napolju se opet oćutješe mnogi koraci i glasovi. Ljudi u sobi 
zanijemiše. Sve su oči ustrašeno gledale u vrata, dok su uši hvatale 
svaki šum. Suha pljuvačka svima je stajala u grlu. 

Čulo se kako oružje metalno zvecka. Koraci se udaljiše i 
zastadoše na gornjoj strani hodnika. Neko nešto nerazumljivo i 
muklo opsova, dopre nečije bolno stenjanje i krklanje, pa ubrzo 
oslabi i presta. Onda nešto tupo i teško hegnu o zemlju. 

- Dave...! - šapnu s jezom maloprijašnji glas. 

Jedan kršćanin, seljak, odvoji se od zida, izađe nasred sobe, 
skide crnu janjeću šubaru i kleknu, pa poče da se križa i moli. Čulo 
se kako mu zubi cvokoću. 

- Allahu, ti nam budi na pomoći! - zazva glas pun očajničkog 
preklinjanja. 

U hodniku se bilo smirlo. Onda se začu kako nešto struže o 
tle, kao da nešto vuku po zemlji, pa 1 to prestade. Koraci utihnuše i 
izgubiše se. 

Junuz pređe rukom preko lica. Strese se od hladnoće koja je 
izbila iz njega. Sav je bio u goloj vodi. 

Soba utonu u ledeni mir. 

Ljudi su nepomično sjedili ili klečali na koljenima i kao 
opčinjeni gledali u nešto nevidljivo i neodređeno. Svi su se nijemo 
molili. S vremena na vijeme čule bi se poluglasno izgovorene riječi 
Ajetu-l-kjursije. Plameni odsjaj luča igrao je po potamnjelom 
kamenju zida. Strah 1 čemer lazali su iz svakog ugla. 

Junuz se za tren sjeti Mula-Mustafe 1 kao da ču njegove riječi: 

- Pripazi mater, moj sinak! Zapamti: džennet je pod 

materinim nogama!... 

- Ko li će je sad pripaziti, Allahu moj! 

Jedan od ljudi se diže, pride niskom drvenom čabru kraj vrata 
i poče mokriti. Koraci se ponovo oćutješe. Onaj naglo prekide i 
ustrašeno odskoči od vrata. 

- Eto hin opet! 

Koraci se zaustaviše pred samim vratima. Nastade kratak 
tajac, pun napetog iščekivanja. Ključ se, uz oštar metalan zvuk, 
prevrnu u bravi. Niska gvozdena vrata škripnuše. Beširaga, u pratnji 
čitavog buljuka stražara, ukaza se na vratima. 

- Hajde ti, gazija, izlazi! - upre on prstom u Junuza. Junuz se 
ne pomače. 

- Ćuješ li šta ti kažem: izlazi! Junuz je i dalje nepomično 
stajao. 

- Biva, nećeš! E hoćeš, majčin sine, izaći ćeš na leđima. 

Beširaga glavom dade znak stražarima i izađoše. Sa hodnika 
se začu tih razgovor i došaptavanje. - Što ne izlaziš? - ljutito će jedan 
od zatvorenika. 

- Hoćeš li da svi postradamo? - plačno će drugi. Ostali su 
šutjeli. 

Vrata se naglo otvoriše. Nekoliko stražara nahrupi u sobu, pa 
naskočiše na Junuza. Neki se kao mačke objesiše o njega. On 
razmahnu rukama pa dvojicu-trojicu zbaci 1 povalja oko sebe. 

- Po glavi, po glavi ga! - zavika Beširaga stojeći kraj vrata. 

Nešto kratko zveknu, teška jabuka nečije male puške udari 
Junuza po tjemenu i on se Zaljulja. 

- Tako, tako! Još, još! - povika Beširaga razdraženo. 

Sastaviše ga još nekoliko puta i Junuz se polahko, pedalj po 
pedalj, baš kao da tone, poče spuštati zemlji, dok ne klonu na 
koljena. 

- Drž'te ga čvrsto za ruke! - umiješa se jedan drugi glas. 

-Prifaćate k'o da ste kilavi! 

Junuz je klečao na koljenima. Glava mu je nemoćno klonula. 
Dvojica stražara uhvatiše ga za ruke i ispraviše ih. 


70 


Pozadi njega stade omalen, dežmekast i bezvrat čovjek. 

Ponašao se hladno i sigurno kao smrt. 

- Podigni mu glavu! 

Junuz je klečao gologlav. Kapa mu je u gužvi spala. Gusta 
crna kosa pokrivala mu je čelo. 

Jedan od stražara ga uhvati za bradu, pokušavajući da mu 
zavrti glavu. 

- Za kosu, ahmače, za kosu! - umiješa se bezvrati. 

- Zar nisi nikad vidio kako se to radi? 

Kad mu zavratiše glavu, ukazaše se krupne bjeloočnice. 
Bezvrati mu polahko priđe, opre se lijevim stopalom čvrsto o zemlju, 
a desnim koljenom upre među Junuzove plećke pa mu spretno, preko 
glave, nabaci otvorenu omču s kratkom petljom i poče da steže. 
Desnom je rukom zatezao omču, a lijevom se opirao o Junuzovo 
tjeme. Radio je to odmjereno i sigurno, s časa na čas sve jače 
pritežući omču. Zatvorenici u sobi zamrli. Skupili su se i smanjili na 
svojim mjestima, pa i ne dišu. 

Beširaga je držao fenjer u visini Junuzove glave, prateći svaki 
njegov trzaj. Kad Junuz posljednji put zakrklja, a oči mu se izvališe 
kao da de ispasti iz duplji i razliti se, pa se tijelo još jednom strese, 
nape i naglo klonu. Beširaga spusti fenjer. 

- Za čas to bi! Brže i lakše nego sam se nad'o. 

Bezvrati pusti žrtvu, kratko odahnu i popravi pas. Ne reče 
ništa. 

Junuz ostade da kleči na koljenima. Stajao je tako čas-dva s 
omčom o vratu, dok mu je bezvrati ne skide. Junuz se onda kao 
posječeno drvo polahko zavali ustranu i osta ležeći. 

- Izvuc'te ga. 

Stražari prihvatiše mrtvaca za noge i za ruke i počeše ga Vući. 
Čulo se zatim kako ga vuku preko hodnika. 

Kad se sve stiša, neko u sobi glasno zaplaka. Drugi su 
ustravljeno šutjeli, okrećući glavu od Junuzove kape koja je ležala na 
tlima. Jedan poče da povraća... 

Kad se sutradan čulo da su prošle noći davili u tvrđavi i da su 
rakari iskopali jutrom sedam novih raka na Bakijama, ljudi se 
uznemiriše. Pritajen strah poče da laza čaršijom. - Udavili i Junuza 
kasapa... 

- Biva, dohakaše mu. A 'naki momak! Allahrahmetejle! 

- Tome, se je bilo i nadat"! Zar bi oni njega džaba pušćali? Ih, 
moj br'te! 

Bilo je to vrijeme mnogih mračnih događaja, zuluma i 
samovolje pojedinaca, pri čemu glavom platiše mnogi nedužni ljudi. 
Pojedine stranice Mula-Mustafina Ljetopisa ispisane u to vrijeme, 
ostale su kao svjedočanstvo o mori koja je u to vrijeme pritiskivala 
grad. Među nedužnim žrtvama našao se i njegov punac Mustafa 
Čartozan, slijep i bogobojazan starac, o čemu Mula Mustafa zapisa: 

- Alikadić, i još nekoliko ljudi, iz neprijateljstva prema 
izvjesnim osobama, podnesoše kol-ćehaji mazhar i potajno 
isposlovaše smrtni ferman koji nikom ne pokazaše, a na osnovu 
kojeg su dvojica staraca osamdesetogodišnjaka zatvoreni u tvrđavu i 
nasilno, bez ikakve krivnje, što je jasno k'o sunce, zadavljeni i to: 
Čortozan Mustafaga, sin Alijage, moj punac, koji bijaše baš-aga 
serdengedžijskih aga iz 97. džemata, a koji bijaše slijep u oba oka, i 
bjelobradi starac, mirni 1 ugodni čovjek, Hasanbeg, bivši bašeskija 
10. buluka, koji je imao veoma lijepo ophodenje prema kršćanima i 
Židovima. On je, osim toga, preko četrdeset godina posluživao i 
dvorio slijepu ženu, pa je i s te strane bio dobar čovjek. Potpuno je 
jasno da ovi nisu ništa skrivili, ali, eto, njihova slaba sreća, pa ih 
ubiše. 

Međutim, nema sumnje, ko ubije drugoga, biće ubijen... 

Kad je Mula Mustafa čuo za Junuza, ostade kao gromom 
ošinut. Isprva nije mogao ni da progovori. Zavukao se u pisarnu, 
skupio na sećiji pa nepomično gleda u šiše i samo ponekad duboko i 
ojađeno othukne. Dolazilo mu je da skoči, da stane nasred čaršije i 
počne ljude nagovarati na bunu. Onda se gorko nasmija. Znao je on 
dobro taj čudni svijet. U jednom času mogao si ih nizašta dići i 

uzbuniti, a da sutradan ni okom ne trepnu za stotinu puta krupniju 
stvar. Eto, neki dan su bili spremni da zajedno s njim, radi tog istog 
Junuza, zapale mehkemu, da udare na age i Kapiju, a danas, danas 
samo sliježu ramenima i govore: Allahselamet!... Allahrahmetejle!... 

Uzeo je tefter da zabilježi Junuzovu smrt i sve ono što je toga 
časa osjećao, pa ga je opet sklopio i odložio. Nije imao snage Za to. 
Riječi su bile nemoćne i slabe da to iskažu. Ni prije, kad god bi ga 
snašla kakva vlastita nevolja i nesreća, nije zapisivao. Kad mu je 
kuga djecu morila, samo je kratko zapisao: pomrlo je i moje dvoje 
djece... 

Začudo, nije se plašio da bi i on mogao biti upetljan u tu 
nevolju s Junuzom. Jer, da je htjelo nešto biti, već bi bilo. Age bi 
naredile da i njega, a i druge koji su s njim išli na Kapiju, dignu u 
tvrđavu. Nikad se nije znalo kakvim se čudnim putevima donose tako 
krupne i po ljude sudbonosne odluke. I kako se uopće spliću i 
raspliću pojedini događaji. Mnoge su stvari i samome Mula-Mustafi 
bile neshvatljive. Eto, recimo, onaj slučaj s pehlivanima koji, kao i 
neki drugi, najbolje govori o ćudljivosti ovoga grada 1 njegovih ljudi. 
Izbili nedavno pehlivani, razapeli užeta i počeli pehlivaniti. Kad, 
čaršija se digla i uzbunila. 

To je protiv i mimo šeriata, gonite hin! - zavikali sa svih 
strana. I otjerali pehlivane. Iza toga nije prošla ni puna sedmica, kad 
došli neki Visočani u Sarajevo. Pitaju ih Sarajlije šta ima u Visokom, 
a oni vele da su stigli plahi pehlivani. Dan-dva iza toga toliko se 
Sarajlija diglo i krenulo u Visoko da gledaju pehlivane. Daj ti sad pa 
budi pametan! Mula Mustafa nije mogao, a da to sa čuđenjem ne 
zapiše. 

Dok je sada potresen i ojađen razmišljao o hudoj Junuzovoj 
sudbini, misleći šta će i kako će jadna i samohrana Junuzova mati, 
ispred pisarnice nastade strka. Nekoga su tjerali. Nesretnik utrča u 
džamijski harem, optrča oko šadrvana i upravi prema vratima koja su 
vodila u Kazaze. Gonioci se natisnuše za njim. Činilo se kao kad 
čopor hrtova goni ustrašenu zvjerku, koja zna šta je čeka: ako je 
stignu, rastrgaće je. 

Zato je onaj nesretnik i trčao onako ućoravo. 

Još uvijek pod dojmom Junuzove nesreće 1 strašnih ljudskih 
zabluda koje su uzrok tolikih stradanja, Mula Mustafa dohvati tefter i 
divit pa zapisa: 

- Danas su opet nekog nesretnika ganjali čaršijom. Bože 
Milosni, budi milostiv pa pomozi i onima koje gone, a i onima što ih 
gone, jer se nikad ne zna ko je u pravu... 

Zatim odloži tefter i duboko othuknu. 

Čaršija je ubrzo zaboravila na posljednja davljenja, osim 
najbliže rodbine tih nesretnika, da i njihova žalost s vremenom otupi. 
Jer, i zahvalnost i žalost nekako ponajbrže okopne i zabajate. 

Kako je jesen bila neobično lijepa i pitoma, zaredaše 
kušanme. Ne bi prošla sedmica, a da ne bi bila upriličena bar po 
jedna, dvije, pa ponekad 1 po tri kušanme. Tom prilikom su bivšim 
šegrtima, koji su izučili zanat, na svečan način bili pripasivani 
peštemalji, poslije čega su proglašavani za kalfe, dok bi i poneki 
kalfa bio prevoden za majstora. Mnogim prisutnim bi udarile suze na 
oči dok bi ćehaja novim kalfama davao očinske savjete kako trebaju 
pošteno raditi i zaradivati, a majstora, koji im je dao hljeb u ruke, 
uvijek poštivati. Nove kalfe bi onda prilazile svojim majstorima, 
ljubili ih u ruku u darivali čohom, dok bi novog majstora, koji je 
trebao da otvori svoj dućan, drugi majstori darivali alatom i ostalim, 
kako bi lakše stao na svoje noge. Poslije toga bi nastajao teferič, koji 
bi trajao po dva-tri dana, a nekad i po heftu, pa čak 1 više. Teferičilo 
se obično na Koriji, na Kozjoj ćupriji, na Zmajevcu, Obhodi, na 
Pišćivodi ili pod Trebevićem. Donosile su se pite i baklave, pekle 
halve, okretali janjci i varili šareni pilavi, koji su bili osobito mešhur. 
Ko god bi izbio, pa bio on zvan ili nezvan, bio bi lijepo dočekan, 
pogošden kahvom, jelom i duhanom. Teferičilo se i dan i noć kraj 
razapetih čadora, dok su dućani dotičnog esnafa za to vrijeme bili 
zatvoreni. A što je koji esnaf bio ugledniji i brojniji, to su i njegove 
kušanme bile čuvenije i bogatije. Sazovi su sitno i meraklijski kucali, 
a ni noću se kraj zapaljenih vatri ne bi mirovalo. Samo bi se pomalo 

dremnulo pa se opet diglo i nastavilo. 

Kad ekmečije prirediše kušanmu na Pjenkovcu na Bembaši, 
dođe do svađe, jer nekima ne bi po volji što su majstori kršćani jahali 
na čelu povorke, pa ih poskidaše s konja, čime ih 1 uvrijediše i 
osramotiše. Čuvši to, Mula Mustafa, i onako ogorčen na nepravde, ne 
može da otrpi, već se uputi pekarskom ćehaji i tresući se od huje 
poče grditi: 

- Zar vas, boni ne bili, nije stid što poradiste! Hem ste jedan 
esnaf hem o Božjem nimetu radite i jedan hljeb jedete, hem na istoj 
zemlji živite, pa umjesto da se k'o ljudi i komšije slažete, štujete 1 
pazite, vi se uzeli naduravat i naprdivat' ko je veći i preči! Jazuk vam 
bilo! 

- Ama, Mula Mustafa, nismo mi krivi! Našlo se nekol'ko 
nabodica... 

- Krivi ste, bezbeli da ste krivi! Što ste him dali da to rade! 

Tim povodom je Mula Mustafa u svom Ljetopisu zapisao i 
OVO: 

- Ima svakakvih ljudi koji se računaju u pametnjakoviće, a 
nemaju ni pameti ni zdrava uma, te im se pilav često raskaši... 

Kako je Mula Mustafa bio poznat, a u jednu ruku i priznat u 
čaršiji, to su ga mnogi esnafi pozivali na kušanme, ali se on nije 
odazivao. Tih dana je najviše šutio i hudio. Safija-hanuma, nenavikla 
da ga viđa tako okaharena 1 zamišljena brižno bi pitala: 

- Šta ti je, Mula Mustafa? Da nisi bon...? 

- Nije mi, sijeda, ništa. Već, onako sam ti nakav. Dođe to 
insanu, a da ni sam ne zna šta mu je... 

A dobro je znao šta mu je. Otkako su udavili Junuza, u Mula- 
Mustafi kao da je nešto prepuklo. Neka crna tuga svalila mu se na 
srce pa se tu, poput zmije, sklupčala i ugnijezdila. Ponekad se i sam 
tome čudio: pokopao je vlastitu djecu koju mu je kuga odnijela, ali, 
čini mu se, ni za jednim se nije toliko žalostio koliko za Junuzom. A 
šta mu je on bio? Ništa. Tuđin. 

Ipak, kad su ga tabaci pozvali na kušanmu, nije ih mogao 
odbiti. Salihaga Čartozan, ćehaja tabačkog esnafa i ženin mu rod, 
mahsuz je došao da ga pozove. Trebalo je da se pripašu peštemalji 

desetorici tabačkih šegrta i da se prevedu u kalfe. 

Čartozan mu veli: 

- Mula Mustafa, zdogovorili smo se da ti to uvedeš u esnafske 
teftere. Zato, nemoj da ne dođeš! 

Ne znam, br'te, šta si se u zadnji kraj tol'ko osamio 1 uvuk'o u 
se? A za hediju smo ti odrezali plahu čohu, vidjećeš. Mogu ti izać' i 
džuba i šalvare. 

Kad mu je spomenuo čohu, Mula Mustafa i nehotice pogleda 
niza se. I šalvare i džuba bili su mu se podobro izlizali. Gotovo da su 
mu šalvare bile progledale na koljenima. 

Na kušanmu se krenu uoči petka. U svečanoj povorci išlo je 
oko dvije hiljade duša, s gotovo tri stotine konjanika koji su jahali na 
čelu povorke. Dan je bio sunčan, a ljudi horni i razdragani. Gruhanje 
topova, za šta su se tabaci bili pobrinuli i dobro platili, uzdiže svijet 
na noge. 

Svirka 1 pjesma, pucnji i bajraci, svečana odjeća i izuzetan 
lijep dan, uz obilje svega što su tabaci bili pripremili, dopriniješe da 
je sve ispalo kako najljepše može. 

Kušanma je priređena na Zmajevcu 1 trajala je tri dana i tri 
noći. Nema šta, tabaci su se baš pokazali! A 1 hedije su bile: ama-ha! 
Najviše je bilo čoha. I to kakvih! Činilo se kao da plamte na suncu. 

Šeh Abdulatif je proučio dovu. Savjeti koje je uputio novim 
kalfama, uzbudili su sve prisutne. Govorio je polahko i naglašavao 
svaku riječ, gledajući mladim kalfama pravo u oči. 

- Poslušajte me iz sveg srca i primite ove moje nasihate! Ne 
izlaz'te iz granica šeriata, ne slijedite šejtana, ne ostavljajte namaza, 
poštujte majstore i ne odgovarajte starijim, ne iznevjer'te one koji su 
vam dali hljeb u ruke, ne svjedočite krivo, jednom rukom radite za 
sebe, a drugom za sirotinju, pa ćete ako Bog da, naći sreću i spas i 
ovoga i onoga svijeta... Tako zarađujte, a harama se k'o vatre čuvajte. 
Ako morete tako raditi, onda radite, a ako ne merete, ostav'te zanat, 
jer ću vas ja tužiti na Sudnjem danu! 

Poslije toga je šeh Abdulatif pripasao peštemalje novim 
kalfama, a oni ga poljubiše u ruku, pa onda poljubiše u ruku svaki 
svoga majstora i redom sve starije. 

Svi su bili ganuti i mnogi od prisutnih su plakali. I Mula- 
Mustafu je ganulo. - Allahu moj, mislio je, kako se to brzo mijenja i 
nestaje! Još malo, pa će ovi momci, koji su tek nastali, zajedno sa 
svojim vršnjacima iz drugih esnafa, preuzeti čaršiju u svoje ruke. A 
ovi današnji majstori i toliki drugi zajedno sa mnom, pomrijeće i 
razići de se. Jedni će na Bakije, drugi na Hendek, treći na 
Hempzarijino greblje. Poslije, kad dođu bajrami, rodbina i prijatelji 
koji ih nadžive zijaret će ih činiti, dok i na njih ne dođe red... 

Poslije kušlatisanja otpoče teferič. Teferičilo se i veselilo i 
dan i noć. Osobito omladina. Stariji su sjedili pred razapetim 
čadorima pokićenim po meraji pa ispijali kahve, pušili, gostili se i 
pripovijedali. Nema kakvih jela nije bilo. Tabaci su izveli dvojicu 
aščija da se brinu samo o jelu, osim pita, baklava i drugoga čega je 
bilo u izobilju. Sve je to bilo ranije zgotovljeno i doneseno. 

Vrilo je na sve strane. Onamo su se okretali janjci, na drugoj 
se strani u kazanima pekla halva i varili šareni pilavi, kahveni takumi 
stalno su kolali, a čibuci se punili. Sazovi i šargije kao da su se 
natjecali ko će gizdavije 1 sitnije zakucati. Svijet je neprestano stizao, 
obilazio teferičlije, zastajao i sjedao. Svako je bivao pogošćen ako 
ničim, a ono makar kahvom i duhanom. Nekakva trojica jaramaza 
koji izbiše prvoga dana iza ićindije, umalo da ne zametnuše kavgu, 
jer su bili pri piću. Ljudi skočiše, momci ih skopaše i dok bi udario 
dlanom o dlan, izdegenečiše ih i stjeraše niz Zmajevac. 

Poslije zametnuše igre. Momci su bacali kamena s ramena, 
skakali iz ćusteka 1 izatrke, trkali se u zavezanim vrećama, skakali na 
mijeh i puzali uz direk namazan lojem, na čijem je vrhu stajao 
boščaluk. Kad god bi neko od skakača, onako bosonog, odskočio od 
napuhanog mijeha pa posramljen hegnuo u travu ili sletio odozgo s 
direka, pokušavajući da dohvati boščaluk, svi bi udarili u smijeh. 
Djeca su, kao i uvijek, bila najbučnija. 

Kad poče padati sumrak, sve nekako utihnu, samo vatre 
veselije buknuše, a uskoro se javi i krneta. Glas joj se izvi pitomo i 
mehko, srca se otvoriše, a uspomene navriješe. Stariji su se prisjećali 
mladosti 1 s uzdahom se vraćali davnim uspomenama, a mlađarija je 
u mislima hrlila pod pendžere, stiskala mušepke 1 sklapala oči. 

Onda se javi pjesma: 

Soko leti preko Sarajeva, 
srebrenijeh nogu do koljena, 
pozlačenih krila do ramena, 
biserli mu krune nad očima... 

Sve odjednom zamre. Pjevao je Nuraga Smajiš, kazandžija i 
čuven pjevač, kojemu na daleko nije bilo premca. Nuraga je pjevao, 
a krneta ga pratila. 

Kad Nuraga završi, krneta još jednom pisnu pa umuče. Onda 
se omače puška. Jedna pa druga. Nekoliko momaka skoči, pa uz 
vrisak počeše preskakati preko vatre. 

Oko jacije izbi nekakav stranac u pratnji dječaka. Grk li je, 
Švabo li je, ko bi ga znao. Pa onda priredi vatromet. Sve se diže na 
noge, a čitav Zmajevac kao da planu. Hiljade zvijezda i svjetlica, 
crvenih, modrih 1 žutih buknu u grozdovima i diže se put neba, da se 
tu raspu i ugase, pa da ih onda sustignu novi grozdovi s novim 
svjetlicama i zvijezdama. Stranac poslije toga sabra lijep bakšiš, pa 
onako kako je došao tako 1 nestade. Dječak koji ga je pratio, išao je 
iza njega zaprćen velikom torbom preko ramena, s komadom pečena 
mesa U ruci. 

Mula Mustafa je do neko doba sjedio pred velikim čadorom, 
u društvu poznanika 1 ashaba iz čaršije. Razgovaralo se potiho, 
gotovo šapatom. Najviše o prošlim vremenima i ljudima. Kolikogod 
je Mula Mustafa nastojao da se raskravi 1 raspoloži, nije mu polazilo 
za rukom. U neko doba, kad se ljudi počeše povlačiti pod čador, on 
se polahko diže i neopazice obori niz Zmajevac. Pod rukom je 
stiskao čohu. 

Kad stiže pod Budakoviće, zastade kraj češme da se napije. 
Pažljivo spusti čohu da mu se ne skvasi, pa se onda šutke zagleda u 
nju i uzdahnu: - Eh, Allahu moj, al' nas dunjaluk priteže! Odemo, 
odemo, pa se opet vratimo dunjaluku... 

Nakon što je dlanom otrao usta, uze čohu pa zabrza niz 
Budakoviće. Blizu džamije na Vrbanjuši nabasa na momka koji je 
stajao pod ašik-pendžerom i držao se rukama za demire. Kad ugleda 
Mula-Mustafu, momak ušutje, odmače se od pendžera 1 pričeka dok 


78 


Mula Mustafa prođe... 


Kako su šljive te godine bile dobro ponijele, zaredaše i 
bestilji. Po baščama su plamtjele vatre pod kazanima, šljive se 
čepale, momci i djevojke se smjenjivali za čugeljom, a krneta je po 
svu noć svojim zvukom milovala srce. Jesen je mirisala zrelim 
voćem i travama, baš k'o jedra djevojačka njedra. 

Na Bembaši je u tim danima bilo najteferičlije. Tu se, u 
predvečerje, kraj velikog benta koji je zajezivao rijeku, često 
ponavljala ista slika: 

Po sitnom pijesku Jalije polijegali bi, onako odjeveni, mnogi 
ljudi iz čaršije i mahala. Svakome je pod glavom bio vunen jastuk ili 
presavijen koporan. Kraj njih, na dohvat ruke, stajale su razvezane 
duhankese, a ponegdje i bardak s rakijom, uz drvene kafeze pune 
bijelih, pitomih golubova, s očima čistim i prozirnim kao staklo. Bili 
su to ,,izmirci", čuveni golubovi premetači, koji su se mnogo gajili u 
Sarajevu. Ljudi, ozareni nekim pritajenim merakom 1 iščekivanjem, s 
vremena na vrijeme bi otvarali kafeze i vadili bijele ustreptale ptice. 

- Čekaj, ne pušćaj, nek' zajedno poleti - čuli bi se povici. 

Čim bi ih izvadili iz kafeza i pustili, golubovi bi snažno 
zalepetali krilima 1 izvili se u mirno plavetnilo neba, koje se ogledalo 
u širokom toku zaustavljene rijeke. Tada bi, u tom tirkiznom 
prostranstvu, nastala jedna čudesna 1 prekrasna igra. Iz bijelog oblaka 
koji je kružio nad rijekom, s vremena na vrijeme bi se izdvojio 
poneki golub 1 kao okamenjen, i to samo za trenutak, ukočio bi se u 
visinama. To bi potrajalo časak-dva, 'možda ni toliko, a onda bi se 
ptica, kao da je smrtno ranjena, počela prevrtati i padati. To nemoćno 
padanje na izgled mrtve ptice ljudi sa Jalije pratili bi široko 
razrogačenih očiju, bez glasa 1 daha... A kad bi ptica u svom padanju 
dosegla ogledalo rijeke, najednom bi se zaustavila, trgla 1 oživjela. 
Tada bi snažno raširila krila i poput bijelog mlaza ponovno se izvila 
k nebu. Utihla Jalija bi se u taj tren i sama trgla i oživjela. 
Oduševljeni poklici slili bi se u jedan poklik, dok su se čibuci nanovo 

punili. 

- Ih, pusto! Kad bi insan 'nako mog'o! Ja da je nešto tica, pa 
da se digne i poleti! 

Najveseliji i najgrlatiji na Jaliji bio je uvijek Almas-čauš, 
visok, mršavan četrdesetogodišnjak, žute puti i zelenih očiju, od 
kojeg je svako živ zazirao 1 sklanjao mu se s puta, osobito kad bi mu 
se čelo orosilo znojem. Djed mu je bio vojnički čauš, pa su Almas i 
otac mu dobili nadimak - čauš. Pravo prezime bilo im je Pimpil, ali 
ih po tome niko nije ni Znao ni Zvao. 

Nije se ničim određenim bavio, a bivalo ga je svugdje, pa je 
čak nekoliko godina proveo i na galijama. Bio je to čovjek opake 
ćudi, spreman da za malu stvar cikne i nasrne na insana. Prvi je išao 
pod bajrak i jedva bi čekao da se vojska počne kupiti. Izašao je na 
glas po svom junaštvu, ali i po jednoj drugoj stvari po kojoj se još 
više pročuo, 1 to odonda otkad je dohakao mahalskom muhtaru 
Salihagi Mlivaru. Ovaj mu je u jednoj prilici nešto bezazleno 
prigovorio, na šta je Almas-čauš kao arslan skočio, skopao Mlivara 
poda se i, mada je muhtar bio krupan čovjek i u najboljoj snazi, 
dohakao mu je kao vuk janjetu: zubima mu je pregrizao grkljan. A ti 
njegovi zubi 1 vilice, bili su mimo ostalih insana. Kad bi govorio, a 
govorio je malo 1 porijetko, sa strana bi mu iskakale mišićave kvrge, 
a Zubi su mu bili bijeli i oštri, baš kao u vuka. 

Poslije Mlivareva ubojstva, govorilo se da to Almas-čaušu 
nije bila prvina i da je to radio i u boju, kad god bi mu neprijatelj Živ 
dopao šaka. 

Na galijama je proveo četiri godine, a onda se opet pojavio u 
Sarajevu. Kako su ga pustili, to niko nije znao. Govorilo se da su ga 
digli sa galija u vojsku da guši bunu negdje u Kurdistanu, gdje li, pa 
da se i tamo pročuo po svom krvološtvu. 

U Sarajevu je imao samo mater, hudu, grbavu staricu, koju je 
za priču pazio. Zvao ju je Merdžan-kaduna, mada joj je bilo ime 
Nura. Ponekad bi je uzimao u naramak i nosao po avliji 1 bašči i 
usput joj kao djetetu tepao. Ona bi se tobože ljutila i čupala ga za 
kosu, dok se i sama ne bi zahihotala i zajedno s njim podjetinjila. 
Komšiluk bi ih provirivao kroz tarabe, ali se niko nije usuđivao ni da 

pisne ni da se pojavi. 

Kad je ubio muhtara, trebalo je da i sam plati glavom, ali se 
Merdžan-kaduna digla na noge i nije bilo vrata na koja nije zakucala 
i zaplakala, sve dok nije doprla do vezira u Travnik, a govorila je da 
će, ako ustreba, ići do Stambola. Pala je pred vezira i počela ga 
zaklinjati da joj pusti sina, pozivajući se na njegovo junaštvo i 
vjernost sultanu. To mu je, izgleda, najviše i pomoglo. Ostala mu je 
glava na ramenu, ali su ga otpremili na galije, odakle se poslije četiri 
godine ponovo vratio u Sarajevo. 

Osim matere, Almas-čauš je imao još jednu veliku ljubav: 
golubove. U njegovoj avliji, gore u Kadijinoj mahali, po zidovima je 
bilo nakićeno nekoliko velikih drvenih kafeza s golubovima. Kad bi 
se zabavljao s njima, postajao bi sasvim drugi čovjek. Tepao bi im, 
trpao ih u njedra, metao im kljun sebi u usta, a sav bi treptao od 
nekakva milja, osobito kad bi se golubovi izvili i počeli kružiti iznad 
mahala 1 kuća, a premetači počeli da se prevrću u zraku. Njegov 
čuveni golub-premetač ,,pirgo", bio je u tome nenadmašiv i Almas- 
čauš ga je volio kao oči u glavi. Kad je jednoga dana nestalo pirge, 
kojeg je, izgleda, primamila nečija golubica, Almas-čauš se uzbudio. 
Kao i uvijek u takvim prilikama čelo mu se orosilo znojem, što je 
bilo znak da mu se treba sklanjati s očiju. 

Obišao je nekoliko golubara i mračno poručio: - Neka mi onaj 
u koga je pirgo vrati goluba, il' ću mu uz pirgu uzet' glavu pride... 

Nije prošlo ni tri dana a jednog jutra, dok Almas-čauša nije 
bilo kod kuće, nečije je dijete zakucalo na avlijska vrata i Merdžan- 
kaduni pružilo goluba. Niti je dijete šta reklo, niti ga je ona šta pitala. 

Almas-čauš je obično sjedio u kahvi Morića hana, najčešće 
sam, šutljiv i mračan. Ljudi su ga obilazili i sa strahom mu se javljali 
kad bi im uhvatio oči. Podsjećao je na veliki kurbanski nož koji, 
zadjeven vrata, prijeteći čeka. 

Ponekad bi zaklao tele ili brava pa bi meso, natrpano u 
zobnicu, raznosio po čaršiji. Od toga se uglavnom i izdržavao. U 
nekoliko navrata neki su pokušali da mu učine poklon u novcu, i to 
više da ga odobrovolje, ali bi ih Almas-čauš tako ošinuo pogledom, 
da im to nikad više nije padalo na pamet. 


81 


Kad bi raznosio meso, zastao bi ispred dućana, izvadio meso i 
kratko rekao: - Ima dvije oke, vadi groš! 

Kupac, trebalo mu meso ili ne trebalo, ne bi imao hrabrosti da 
ga odbije ili da razgleda kakvo je meso. - Bujrum, Almas-čauš! - 
skočio bi i pružio mu pare, uz namješten osmijeh, kakav se upućuje 
onima kojih se pribojavamo. Međutim, kad bi Almas-čauš dolazio na 
Jaliju, s velikim kafezom na ramenu, bio je to posve drugi čovjek. 
Ljudi su mu onda slobodnije prilazili i javljali mu se: - Mehraba, 
Almas-čauš! Je I' pirgo u kafezu? Eh, biće onda teferiča i meraka! 

I bivalo je i teferiča i meraka. Pogotovo kad bi pirgo 
nadmašio sama sebe, pa se premećući dotakao samog ogledala rijeke. 
Tad bi Almas-čauš od radosti povilenio. Tako je jednom, i odjeven i 
obuven skočio u vodu pružajući ruke za pirgom, koji je krilom 
zasjekao vodu pa se opet naglo izvio u Visinu. Jalija je zahalakala, 
udarila u ciku i smijeh, na šta se Almas-čauš smrtno uvrijedio. Šutke 
je izgazio iz vode, podigao pojas 1 spuštene glave krenuo prema 
gomili, dok mu je voda kuljala kroz nogavice. Oči su mu se sastavile 
u dvije tanke, zelene crte. Cika i smijeh naglo utihnuše, a kad Almas- 
čauš škripnu zubima, sve se razbježa. 

Otada su se svi pravili da ne vide šta Almas-čauš radi. 

Još je neko na svoj način uživao u toj treptavoj igri ptica. Bio 
je to šeh Nasir iz susjedne Mevlevijske tekije na Bembaši. Stojeći na 
otvorenom pendžeru gornjeg boja tekije, šeh Nasir bi obično držao 
ruke skrštene na prsima, pa bi, zanesena pogleda, gotovo 1 ne dišući, 
lagano micao usnama, kao da izgovara neku uznositu, ali nečujnu 
molitvu. 

Ponavljala se ta čudesna igra ljepote 1 radosti, slobode i 
prostranstva, do pred sami mrak. Padale su na izgled mrtve bijele 
ptice, da se opet trgnu 1 ožive, pa da kao strijela suknu u visine. 
Zastajao bi dah 1 orili se poklici, dok su se prazni bardaci razbijali. 
Bilo je to jedno drugo, gotovo djetinjsko lice Sarajeva, posve 
drukčije od strašnog lica posljednje noći Junuza kasapa. 

6. 


Do svanuća je bilo ostalo još čitav sahat, ako nije 1 više, kad 
se Mula Mustafa diže iz dušeka. 

Noćas je proveo jednu rijetko tegobnu noć. Otkako je legao, a 
legao je porano, pa sve dok se nije digao, nije ni okom trepnuo. Tek 
se bio malo smirio poslije Junuzove pogobije, kad ga noćas poklopi 
nova nevolja. A što je najgore, sam je za to bio kriv. 

Avdaga Logavija, njegov prvi komšija i jedan od rijetko 
bogatih Sarajlija, bio ga pozvao na večeru. Sunetio Logavija unuka 
pa pozvao ljude na jemek, i to jedne na ručak, a druge na večeru, jer 
je pozvanih bilo toliko da nisu mogli sjesti ni za šest velikih sofri, 
koliko ih je toga dana bilo postavljeno u prostranoj Logavijinoj kući. 
Na dva dana prije toga iz kudnog mutvaka su se dizali mirisi i plovili 
mahalom, golicajudi nosnice i mamedi na jelo, koju su najbolje 
aščikadune bile pripremile. A kako je Mula Mustafa bio mahalski 
imam susjedne Buzadži-hadži-Hasan-džainije, Logavija nije mogao 
da ga mimoiđe 1 ne pozove. Inače bi ga, posigurno, mimoišao, jer 
nije pokazivao nimalo sklonosti prema Mula-Mustafi. Moglo bi se 
reći da ga je čak i mrzio, jer je, uz ostalo, zagovarao da se umjesto 
Mula-Mustafe nađe drugi imam. Nije mu se sviđao ni Mula-Mustafin 
jezik ni njegova otvorenost, pogotovo odonda kad je Mula Mustafa 
za njega rekao da mu je kesa preča od džana. A bilo je to nedavno, 
kad je trebalo popravljati mahalsku džamiju 1 kad je Logavija dao 
onoliko koliko su davali najprosječniji mahaljani. 

Mula Mustafa nije mogao da to otrpi i prešuti, pa je Logaviju 
uzrezilio pred čitavim džematom. Bio je petak i on je po običaju 
počeo da vazi. Proučio je devetnaesti ajet poglavlja ,,Tevbe" iz 
Kur'ana, koje govori o podizanju i posjećivanju Božijih hramova, pa 
onda nastavio da ga tumači. Pri tome se posve neočekivano, okomio 
na Logaviju: 

- Jah, braćo, ima hin i ovdi među nama koji bi mogli čitavu 
džamiju iz temelja napravit', a da im se to na malo i ne pozna. Jer, 
kad je jedan buzadžija, koji je sabirao groš po groš, mogao sam da 
podigne džamiju, što ne bi mogli ti 1 taki? Mogli bi, bezbeli da bi 
mogli, al' takim je kesa preča od džana, pa him se, hudim sijedim, 
teško rastaviti od para. Pritežu hin zemlji, puste him ostale! A ne 
znaju, hudi, da će jednoga dana, kad him vakti-sahat dojde, da će 
tada samo malo ham-pamuka u ušima i nozdrvama ponijeti sa 
sobom! I ako koji sevab budu imali. 

Tu se Mula Mustafa značajno iskašlja pa pogledom ošinu 
Logaviju koji je sjedio u prvom safu, pocrvenio k'o paprika. Ali, kao 
da mu i to bi malo, nastavi: 

- Ima 1', braćo, išta bolje, već kad insan ima široko srce i 
otvorenu ruku? Ne znam jeste !' čuli kako je našem hair-sahibiji 
Buzadži-hadži-Hasanu - neka mu veliki Allah lijepi džennet dadne, 
nestalo para kad je dovršio ovu našu džamiju, pa nije mog'o češmu 
kraj džamije napravit', i ostala tako džamija brez češme. U to je 
vrijeme u ovoj mahali živjela naka žena, ime joj se ne pamti, čiji je 
čoj'k bio potanak, pa joj ni lijepu feredžu nije mog'o skrojiti. A ona, 
sjerota, godinama veremila da joj je lijepu feredžu. Hele, taj njezin 
čojk počne da skuplja groš po groš, dok nije skupio toliko kol'ko je 
trebalo za dobru feredžu. Ondar joj jednog dana veli: 

- Sijeda - veli - doš'o vakat da te obradujem. 

- Čime? - pita ona. 

- Feredžom. 

- Baš? 

- Baš! Skupio sam enliko kol'ko treba za dobru feredžu, da se 
više ne stidiš svojih kona. 

Žena se malo zamisli, pa će: - Znaš šta je: ja bih najvoljela da 
se za te pare napravi češma kraj naše džamije. Vidi kako nam je 
lijepa džamija, a nejma češme! Di će insan abdest uzeti, a žedan se 
vode napiti? 

- A feredža, ženo? 

- Češma je preča od feredže! 

I tako je, braćo, napravljena naša džamijska češma, koja se po 

tome i prozvala ,,feredžuša". Mula Mustafa malo zastade, pa Završi: 

- Kamo sreće da se u tu ženu, kojoj će Allah džellešanuhu 
mjesto u lijepom džennetu napraviti, hoće inšallah, kamo sreće da se 
u nju ugledaju neki i neki među nama, pa da otvore svoje srce 1 svoju 
skvrčenu šaku i za džamiju dadnu više već sve ostale džematlije, jer 
imaju 1 dužni su da to učine. 

Pri izlasku iz džamije, ljudi su šutjeli. Kad bi se susreli s 
Mula-Mustafinim pogledom, gledali bi ustranu. Logavija je navrat 
nanos navukao firale i prvi nestao. 

Otada je bio prošao čitav mjesec, ako nije i više, kad je 
najavljen sunet u Logavijinoj kući, na koji je, eto, i Mula Mustafa bio 
pozvan. Pa se i odazvao. A najvolio bi da nije. To, što su ga posadili 
za malu sofru dolje u halvatiću, i to među fukaru i one 
najbeznačajnije, to bi on lahko oprostio, jer je znao da među takvima 
ima sto puta boljih ljudi od onih što su sjedili gore u čardaku. Ali, 
osjećaj da ga je Logavija time htio uniziti, pekao ga, pa je za 
večerom jedva šta 1 okusio. Svaki zalogaj mu je zapinjao kao kost u 
grlu. 

Kasnije, kad se klanjao akšam i kad se izašlo u gornje odaje 
da se sijeli i razgovara, Mula Mustafa je hotimice sjeo na šilte u 
velikom čardaku, među sami ešraf, osjećajudi kako se u njemu nešto 
upopriječilo pa mu ne da mira i tjera ga da olakša dušu i da na neki 
način vrati Logaviji milo za drago. 

- Misli on, ahmak nijedan, da sam ja željan njegova zalogaja! 
- vrilo 1 kljucalo u njemu, dok je sjedio u čardaku 1 vrebao priliku da 
na neki način sebi da oduška. 

Ama opet, pomalo se i pribojavao Logavije. Jer, čitava 
njegova kuća, sa skupim halijama po podu i serdžadama po šiltetima, 
s pozlaćenim levhama po duvaru i pozlaćenim sahanima po rafama, 
ulijevala je u ljude, pa i u Mula-Mustafu, neki poseban osjećaj 
Logavijina dostojanstva i moći. A i sam Logavija, onako visok, 
rumen 1 siguran u sebe, kako to budu ljudi njegova značaja i soja, već 
je unaprijed odbijao i samu pomisao da mu se neko odupre i 
suprotstavi. 

U to neko započe razgovor o kurbanima, jer je Bajram bio na 

pragu, pa se Mula Mustafa za to uhvati. Ne može otrpjeti, a da ne 
dobaci: 

- Jah, efendum, ima hin koji kolju po šest kurbana, a bolje bi 
him bilo da ne kolju nijednoga, jer im ni taj nije kabul! 

- Neuzubillah! - zgranu se neko s mindera, a Logavija, koji je 
svake godine klao po šest kurbana, diže glavu i pogledom ubode 
Mula-Mustafu. Žuta đehrubarska zrna tespiha koji je prebirao, 
zastadoše mu među prstima. 

- Ne reče nam kako to misliš - potiho će Logavija, dižući 
glavu 1 očekujući odgovor. Neko se u čardaku zbunjeno iskašlja, a 
svi se okrenuše prema Mula-Mustafi. 

- Kako mislim, ha? Evo kako: Allah džellešanuhu je zadužio 
one koji mogu, da kolju kurban, radi toga da bi 1 sjerotinja osjetila da 
je Bajram i okusila se kurbanskog mesa. Ama, šta jedni po jedni 
među nama rade? Zakolju kurban pa meso između sebe jedni 
drugima podijele ili ga metnu u kaurmu, a džigericu i furdu fukari! 
Jah-h! Tako se samo griješe! Bolje bi him bilo da ništa i ne kolju. 
Imali bi jedan grijeh manje! 

- Ama, nije baš tako, Mula-Mustafa! - dočeka pomirljivo 
ćatib Mehmed-efendija, nastojeći da umekša 1 ublaži Mula-Mustafine 
riječi koje izazvaše neugodnu šutnju u čardaku, jer je svako osjetio 
da se to odnosi na Logaviju. A kako je čardak bio pun uglednijih 
ljudi iz čaršije i komšiluka, svi su se donekle osjećali pogođenim. 

Ali, Mula Mustafa ne popusti. 

- Tako je kako vam rekoh, a vi sad nastavite da limunite, jer 
ja to ne znam! - odsiječe on izazovno, pa se ubrzo iza toga diže, 
šutke pozdravi 1 izađe iz čardaka. 

Niko isprva ništa ne reče, ali su se svi nekako nelagodno 
osjećali, dok Mehmed-efendija ne odmahnu rukom i dodade: - Ama, 
ko Mula Mustafa, on uvijek nešto nađe! Ne treba mu za zlo uzimati. 

Neko iza toga ubaci da je novi valija počeo pozivati ljude na 
divan u Travnik, pa se razgovor na to prebaci, a onda se iznese 
kahva. Samo je Logavija šutio i nepomično gledao preda se, pa kad 
mu se neko od prisutnih za nešto obrati, on se kao iza sna trže i 
presta da premeće tespih. 

Došavši kući, Mula Mustafa se svu bogovetnu noć prevrtao u 
dušeku, ali nikako da se smiri i zaspi. Safija hanuma bi u drugoj sobi 
s vremena na vrijeme potiho jauknula ili bi se suho zakašljala, što ga 
je još više jedilo 1 boljelo. 

Čas bi razmišljao o njoj i njezinoj bolesti, čas mu je pred oči 
izlazio nesretni Junuz i njegova jadna mati, a onda i vlastita sestra, 
koja je kao udovica s četvero djece živjela gore na Vratniku i patila 
se, a da joj on nije mogao pomoći. 

Onda je mislio na svoje siromaštvo 1 ljudske brige i nepravde, 
koje su ga kao vatra pekle. Zatim bi ga počeo kljucati onaj dug koji 
ga je mjesecima čekao u Ablakovoj bakalnici, a kojeg nikako da se 
otpetlja 1 riješi. Pa bi mu osim svega, sad pred oči izlazio Logavija, 
onako krupan, rumen i pouzdan u sebe. Pri svakoj pomisli na njega 
osjetio bi pritajen strah koji se skupljao duboko u njemu, lazajući mu 
negdje po samom mokraćnom mjehuru. 

- Još kako mi more naudit" - šaptao je prevrćući se po 
dušeku. - Ne znam ni šta mi bi, pa da mu sve ono kažem, i to prid 
enlikim ljudima! A dobro znam kol'ki mi je dušman! Jedva čeka da 
mi i džamiju uzme. Uh, uh, uh...! 

Safija-hanuma se u drugoj sobi suho zakašlja, a zatim kao da 
se nešto preturi, pa se Mula Mustafa pritaji 1 osluhnu. Kad se ništa 
poslije toga ne ču, već samo njezin uzdah, njega tek uhvati jad. Za 
trideset 1 toliko godina, koliko je proveo s njom pod jednim 
jorganom, nikad mu nije prigovorila ni ružno odgovorila, nikad mu 
se nije pojadila, naljutila ili zašutjela. Kad god bi ga susrela, bilo na 
avliji, u hajatu, u sobi ili ma gdje, pa bilo to ne znam po koliko puta 
na dan, uvijek bi se veselo osmijehnula 1 upitala ga: - Treba |1' ti šta, 
Mula Mustafa?... 

Ako je neko bio melek u insanskom suretu, to je bila ona. A 
već je treća godina kako leži i kašlje. Da mu nije nevjeste, šta bi on? 
Samo, ni nevjesta ne može sve, ima 1 ona svoju kuću i svoju djecu. 

- Da mogu - razmišljao je - ja bi' joj, hastici, zvijezdu sa neba 

skin'o, a ni limuna joj, što se kaže, ne mogu donijeti. 

Ej, jadu moj! 

Pa onda nastavi da sam sa sobom šapće: 

- Allahu dragi, šta sam ja tebi tol'ko zgriješio, pa da mi se ne 
da, da mi je tol'ko toga prikraćeno, čega Logavija i naki k'o on imaju 
u izobilju?... Eto, ja ne tražim mlogo, ne išćem ništa za sebe, već 
samo da mi je ovo nevolje oko sebe ublažit' i drugima makar malo 
pomoć'. Pa, ako ništa, da me makar gori od mene ne gaze i ne 
vrijeđaju!... Ne znam, Allahu moj, al' mi se ponekad čini da što god 
je insan gori, njemu je na ovom kletom dunjaluku bolje! Kol'ko 
znam, ja drugima nisam nikad zlo činio, a nešto krupno i znano 
nisam zgriješio. Tebe sam se, Allahu moj, uvijek sjeć'o i prid Tobom 
ponizan bio, tobe činio 1 na sedždu pad'o, pa opet... Ili me Ti, Allahu 
moj, hoćeš da iskušaš? Pa Ti sve znaš, Tebi je znano 1 šta ja mislim i 
šta ću pomislit', a nekamoli šta govorim i radim! A znaš šta rade i 
drugi kojima je stotinu puta bolje već meni, mada su, kol'ko ja znam, 
stotinu puta gori od mene. Dođe mi ponekad pa se upitam i 
uzdahnem: ima !' te pravde? Gledam, Allahu moj, kol'ko je nepravdi 
i zla na ovom kletom dunjaluku, kako se silnici i krvnici samo 
razmahuju, a Ti to sve znaš i gledaš i pušćaš. Kol'ko Tvojih dobrih 
robova trpi i strada od njih i njihova zuluma, moleći Te da im Ti, 
svojim kudretom, staneš u kraj. A kraja, haman, niđe... 

Onda, kao da se prepade svojih vlastitih misli, brzo se 
povrati: 

- Neuzubillah! Oprosti mi, Allahu moj, ako griješim! Smrtan 
sam čoj'k, pa me šejtan na sve ovo nagovara. Eto, da je meni makar 
polovica, da mi je makar čevrtina od onoga što Logavija ima, ja bi' se 
kutaris'o svih briga. Đi god bi iš'o, ljudima bi pomag'o 1 dobro činio. 
A on, pezevenk nijedan, pozv'o me na jemek samo da me unizi! Zar 
mi nije dosta moje muke 1 tuđih jada 1 nevolja, koje po vazdan 
gledam i slušam...? 

Prevrtao se Mula Mustafa, razgovarao sam sa sobom i činilo 
mu se da ga nešto guši, da ga je sam šejtan uzjahao, pa ga nagovara i 
navodi na kojekakve ružne i mrske misli. Onda, u neko doba, skočio 
iz dušeka, u mraku se obukao i na prstima sišao u avliju, pa se 

nečujno iskrao iz kuće. Nešto ga gonilo dolje u čaršiju, neka 
neodređena slutnja vukla ga prema Begovoj džamiji. 

Šeher je još spavao. Tek poneki pendžer bio je osvijetljen. 
Češma pod njegovom džamijom snažno je točila. Hladan i kao ruka 
debeo mlaz udarao je iz kamena i zvonio o kamen. 

Udahnuo je punim grudima i čim je izašao iz kuće bilo mu je 
lakše. 

Kad se spustio u čaršiju i ušao u džamijski harem, posve se 
smirio. Šapat lišća stare stoljetne lipe i žubor velikog šadrvana, bili 
su mu kao mehlem na dušu. 

Prišao je šadrvanu i uzeo abdest. A onda se uputio prema 
sofama, jer džamija nije bila otvorena. Do sabaha je još podugo 
ostalo. 

Izuo je firale i uspeo se na sofe, i to na onaj dio gdje se 
spuštaju dženaze. Zastao je i počeo poluglasno razmišljati: 

- Bože, kol'ko hin je ovdi dosad položeno i kol'ko će hin još 
leći?! Prije i poslije mene. Donijeće jednoga dana i one, kojima još ni 
bešike nisu skovane! Snijeti će jednoga dana 1 one, za koje se još ne 
zna ni da će se roditi. Kojima još ni očevi nisu rođeni. 

I mene će jednoga dana snijeti. Inšallah, s lijepim dinom i 
imanom. 

- Ko je to umro? - pitaće jedni. 

- Mula Mustafa Bašeskija - kazaće drugi. 

- Allahrahmetejle - reći će na to i proučiti mi Fatihu. 

Kao u nekom čudnom snu, Mula Mustafa se nakon toga 
spusti na sofe i leže. Sklopi oči 1 spusti ruke niza se. - Ništa mi tada 
trebati neće. Niti će mi tko išta moći dati niti uzeti. Ono što sam 
dobra i zla za života počinio, ponijeću sa sobom. Živi će me po tome 
spominjati, a Milostivi će mi za to na Obećanom danu suditi. A taj 
Dan i taj čas će sigurno doći! Ešhedu en la ilahe illellah... - jeknu 
Mula Mustafa i zagrenu se. Sve mu se u taj čas učini malušno i 
ništavno. Sve dunjalučko u trenu sagorje pred njegovim očima. 

- Jekdur Allah! - dopre odnekle iz čaršije osamljeni 
pasvandžijin povik. 

Mula Mustafa se diže, sađe sa sofa, pa iz punog srca šapnu: - 

Allahu moj, neka Ti je neizmjerna hvala na evlikom ittikadu koji mi 
dade! 

Čitav taj dan Mula Mustafa je bio neobično smiren i lahak, a i 
vrata na njegovoj pisarnici češće su se otvarala nego obično. Kad je 
pred akšam pošao kući, nosio je u čevrmi dva prtokala i kitu kao 
vosak žutih hurmi nanizanih na suhu grančicu. 

- Bog ti dao, lijepi moj Mula-Mustafa! - zahvali se Safija- 
hanuma, zatvorenih očiju uvlačeći miris prtokala. 

Nekoliko dana nakon toga, lupa na avlijskim vratima probudi 
Mula-Mustafu, i to baš kad se bio uljuljao u san. Onako bunovan, u 
gaćama i košulji, promoli glavu kroz pendžer. Bez turbana, izgledao 
je posve drukčiji. Kao tuđi. 

- Ko je, ko lupa? 

Pred vratima je stajao Sadik, najmlađi Logavijin sin. 

- Mula-Mustafa, babi je plaho ružno, pobiti! 

- Ama, šta mi govoriš! 

- Pohiti, Mula-Mustafa, zovu te! - ponovi Sadik uzbuđeno. 

Pomalo smeten, a još više iznenađen, obukao se navrat-nanos 
i pohitio Logaviji. 

Zatekao ga kako obučen leži na sećiji, pomodrio i nadut kao 
da se guši. Maločas je bio došao sa sijela i pao. Gledao je desnim 
okom, pa čim spazi Mula-Mustafu htjede nešto da izusti, ali ne može. 
Umjesto toga čvrsto steže Mula-Mustafinu ruku i poče da krklja. 

- Izdiše... - šapnu neko između ustravljenih ukućana. 

- Ešhedu en la ilahe illellah... - (Bog je samo Allah) poče 
Mula Mustafa glasno učiti. Glas mu je bio čvrst i odzvanjao je kao 
pouka i opomena, pa svi prisutni nasrhnuše. 

Logavija prestade krkljati, pa ponovo otovri desno oko i poče 
micati usnama... 

- Ve ešhedu enne Muhammeden abduhu ve resuluhu... - (a 
Muhammed je Njegov rob i poslanik) učio je Mula Mustafa dalje, 
osjećajući čvrst stisak Logavijine ruke. 

Bolesnik poče opet krkljati, mučno se rastajući s dušom. 
Umirao je teško i podugo. Na čas je izgledalo kao da ga je neka 
nevidljiva zvijer ščepala za vrat pa ga grize 1 davi, a on se otima, 

proginje i stenje. Napokon se, uz jedan težak hropac, rastavi s dušom 
i osta ležeći modar i nepomičan. 

Odjednom se smanji i odrveni. Kao da nikad nije hodio, ni 
zapovijedao, ni smijao se. 

U odaji zavlada tajac. Kao da se čekalo da smrt do kraja obavi 
svoj posao pa da ode. 

- Umrije... - suho se zagrenu Sadik i rukom stisnu usta. 

- Allahrahmetejle... - prođe šapat kroz odaju. 

Na hajatu neko tiho zaplaka, a iz donjih odaja oćutješe se brzi 
koraci i plačno šaputanje. 

- Pomoz'te, braćo, da ga okrenemo - diže se Mula Mustafa, 
oslobađajući se stiska Logavijine ruke. 

Nakon što okrenuše mejta, Mula Mustafa mu sklopi oči, 
poveza vilice 1 opruži ruke niz tijelo. Na malom prstu desne 
Logavijine ruke blistao se krupan zumurlut, sjajan kao mačje oko. 

Dok su pokrivali mrtvaca stavljajući mu ključ na trbuh, Mula 
Mustafa je poluglasno učio dovu na arapskom jeziku: 

- Bože, Ti oprosti našim živim i mrtvim, prisutnim i 
odsutnim, velikim i malim, muškim i ženskim. Bože, kome od nas 
daš život, daj mu ga u islamu, a kome od nas oduzmeš život, oduzmi 
mu ga, a da je on s dinom i imanom. Obaspi mrtvoga spokojstvom, 
smirenošću, milošću, oprostom i Tvojim zadovoljstvom. Bože, ako je 
dobro činio, Ti mu povećaj dobra djela, a ako bude ružno radio, Ti 
mu oprosti i primi ga sa sigurnošću i radošću, počasti 1 odlikovanjem. 
Tako Ti Tvoje milosti, Najmilostiviji! 

Gledajući veliki ključ koji je ležao na Logavijinu trbuhu, 
Mula Mustafa s tugom pomisli da je za Logaviju sada sve 
zaključano. Sve do onoga dana kad se duše i srca budu driješila. I u 
tom času sve mu oprosti. 

Zima je naglo nahrupila. Poslije nekoliko prohladnih dana 
preko noći je otoplilo, pa je prvo udarila kiša sa susnježicom, a onda 
snijeg. Padao je u krpama cijelu bogovetnu noć. Sokaci su sutradan 
osvanuli zatrpani, kao i svi prilazi gradu. Premda je bila srijeda, 
uobičajeni pazarni dan, niko od seljaka iz okolice nije mogao u grad. 
Tek poslije podne, kad snijeg prestade, čaršija se malo raščisti, dok 
se mahalama prolazilo samo uskom utabanom stazom, na kojoj se 
moglo teško razmititi. Naredne noći je steglo, pa je sve ispod nogu 
škripilo, što je bio siguran znak da je nastala prava zima i da se 
snijeg, kojeg je bilo do iznad pojasa, neće šale dići. Nišani po 
grobljima bili su posve zatrpani, samo su se od onih najviših vidjeli 
snijegom nakuljeni bašluci. 

Kad je hladnoća malo popustila, na već napadali snijeg pade 
novi, kojeg je bilo još više. Drva i drveni ćumur naglo poskupješe, a 
odmah zatim poskupješe meso, maslo i svijeće. Trgovačke karavane 
koje su se zatekle u Tašlihanu, Kolobari i Morića hanu, nisu mogle ni 
tamo ni ovamo, jer je snijeg zatrpao sve puteve, osobito s gornje, 
istočne strane. Poslovi u čaršiji naglo jenjaše. Trgovci i esnafije 
pribili se uz raspaijene mangale pa se mrzovoljno 1 ljutito naduravaju 
sa zimom. Čaršijom žurno promiču prozebli prolaznici i duboko 
zabrađeni seljaci, po čijim se brkovima nakostriješilo inje. Konji, 
koje seljaci vuku za ulare, jedva se kreću zaleđnom čaršijom, 
obavijeni oblacima pare koja im kulja kroz injem okićene nozdrve. 
Golubovi po hanskim avlijama prebiru i kljucaju po smrznutoj 
balezi, ne bi li iščeprkali koje zrno zobi, a kahve pune. U haremu 
Begove džamije protekle vruće češme, jer se voda u šadrvanu 
zaledila, a na džamijska vrata stavljeni debeli kožom opšiveni čulovi, 
kako bi studen što manje nadirala i u onako studen džamijski prostor. 
U nekim džamijama postavljene mangale da makar malo ublaže 

studen, tek toliko da joj srce prepukne. Preko Miljacke, široko 
razlivene, uhvatio se led iz kojeg, ponegdje pri kraju, viri noga 
krepale i smrtznute mačke ili psa. 

- Salep vruć! - svaki das odjekne čaršijom glas salepčije 
Arnauta, tahtoguzog i utegnutog u uske bijele čakšire, opervažene 
crnim gajtanom, s debelim šalom omotanim oko ćulaha. Ispod 
okruglog kalajsanog bakrača iskri se raspaljen žar, a u fildžan 
naliveni salep, vruć, zameden i posut isijotom, osobito prija na ovoj 
kletoj hladnoći. 

Sa zimom otpočeše uobičajena zimska sijela i plazala. Sijelilo 
se iza jacije, po dobro utopljenim halvatima, pri čemu se pazilo da se 
vrata bez potrebe ne otvaraju. Čim bi ih neko malo više otvorio ili 
zaboravio zatvoriti, sijeldžije bi zavikale: - Zatvori, pobježe mačka! 

Na sijelima se kucalo uza saz, pripovijedale pripovijetke 
stravičnog sadržaja, od kojih se mnogom sijeldžiji koža jezila, 
pjevale se junačke pjesme, igralo se prstena, šemadana i drugih igara. 
Sijeldžijama su se iznosili vareni krompiri uz sabah naerendana suha 
sira ili jabukova pekmeza, pa kisele takiše, jabuke, orasi i drugo. Po 
kahvama je bivalo još bučnije. Znalo se u kojoj je kahvi dobar sazlija 
ili guslar, pa se, već zarana, hvatalo mjesto i s uzbuđenjm slušalo o 
mejdanima i pobjedama, o vjernim 1 nevjernim ljubama, o mračnim 
tamnicama 1 akrepima, o bijelim vilama i troglavim Arapima. 
Đerdelez Alija, čija je kuća jod uvijek stajala na Vrbanjuši, odmah do 
Hadži-Sinanove tekije, u pjesmi se najčešće spominjao. 

I na plazalima je bilo živo i veselo. Najbolja i najduža plazala 
bila su niz Bistrik i Širokaču, niz Budakoviće i Bjelave. Plazala se ne 
samo mlađarija, već i ozbiljni ljudi iz čaršije. Razdrljenih prsa ispod 
raskopčanog koporana i fermena, slijetalo se na saonama niz Bistrik i 
Širokaču, sve do Latinske ćuprije, ili sa Budakovića do na Baščaršiju 
ili Predimaret. Momci bi pred akšam ravnali i polijevali plazala, da 
se preko noći smrznu i dođu glatka kao džam. Pri tome su pomagale i 
djevojke, dodajući iz avlija vodu u đugumima, koju su crple iz 
avlijskih bunara. A da bi plazala bila što teferičlija, obično su ih 
polijevali vodom u kojoj je bila razmućena boja, pa su se plazala 
šarenila poput duge. Saone, osobito niske 1 brze gajtanije, potkovane 

tankim čelikom, nimalo debljim od gajtana, bile su osobito brze i 
iskićene. Sjedalo je bilo pokriveno ovčijom kožicom, sa strana su 
bile prikucane bakrene pule i sitne halke, a ispod njih poturene 
zvijezdice, izrezane od crvene 1 zelene čohe. Pri spuštanju niz plazala 
halke bi na saonama sitno zveckale. Momci bi opet, pred visokim 
skakalima načinjenim od zaleđena snijega, obijesno vriskali židali 
nogama, kako bi se što čušće prebacili preko skakala, pristigli one 
koji su ispred njih 1 udarili im čapraz. 

Još je jedno mjesto u tim zimskim danima bilo veselije nego 
prije. Bila je to bivša Turhanijina kuća pod Soukbunarom. U miru 
prostrane kuće, Dafna se počela polahko smirivati i oporavljati. Otac 
je više nije ostavljao. U čaršiju nije gotovo m silazio. Zaharis je sad 
vodio sarafnicu, ali se uvijek prije akšama vraćao kući. Obojici je 
trebalo 1 strpljenja i truda dok su jednoga dana nagovorili Dafnu da 
izađe u bašču. Bio je prekrasan zimski dan. Snijeg se u bašči blistao 
u bezbroj kristalnih zvjezdica. Kad su je izveli, djevojka se uplašeno 
osvrtala po baščenskim tarabama, očekujući šta će se zbiti. S druge 
strane taraba čula se vika mahalske djece, koja su se plazala niz 
Soukbunar. Začudo, ništa se nije dogodilo. Da bi sasvim umirio 
Dafnu, Zaharis je iznio pun sepetić jabuka i preko taraba ga dodao 
djeci. Umalo iza toga jedno je dijete prejahalo preko taraba 1 vratilo 
sepetić, prijateljski se nasmiješivši Dafni. A nekoliko dana iza toga 
djevojke iz obližnje Šogoljeve kuće zakucale su na avlijska vrata i 
posjetile Dafnu. Donijele su jej zlatom izvezenu čevrmu i čitavo jutro 
ostale u njezinu društvu. Starac je rohnuo od milja videći kako Dafna 
razgovara s djevojkama, kako se polahko raskravljuje i poput cvijeta 
otvara. Otada se češće događalo da i druge djevojke iz mahale, 
ponekad tri-četiri zajedno, dođu u posjet Dafni. Izaksis se tada 
povlačio u gornji boj kuće, želeći da djevojkama bude što ugodnije, 
da budu što ljepše dočekane i pogošćene. Ponekad su donosile i 
đerđefe pa vezle 1 pripovijedale, a ponekad se događalo da potiho i 
zapjevaju. 

- Čujem da je onoj vašoj curi sad bolje - zaustavio je 
Nurhodža jednoga dana Zaharisa. U glasu mu se osjećala iskrena 
radost i toplina. 

- Pa, jest, mujezin-efendija, Bogu hvala, bolje joj je! 

- Neka, Bogu šućur! Plaho mi je drago! Već, ako šta ustreba i 
ako uzmognem pomoći, slobodno me potraži! Slobodno, k'o što ti 
kažem! 

I Mula Mustafa je nekoliko puta navraćao u sarafnicu i 
raspitivao za Izaksisa 1 Dafnu. Obećao je da će jednoga dana mahsuz 
doći da ih obađe. 

- Ama, br'te, ne stigne se, uv'jek naki poslovi! Al', nejse, čim 
ufatim malo vakta, eto me! Stari se komšiluk ne smije zaboravit"! 

Još su na jednom mjestu zimske večeri bile življe nego 
obično. U muškom krilu prostranog Dženetića konaka, u blizini Gazi 
Husrevbegova hamama, održavana su uobičajena zimska sijela koja 
je sazivao Alibeg Dženetić, sarajevski muselim. Tu bi se sastajale 
sarajevske prve, moćnici i bogati trgovci, a i mnogi učeni ljudi, među 
kojima je redovit gost bio sarajevski pjesnik i čuveni kaligraf Mejlija. 
Veliki čardak zastrt halijama a ukrašen zidnim ornamentima i 
levhama, mogao je primiti po pedeset i više gostiju. Svi bi se 
razmjestili po mehkim, crvenom čohom zasatrtim minderima, pušeći 
na čibuke i nargile, uvijek se iznova diveći Mejlijinu slikarskom 
umijeću utkanu u ornamente i zlatom ispisane levhe, pokićene po 
zidovima. 

Kad je šeh hadži Mehmed iz Sinanove tekije, koji je s 
vremena na vrijeme bio pozvan na sijelu u Dženetića konak, jednoga 
dana poručio Mula-Mustafi da toga uoči petka pođu zajedno na 
sijelo, Mula Mustafa se uzvrtio. Još se više zbunio kad je saznao da 
je sam Dženetić izrazio želju da i on dođe s hadži- Mehmedom. 

- Ma, što li me zove? - pitao se Bog zna po koji put, dok je 
silazio niz strmu Vrbanjušu, držeći fenjer u lijevoj ruci a desnom 
pridržavajući šeh hadži-Mehmeda. Znao je dobro da je Alibeg 
Dženetić nasilnik, za razliku od nekih drugih Dženetića, kao što je 
bio Smailbeg, koji je uživao glas blaga čovjeka 1 rijetko pravedna 
muselima. 

Kad su se primakli konaku. Mula-Mustafa malo zastade, 
premjesti fenjer u drugu ruku pa će izokola: 

- Šeh hadži-Mehmede, što li on mene zove? Nikad me dosad 

nije Zvao, a nisam mu ni akran. 

- Biće da je poradi mene. Zna on dobro da ja ne mogu sam, 
pogotovo po ovoj zimi. Onda se sjetih tebe, a on reče da bi to bilo 
pomunasib. Veli mi, da te svakako dovedem. A neka znaš, ni meni se 
ne ide. Samo, ovaj put hoću. Imam rašta! 

Mula Mustafa se značajno iskašlja. 

- Morebit se brineš? - upita hadži Mehmed. 

- Ma kako ću ti rijet, šeh hadži-Mehmede. Kad bi" rek'o da 
sam brez ikakve šubhe, belćim bi slag'o. 

- Brez bojazni, brez bojazni - ponovi hadži Mehmed smireno. 
- Zajedno smo! 

Kad zakucaše na kapiju konaka, momci im bez čekanja 
otvoriše. Velika muška avlija bila je dobro osvijetljena, osim jedne 
prizemne zgrade smještene u dnu avlije, u kojoj je boravilo nekoliko 
bećara 1 suludih ljudi iz stare i već otančale porodice Dženetića. Ljeti 
je ta kuća bila zaklonjena lozama 1 cvijećem, ali je sad, gluha i 
ogoljela, mračno buljila u noć. 

Gore, u čardaku, sve je odisalo bogatstvom i moći, počevši od 
Alibega Dženetića, ogrnuta u skupocjen kontuš durak od samura, pa 
do teškog miomirisa koji se dizao iz velike carigradske mangale, 
postavljene nasred čardaka. Kad se hadži Mehmed pojavi na vratima, 
ljudi poustajaše, a on im dade znak da se ne dižu i nazva selam. 
Dženetić mu pođe u susret. 

- Bujrum! Baš mi je drago što si doš'o Baš mi je drago! Boj'o 
sam se kako ćeš po ovoj Zimi i snijegu. 

- Neka meni moga Mula-Mustafe: on mi je pomog'o! Brez 
njega ne znam kako bi. 

Dženetić se okrenu Mula-Mustafi. 

- Ha-h, i Mula Mustafa je s tobom! Peke, peke, bujrum, otur! 

Dženetić je bio čovjek šezdesetih godina, ćosav i bez obrva sa 
dva rumena podvoljka, kratkih ruku 1 sitnih vodnjikavih očiju. Dok 
bi govorio, neprestano se smiješkao, a oči su mu ispitivački gledale i 
uvijek nešto prežale. On propusti hadži-Mehmeda i pođe s njim uvrh 
čardaka gdje se ljudi razmakoše i hadži-Mehmedu napraviše mjesto. 
Jer, bio je najstariji među prisutnima. U to neko Mula-Mustafu 

povuče za rukav. 

- Mula-Mustafa, 'vamo se! 

Bio je to Mula Mehmed Mestvica, vedar i nasmijan kao i 
uvijek. Mula Mustafa se u prvi čas začudi 1 htjede da ga upita odakle 
on ovdje, ali se sjeti da se u čaršiji posprdno pripovijeda kako 
Mestvica spravlja madžune Dženetiću, koji mora da je podobro 
onemoćao, ali je još uvijek bio pohotan i slatkohran, pogotovo 
otkako se oženio i doveo ženu gotovo triput mlađu od sebe. 

Ljudi u čardaku izmijeniše pozdrave i ispitaše se s hadži- 
Mehmedom 1 Mula-Mustafom, a momci unesoše kahvu 1 čibuke. 
Hadži Mehmed odbi 1 jedno 1 drugo, a Mula Mustafa umjesto čibuka 
šmrknu burmuta i nekoliko puta slatko kihnu. Dok mu je Mestvica 
kroz smijeh šaptao kako je prošle noći iza jacije nekoliko puta sletio 
na saonama od Mišćine džamije do na Baščaršiju, Mula Mustafa je 
razgledao ljude nakićene po minderima. Većinu ih je dobro 
poznavao. Bilo ih je i trbušastih i bogatih, i pametnih i manje 
pametnih, 1 aimli 1 jednostavnih, ali svi su, na svoj način, značili 
nešto u svojoj sredini. Mejlija se među njima posebno isticao. Duga, 
bijela vrata, u naokrug potkresane brade, s rukama lijepim i nježnim 
kao u djevojke, sav je zračio nečim čistim i produhovljenim. Pažljivo 
je slušao dok mu se govorilo, lagano klimajući glavom, a kad bi 
progovorio - a govorio je tiho i gotovo stidljivo - bljesnuli bi mu 
bijeli vlažni zubi, što ga je dinilo mnogo mlađim nego što je bio. Šta 
li je Mejliju mamilo u Dženetića konak, to Mula Mustafa nije mogao 
da odgonentne, jer su njih dvojica, jedan nasilnik, a drugi tankoćutni 
pjesnik, bili dva posve različita svijeta. Ako je neko nekome mogao 
da učini čast svojim prisustvom, onda je to svakako bio Mejlija, 
omiljen i poštovan u Sarajevu, za razliku od oholog i omrznutog 
Dženetića. 

Na desnoj Mejlijinoj strani sjedio je sarajevski mula Hikmet- 
efendija, čovjek naoko čist i ćibarast kao behar, mada se o njemu nije 
najbolje govorilo. Čaršija ga je otvoreno napadala govoreći da je 
pohlepan i podmitljiv. Posljednja pogubljenja u tvrđavi, ponekad i 
bez ikakve presude, budila su sve jače neraspoloženje među 
Sarajlijama, uz nespokojstvo i strah da bi se i svakome od njih danas- 

sutra moglo to isto dogoditi. Mula je unazad dvije godine bio 
damlaisan. Bilo ga je kucnulo u desnu stranu, pa mu je ruka od toga 
bila napola uzeta 1 prsti su mu se neprestano tresli, pa je tu ruku 
skrivao ispod džube. 

Do mule je sjedio jeničarski aga Mustafaga, šutljiv i mrk 
čovjek, mislima posve odsutan iz čardaka. Nepomično je gledao u 
jednu tačku negdje na ćilimu i kad bi mu se mula okrenuo i ponešto 
potiho rekao, samo bi klimnuo glavom, ne dižući pogleda i ne 
odgovarajući. 

Desno od Mustafage sjedio je čuveni džalepčija Goro, čiji su 
dželepi stizali do Italije i Austrije. Goro se neprestano smjehuljio, 
šarajući pogledom po čardaku, baš kao da je htio reci: - Nejma šta, 
baš nam je lijepo! A napolju onoliki snijeg i zima!... 

Donja Gorina gubica je bila pogolema, mesnata 1 crna, pa je 
Mula Mustafa, koji je imao običaj da opisuje ljude, za Goru kratko 
rekao: - Brada mu je, benzer, k'o u konja... 

Još je jedna osoba privlačila Mula-Mustafinu pažnju. Bio je 
to napola slijepi hafiz Ibrahim Šehović, čovjek čista srca, tih i 
skroman, koji je, usprkos tomu, nosio raskošan naziv: Carev imam. 
Hafiz Ibrahim je dugi niz godina bio imam Careve džamije, zbog 
čega je i dobio taj naziv. Ali, po jednoj drugoj stvari bio je mnogo 
čuveniji: bio je vrstan prepisivač Mushafa. Od svoje dvadeset 1 neke 
godine - a sad mu je bilo gotovo osamdeset - prepisao je šezdeset i 
šest Mushafa. Danju je predano i s ljubavlju obavljao imamsku 
dužnost, a noću je, zanesena pogleda, pri slabašnom treptaju svijeća, 
vrhom zašiljene trstike ispisivao hiljade harfova, nižući ih poput zrna 
biserja. Tako je radio sve dok mu se pogled, pun zanosa, nije 
pomutio 1 gotovo ugasio. Na posljednjem primjerku prepisanog 
Mushafa, prije nego što ga je zaklopio, hafiz Ibrahim je drhtavom 
rukom ispisao: Prepisano rukom siromaha Ibrahima, sina hadži- 
Mehmedova. Neka im grijehe oprosti prebogati Allah, koji sve 
sramote prekriva... - Suza koju je nakon toga pustio, razlila se po 
svježe ispisanim harfovima. 

Sada je hafiz Ibrahim, već u godinama kad se ljudi smanjuju i 
srašćuju, sjedio gotovo neprimjetan u dnu sećije, držeći dlan uz 

desno uho. Nastojao je da bar nešto razabere od razgovora koji se 
vodio. 

- Ih, blago li se njemu, koji je hizmet učinio 1 koji je sevab 
zaradio! - šapnu Mula Mustafa i duboko uzdahnu. 

- Šta reče? - priupita Mestvica. 

- Ništa, 'nako, za sebe... 

Sjedili su tako jedan do drugoga ljudi od zakona i vlasti, 
trgovci i hodže, muderrisi i kadije, i poneki ugledni esnafija i hadžija. 
Oni, manje značajni i rjeđe pozivani u konak, držali su se i ponašali 
suzdržljivo, šapatom razgovarajući jedan s drugim, dok su oni iz prve 
sofre govorili glasno, prisiljavajući čitav čardak da ih sluša, dok se 
neko drugi između njih ne bi javio i uzeo riječ. 

Razgovor se isprva vodio nevezano: o Zimi 1 snijegu, O 
skupoći koja je rasla, o nestašici mesa, svijeća 1 pšenice. Goro, koji je 
o nestašici mesa 1 loja najviše znao 1 bio najpozvaniji da govori, i 
dalje se smješkao 1 šutio. Onda neko spomenu one dvije đizlije koje 
su neko jutro našli u Miljacki, mrtve i svezane u vreće, pa razgovor 
utihnu, jer se Dženetić iskašlja, dajući time znak da želi govoriti. 

- Ama, đizlije k'o đizlije, što su tražile, to su 1 našle! - 
odmahnu on rukom 1 pruži čibuk momku koji je stajao kraj vrata i 
pratio svaki njegov pokret. Bio je to znak da je razgovor o tome 
presječen. No tada se, posve neočekivano, umiješa hadži Mehmed. 

- Ja ne bi' tako, Alibeže! Ako su i đizlije, ima šeriat, ima sud, 
pa nek' him se sudi! Jer, ako se tako nastavi, đi je kraj? Neku noć su 
u tvrđavi podavljeni toliki ljudi, a da niko ne zna zbog čega! Nije to 
prvi put, a daj Bože da bude i zadnji. Treba čuti hudu mater onog 
nesretnog momka Junuza, koji je te noći zadavljen, pa da insan 
zastrepi. Ako njezina makar 1 stota kletva stigne onoga ko je naredio 
da se momak na bigajri hak zadavi, teško si ga njemu! 

Hadži Mehmed na das zašutje, a onda podiže glas, što inače 
nije bio njegov običaj: 

- Kako to mogu raditi oni, koji kažu da vjeruju u Boga i 
Sudnji dan i koji znaju da će se račun polagati i za hajvana, a 
nekamoli za insana! Kad bi takima bila vjera u srcu k'o što je na 
jeziku, zar bi bilo zla i nepravde? A najgore je što to rade i naređuju 

stari ljudi, koji su jednom nogom u mezaru! Da mi je samo znati šta 
ti i takvi misle i čemu li se, nesretnici, nadaju? ... Neki dan su, čujem, 
kidisali u čaršiji na nekog hudnika zimiju. Kažu da je nečijem djetetu 
'sov'o tursku mater. A ne kažu, stid hin i sram bilo, da su mu ta ista 
djeca, koja su ga prije toga dirala 1 potezala, 'sovala usput stotinu 
matera! Pa zar, dobri ljudi, more tako? I zar je to pravo? Zar se Božji 
i ljudski zakoni smiju tako kršiti i gaziti? 

U čardaku zavlada tajac. Momci, koji su služili sijeldžije, 
pribili se uza zidove pa i ne dišu. Hikmet-efendija izvukao 
damlaisanu ruku ispod džube, a prsti mu se tresu baš kao da udara uz 
saz. 

- Ama, ne mere se svemu stati u kraj, moj hadži-Mehmede! - 
javi se Dženetić. Glas mu je zvučao pomirljivo i vidjelo se da želi 
ublažiti utisak hadži-Mehmedovih riječi kao da je htio reći: - Šta ti 
znaš o vlasti, jadan ne bio! Tvoje je tekija 1 zikr, a ovo ostavi nama! 

-Iko će stati tolikim jaramazima u kraj? - dodade mula. 

- Zar su jaramazi podavili one nesretnike u tvrđavi? - okrenu 
mu se hadži Mehmed. 

Dženetić se značajno iskašlja, ali ništa ne reče. Mula Mustafa 
osjeti kako ga Mestvica pritišće šakom u leđa, a zatim mu šapnu: - 
Šta je hadži-Mehmedu, po Bogu si brat"! Postradaće! 

Mula Mustafa uvukao dušu u se, pa treperi kao list na vjetru. 
Osjeća kako ga obliva hladan znoj. Vidje kako Dženetić i mula 
izmijeniše poglede i to ga presiječe. Jedino je hadži-Mehmed bio i 
dalje uporan. Okrenu se prvo Dženetiću, pa muli: 

- Ti si, Alibeže, muselim, Tvoje je da budeš pravedan, da sa 
svakim lijepo živiš, da paziš na šeriat i kanun i da u teškim stvarima 
tražiš savjeta. 

A onda će muli: 

- A tvoje je, Hikmet-efendija, da provodiš šeriat i kanun i da 
ih čuvaš k'o oči u glavi, da niko prav ne bi uzdahn'o ni suzu pustio! 
Ja, eto tol'ko. Da vam ovo nisam kaz'o, i pred Bogom i prid ljudima 
ost'o bi griješan. A vi sad, kako znate... 

Hadži Mehmed spusti glavu i pređe dlanom preko lica, baš 
kao da nešto sapire i skida sa sebe. 

U čardaku je i dalje vladao muk, kojeg Dženetić prvi prekide. 
Govorio je blago, gotovo brižno. 

- Fala ti, šeh hadži-Mehmede! Znam ja da ti od srca govoriš i 
da u tebe nejma hinle. A ja ću, vjeruj se, sa svoje strane učinit' šta 
mogu. Evo, ovdi je i Hikmet-efendija, pa će mi 1 on sa svoje strane 
pomoći. Gledaćemo da se tako nešto više ne ponovi. 

Dženetić se onda okrenu Mejliji pa, želeći da o tome prekine 
svaki daljni razgovor, upita: 

- Mehmed-efendija, čujem da si složio plah tarih ebdžed- 
hesabom rahmetli muftijinoj šćeri? 

Mejlija se pomače na minderu. 

- Jesam, nešto sam složio. 

- Ako se more čut'..? 

Mejlija malo pošutje, pa poče da recitira. Glas mu je bio pun 
osjećajnosti. Riječi je izgovarao polahko, napola sklopljenih očiju, 
držeći ruke na prsima, baš kao da se zaklinje. 


Pamet i srce su nemoćni da preokrenu sudbinu, 
pa eto, i ovu nevinu pticu sudba pokosi. 

Čista i nevina kćerka, porod Asafov, 

bila je odranije povod radostima. 

Najednom puhnu vjetar koji sve uništava, 

i prenese tu svježu ružu u ružičnjak raja, 

ode Nefisa da posmatra vječnost. 

Iskreno i od srca izrekoh joj kronogram smrti: 
o, Bože, dvorac Firdevsi, 

neka bude dosuđen Nefisi! 


Mula Mustafa, koji je i sam sastavljao epitafe, žedno je upijao 
svaku Mejlijinu riječ. Šeh hadži-Mehmed je spuštene glave i 
sklopljenih očiju pozorno slušao. A kad Mejlija završi, on je još 
jedno vrijeme nepomično žmireći sjedio. 

Onda uzdahnu i zahvalno pogleda u Mejliju. Čardakom prođe 
Žžagor. 

- Mehmed-efendija, aferim! - javi se Dženetić. A zatim se 

obrati gostima: 

- Jesmo 1' zato da se malo kucne uza saz? - Pa i ne čekajući 
odgovor, dade znak momcima. 

Dok su momci unosili sahane s jalandži-dolmom i burekom i 
redali ih po peškunima, sazlija se smjesti nasred čardaka 1 kucnu. Iz 
sedefom pokovana saza, ukrašena zlatnom kitom na vrhu vrata, 
ga Hikmet-efendija presiječe pogledom, pa se on zbunjeno iskašlja i 
pristojno sjede. 

Svi su, bez riječi, uživali u svirci. Samo se, ponekad, čuo 
pokoji dubok uzdah, pun pritajene žalosti za mladošću. 

U neko doba Dženetić diže ruku, prekinu sazliju i 
raspoloženo se obrati Mestvici: 

- Mula-Mehmede, kad ćemo tebi 'vako kucnut'? 

- Je 1' u svatovima? 

- Pa ja kontam da ti je vakat. 

- Meni je vakat davno proš'o! 

- Ma, ono jest, al' nikad nije kasno. 

- Da ti kažem, Alibeže: ženio bi' se ja, al' me strah. 

- Ma koga, Mula-Mehmede? 

- Žena! 

Goro se pljesnu dlanom po koljenu i ciknu, a čardakom se 
razliježe smijeh. 

- A što, pobogu? 

- Čuo sam jednu hićaju o ženama, pa me pripalo. 

- Koju to hićaju, more !' se čuti? 

- Ne branim, samo da poslije ne ispa'nem kriv? 

- Pred kim? 

- Prid vama, oženjenim. 

- Izun ti je kazuj! 

Mestvica se namjesti na minderu, alčački se smjehuljeći. 

- Ja ću kazivati kako sam čuo, a vi, ako hoćete, slušajte. 

- Hajde, kazuj, ne zanovijetaj! 

- Bio, kažu, neki avdžija pa rano poranio i poš'o u lov. Stao 
on na jedan proplanak pa uz'o da razgleda, kad ima šta vidjeti: kraj 

jednog grma stoji lisica. Al' kakva lisica! Sva gori na suncu, k'o da je 
od suhog Zlata, jer tako je krzno na njoj. On nju gleda, a ona njega ne 
Vidi. 

- Allahu dragi, Tebi nek' je fala na ovoj mojoj sreći i 
današnjoj nafaki! - šapnu avdžija i diže pušku. I taman kad je 
sastavio nišan 1 hotio da povuče za horoz na puški, kad, evo ti orla. 
Sletje k'o strijela pa ti ščepa lisicu. Zabi joj kandže u leđa, pa je diže i 
ponese. Kad to vide naš avdžija, spusti pušku pa veli: - Orlova 
nafaka! Njemu je suđena, nek' nosi! 

Gleda on tako za njima, kad, objene, ima šta vidjeti: gori, u 
havi, 1 or'o 1 lisica počeše se prevrtat' 1 padat'. I to pravo na jedan 
proplanak, doli ispod njih. Onda ti naš avdžija pušku priko ramena, 
pa nagari prema onom proplanku. Al' jest! On tamo, a ni od lisice ni 
od orla ni traga ni glasa! Od orla, na zemlji, samo kljun i kandže, a 
od lije - ni toga. 

A šta je, br'te si mi dragi, bilo: dok je or'o nosio lisicu, ona je 
njega, gori u havi, ščepala za vrat i zaklala ga, pa mu uzela piti krv. 
Or'o onda klon'o i jedva se dočep'o zemlje, jer nije mog'o dalje 
letjeti. A kad su pali na zemlju, lisica ga dokusurila. Od orla ostali 
samo kljun i kandže, jer ih lija, pasja šći, nije mogla pojesti. 

Mestvica malo pošutje, skide kauk s glave, puhnu u njega pa 
Završi: 

Isto je tako, efendisi benum, s momkom 1 djevojkom. Kad 
momak prvi put ugleda curu pa mu se svidi, uzdahne i pomisli: - 
Allahu moj, ja njezine ljepote! Daj, Bože, da mi bude suđena! 

Molba mu se ispuni, pa mu cura i bude suđena. Onda on nju 
prid kadiju, pa je sebi pod krilo i s njom kroz život. I kako mu ona od 
prvoga dana počne krv piti, i to onako, polajnak, na ham-pamuku, ne 
prestane dok mu ne dohaka i dok ga posve ne dokusuri. I kad ti potlje 
nekog vakta pogledaš u hudog čoj'ka, imaš šta, vidjeti: od njega, 
allahselamet, ost'o samo ćulah i firale, a čoj'ka niđe! Dokusurila ga 
žena. 

Goro od smijeha prvo ciknu pa se zacenu, a i ostali se 
povedoše za njim, tako da se čardak tresao od smijeha. Čak se i 
poluslijpi i nagluhi hafiz Ibrahim zbunjeno smješkao osvrćući se oko 

sebe, baš kao da pita treba li i on da se smije. Dženetiću od smijeha 
udrile suze na oči a oba mu se podvoljka napela, pa ti se čini - 
prsnuće. 

- Eh, neka te, Mula-Mehmede, prid topom letio 1 vodu nosio! 
- odhuknu Goro umorno, brišući suze i još se uvijek s vremena na 
vrijeme tresući od smijeha. 

- Ova ti je valjala! - odhuknu i Dženetić hvatajući dah. Sav se 
bio oznojio i došao u licu cren kao krv. 

- Znao sam, dina mi, da ću ispast' kriv! - uze, tobože, da se 
pravda Mestvica. 

Kad se čardak napokon smiri, Hikmet-efendija se okrenu 
Mestvici pa će posve ozbiljno. 

- A znaš li ti, Mula-Mehmede, da se uz arsuz ženu more lijepi 
džennet zaradit'? Ako nisi znao, nek' 1 to znaš! 

- Zar baš more? - radoznalo de Mestvica. 

- More, jah. 

- Ja kako to, moj lijepi mula-efendija? 

Hikmet-efendija se široko nasloni na jastuke, baš kao da je u 
mehkemi, pa poče ozbiljno i odmjereno, kao da izriče presudu: 

- Svi ste, bezbeli, čuli za Zembili Ali-efendiju, koji je 
birvaktile, bio šejhu-l-islam. A bio je vrlo učevan, pravedan i 
bogobojazan, kakav samo živ insan more biti. Ovo što vam kazujem, 
desilo se prije nego što će postati šejhul-islam. Nejse, dragi mu je 
Allah, uza sve darove dao i jednu kušnju: dao mu je ženu koja je, 
kažu, bila prava džehennemska zebanija. Nejma kako ga nije ezijet 
činila. A on je, pravednik, sve to strpljivo podnosio. Nije hotio da je 
pušća, jer nije hotio sramote, pa da svijet s njime usta ispire. Saburio 
je i trpio k'o što sve na dunjaluku prođe. Glavno je da insan ostane 
čist 1 pravedan i da taki prid Allaha iziđe. 

Ondar, jednog dana, ta njegova žena uzme prati haljine. Al' 
joj uzfali sanduk koji je pod tekne podmećala. Tamo, vamo, niđe 
sanduka. Ondar ona vikne našega Zembili Ali-efendiju i on dođe. 

- Deder, veli mu, sagni se! 

- Što da se saginjem? 

- Da metnem tekne na te, pa da operem haljine — ona će. 

- Pa zar na meni, ako draga Boga znaš! - veli on. 

- Na tebi, na tebi, već na kome? Šta ću ti ja, kad nejma 
sanduka! 

Ondar on, jadan i čemeran, kroz suze uzdahne i uđe u kuću. 
Svašta je trpio, ali to baš nije mog'o da otrpi. Uzme svoj šćap i iziđe 
iz kuće. Bio je nakastio da krene u svijet i ode đi ga noge nose. 

Tako 1 bude. Iš'o je jedno vrijeme sam 1 zamišljen, usput 
učeći 1 Boga moleći, dok jednoga dana ne nabasa na dvojicu derviša 
koji su išli od mjesta do mjesta, od tekije do tekije. 

Kad hin ugleda, obraduje se i priđe im. 

- Selamun alejkum, braćo! 

- Alejkumu-s-selam - vele oni. 

- Vidim, braćo, da ste derviši. 

- Jesmo, jah. 

- A ja sam samac, putnik, pa mi dojadilo samom putovati. 
Već vas molim da me primite u društvo. Neću vam biti na teret. 

Derviši se zgledaše, pa će ti ondar onaj stariji: - Moreš, al' 
ima jedan šart. 

- Da čujem, koji? 

- Mi smo, kako 1 sam vidiš siromašni derviši. Ništa uza se 
nejmamo i goli smo k'o nokat. A živjeti se mora. Al', u milosti 
Božijoj, obojica znamo jednu dovu, pa kad dođe vakat ručku, jedan 
od nas prouči tu dovu i dragi Allah nam dade nafaku za taj dan, jer 
na dan samo jednom jedemo. Pa ako i ti znaš taku dovu, bujrum 
moreš s nama. 

Ondar se naš Zembili Ali-efendija malo zamisli, pa će: - 
Znam, braćo, znam 1 ja tu dovu, pa vam ni s te strane neću bit' na 
teret. 

Čim to reče, odma' se pokaja i tobe dođe, jer je slag'o. Al', 
samoća i tuga bijahu ga pritisli, pa se ponada da će mu dragi Allah 
laž oprostit'. 

- Ako znaš dovu, bujrum! - rekoše derviši i on im se pridruži. 

Nejse, išli su do podne sve kroz neku pustoš, u kojoj ne 
sretoše ni insana ni hajvana. Čak ni tica nije bilo. A sunce pripeklo, 
čini se mozak će provreti. Najpotlje ugledaše jedno osamljeno drvo 

pa sjedoše ispod njega. 

- Eh, brate, vakat je ručku - učini stariji derviš, okrećući se 
našem Ali-efendiji. - Hoćeš li proučit' onu dovu i zamolit' Allaha 
džellešanuhu da nam udijeli današnju nafaku? 

- Ja bi' volio da danas prouči jedan od vas, a ja ću ako Bog da, 
drugi dan - veli on. 

Ondar onaj stariji derviš diže ruke i počne učit' dovu. Učio je 
u sebi. Čim je proučio, prid njih se spusti velika demirlija sa 
sahanima, a uz demirliju i testija s vodom. Sve okolo zamirisa od 
jemeka. Ondar oni opraše ruke, spomenuše Božije ime 1 sjedoše za 
sofru. Kako oni sjedoše, tako se i ono drvo iznad njih okiti ticama 
koje počeše pjevati. Zembili Ali-efendiji se učini da nikad taku 
pjesmu čuo nije, ni da taki jemek jeo nije. 

Nejse, kad jedoše, ondar opet stariji derviš prouči drugu dovu 
i zahvali se Bogu džellešanuhu na nafaki koju im je dao, pa opraše 
ruke, uzeše abdest i klanjaše. Dok su klanjali, sofre i testije nestade, a 
i tice s drveta prhnuše i odletješe. 

Poslije legoše da se malo odmore, pa iza toga krenuše dalje. 

Sutradan, u podne, upitaše derviši našeg Ali-efendiju hoće |' 
danas učiti dovu, a on hin zamoli da je prouči onaj drugi derviš, a da 
će on sutra. Tako i bi, i sve ono što se zbilo jučer, ponovi se i danas. 

Čardak utihnuo pa upija svaku Hikmet-efendijinu riječ. 

On malo zastade, iskašlja se, pa nastavi: 

- Sve što ide, to i dođe, pa tako dođe i treći dan. Jednako su 
bili u onoj pustoši u kojoj su se zatekli prvoga dana. 

- Brate, na tebi je danas reda - reče stariji derviš našem Ali- 
efendiji, koji vidje da više nejma kud. 

- Jest, na meni je reda - šapnu on, a srce mu udara, što od 
straha što od stida. Al', džaba, vidi nejma kud. Ondar diže ruke i 
poteže iz dna srca: 

- Allahu veliki i milostivi! Tako Ti Tvoje milosti i Tvoga 
hurmeta, molim Ti se isto 'nako k'o što Te mole i ova moja braća, da 
nam udijeliš današnju nafaku. Ovo svoju dovu namjenjujem na ono 
na šta je i oni namjenjuju. Smiluj mi se, Allahu naš, 1 ne urezili me, 
ne dopusti da ostanem sramotan i ponižen prid ovom svojom braćom. 

Amin! 

Kako on to reče, 'nako se prid njih spusti demirlija puna 
sahana s najljepšim jemecima. Tice oko njih popadaše 1 zapjevaše, da 
bi insan od milja zaplak'o. Naš Zembili Ali-efendija ne može otrpjeti, 
a da od sreće i zahvalnosti ne pusti suzu. Pa se ondar okrenu 
dervišima: - Bujrum, braćo, u Božijoj milosti! 

Kad su jeli i klanjali, pa se poslije malo odmorili, digoše se i 
krenuše. Naš Ali-efendija, koji je sav gorio od nak'a aška što mu je 
tolika milost bila ukazana, ne može, a da ne upita derviše: 

- Braćo, ako vas nešto upitam, hoćete !' mi kazati? 

- Pitaj, da čujemo! 

- Vi ste vidjeli da i ja znam onu dovu. Morete 1' mi kazati na 
šta vi muradate kad od dragoga Allaha nafaku išćete? 

Ondar će onaj stariji derviš: 

- Mi prvo zamolimo dragoga Allaha da nam dade nafaku za 
taj dan, a ondar reknemo: - Bože milosni, tako Ti patnje onoga 
dobroga čoj'ka Zembili Ali-efendije, koju trpi od one svoje žene, 
džehennemske zebanije, i tako Ti njegova sabura i odabranog mjesta 
koje zbog svojih vrlina kod Tebe ima, smiluj nam se i podari nam 
današnju nafaku!... I čim to reknemo, sofra 1 testija iziđu prid nas... 

Kad to ču, naš Ali-efendija zanijemi, a onda hin priupita: 

- Na koga to rekoste da muradate? 

- Na čestitog i bogougodnog Zembili Ali-efendiju, koji je 
poradi svoga sabura, zbog ženina ezijeta, post'o pribran kod dragoga 
Allaha. 

Čuvši to, naš Ali-efendija se to ga časa oprosti od derviša, pa 
iz tih stopa upravi kući. Čim je stig'o na kućni prag, sagne se i vikne: 

- Ženo, pohiti, ponesi tekne! 

Mislio je, pravednik 'vako: kad sam ja kod dragoga Allaha 
zbog svoga sabura toliko pribran da ljudi u svojim dovama muradaju 
na mene, nek' žena radi s mene šta zna. Halal joj bilo po stotinu puta! 

Hikmet-efendija za das ušutje, ne bi li dojam njegovih riječi 
bio što jači, a onda se okrenu Mestvici: 

- Pa tako i ti, moj Mula-Mehmede: ako kojom srećom 
ovarišeš na ženu arsuza, a ti ondar osaburi, nećeš li lijepi džennet 

zaradit'. 

- Eh, eh, tako, tako! - povikaše sijeldžije raspoloženo, a Mula- 
Mehmed k'o s nokta dočeka: 

- Blago si ga ondar vama, braćo moja, jer ste vi svi redom 
džennetlije! 

Goro se od smijeha zacenu pa kao da povileni, a ni ostali ne 
mogoše odoljeti, pa se čitav čardak prolamao od smijeha. Kad se to 
malo stiša, šeh-hadži-Mehmed se iskašlja 1 ustade. 

- Kuda, šeh hadži-Mehmede? - diže se 1 Dženetić. 

- Vakat je, a i podaleko je. 

- Ama, sjedi, ako Boga! Narediću da se spreme savone. 
Treb'o sam to 1 prije, da se ne patiš silazeći od kuće. 

- Neka, neka, Alibeže, ne treba! Imam ja svoga Mula 
Mustafu! Mi ćemo polajnak. 

- Ama, baš mi je žao - uze Dženetić da se pravda, prateći 
starca preko čardaka. Prije nego što je izašao, hadži-Mehmed se još 
jednom okrenu ljudima i pozdravi, pa u pratnji Dženetića izađe na 
hajat. 

- Dina ti i Boga, šeh hadži-Mehmede, nemoj šta zamjerit' - 
zamoli ga Dženetić pozdravljajući se. - A ja ću zapamtit' ono što si 
rek'o i gledaćemo da toga više ne bude. 

- Amin! - kratko će hadži-Mehmed. 

Dok su išli preko avlije, momci su ih pratili s upaljenim 
fenjerima. Noć je bila vedra i studena. Hiljade zvijezda treptalo je na 
tamnomodrom nebu. Kuća u dnu avlije, s njezinim zaboravljenim 
stanovnicima, stajala je u mraku kao ukleta. Mula-Mustafi se učini 
da iz nje dopire neki nejasan glas, baš kao da neko prigušeno jauče i 
doziva, ali nekako iz dubine, kao ispod zemlje. 

- Eno ga opet! - poluglasno će jedan od momaka. 

Kad mašiše jeničarsku kapiju, pred kojom je straža 
danonoćno stajala, Mula Mustafa, koji je dotle grizao jezik, ne može 
više da otrpi: 

- Nemoj mi zamjeriti, šeh hadži-Mehmede, a!l' more bit bi bilo 
bolje da him ono nisi kaz'o. Svašta oni mogu... 

Hadži Mehmed zastade i Mula Mustafa ču kako starac 

duboko uzdahnu. - Znam, moj Mula-Mustafa, znam da mogu! Al' ne 
mere se uvijek ni šutjeti! Insan je dužan da kaže 1 osudi ono što ne 
valja, pa nek bude što će bit', 11' šehit, il' gazija! 

- Ama, što ne kažu drugi! Vidio si hin, svi šute! Niko ni 
riječi! Svi oborili glave i gledaju prida se! 

- Eh, moj br'te, tako ti je uvijek. Insani su podijeljeni u tri 
kauma. Prvi kaum je rahmani. To su oni koji su na dobrom putu. 
Drugi kaum je šejtani. Ti su na šejtanskom putu. Treći kaum je 
hajvani, i njih je najviše. Ko su 1 kakvi su, samo him ime kaže. Prva 
dva kauma se među sobom jednako bore, a treći kaum stoji i čeka ko 
će bi' jači 1 pobijediti, pa da se uz njega prislone. Tako ti je to. Sad 
sam ti sve kaz'o... 

Do Vrbanjuše nisu više ni riječi progovorili. Imali su o čemu 
šutjeti. Pozdravili su se i rastali zamišljeni. 

Dotle su se i sijeldžije u Dženetića konaku bile prorijedile. 
Uskoro ostatoše samo Dženetić, Hikmet-efendija 1 janičarski aga 
Mustafaga. Dženetić dade znak momcima da izađu iz čardaka. 

- Pa šta velite? - okrenu se drugoj dvojici. 

- Hm, čuste I' onoga! - tvrdo će Mustafaga, ne dižući očiju i 
jednako gledajući u ćilim. 

- Jah-h. 

- Pa, šta ćemo? 

- U tvrđavu, eto šta! - dočeka Mustafaga oštro i diže glavu. 
Na desno je oko bio ćorav i spod napola stisnutih kapaka provirivao 
je mrak. 

- Tecc... jok! - učini Hikmet-efendija. 

- Već? 

- Nije pametno, efendum! Time ćemo još više uzbunit' svijet, 
koji se i onako uzbunio. Ne znam što je onim u tvrđavi trebalo da 
dave tol'ke ljude da ne idu pod bajrak! 

Beširaga je, po mome, za to najkrivlji. Zar nam je malo briga 
i brez toga?... Ja se, dina mi, brinem. U čaršiji vrije k'o u kazanu. 
Samo se pitam đi će prekipjeti 1 preliti se! 

- Ja bi' njega i nake k'o on u tvrđavu, pa jednima gajtan, a 
druge... pa da vidiš! 

- Neka, neka, Mustafaga, polajnak! Da čujemo Hikmet- 
efendiju - prekide ga Dženetić. 

- Ako će se mene slušat', ja bi' Beširagu jedno vrijeme 
pritvorio u tvrđavi. Dok se svijet malo ne primiri. 

Rijet ćemo da se ispituje poradi čega su ljudi podavljeni. 

Mustafaga skoči sa sećije: 

- Šta reče, Beširagu u tvrđavu! 

- Polajnak, Mustafaga, ako Boga! Nismo zar djeca! 

- Ama, ako darnemo u Beširagu, skočiće straža! Svi su u 
tvrđavi uz njega! 

- Promini hin! Velike hin muke prominit' - mirno će Hikmet- 
efendija. Bolje i to, nego da se digne buna. 

- Rad'te šta znate, al', brez mene! 

- Neka, neka, Mustafagaaa! - pomirljivo će Dženetić. 

- Beširagi se more rijet šta je po srijedi. Nek ostane u tvrđavi 
koju heftu, ništa mu falit' neće. Mora se nešto učinit"! 

Ono, što hadži Mehmed reče, nije džaba. Nije! 

- Ama, briga mi je šta matuh govori! Ja bi' njega...! - frknu 
Mustafaga. 

- Nije on, Mustafaga, matuh, nemoj tako! - ozbiljno će 
Hikmet-efendija. 

- Ja mislim da smo se zdogovorili - prekide Dženetić. - Ti se 
Mustafaga, još malo promisli pa vidi kako ćemo to izvesti. Ako 
treba, zovnućemo Beširagu i rijet mu. Je !' tako... 

- Ja nisam Za to, a vi radte kako znate - diže se Mustafaga. 

- Mustafaga, - diže se i Dženetić - 'vako ćemo kako smo se 
zdogovorili! Brez muharebe! Svi smo za to da bude brez belaja! 

- Ama, bezbeli, zna to i Mustafaga - pomirljivo će Hikmet- 
efendija, gladeći lijevom rukom desnicu koja mu se ubrzano tresla. 


k kk 


Tri dana nakon sijela u Dženetića konaku, zatvoren je 
Beširaga, dizdar tvrđave. Sve se odvijalo na dlaku onako kako su 
utanačili Dženetić 1 mula. 

Dan uoči Beširagina hapšenja Dženetić je pozvao Karadžu, 
Beširagina zamjenika u tvrđavi, kao da je znao da će ga obradovati, 
jer Karadža nije mogao smisliti Beširage. Prvo, Karadža je bio došlo, 
repa bez korijena, a Beširaga Sarajlija, u dobru hatoru i agama s 
Kapije i mnogim drugim kojima je trebao čovjek njegova kova. 
Beširaga uz to nije bendao Karadžu ni koliko lanjski snijeg, pa je to 
na svakom koraku pokazivao. Hej, ti, bjeloguze sjenički! - često bi 
mu doviknuo, i to pred momcima u tvrđavi, nastojeći da ga time što 
više unizi. Zato, kad je Dženetić pozvao Karadžu i rekao mu šta treba 
da radi, ovom se učinilo da ga je sunce iznenada ogrijalo. Već je 
vidio Beširagin kraj i učinilo mu se da čuje kako mu noge stružu o 
tle, dok ga momci mrtva povlače. 

Odmah se ponadao da će on postati dizdar. 

- Biva, 'vako ćeš - govorio je Dženetić povjerljivo 1 tiho, 
gledajući Karadži pravo u oči. U tom njegovu pogledu bilo je nečega 
i podrugljivog i opakog, od čega je Karadža protrnuo, zahvaljujući 
Bogu da se ne radi o njegovoj, već o Beširaginoj koži. - Biva, 'vako: 
kad on sutradan dođe sa sela i uđe u tvrđavu, iz tih stopa ga 
razoružajte i zatvor'te. Samo brez muharebe! Nikakve muharebe 
neću, to da si zapamtio! - ponovi Džnetić napola žŽmireći i 
naglašavajući svaku riječ. - A šta de potlije bit', vidjećemo. 

- Razumim, beg-efendija! 

- Čekaj! Ništa ti ne razumiš! Još danaske, ili još bolje večeras, 
makni iz tvrđave sve one koji su uz njega. Primjesti hin, 1l!' na Goricu 
il' đi znaš, a mjesto njih dovedi druge. Imaš, bezbeli, svojih ljudi u 
koje se moreš pouzdati, ha? 

- Imam, beg-efendija. 

- Eh, pa lijepo. A on, ako bude diz'o tafru i horozio se, smiri 
ga, smiri!... - tiho de Dženetić i pri tom zažmiri na oba oka, baš kao 
da pada u san. Raširi male, podbuhle ručice, kao da se od toga 
ograđuje. 

- Razumim, beg-efendija! 

- Čekaj! Ne razumiš! Ti odmah misliš da ga treba... 

Jok, jok, efendum! Ništa! Zatvori ga doli pod basamake i 
ostavi ga da se hladi. Nek' se sam o sebi zabavi. Jakako! Nit' mu 

smije ko prilazit', nit' on smije kome šta poručivat'. 

- Razumim. 

- Eto, tako... A sad, hajde, pa gledaj kako ćeš. Samo, opet ti 
kažem: nikakve muharebe ni huke! Za sve ćeš mi glavom odgovarat"! 

Izlazeći iz konaka. Karadža nije bio načisto šta će sa 
Beširagom, ili ga treba smaći, ili... Odluči, da ga zasad strpa u ćeliju 
pod basamake, a poslije će se vidjeti. 

Prije akšama izmijenio je stražare za koje je znao da su 
Beširagini ljudi. Jedne je poslao na Goricu, a druge na Višegradsku 
kapiju. Umjesto njih doveo je druge, uglavnom svoje ljude. 

Noć je protekla mirno, niti su koga dovodili, niti odvodili. A 
sutradan ranim jutrom Beširaga, koji je tri posljednja dana bio na 
svom dobru u Glavogodini, izbi u tvrđavu. Čim mu otvoriše i dok 
ugleda nove stražare, razvika se: 

- Okle ovi ovdi, ko vas je doveo? 

Karadža, koji od jučer nije micao iz tvrđave, izađe na avliju. 

- Okle ovi ovdi? - okrenu mu se Beširaga. 

- Tako je naređeno. 

- Naređeno? A ko je mimo mene mog'o naredit"? - pisnu on. 

- Muselim. 

- Muselim? 

- Jah, muselim! - naglasi Karadža s visoka. 

- Ma, čuješ li ti! Ovdi sam ti ja i muselim, 1 paša, 1 vezir i sve, 
jesi 1' čuo! A vi - okrenu se stražarima - kup'te se i polja! Karadža, s 
tobom ću ja za ovo nabaška raspravit"! 

- Nejmaš ti sa mnom šta raspravljat' polahko će Karadža, pa 
se okrenu zbunjenim stražarima: 

- Niđe ne mič'te 1 ostan'te di ste. Ja ovdi zapov'jedam! 

- Ha, šta reče, majku li ti firaunsku! - ciknu Beširaga 1 lati se 
dugog noža. 

Karadža dade znak stražarima koji zaskočiše Beširagu, pa ga 
za čas povališe i razoružaše. 

- Karadža..., kurvini sinovi, zar mene! - derao se Beširaga 
izbezumljeno. 

- Pod basamke, ga, šta čekate! - naredi Karadža. Beširaga se 

otimao 1 vikao kao da ga živa deru: 

- Pušćajte me, majku vam cigansku il" ću vas sviju pobit" 
Pušćajte, čujete 1' me! 

- Vodi ga, vodi! 

- Karadža, platićeš mi za ovo, il' ja ne bio Živ! 

Dok su ga stražari vukli preko avlije, Beširagi spade kapa s 
glave 1 obuća s nogu, a krv, koja mu je tekla iz nosa, oboji kaldrmu. 

- Karadža, platićeš mi k'o niko! Proklećeš mater koja te 
okotila! - prijetio je i psovao Beširaga, dok su ga stražari vukli 
avlijom. 

Kad ga s mukom uguraše u mračnu ćeliju ispod basamaka pa 
navališe mandal na vrata, Karadža dade znak stražarima da se 
povuku, pa sam ostade pred vratima i osluhnu. 

Nekoliko se trenutaka nije ništa čulo, a onda se Beširaga 
ponovo javi. Poče psovati i dozivati glasom u kojem se osjećao 
prizvuk i nemoći i straha. Dozivao je odnekle iz dubina, kao ispod 
zemlje, jer je ćelija bila za nekoliko basamaka niža od hodnika. 
Nešto kasnije, kad mu se oči priviknuše na mrak, uspe se do vrata pa 
poče udarati i nogama i rukama. 

- Otvarajte, otvarajte, kurvini sinovi! - vikao je promuklo, dok 
su debela gvozdena vrata zvonko odjekivala od udaraca. 

Karadža se s druge strane pritajio pa gotovo i ne diše. 

Beširaga je još neko vrijeme udarao i vikao, pa kad se umori, 
zašutje. Čulo se kako silazi niz basamake i bespomoćno jedi i uzdiše. 

Jedno je vrijeme nastala duboka tišina, a onda se silovito 
prolomi: 

- A-aaaa! Braćo, pušćajte, u pomoć! U pomoć, braćo! 

Glas je ovaj put dopirao iz još veće dubine, jer je zatvorenik 
sjedio na kamenom podu ćelije i dozivao. Svaki put, nakon što bi 
zazvao u pomoć, zašutio bi i osluhnuo, očekujudi da mu se neko 
odazove i javi. 

Karadža se još više pribio uz vrata, s osjećajem neke čudne 
jeze koja ga je podizala kad god bi se Beširaga oglasio i počeo da 
doziva. Nije bio svjestan je li to od straha ili od prevelikog 
zadovoljstva što je dočekao takav Beširagin kraj. 

U jednom trenutku, kad ponovo zavlada tišina, Karadža se 
pomače pa malom puškom nehotice zagreba o vrata. 

- Ko je, ko je to? - javi se Beširaga tiho, za tren oka našavši se 
kraj vrata. 

- Straža - odgovori Karadža izmijenjenim glasom, a ona 
maloprijašnja jeza ponovno ga pomilova po čitavu tijelu. 

- Koji si, kaži se! - šapnu zatvorenik pribijen uz vrata. 

- Šta je, šta hoćeš? - upita Karadža umjesto odgovora. 

- Jesi 1' od naših il' si...? Karadža je šutio. Čuješ li me? 

- Čujem. 

- Koji si? 

- Od naših sam. Avdan. 

- Avdane, bi 1' me nešto posluš'o? Nećeš se kajati! 

- Šta? 

- Da javiš Mustafagi na Kapiju šta je sa mnom, il' da mi odeš 
do kuće. Nećeš se pokajat' kad ti kažem! 

-Baš? 

- Dina mi! 

- Šta ćeš mi dat', da čujem! 

- Šta voliš: il' u zlatu il' u nečemu drugom? 

- U zlatu. A kad ćeš mi dat'? 

- Čim iziđem. 

- Nećeš privarit"? 

- Dina mi! Jemin ti je! Samo, pohiti! - šta đu rijet? 

- Reci Mustafagi da ni časa ne časi, već da pobhiti, iz ovijen 
stopa! 

- Zar te je strah? 

- I ne zaboravi mu rijet da povede momke. Al', čim prije! - 
šaptao je Beširaga uzbuđeno. Karadži se činilo da iza vrata osjeća 
Beširagin vreo dah. 

- I šta još? 

- To, tol'ko, al', čim prije! 

Karadža je i dalje stajao kraj vrata. Uživao je u Beširaginu 
strahu i njegovoj jalovoj nadi da će mu Mustafaga pomoći i 
osloboditi ga. 

- Šta je, što ne ideš? 

- Ne smijem. 

- Od koga? 

- Od Karadže. 

- Ma kakvog Karadže, krmak mu mater! — prosikta Beširaga 
bijesno. - Sredidu ja njega, da mu se ni za trag neće znati! 

- Baš? 

- Kad ti kažem! 

- Kad je tako, da i ja tebi nešto kažem. 

- Kazuj, al' brzo! 

- Moj ti je savjet da proučiš koju Ajetu-l-kursiju i da potegneš 
šehadet, dok je još za vakta - tiho de Karadža pa prsnu u smijeh. Što 
se više smijao, sve ga je više podilazila ona maloprijašnja slatka jeza. 

S druge strane nastade tajac. A kad Karadža ušutje, iz ćelije 
dopre skrhan Beširagin glas: 

- Da bog da ti ne crk'o dok ne otpatio 'vako k'o i ja! 

Jedno su vrijeme obojica šutjeli, a onda se Karadža na prstima 
odmače od vrata. Pozva stražara i posla ga pred ćeliju. 

- Ako šta čuješ, zovi me! Bude I' vik'o', nije ti briga. Ušutjeće. 

Uputi se zatim u Beširaginu odaju, sjede na minder i zamisli 
se. Nekakva turobna slutnja poče mu lazati po mokraćnom mjehuru i 
natjera ga da mokri. Ali, ne može, učinilo mu se. Uznemiri ga 
Beširagina kletva. 

Beširaga se za to vrijeme bio šćućurio u kut ćelije. Drhtao je 
kao prut. Slutio je šta ga čeka. Pri pomisli na smrt, ježio se od straha. 
Vidio je tolika pogubljenja i znao je kako to izgleda. Gušilo ga. Kao 
da mu je omča već namaknuta na vrat. Dođe mu da povraća. Onda 
mu se poče pričinjati. Uzalud je dlanom zaklanjao oči 1 dozivao u 
pomoć. Mrtvi su dolazili da ga obiđu i vide. Prilazili su šutke, bez 
riječi. Sviju ih se dobro sjećao. Bilo je među njima ljudi iz čaršije, 
trgovaca i esnafa, pa onda aga, seljaka i zimija. Jedni su mu 
pokazivali rane od noževa i kuršuma, drugi masnice od užeta na 
vratu, a svi su nečujno plakali i uvijali se oko njega, baš kao da su od 
dima satkani. Među njima se pojavi i onaj nekidašnji kasap Junuz. 
Klečao je na koljenima, s omčom oko vrata i jednako padao ustranu, 

ali nikako da se svali i padne. Oči su mu bile širom otvorene crne i 
krupne, a iz njih su tekle suze. 

Onda mu se omča pretvori u crnu, debelu zmiju, koja se 
odmota s vrata i poče da laza prema Beširagi, palacajući crvenim 
rasječenim jezikom. On vrisnu, skoči na noge i svom silinom se 
zatrča prema vratima ćelije. Udari glavom o rub kamenog basamaka i 
vrisnu koliko ikad može. Jauk odjeknu tvrđavom i zamre među 
zidinama... 

U neko doba noći, taman kad se Karadža bio zanio u san, 
stražar ga poče drmati. 

- Karadža, ustani' de! 

- Šta je, šta je bilo? - skoči on zbunjeno, ne mogavši da se 
rasani. 

- Ne znam, al' k'o da je Beširaga... 

- Šta k'o daje...? 

- Krklja... 

- Haaa...? Zovi momke! Daj fenjer! 

Dok je uzbuđen otključavao ćeliju, okupljeni stražari su 
stajali i šutjeli. Nešto teško i zlokobno lebdjelo je u zraku. 

- Daj, posv'jetli! 

Svi su stajali na otvoru vrata i gledali u ćeliju. Dolje, u uglu, 
ležao je Beširaga. Ležao je potrbuške, skvrčen i bez glasa. Crn 
potočić krvi nadirao je ispod njega i polako lazao po kamenom podu. 

- Ramize, siđi 1 digni ga! Dede, posv' jetli mu! 

Kad mu digoše glavu, svi se stresoše. Jedan od stražara 
uzviknu. Čitavo Beširagino čelo bilo je smrskano. Kao da ga je neko 
maljem dohvatio. 

- Bezbeli se zaletio i udario glavom o basamake. Čuo sam kad 
je vik'o i kad je nešto udrilo... - poče da objašnjava stražar koji je 
stražario pred ćelijom. 

- Hajde, izlazi - naredi Karadža mračno 1 zaključa vrata. 
Noćašnje slutnje se obistiniše. Opet ga neugodno zaškaklja u utrobi. 
Pred oči mu izađe Dženetić. Hoće li mu ovo biti po volji? - upita se i 
strese. Više od straha nego od noćne svježine. 

Glas o Beširaginoj smrti stigao je ranim jutrom u Dženetića 
konak. Zatekao je Dženetića dok je u ženskom krilu konaka srkao 
kahvu. Zamagljenih očiju od nesanice zbog neiskapljenih slasti 
noćašnje noći, još nije mogao da odluči da li da se još malo poigra s 
Fazilom ili da ide. Moraće poručiti po Mestvicu da mu uvalja i 
donese još madžuna, jer osjeća da mu madžun pomaže. Čak se i 
Fazila svu dragu noć, cikotala i paćakala, dok se nije umorila 1 
zaspala. A jest plaha! Ne zna se šta je ljepše i bjelje na njoj. Ili vrat, 
ili njedra, ili bedra. Pa kad se još židne 1 cikne dok je on... 

Kad su mu javili šta se noćas zbilo u tvrđavi, uzbudio se. Nije 
mu bilo mrsko, ali ga je vijest iznenadila. Brzo se opremio i ostavio 
iznenađenu Fazilu, pa se uputio u svoje odaje. Počeo je hodati gore- 
dolje, uznemireno očekujući šta će se dalje zbiti. 

Nije dugo čekao. Prvo je izbio jeničarski aga Mustafaga, a 
odmah zatim i Hikmet-efendija. Kao da su se dogovorili. Začudo, 
Mustafaga je bio umjereniji nego što se Dženetić nadao. 

- Rekoh li ja da onom starom jarcu treba zakrenut' vratom! A 
vi uzeli da ga branite! Ko će sad ljudima na oči? - poče Mustafaga i 
ne čekajući da mu Dženetić prihvati selam. 

Hikmet-efendija, koji se baš u taj čas pojavio na vratima, 
glavom dade znak Dženetiću i mirno dodade. 

- Allahrahmetejle!... Ko bi se tome od Beširage nad'o. K'o da 
nije mog'o da pričeka da se stvari raspetljaju. Sad, šta je - tu je. 

- Ne mere tako, Hikmet-efendija! - obracnu se Mustafaga. - 
Ljudi će tražit' da im se položi račun za Beširagu! 

- Baaaš! - otegnu Dženetić zajedljivo. - A kome je on polag'o 
račune kad je davio enlike ljude? Kome, da čujem! 

Mustafaga prijeteći sijevnu svojim jednookim pogledom. 

- Alibeže, ako ćemo tako, ondar...! 

- Allah, Allah, šta vam je, pobogu! - umiješa se Hikmet- 
efendija pomirljivo. 

- Neka, Hikmet-efendija, pusti da mu kažem! - oštro će 
Dženetić. - Ja ću odjutra opremit' tatara u Travnik i o svemu javit" 

veziru. A ako u Saraj'vu bilo šta ozuhuri, ti ćeš, Mustafaga, pojest' 
poparu dobro znaj! Pa sad kako hoćeš - okrenu mu se Dženetić, 
prijeteći svojim kratkim, debeljuškastim kažiprstom. - Dosti je bilo i 
Morića i nakijen k'o oni! Bolje da izgine deset Beširaga, već da plane 
buna! 

Mustafaga ustaknu. 

- A zar nije moglo brez toga? 

- Nije! A on da nije kriv, ne bi sam sebi kidisav'o! - A ako se 
ljudi dignu, ko će prid njih? 

- Ti, eto ko! A ako nećeš ti, hoće vezir. Hoćemo svi! Samo se 
ondar čuvaj!... Ma ne znam što si toliko zapeo za njega! Ih, ja 
velikog jazuka i velikačkog mi čoj'ka! 

Mustafaga je smrknuto šutio 1 grizao usnu. 

- A ako baš treba nekoga isturit' prid ljude, isturićemo 
onoga... onoga Karadžu, kako li se zove. Šta mi znamo kako je to 
bilo u tvrđavi i šta je bilo između njega i Beširage. Ha, je !' tako? - 
Ne znam, radite kako znate - promrsi Mustafaga. 

- Nije kako znate, već tako ti je! Ma nit' smo tamo bili, nit' 
znamo šta je bilo. Njegovo je bilo da pazi na Beširagu, dok se stvar 
ne ispita. A šta je on radio, na svoju ruku, nek za to i odgovara! Iz 
ovijen ću stopa naredit' da ga zatvore. Da ga ne pušćaju iz tvrđave. 
Da čujem, šta vi velite? 

- Ono, što kažeš, tako je.. - prihvati Hikmet-efendija 
rastežući. - Mi smo prid ljudima rekli da ćemo stvar razvidjeti 1 to 
smo 1 hotjeli. A što je ispalo 'vako, mi za to nismo krivi!... 

- Ne bojte se, niko ga u čaršiji neće požalit'! Jedva će dočekat' 
da čuju da ga nejma, - odmahnu Dženetić rukom. 

- Samo ti pušćaj onoga šeha i onoga njegova Mula Mustaficu 
da rove! - puhnu Mustafaga na nos. - Onaj je neki dan dov'o pola 
čaršije prid Kapiju. Hotio sam još ondar da mu zavrnem vratom, al' 
vi ne dadoste. Samo vi njih pušćajte, pa ćete vidjeti! 

- Ostavi ti to meni, Mustafaga, to je moja stvar! Nije sve ni u 
gajtanu! Progovoriću ja s njima. Malo drukčije već neku večer! Ono 
je bilo baška, prid svijetom. Taman bi nam trebalo da smo hin... I 
onako me, dina mi i Boga, ponekad ufati strah. Zar, boni, ne vidite da 

vrije! Samo što se nije prelilo - pomirljivo će Dženetić. 

- Jah, nije lahko... - dodade Hikmet-efendija brižno. 

- Već, ostavimo Alibegu da on to svrši. A za Beširagu ćemo 
'vako kako smo se zdogovorili. Ja mislim da je tako najbolje. 

- Je 1' tako, Mustafaga? 

- Ne znam, Boga mi, puna mi je kapa - othuknu Mustafaga, 
već podobro raskravljen i smekšan. 

- A kome nije puna kapa? Zar je meni lakše? — dočeka 
Dženetić. 

Rastali su se pomirljivo, ostavljajući Dženetića da postupi 
kako su se dogovorili. 

Nakon što je pozvao i uputio ćatiba kako će i šta će napisati 
veziru u Travnik, Dženetić naredi da mu pozovu šeh-hadži-Mehmeda 
i Mula-Mustafu. 

- Prvo staroga, pa ondar onoga! 

Bilo je već podne, kad je hadži Mehmed stigao u konak. Sveo 
ga je jedan od unuka, jer se zbog poledice teško moglo niz mahale. 
Dok je išao, bio je svjestan da se nešto krupno moralo dogoditi, dok 
ga Dženetić poziva u ovo doba. Mada nije znao šta je, nikakvu se 
dobru nadao nije. Jer, dobro nije poodavno izlazilo iz Dženetića 
konaka. 

Kad je ušao u avliju, ostavivši unuka da ga čeka pred 
konakom, hadži Mehmed se u pratnji jednog od momaka uputi preko 
avlije. Išao je uspravno, smiren 1 dostojanstven kao i uvijek. 
Dženetić, koji ga je ugledao odozgo, iz odaje, priđe bliže pendžeru, 
prateći svaki starčev korak. Ljutili su ga njegov mir i pouzdanje s 
kojim je dolazio. Umjesto da se uznemireno osvrće oko sebe, eto ga, 
dolazi kao da ide na zijafet! 

- E, naučiću ja tebe pameti! - prosikta Dženetić odmičući se, 
od pendžera. Dobro je rek'o Mustafaga: treba njega pritegnut" I 
njega i sve druge. Jer, ako im se pusti, ode to! 

Kad momak otvori vrata da hadži- Mehmeda propusti u odaju. 
Dženetić dade znak ćatibu da izađe. Nije želio da iko prisustvuje 
njihovu razgovoru. 

- Selamun alejkum! - pozdravi hadži Mehmed, tarući prozeble 

ruke. Oči su mu široko 1 otvoreno gledale u Dženetića. Nekakav 
smiren osmijeh, kakav upućuju oni koji sve razumiju 1 praštaju, igrao 
mu je oko usana. Taj starčev osmijeh još više razgnjevi Dženetića. 
Kao da ga podbode. Htjede da plane, ali se suzdrža. 

- Alejkumu-s-selam - odgovori gledajući ustranu. Ne reče mu 
merhaba, ne upita ga za zdravlje i ne ponudi da sjedne. 

- Zvao sam te... - poče Dženetić 1 zastade. 

- Bujrum, evo me, makar što je zima - osmijehnu se starac. 

- Zima ne Zima, al' sam te zovn'o radi one večeri. Rezil si me 
učinio prid enlikim ljudima. I mene i Hikmet-efendiju. Na moju 
nevolju, posluš'o sam te, i vidi šta bi! 

Hadži Mehmed diže pogled. 

- Beširaga je noćas skon'čo u tvrđavi. Nek' znaš, ti si za to 
kriv! Baš ti! - upre Dženetić prstom u starca. Primače mu se tol'ko, 
da osjeti miris jaga koji je dopirao sa hadži-Mehmedove odjeće. 

- Ne nagli, Alibeže, već mi kaži oklen sam ja za to kriv! Ako 
Rek'o sam ono što je trebalo da ti kažem. Da nisam, grizlo bi me. 
Bilo je farz da ti to kažem. 

Dženetić povileni. Ne može se suzdržati: 

- Čuješ li ti! Dosta je meni i tebe i takijen k'o ti! Nećeš ti meni 
pamet solit' 1 svijet bunit'. Ako ti one večeri nisam kazo, kazaću ti 
sad: 1l' ušuti, 11" ću te ja zauvijek ušutkati! Zapamti! 

Dok je vikao i prijetio, Dženetić je bijesno optrčavao oko šeh 
hadži-Mehmeda. Sličio je, što bi Bašeskija imao običaj reći, na 
nadolmljen patlidžan. Sitne vodnjikave očice bijesno su mu sijevale, 
a jednako je prijetio kažiprstom ispred hadži-Mehmedovih očiju, baš 
kao da je želio da ga njime ubode. 

Smireni osmijeh ni sada nije silazio sa starčeva lica. 

Čak, kako se Dženetiću učinilo, sad je taj osmijeh postao još i 
posprdan, što ga još više razgoropadi. 

- Smiješ se, ha? E zaplakaćeš, dina mi! Nećeš ti meni inad 
tjerat', zapamti. Moj si ti! 

- Alibeže, smiri se, ako Boga draga znaš. Rašta sve to! Ne daj 
da te šejtan podjaruje i na ruku uzima! Zar se razuman insan smije 

dotlen zaboravit' da ne zna šta govori? Smiri se 1 sjedi, pa da k'o 
insani progovorimo. 

- Kaz'o si ti one noći što si im'o da kažeš! Ne valjam ti ja, ne 
volja ti mula, ne valja ti čitav devlet, a valjaš ti i tvoje društvo 1 tvoja 
tekija! Ma znaš li ti da ću ja i tebe i tvoje društvo satrt' zajedno s 
tekijom. Neće više carski ljudi ginut' poradi tebe i takije k'o tu! 
morebit misliš da me Himne pripadnica, ne muči se! Jer, jedno ću ti 
rijet: samo je Jedan kojega se ja bojim! Samo je On, Allah, 
džellešanuhu! Pa ako je Njegova volja da zbog istine koju sam ti 
kaz'o padnem od tvoje ruke, neka tako i bude! Ja se smrti nimalo ne 
plašim 1 za nju se odavno spremam. To nek' ti je znano! 

Dženetić je drhtao od uzbuđenja. Čas je stezao čas širio svoje 
male gojazne šake, pa je izgledalo da će svakog časa nasrnuti na 
starca. Čitavo mu je lice bilo podliveno krvlju. Činilo se da će od 
uzbuđenja prsnuti. 

Šeh hadži- Mehmed mu priđe i blago stavi ruku na rame. 

- Ono što sam ti kaz'o one noći, i sad ti kažem: ne Čini 
zuluma. Alibeže, zaklinjem te! Nije vlast radi zuluma. Ne zaboravi: 
doći će dan obračuna! Dunjaluk je kratak! A ni ti više nisi mlad. 
Vakat je da razmisliš o onome šta te čeka. 

- Dosta! Umukni! 

- Ja tol'ko, a ti kako hoćeš. Reci mi sad: 1l" ću ići, 1l' naredi da 
me vode. 
se kao odsutan zagleda u hadži-Mehmeda i riklo. šapnu: - Gubi mi 
se s očiju! 

Dok je hadži Mehmed prelazio avlijom, Dženetić ustade i 
priđe pendžeru. Gledao je starca kako uspravan i dostojanstven ide 
prema kapiji. Činio mu se u taj das velik i nepokolebljiv kao klisura. 
Osjećaj vlastite nemoći i poraza poče ga gušiti. Htjede da vikne 
momcima da ga ščepaju i vode u tvrđavu ili da ga vrate pa da ga on 
nogama izgazi, ali ga prizor koji ugleda razoruža: jedan od momaka 
priđe šeh hadži- Mehmedu, dohvati ga pod ruku i povede do kapije. 
Ostali momci su ga smjerno pozdravljali i sklanjali mu se s puta. 

Dženetić se odmače od pendžera pa i ne gledajući, spotače se 
o mangalu. Bijesno frknu 1 oturi je nogom, na šta jedan od momaka 
utrča i iznenađeno zastade kraj vrata, ugledavši prevrnutu mangalu i 
prosutu žeravicu, koja je za čas zahvatila ćilim. 

- Šta je, šta čekaš, kupi! - ciknu Dženetić i istrča iz odaje. 

Kad su javili Mula-Mustafi da ga Dženetić poziva u konak, 
on se uznemiri. Već od jučer mu je igrao lijevi očni kapak i samo je 
čekao kakva de ga nevolja pokiopiti. 

- Ja znaš li, rašta me zovu? - pitao je momka koji je došao da 
mu to javi. 

- To ti ne znam rijet. Emin-efendija je naredio da te zovnem. 

- A znaš li, jesu !' još koga zvali? 

- Zvali su i šeh hadži-Mehmeda iz Sinanove tekije. - Jesu, 
jutros. 

Mula Mustafa se tek uznemiri. Razne misli počeše se rojiti po 
glavi, dok se na jedno ne vrati: na nekidašnje sijelo. - Ako nije to, ne 
znam šta bi, drugo - razmišljao je poluglasno. - Hadži Mehmed je 
rek'o krupne riječi. Dobro kaza Mestvica: Nastradaće, dina mi! Ih, 
kamo sreće da nisam ni iš'o! Kad nisam prije, da nisam, bogdo, ni 
tada! 

Brzo je zatvorio pisarnu i usput se uvratio Avdagi u 
berbernicu. 

- Avdaga, ja odoh, zovu me. Ako me ko ustraži, nek' znaš. 

- Đi ćeš? 

- Zovu me, u konak. 

- Ja znaš li rašta? - zabrinuto će Avdaga. 

- Ne znam, vidjeću... - sleže Mula Mustafa ramenima. 

- Ah, ah... hajde, da Bog da s hajrom! - isprati ga Avdaga do 
vrati i zabrinuto odmahnu rukom. 

Što se više bližio konaku, crne slutnje su ga sve više 
obuzimale. 

- Inne Rabbi latifun lima ješau.. Inne Rabbi latifun lima 

ješau... (Zaista je moj Stvoritelj milostiv prema onome ko zaslužuje) 
- učio je usput, stežući džubu na prsima. 

Pred jeničarskom kapijom zazebe ga oko srca. - Morebit da je 
radi onoga?... sjeti se nedavnog pohoda na Kapiju, kad su tražili da 
se pusti Junuz kasap. - Samo, što me ondar ne zovu age, već 
Dženetić? 

Kad izbi pred konak, iz jedne sporedne kapije na desnoj 
strani, iza koje se nalazila avlija s aharima, izjaha Tatar i ošinu konja 
koji odjuri niz Ćemalušu. 

- Đi li ide i šta li nosi, Allahu moj? - pomisli Mula Mustafa 
gledajući za Tatarom. Tek ovdje, pred konakom, osjeti se posve sam. 
Nije to bila njegova živa i uvijek bučna čaršija, u kojoj su ga svi 
poznavali i u kojoj se osjećao svoj na svome. Pred njim se sada dizao 
prostrani 1 šutljivi konak, sa svojim bogato namještenim, ali hladnim 
odajama, u kojim se pletu nevidljive niti i donose krupne odluke. 
Pred njegovim visokim zidovima i tvrdim kapijama, iza kojih se 
šutke kreću sluge i stražari i sav onaj poslušni svijet koji služi i sluša 
Dženetića, ljudi postaju nesigurni, sitni i slabi, ostavljeni i od 
najbližih. 

- Hajde gori i javi se ćatibu Nasih-efendiji - rekoše mu u 
avliji. 

Navrh basamaka susrete ćatiba Nasih-efendiju. Mula Mustafa 
ga je dobro poznavao. Bili su nekada komšije, a i Nasih-efindijino 
dijete učilo je pred njim u mektebu. 

- Ha-h, doš'o si, Mula-Mustafa! - oslovi ga Nasih-efendija, ali 
nekako tvrdo i službeno. 

- Jesam, evo me. Zvao me muselim. 

- Jest, zvao te je. 

- A ne znaš poradi čega? - tiho će Mula Mustafa. Nasih- 
efendija sleže ramenima: 

- Ne znam, mlogo me pitaš. Kazaće ti Alibeg. Hajde 'vamo. 

Dovede ga do vrata. - Skini firale i uđi ! 

U odaji nikoga. Bila je bogato namiještena kao 1 čitav konak. 
Minderi zastrti crvenom čohom, a raskošno izrezbarenom okolicom i 
šišetom. Zastori na pendžerima su napola navučeni. U odaji duboka 

tišina, ispunjena teškim mirisom anduza. 

Mula Mustafa zastade kraj vrata, ne smijući ni da se makne. 
Kao da se plašio da ne naruši tu nestvarnu tišinu. 

Prošlo je neko vrijeme, a onda se iza oniskih, u polukrug 
svedenih vrata ukrašenih bakrenim pulama, začu šušanj. Vrata se 
nečujno otvoriše, a na njima se ukaza Dženetić. Na licu mu ni traga 
od nekidašnje ljubaznosti i gostoprimstva. 

Šutke pređe preko Mula-Mustafina selama, zastade nasred 
odaje i naglo se okrenu. Gledao je Mula-Mustafi pravo u oči. 

- Dovukao si se, biva! 

Mula-Mustafu presiječe. Takvom se dočeku nije nadao. U 
duši se zastidje. Osjeti se kao da stoji golokrak pred Dženetićem. 

- Ti si onaj što buniš čaršiju i udaraš na mehkemu! I to ti je 
bilo malo, pa si ud'rio i na Kapiju! Mula Mustafa se ukipio pa ni da 
progovori. 

- Govori! 

On pokuša da nađe riječ, ali je ne nađe. Kao da mu se jezik 
zavezao. 

- Govori, kad ti kažem! - pisnu Dženetić 1 dohvati ga za 
bradu. Mula Mustafa u taj čas zaželi da mu Dženetić, zajedno s 
bradom, iščupa i dušu. 

Nakon što ga je nekoliko puta dobro prodrmao, kršeći u 
Mula-Mustafi sve ljudsko dostojanstvo, odgurnu ga. 

- A ko nakla rahmetli Logaviju, ni to, morebit, ne znaš, ha? - 
upita Dženetić, ponovo pružajući ruku prema Mula-Mustafinoj bradi. 
- IŠćupaću ti je zajedno s glavom, nek' znaš! 

Mula Mustafa zaplaka. Suho i starački. 

- Hliniš, ha? Sad hliniš, a kad buniš čaršiju i nakiljaš poštene 
ljude, onda se junačiš i horoziš, je 1"? 

- Hej, zemljo, otvori se da propadnem! - uzdahnu Mula 
Mustafa, unižen i posramljen kao niko njegov. 

- Šta je, zar nejmaš šta da mi kažeš? A đi ti je šeh hadži- 
Mehmed, sram vas i stid bilo! Zovn'o sam vas na sijelo k'o ljude, a 
V1, k'o bijesna paščad! 

Mula Mustafa rukavom otra suze, koje su mu jednako 

navirale. Činilo mu se da se sav pretvorio u suzu. 

Dženetić se odmače od njega. Pogleda ga onako uplakana i 
pogružena, pa kao da se sažali nad njim. 

- Sjedi! - pokaza mu rukom na sećiju. 

- Neka... - šapnu Mula Mustafa, gutajući suze. 

On šmrknu i sjede. 

- Ma zar ti šejtan ne da mira pa da gledaš i radiš svoj pos'o, 
umjesto da tražiš belaja - poče Dženetić mekše. 

- Rašta ti je to? Hajde, da čujem, rašta? Kaži mi, što si bunio 
čaršiju? 

Zbog onoga sjerotog momka Junuza koji je jedinac u matere, 
a koji nije bio kriv kol'ko ni ja. Potvorilo ga da je ubio zaptiju, a on 
tih dana nije ni bio u Saraj'vu. Deset ljudi će jemin dati... 

- A ti onda pravo, pa na mehkemu! Pa onda na Kapiju! 

Podig'o si one čaršijske ahmake, pa, hajde! 

- Pošli smo da zamolimo da... 

- Jest, da zamolite! A jok da palite 1 rušite! A što si nakiljo 
rahmetli Logaviju, hajde, da čujem! 

- Prigovorio sam mu radi džamije za koju je malo dao. A on 
se ondar izuz'o na mene, pa hotio da mi oduzme imametluk 1... 

- A one noći kad ste bili na sijelu ti 1 onaj, onaj... - zareža 
Dženetić. - Zar se 'nako govori s ljudima od devleta? 

- Zaboravi to, Alibeže - Mula Mustafa se po prvi put malo 
ohrabri. - Šeh hadži Mehmed je star čoj'k, pa ponekad prileti i rekne i 
ono što ne bi treb'o. 

- Prileti, kažeš! E, neće više, to ti ja kažem! - pođe Dženetić 
ponovo da se žesti. - Jezik du ja njemu iščupat' pa da je stotinu puta i 
šeh i hadžija! To mu kaži, jesi li čuo? 

- Čuo sam... - šapnu Mula Mustafa. 

- A ti, čime se ono baviš? Pišeš svijetu, ha? 

- Pišem... 

- Ja, more I' ti barem idara izić?... Potanko, bezbeli - Dženetić 
će sažaljivo. 

- Elhamdulillah, ja sam sa svojom nafakom zadovoljan. 

- Lijepo, tako i treba! Insan treba bit' zadovoljan s onim što 

mu je dragi Allah dao i uvijek šućur činiti. Samo, da još ne izlijećeš 
đi ne treba. Rašta ti je to, moj Mula-Mustafa, rašta? Haman ti 1 ne 
znaš šta je svjetina! Ostaviće te, moj br'te, kad ti je najgore! Kandžija 
njima treba, kandžija! 

Mula Mustafa, se okljunio, oborio oči, pa šuti. 

- Je 1' tako? 

- Tako je - šapnu on. 

Dženetić se diže. - Ovaj put ću ti oprostit' al', nemoj više! 
Nemoj da te guja ujede! A sad, hajde! Mula Mustafa pođe. 

- Čekaj! 

Dženetić pride čekmedži koja je stajala u jednom ćošetu odaje 
zastrta serdžadom, pa je otvori. Izvadi jednu kožnu kesu, odvagnu je 
u ruci, pa je opet vrati. Uze drugu, manju, pa je dobaci Mula-Mustafi. 

- Na, pa se malo pomozi! 

- Fala ti, Alibeže, al' ja, Bogu fala, nisam muhtač... - 

Neka, uzmi, kad ti dajem! 

Zamagljenih očiju, sve kao u nekom bandaku, Mula Mustafa 
diže kesu, pozdravi Dženetića, pa izađe na hajat. Drhteći obu firale, 
pa se klecajući spusti niz basamake. Tek dolje, na avliji, kad ga 
zapahnu hladan zimski zrak, dođe sebi. 

Dok je grabio prema čaršiji, sav je gorio od stida 1 očaja. 

Najvolio bi da ga toga časa zauvijek nestane, da ga crna 
zemlja proždre. Kesa u džepu pržila ga gore od vatre. 

Kako je došao do pisarne ni sam ne zna. Ojađen sjede na 
sećiju, uhvati se rukama za glavu i osta nepomičan. 

- Eh, šta bi? - proviri na vrata Avdaga berber. 

- Dobro, dobro ako Bog da - odgovori on zbunjeno i dođe mu 
da zaplače. 

- Bogami sam se brin'o. Fala Bogu kad nije kakav belaj! - s 
olakšanjem će Avdaga i pritvori vrata. 

Mula-Mustafa je čitav dan bio pod dojmom događaja u 
konaku. Po Bog zna koji put doživljavao je sve ono što se zbilo i šta 
mu je Dženetić rekao. Pri svakoj pomisli na to, uvijek bi ga iznova 
podilazio 1 stid i poniženje, koji su mu natjerivali plamen u lice. 

- Ih, ih..., ih! - jeknuo bi muklo i uhvatio se rukama za mali 

trbuh odakle mu je izvirao bol i penjao se do u sam mozak, pa tu 
podmuklo vrtio. Nije mogao m ručati. Iznutra se zakapario u pisarnu 
i tako dočekao kraj dana. Ni u džamiju nije išao. Činilo mu se da je 
sav raskomadan i ni za šta nije imao snage. Molio se i učio u 
mislima, ali nekako bolno i paćenički. Samo što nije glasno plakao. 

Kad je pred akšam došao kući, Safija-hanuma je odmah 
zapazila da se nešto dogodilo. 

- Šta ti je, Mula-Mustafa, da nisi bon...? - pitala je brižno, 
čitajući mu s lica da ga je nešto teško pretrlo, jer ga odavno nije 
vidjela tako slomljena. 

- Ama, ne znam ti rijet, sav sam ti nakav... Hem zima, hem 
svijet, hem svašta pomalo. Sabralo se svega... - pođe on da se 
izgovara. 

- A da ti nije 'nako šta? 

On se silom nasmiješi. 

- Jok, vala, nije ništa, a i šta bi moglo bit"? Već, 'nako sam 
nakav... 

Dok je govorio, osjećao je potrebu da joj se izjada, da joj sve 
kaže, da joj se isplače jer bi mu, činilo mu se, bilo lakše. A onda se 
povrati. - Što da je žalostim, kad joj je dosta i njezine nevolje? 

Posjedio je neko vrijeme, svario nane i sebi i njoj, a onda 
uzeo abdest i krenuo u džamiju. Na akšam. 

- Iza jacije ću mrven u tekiju, do šeh hadži-Mehmeda - reče 
pri polasku. 

- Utopli se da ne ozebeš! I čuvaj se da ne padneš! Bezbeli se 
zaledilo? - opomenu ga Safija-hanuma. Dok je govorila, stalno ga je 
pratila pogledom. Bio je uvjeren da ona nešto sluti, ali nije htjela da 
pita. Takva je oduvijek bila: odmjerena i smirena. Više je osjećala 
nego govorila. 

Šeh-hadži- Mehmeda zateče nasmijana i raspoložena, pa u 
prvi mah pomisli da on možda nije ni bio u konaku. 

- Bujrum, baš neka si mi doš'o, i jesam se bio osamio! - 
obradova se starac. A onda, nakon što su izmijenili pozdrave, upita: 

- Šta je, nekakav si mi nahoš? 

Mula Mustafa kao da je samo na to čekao. - Bio sam u 

konaku. Zvao me Dženetić. 

- Eh? 

- Jah. 

Onda malo pošutje, čekajući da mu to isto i hadži-Mehmed 
potvrdi. No on ništa ne reče. Zato ga priupita: Čujem, da je i tebe 
Zvao? 

- Jest, zvao me je. 

- Bog mu platio! - prokle Mula Mustafa. 

- Ne kuni, Mula Mustafa, nisi za to pozvan! Bogu ne trebaju 
ničije kletve! - opomenu ga starac. 

- Ne mogu, šeh-hadži-Mehmede, ne mogu kad ga mrzim! K'o 
nikog na dunjaluku! - jeknu on i zagrcnu se. 

Starac ga blago ukori: 

- Nemoj tako, moj Mula-Mustafa! Ne valja ni u čemu 
pregoniti, pa ni u mržnji, i kad mrziš, mrzi osrednje, 1 kad voliš, voli 
osrednje. Jer, lahko se more okrenut' pa da onoga kog' si mrzio, 
zavoliš, a onoga što si ga volio, zamrziš, pa će te potlje biti stid. Zato, 
uvijek s mjerom! 

Mula Mustafa othuknu. Iz dubina. Pa pođe da pripovijeda šta 
je doživio u konaku. Kad dođe do potezanja za bradu, ne može, a da 
ne zaplače. Stid ga je bilo i pred samim sobom, a nekamoli pred šeh 
hadži-Mehmedom. 

- Pa je ondar, Bog mu platio, ud'rio na tebe. Te 'vaki si, te 
'naki si. Prijetio je strahoba jedna! Najviše radi onoga sijela i riječi 
koje si mu uputio. Hotio sam da ga umekšam, da mu kažem da ti nisi 
taj čoj'k za kojeg te on drži, al', džaba! Mislio sam, zgaziće me... 

- E, moj Mula-Mustafa, moj Mula-Mustafa! Fala ti, al' nisi 
treb'o da me braniš. Ja šta sam rek'o one noći, potvrdio sam i jutros u 
konaku. Al' džaba mu je govorit': zalim je ono. Teško si ga njemu! 
Neka mu se dragi Bog smiluje! 

- Ja nit' mu mogu nit' hoću halalit' ! Urezilio me je i unizio k'o 
niko u životu. Da Bog da mu...! 

- Nemoj tako, ne žalosti se! Zapamti: niko nikoga ne može 
unizit' ako se insan sam ne unizi. Već, smiri se 1 baci to od sebe. 

- A ovo mi je najgore, peče me k'o vatra! - izvuče Mula 

Mustafa kesu i baci je na ćilim, podaleko od sebe. - Čini mi se, da me 
je ovim k'o đizliju kupio i platio! Kazuj, šeh hadži-Mehmede, šta ću s 
ovim? II' u vodu il' u vatru? Kazuj mi! 

- Nađi neku sjerotu pa joj to podaj! Nek se pomogne! Speri to 
sa sebe. Čim prije! Pošalji to materi onog sjerotog Junuza! Sevab ti 
je. A Dženetiću, neka se dragi Bog smiluje! Jadan ti je on i čemeran, 
dok je 'naki. Šaka zla i praha! 

O Dženetiću nisu više progovorili. 

Poslije sijela, Mula Mustafa se osjećao kao preporođen. Sve 
ono što mu je do maločas izgledalo mračno i nerazumljivo i što ga je 
cio dan kao mora pritiskivalo, sve je to hadži Mehmed s lahkoćom 
razbistrio i presjekao. Kad se poslije sijela vraćao kući, osjećao se 
lahak i smiren, pa mu je i sam Dženetić, na kojeg je dotad sa strahom 
i mržnjom pomišljao, najdnom došao malušan i sažaljenja vrijedan. 

- Jadan ti je on i čemeran, dok je 'naki! Šaka zla i praha! Nek' 
mu se dragi Bog smiluje! - još uvijek su mu u ušima odjekivale šeh- 
hadži-Mehmedove riječi. 

8. 


Zima, koja je počela vrlo rano, otegla se k'o gladna godina, i 
što je dalje odmicala, nestašica je bivala sve veća. Mesa 1 svijeća nije 
gotovo ni bilo u čaršiji, a šinik pšenice izašao je na cijenu koja se nije 
odavno pamtila. Svi su alameti bili da de proljeće donijeti još veće 
brige. Čulo se da se stoka iz Bosne goni u Dalmaciju i Austriju, jer 
trave su jesenas slabo ponijele, pa je sijena već odavno nestalo. 
Uzalud su vlasti zabranjivale da se stoka ne izvozi, jer Goro i Gorini 
drugovi dželepčije malo su za to hajali. 

Seljaci su rjede salazili u čaršiju, pa su i pazarni dani bili bez 
uobičajene živosti. Srijedom je na Baščaršiji bilo najviše metala, 
držala za sjekire, luka i priglavaka, a na Natkovačima drvenog 
ćumura 1 otesanih parmaka, a sve manje jaja, mrsa i žita. Poneki ćup 
meda, stelja mesa, kaca sira ili pokoja vreća pšenična mliva ne bi ni 
stigli do Baščaršije. Seljake su presretali na ulazu u grad ili po 
okolnim mahalama i uvlačili ih u avlije, gdje bi pazar za tren oka bio 
sklopljen. A kad se jednoga dana poslije dženaze koja se klanjala 
nečijem djetetu dogodi pa dijete u haremu Begove džamije ispade iz 
tabuta i onako odmotano napola golo pade u snijeg, svijet se tek 
uznemiri. Po mišljenju mnogih bio je to posiguran znak da se sprema 
neka golema nevolja. 

Almas-čauš je i dalje s vremena na vrijeme prolazio čaršijom, 
sa zobnicom preko ramena. Kako je dolazio do stoke, to niko nije 
znao. Tek bi zastao ispred nekog dućana, izvadio meso iz zobnice pa, 
i ne gledajući u kupca, kratko bi rekao: 

- Daj groš i po! 

Svi su sada veselo skakali na noge, bez one lažne udvornosti 
kao nekad, kad su iz straha kupovali meso. Začudo, Almas-čauš je 
obilazio samo one koje je i prije obilazio. Neki su pokušavali da ga 
presretnu 1 sklope pazar na sokaku, ali ih je on ljutito tjerao: 

- Za tebe nejma, odbi! 

Kad bi obišao mušterije i rasprodao meso, svraćao bi obično u 
kahvu Morića hana, sjedao na svoje staro mjesto i šutke gledao preda 
se. 

U kahvi je sada vladao mir. Briga i potištenost ogledali su se 
na licima ljudi. Ako bi se i razgovaralo, razgovaralo se najviše o 
nestašici, skupoći 1 belajima. To je Vejsilagi terziji toliko dokunisalo 
da više nije mogao izdržati, već je jednoga dana iz čista mira skočio 
nasred kahve i zavikao u sav glas: 

- Aman, braćo, hajte mi štogod lijepo slažite! Ubiše me ove 
brige i belaji! Kod kuće othukuju, u čaršiji othukuju, ovdikan, u 
kahvi, vrte glavama i othukuju! Ima |" išta lijepo na ovom kletom 
dunjaluku? Ako nejma, slažite mi makar, pobudaliću! 

Dok je Vejsilaga molio da mu se nešto lijepo slaže, na 
vratima se pojavi hanski momak koji je raznosio kahvu po čaršiji, pa 
zavika: 

- Ljudi, zatvara se čaršija! 

Svi skočiše na noge. 

- Ha, šta reče? 

- Zatvara se čaršija! 

- Ne mere bit' ! 

- Dina mi, ne šalim se! Napale žene na mehkemu i porazbijale 
pendžere. Eto hin, idu 'vamo! Svi pokuljaše na vrata. 

Čaršija se uistinu užurbano zatvarala. Spuštali su se ćefenci i 
metalne prijevornice. Radilo se brzo, gotovo šutke, jer se svako 
brinuo da čim prije zatvori dućan i zaštiti robu. Ono robe što je bilo 
izloženo ispred dućana ili povješano o čivije, užurbano se ubacivalo 
u dućane i magaze. 

Za to vrijeme grupa od stotinjak 1 više žena bila se okupila 
oko mehkeme, porazbijala pendžere i izbacila na sokak peštahte i 
sidžile, izvikujući protiv nestašice i skupoće, protiv murtata i mule. 
Mulin zamjenik, dvojica kadija i nekoliko bašeskija koji su se zatekli 
u mehkemi, pobjegoše čim su prve kamenice poletjele, ostavljajući 
otvorena vrata za sobom. 

- Đi je mlivo, đi su meso i svijeće, pocrkali da Bog da! - 

vikale su uzbuđene žene. 

- Vamo mulu da mu mi sudimo! 

- Đi mu je rušvet što ga je primio od mumdžija 1 dželepčija? 

- Hrsuzi! 

- Pasji sinovi! 

Bila je to većinom sirotinja iz najudaljenijih sarajevskih 
mahala iznad Bistrika i sa Hrida, ali su pridolazile 1 žene sa Vratnika 
i Bjelava. Feredže su im bile potanke i izblijedjele, mnoge su bile bez 
jašmaka, otkrivena lica 1 ruku, jer se više ni na šta nije pazilo. 

Osim žena, čitavi buljuci djece obigravali su oko mehkeme, 
bacajući kamenice 1 derući sidžile. Muškinje je stajalo malo podalje, 
po strani, šutke i u čudu gledajući šta se zbiva. 

Začudo, nikoga od zaptija nije bilo u blizini. Kao da su u 
zemlju propali. 

Kad se žene do mile volje izgalamiše 1 razbiše 1 posljednji 
pendžer na mehkemi, a djeca poderaše i raznesoše ćageta pa skačući 
po peštahtama i njih polomiše, nekoliko žena vatreno povika: 

- Hajmo, sestre, pred Kapiju! 

- Prid Kapiju! Prid Kapiju! - zavikaše druge u jedan glas. 

Kao oblak gnjevnih vrana na bijelu snijegu, baš tako su 
izgledale u svojim feredžama dok su išle prema Kapiji. Usput ih je 
bivalo sve više, jer je gomila neprestano rasla. 

- Djeca nam poskapaše, dajte nam, katili, hljeba! - čuli su se 
pojedinačni povici, koji su se stapali u ljutito halakanje. 

Pred Kapijom dođe do gužve, a umalo iza toga i do belaja. 
Čim stražari ugledaše tolike žene i vidješe da one hoće silom na 
Kapiju, zapucaše iz pušaka, ne bi li ih prepali i rastjerali. I na Kapiji 1 
u obližnjem Dženetića konaku sve se odmah uzbuni. Stražari _i 
momci strčaše se sa svih strana, na šta se žene na čas raspršiše da se 
opet ubrzo sjate, ali, na svoju nesreću. Ovaj put se i momci i stražari 
latiše štapova i soha, pa navališe na njih. Sve je pucalo od udaraca 
praćenih vriskom 1 jaucima izubijanih žena koje su padale po snijegu, 
preklinjući da ih ne biju. Poneka, ratobornija, branila se i udarala i 
nogama i rukama. 

- Udri, udri rospije! - siktao je Dženetić gledajući s pendžera 

u konaku, svaki put poskakujući kad bi ugledao da je koja žena 
posrnula i pala, a momci nastavili da je udaraju. 

Ne prođe dugo, a pred Kapijom se raščisti 1 stiša. Od svega 
ostadoše samo komadi poderane ženske odjeće, poneki jašmak i 
okrvavljen snijeg. I čaršija se uskoro poče otvarati, Mula Mustafa 
toga dana zapisa: 

- Ovako nešto u Sarajevu se nije nikad zapamtilo... 

Nekako pri kraju hamsina, kad puhnuše vrući vjetrovi, 
najavljujući da se zima polahko bliži kraju, Mula Mustafa se jedne 
noći iznenada trže iza sna. Probudi ga neobična tišina koja je vladala 
u kući. Iz susjednog halvata, u kojem je Safija-hanuma godinama 
bolovala, nije dopirao nikakav šum. On osluhnu, navikao da u svako 
doba čuje poneki prigušen jecaj ili uzdah, ali ovaj put ništa ne ču. 
Pridiže se u dušeku, osluhnu još pažljivije, ali, uzalud. Njega zazebe 
oko srca. 

- Da nije...? - strese se u strahu i hitro se diže iz dušeka. Jedva 
u mraku napipa čirak. Dok je palio svijeću, ruke su mu drhtale i sav 
se kao prut tresao. Poče učiti Ajetu-l-kursiju, ne bi li se makar malo 
sabrao. N1 iz kuće ni sa sokaka nije dopirao nikakav šum. Kao da je 
čitav dunjaluk pomro. 

Priđe halvatu, polahko otvori vrata koja izdajnički škripnuše i 
na prstima priđe dušeku. Podiže svijeću i sa zebnjom se sagnu. 

Safija-hanuma je nepomično ležala. Kao uboga i zaboravljena 
korica kruha. Šarena jemenija kojom se podvezivala, bila joj je spala 
s glave. A ta njezina glava, sitna i žuta kao limun, sa sijedom 
prorijeđenom kosom slijepljenom uz tjeme, učini mu se posve 
tuđom. Na jastuku se crvenjela krvava mrlja, koja ga žignu. 

On se spusti na koljena pa dohvati njezinu suhu, već 
ohladnjelu ruku i zaplaka: 

- Hej, dobroto moja, halali! 

Činilo mu se da ju je ostavio i izdao u njezinu posljednjem 
času. Pomisao na to pekla ga je kao rana. Trideset i toliko godina 
dijelili su 1 dobro 1 Zlo, i sad, kad joj je najviše trebao, nije ga bilo 
kraj nje. Bio je siguran da ga je tražila pogledom i dozivala šapatom, 
želeći da joj štogod prouči, da joj kaže riječ utjehe, pred njezin veliki, 

posljednji put. A njega nije bilo. Umrla je osamljena, u mraku 
halvata, sa žaljenjem 1 prijekorom što on nije uz nju, što umire posve 
usamljena u toj gluhoj i mračnoj noći. 

- Hej, dobroto moja, halali mi! - jeknu Mula Mustafa, ponovo 
osjećajući kako ga bol steže i davi i da će, činilo mu se, svisnuti od 
žalosti. Pomisao da više nikad neće vidjeti njezin pitomi osmijeh i 
čuti ono brižno: - Mula Mustafa, jesi 1' mi se umorio, treba |!' ti šta? - 
boljeli su ga do vriska. 

- Zar, zar je doš'o kraj...? - pomisli s nevjericom i strese se. 
Stajao je neko vrijeme kao skamenjen, ne Znajući ni kud bi, ni šta bi. 
Bio je sam u kući. Nevjesta, koja je preko dana dolazila 1 ostajala uz 
bolesnicu do pred akšam, neće doći dok jutro dobro ne odmakne. A 
da budi komšiluk, ne bi valjalo, neka su doba noći. Do sabaha ima 
još dosta vakta. 

Da bi se pribrao, poče učiti Tundžina-salavat. To ga malo 
smiri. Pređe u svoju sobu, obuče se i nad banjicom uze abdest. Pa se 
opet vrati i s Bismillom priđe Safija-hanumi. Snese je s dušeka i 
položi na ćilim, pa je okrenu prema Kibli. 

Dok joj je sklapao oči, poluglasno je učio uobičajenu dovu: 

- Bismillahi ve ala milleti resullilahi. Allahumme jessir alejha 
emreha... - (S imenom Božijim i u vjeru Božijeg Poslanika! Bože, 
olakšaj joj ono što dolazi. Usreći je susretom s Tobom 1 učini joj 
mjesto kuda je otišla ljepšim od onoga odakle je došla...) 

Onda joj sklopi oči i spusti ruke niz tijelo, pa je prekri 
čaršafom. 

Začudo, opet je bio posve smiren. Smrt mu se najednom 
ukaza kao nešto što je ne samo neizbježno, silno i sveobuhvatno, već 
i kao nešto što samo na čas rastavlja pa opet sjedinjuje ljude. Svi 
odlaze 1 svi se opet vraćaju svome IZVOru. 

- O smirena dušo, vrati se svome Gospodaru, zadovoljna i 
Njemu ugodna! - sjeti se kur'anskog ajeta i u zanosu ga ponovi. 

Do sabaha je presjedio kraj mejita, premećući tespih i 
šapatom učeći salavat. Ponekad, kad bi otvorio oči i ispod bijelog 
čaršafa ugledao obrise mejita, osjetio bi kako mu bol ponovo nadire 
u srce. Brzo bi sklopio oči 1 poluglasno nastavio s učenjem... 

Toga dana iza ikindije, uz pratnju rodbine i prijatelja, Mula- 
Mustafinih komšija 1 džematlija, obavljena je Safija-hanumina 
dženaza. Pokopana je u groblje na Vrbanjuši. Mula Mustafa je 
smireno učio dovu nad kaburom. Oči su mu bile poluzatvorene i 
pune tuge. Tanka, ovehdala džuba, bila mu je išarana ilovačom iz 
kabura. 

Nekoliko slijedećih dana uz njega su bili sin mu i nevjesta. 
Kad su ga pozvali da pređe u njihovu kuću, odbio je. 

- Neka, djeco, fala vam! Ostaću đi sam. Neću da sam ikome 
na teret. A vi, kad god uzmognete, dođite. Sevab vam je... 

Kad bi ga neko od ahbaba upitao kako devera sam u kući, 
običavao je reći: 

- Ah, dina mi, svakako! Najgora je nevolja kad staru insanu 
umre drug. Ne daj Boje ni dušmanu!... 

Mračna nagađanja o zlom proljeću obistiniše se. S prvim 
beharima 1 izuzetnom vrućinom za to doba godine, pojavi se kuga. 
Uvuče se šutke u grad i prvo se javi na Vratniku, pa se uskoro, k'o 
mahnit insan, razmahnu i poče moriti. 

Šeher zastrepi. Bio je to njegov najstrašniji musafir. Kuga i 
jangija. Trećega, a gorega, nije bilo. 

Prvih dana poče umirati po dvoje, po troje, i to najviše djeca, 
a poslije tri-četiri hefte broj umrlih se pope na po dvadeset i više, dok 
ne istjera i na po pedeset na dan. Umiralo se na sve strane: Po 
Vratniku 1 po Bistriku, po Bjelavama i po Hridu. Umiralo je 1 veliko i 
malo, i muško 1 žensko. 

Bolesnici se nisu dugo patili: po nekoliko dana. Prvo bi im 
otekle i otvrdnule vratne žlijezde, a onda bi im od vatre počela 
izgarati utroba. Vode im nikad dosta. Gute, pune tečnosti slične gusto 
razmučenu lugu pomiješanu s krvlju, nicale su im po preponama i 
drugim mjestima. Bolesnici bi s mukom povraćali, čas padajući u 
bandak, čas opet dolazeći sebi. A kad bi im usta posve pocrnjela i 
ispunila se oteklinama, a lice pozelenjelo, znalo se da im je došao 

vakti-sahat. 

Pred džamijama su se redali mrtvački tabuti, pa bi ih pred 
Begovom i pred Carevom džamijom samo u jednome danu bivalo po 
pedeset 1 više, tako da su se dženaze često zamjenjivale, jer se nije 
znalo ko je ko. Svijet je isprva dolazio da to gleda, a onda se povuče. 
Iza dženaza, koja su se žurno nosile, povlačio se težak vonj, jer su 
okuženi mrtvaci strašno zaudarali. 

Sirotinja je najviše umirala, dok ne udari i u gospodu. Onda 
imućniji svijet, kao 1 svi oni koji su po okolnim selima bilo šta imali, 
počeše napuštati grad 1 sklanjati se što dalje. 

Čaršija zamrla, a poslovi stali. Seljaka ni za lijeka, a hrane 
ponestalo, pa je glad kucala na vrata. Dogodi se i nekoliko napada i 
ubojstava, uglavnom radi pljačke. Hrsuzi su noću provaljivali u kuće 
onih koji su ostavljali grad, tražeći hranu i odnoseći samo ono što je 
najvrednije. 

Nekakav krupan Arap, koji je odskora ozuhurio u Sarajevu, 
unosio je još veću pometnju i strah među i onako ustrašene ljude. 
Prolazio je čaršijom nakrke noseći velikog crnog ovna i glasno 
najavljivao kijametski dan, pozivajući ljude da dođu tobe dok je još 
za vakta. A kako nije govorio bosanski već arapski, 1 to jednim 
proderanim i prijetićim avazom, ljudi su ga sa strahom 1 kao 
opčinjeni slušali. Pa kad bi još i ovan zablejao s Arapovih leđa, ljude 
bi spopadao smrtni strah, jer im se činilo da im i on nešto krupno 
govori i prijeti. 

- Sklanjajte nam ga s očiju - zavikaše neki, izbezumljeni 
stalnim Arapovim izvikivanjem po čaršiji i mahalama, dok Arapa ne 
nestade. Govorilo se da je uvrijeđen ostavio grad, izrekavši prije toga 
tešku bet-dovu i da će tek sada nastati prava nevolja i pomor, dok ga 
jednoga dana ne nađoše na susjednom groblju, pa ga uhvatiše i 
zaklaše. 

Mula Mustafa je u to vrijeme porijetko silazio u čaršiju, jer 
nije imao rašta. Ponekad bi nekom umrlom ispisao tarih na nišanu i 
to je bilo sve. Noću bi često odlazio na sijelo šeh-hadži- Mehmedu, i 
tu bi se najprijatnije osjećao. Tada mu se činilo da sve nevolje, makar 
i za čas, prestaju, toliko bi ga hadži-Mehmed zanio svojim 

pripovijedanjem i poniranjem u stvari koje su, kako se Mula Mustafi 
činilo, bile samo starcu dostupne. Petkom bi ponekad dolazio i 
Mestvica, zajedno s Numanom gasalom, pa bi ta njihova sijela bila 
još ugodnija. 

Mula-Mustafi se tada činilo da je Hadži Sinanova tekija i 
hadži-Mehmedova odaja u njoj neko tiho i mirno ostrvo, usred 
uzburkanog mora ljudskih nevolja i zala. Začudo, usprkos općoj 
nestašici, Mestvica bi nekad ponešto i donosio, od masla do meda, pa 
bi se ponekad 1 halva okrenula. 

- Ama, đi ti to stigneš, ako draga Boga znaš ? - čudio se Mula 
Mustafa. 

Mestvica bi se obično pogladio po bradi i namignuo, ili bi 
šapnuo: 

- Donesu kudret-deve, ne pitaj! 

Ponovilo se to nekoliko puta, dok hadži Mehmed jedne večeri 
ne ču šta Mestvica reče, pa će strogo: 

- Da to nije od onoga zalima? - misleći pri tome na Dženetića, 
jer je belćim bio čuo da mu Mestvica spravlja madžune. 

Mestvica se uzvrtje. 

- Ako je od njega, da to više nisi donio! Ne pogani se 
haramom, jer njegov zalogaj nije džaiz proždrijeti! Numan, koji je po 
običaju šutio, ustade, pokupi stvari koje je Mestvica bio donio 1 izađe 
iz odaje. 

Svi su šutjeli. Poslije nekog vremena Numan se vrati i sjede 
na svoje mjesto. 

- Ono sam iznio na sokak. Kome bude suđeno, naći će, da se 
za tren oka prebaci na drugu stranu, poče pripovijedati šta ima novo, 
šta se gdje dogodilo ili čulo. Ovaj put je bio donio krupan havadis. 
Prvo se značajno iskašlja, pa će: 

- Čulo se, da je prije tri dana u Travnik stig'o Tatar iz 
Stambola. Stig'o je dvan'esti dan, ne silazeći, haman, s konja... 

- Ah... ah... ah! Ja zna 1' se, barem, šta je i kakve je habere 
donio? 

- Ima svašta! Haman nam 1 Dženetić ide. I još neki... 

- Ha? - trže se, Mula Mustafa kao podboden i odjednom 

poraste. Ja, zna 1' se poradi čega ide? 

- Još se ne zna, al' znaće se. 

- Zna se - javi se Numan. 

Svi ga pogledaše. To je bilo prvi put u toliko vakta da se i on 
umiješa u razgovor. Ako bi dotad šta i rekao, obično bi se obraćao 
šeh-hadži-Mehmedu i ponešto pitao. 

- Zar se baš zna?.. Pa kazuj, da čujemo! - navali Mula 
Mustafa. 

- Dede, da čujemo! - prihvati i Mestvica. 

- Kazano je u hićaji o dva brata - odgovori Numan kratko. 

Nuto sad! - ljutnu se Mula-Mustafa. - Okle mi znamo tu 
hićaju? 

- Beli vala - potvrdi Mestvica. Numan se okrenu hadži- 
Mehmedu: - Je !' izun da kazujem? 

- Izun ti je, jašta je, derviš-Numane! Da čujemo. 

Ne dižući očiju 1 sjedeći na koljenima, Numan poče da 
pripovijeda. Začudo, pripovijedao je veoma slikovito. Tu i tamo bi 
malo zastao, spustio ili digao glas, baš kao da se događaji odvijaju 
pred njegovim očima, a on ih gleda 1 opisuje. 

- To sam sluš'o od svoga rahmetli dede, koji je bio tabutčija. 
U Saraj'vu su, kaže on, birvaktile živjela dva brata. Mlađem je bilo 
ime Jakub, a starijem Junuz, a oba su, anamo oni, bili gutavi. Hele, 
jedne večeri, Jakub pođe u Gazi-Isabegov hamam da se okupa. 
Hamamdžija ga lijepo dočeka, nalije mu tekne mlake vode i ostavi ga 
da se kupa. Al', kako je bilo pokasno i vakat da se hamam Zatvori, 
tako hamamdžija zaboravi na Jakuba pa zakapari hamam i ode doma. 
Jakubu se opet zadrijema u teknetu, pa, tako i zaspi... 

Hele, u neko doba noći, oćuti se naka barhana 1 Jakub otvori 
oči. Kad, ima šta vidjeti: šejtani, nalet hin bilo, ufatili se za ruke pa 
igraju šejtansko kolo. Jedni se vrte po podu, drugi po duvarovima, 
treći po šišetu, a svi u jedan avaz pjevaju: ,,Džihari šembe!... džihari 
šembe...!", - pjev'o je u sav glas. 

U neki vakat zapjevaju prvi horozi, a hamam se iz temelja 
zatrese. To je bio doš'o šejtanski car, Heravi Dabo, nalet ga bilo. 

- Šta radite djeco? - pita ondar šejtanski car šejtane. - Igramo i 

pjevamo - vele oni. 

- A ko vam je ovaj? - opet će šejtanski car i upre prstom u 
Jakuba. 

- Ne znamo, care, ni mi vele šejtani. Al', nije nam smet'o, 
igr'o je i pjev'o k'o i mi. 

Kad oni to rekoše, ondar Heravi Dabo priđe Jakubu pa ga 
pomilova rukom po onoj njegovoj guti, a guta se odlijepi sa 
Jakubovih leđa i osta na dlanu šejtanskog cara. 

Ondar je šejtanski car hiti prina šišetu, đi se guta zalijepi i 
osta da visi, baš k'o da je prikovana. 

U to se javiše drugi, pa 1 treći horozi, a šejtanski car viknu na 
šejtane: 

- Bjež'mo djeco, vakat je! 

Kako on to reče, tako šejtani poletješe kud koji: jedni ispod 
vrata, drugi kroz pendžere, treći kroz badžu, i za tili čas hin nesta. 
Hamam pristade da se trese 1 sve se stiša k'o da ništa ni bilo nije. 

Umalo iza toga poče svanjivat'. U to izbi i hamamdžija i 
otključa, pa ugledavši Jakuba uze se pravdat': 

- Afedersum, dina ti! Ja na tebe posve zaboravio! 

- Ništa... ništa - šapnu Jakub, pa frci iz hamama. 

Dok se Jakub penj'o uz Bistrik, surete ga stariji brat, koji je 
bio poš'o da ga traži. 

- Ama, đi si, pobogu! Svu dragu noć nisam oka stisn'o... - 
poče on, al' objene zašutje. Vide da na Jakubu nejma gute, pa će 
šapćući: 

-Ađitije...? - I pokaza očima na Jakubova leđa. 

- Nejma, ja se Bogu fala kutaris'o! 

- Ja kako, po Bogu si brat? 

Ondar mu Jakub kaza šta je i kako bilo i kako je te noći sa 
šejtanima igr'o 1 pjev'o, a brat ga ondar upita bi li i on tako mog'o, ne 
bi 1' se 1 on kutaris'o gute. 

- Bi, što ne bi - opet će Jakub, i kaza mu kako će igrat' 1 šta će 
pjevat'. 

Hele nejse, kad se poče smrkavat', naš ti Junuz ode u hamam i 
zamoli hamamdžiju da ga pusti da se okupa. 

- A!' dina ti i Boga, da me ostaviš sama, jer vidiš!... - pa mu 
pokaza išaretom na gutu. 

Hamamdžija, koji ga je poznav'o, a bio uz to i merhametli 
srca, pristane. 

- Ama, bezbeli da more! I brat ti je sinoć ovdikan zanoćio. Ja 
ću te zakaparit', pa te, ako Bog da, na sabah ispustit'. 

Tu noć se ponovi sve ono što se zbilo i noć ranije. Junuza, 
koji je zasp'o u teknetu, u neko doba probudi svirka i pjesma, bi' reko 
sve de se srušit'. Gleda on 1 sluša, a šejtani ufatili šejtansko kolo pa 
jednako igraju i pjevaju. Samo, što ovaj put nisu pjevali ,,džihari 
šembe,, već ,,pendžu šembe", jer je taj dan bio červrtak. 

Čim ugleda šejtane i šejtansko kolo, Junuz se sjeti onoga što 
mu je rek'o Jakub, pa brže-bolje skoči iz tekneta, ufati se u šejtansko 
koli i počne pjevat'. Al', dok su šejtani pjevali ,,pendžu šembe" , on je 
jednako ponavlj'o ,,džihari šembe", kako mu je Jakub bio rek'o. 

Kad su igra i pjesma bile najžešće, zakukurijeću prvi horozZi, a 
među šejtane bahne šejtanski car, Heravi Dabo, naletosum ga bilo. 

- Šta radite, djeco? - upita šejtanski car šejtane. 

- Evo, igramo 1 pjevamo - kažu oni. 

- A koji vam je ovaj ? - opet će šejtanski car i upre prstom u 
Junuza. 

- Ni mi ga ne znamo - vele šejtani. - Igr'o je isto k'o mi, al' 
nije pjev'o. 

Kad to šejtanski car ču, tol'ko se ražljuti, bi" rek'o sve će 
potrat'. Ondar priđe hudom Junuzu koji se od straha bio uberabatio, 
pa nejma šta mu ne kaza i ne osova. Bilo je takijen poganijen riječi, 
da hin je grijeh i čut', a nekamoli ponovit'. Pa ondar, kad sve to 
izgovori 1 isova, ispruži ruku prina šišetu 1 dofati onu Jakubovu gutu 
koja je tu visjela. 

Kako je skide, tako je metnu sebi na dlan, pa će Junuzu: 

- Evo ti, njemu rekavši: pasji sine, još jedna guta, pa nek' 
imaš dvije! 

Kako to reče, tako onom Jakubovom gutom udari hudog 
Junuza iza vrata. Čim ga udari, guta se odmah zalijepi i sraste navrh 
Junuzovih leđa, baš k'o da mu je tu od rođenja bila. 

U to se začuše i drugi pa i treći horozi, a šejtanski car zavika: 
,Bjež'mo djeco, vakat je!" 

Pa se ondar razbjegoše kud koji: jedni ispod vrata, drugi ispod 
pendžera, treći kroz badžu, dok hin sviju ne nesta. 

Numan naglo zašutje 1 osta sjedeći na koljenima. A onda će 
poluglasno: 

- Mora da 1 Dženetićeva kajda nije valjala. Dobro igr'o al' nije 
pjev'o kako treba. 

- Pa mu skočila guta za vratom! - dočeka Mula Mustafa 
slavodobitno. - Neka, neće 1!' ga udušit ako Bog da! Samo, da mi je 
znati zbog čega je svrać'o? Kako je nagazio na jaziju? 

- Ih, muke ti znati! Zna se na čemu ljudi od devleta lome 
vratove! Po srijedi su 1l' dukati, 1l' vlast, 11' ženskinje. Hotio Dženetić, 
morebit da bude viši od vezira - dočeka Mestvica. 

Hadži Mehmed je šutio i zamišljeno gledao preda se, kažem 
ja: derviš Numan malo govori, al' kad progovori, beli progovori! - 
opet će Mestvica. 

- Kad bi i ti tako mog' o - podbode ga Mula Mustafa. 

- Ne mogu, Mula Mustafa, ja sam isti k'o 1 ti: reknem, pa se 
potlje kajem i za jezik ujedem. Al' - dockan! 

Mula Mustafa se ugrize Za usnu i ljutito frknu. 

- Eto, i za ovo što rekoh, pokajah se! - zaskoči ga Mestvica 
ponovo, pa hitro izvadi kutijicu s burmutom i pruži je Mula-Mustafi: 
- Deder, povuci, Čim kihneš, biće ti mrven lakše! 

- Derviš-Numane, pristavi nam čaj - prekide ih šeh hadži- 
Mehmed i pruži ruku prema krupno prepisanoj Mesneviji uvezanoj u 
kožu, koja je stajala u pendžeru. 

Svi se počeše iskašljavati i namještati, čekajući da hadži- 
Mehmed otpočne s kazivanjem. 

On prvo pročita nekoliko uvodnih bejtova na perzijskom 
jeziku, prije nego što pređe na tumačenje poglavlja o muhi, čija 
uobrazilja nije imala granica, premda njezin vidokrug i rasuđivanje 
nisu bili ništa veći od njezine sitne glavice 1 još sitnije joj pameti. 
Reske rime ugladih perzijskih stihova hadži Mehmed je izgovarao 
razgovjetno, pri čemu je na pojedinim mjestima sklapao oči kao da 

se otiskuje negdje u daljinu, nastojeći da onim nevidljivim, 
duhovnim okom, prodre u bisernu školjku Dželaluddin Rumijevih 
misli. 

- Mlogi su insani isti k'o i ona malušna muha, o kojoj kazuju 
ovi bejtovi. Ona se 1 brez pića bila opila, pa nejma šta ondar sebi nije 
umišljala. Đah je, hudnica, zamišljala da se pritvorila u sokola pa da 
leti nebu pod oblake, a doli, ispod nje, sve sitno i malušno pa jedva 
gamiže. A1', muhi 1 to bilo malo, pa umislila da je čudotvorna tica 
Anka. Nejma kakva ondar čuda u svojoj pameti činila nije i kudan 
letjela nije. 

Hele, kad ni s tim nije bila zadovoljna, pritvorila se u lađara. 
Bila se uvalila u lokvu magarečje mokraće, a nogama se prikrpila uz 
neku slamku koja je plivala po mokraći, pa zavikala: 

- Ovo je đemija na kojoj sam ja kapudan, a ovo, oko mene, 
ovo je sinje more! 

Ko veći ko silniji od hude, malušne muhe! Pod njom tvrda 
đemija, a oko nje silan deniz, dubok i modar da mu kraja sagledati ne 
mereš. Kakva slamka, kakva lokva magarećije mokraće! To muha 
nit' vidi, nit' hoće da vidi, baš k'o što ne vide neki 1 neki insani, koji 
su isti k'o i ta muha. Mloge opije prolazna ljudska sila 1 bogatstvo, pa 
umjesto da pravdu kroje i dobra čine, oni se u magarećijoj mokraći 
valjaju i duše. Te i take će po zlu pamtit 1 spominjat' oni koji dolaze 
potlje njih. Neki od njih još ovdikan, na dunjaluku, svoj džehennem 
okuse, a potlje, neka him je Bog na pomoći... 

- K'o Dženetiću, inšallah! - poluglasno će Mula Mustafa. 

Hadži Mehmed ga šutke pogleda. 

- Pouka ti je zato, da ne budeš k'o budalasta muha, pa se 
mlogo ne uzdižeš 1 ne budeš asija, već da budeš skroman i pitom, da 
ljudima dobro činiš, jer znaj da nisi ništa veći ni dunjalučki trajniji od 
muhe! Samo, tebi je data pamet i uputa, a njojzi nije, pa ćeš, za ono 
što radiš dževap davat' i račun polagat'. Mlogi to 11' zaborave 1l' neće 
da znaju, pa stvari kazuju i tevile kako se njima sviđđa. Nije ondar ni 
čudo što naopako i misle i rade. 

Insan je zbog toga dužan da svoj iman jednako obnavlja i 
učvršćuje, jer ga svaki dan nove dalge zapljuskuju i nove kušnje 

čekaju. Svoje srce treba stalno čistit' i pripirat'. Ono je k'o 1 bunar: 
puno je bistre vode, al' u njega i ozgor i sa strane svakav poganluk 
upada 1 navire, pa ga zato treba brez prestanka čistit' i svoj iman 
obnavljat', da se insan ne bi zaboravio i zanio, pa od mokraće vidio 
more, a od slamke đemiju. Treba se svesti na pravu mjeru, pa će i 
ono što činiš bit' razumno i s mjerom. 

- Ja šta li Dženetića čeka? - opet će Mula Mustafa, ko nije 
mogao da se odrhve pomisli da se i mrskom Dženetiću stalo u kraj. - 
Prvo će, bezbeli, prid vezira u Travnik, a ondar... 

- Neka, Mula-Mustafa, ne nagli! Jednom sam ti, čini mi se, 
kaziv'o: ne prigoni ni u čemu! Ni u mržnji, ni u volbi. Jer, lahko se 
more okrenut' da zavoliš onoga što si ga mrzio, pa će te potlje bit' 
stid. 

- Znam, šeh-hadži-Mehmede, al' ti dobro znaš količaki je ono 
zalim! Da mi je samo znat' šta ga čeka? 

- Ni to ti ne valja, Mula-Mustafa! Svako će, kad li, tad li, 
dočekati ono što je zaradio. Ti se za to ne brini! Nekad je i jedna 
mala stvar kabulnija i veća od stotinu drugih za koje mislimo da su 
dženneta vrijedne. Zato, ne ulazi u to! Mlogi su insani u našijem 
očima sitni i mali, a prid Allahom su golemi. Šta mi znamo kakav je 
ko i kakvo je čije srce? 

Voda je bila proključala, pa se Mestvica tiho diže i poče 
zasipati čaj. Hadži Mehmed ostavi Mesneviju i spusti glavu među 
dlanove. Šutio je neko vrijeme, pa nastavi: 

- Kažu da je neko nekad usnio Gazi Husrevbega 1 vidio ga 
kako sjedi u jednom kraju dženneta. Potoci oko njega žubore, 
džennetske 'tice pjevaju, leptiri se igraju i padaju po cvijetju, najevi 
sviraju, a on sjedi pod jednim drvetom sa kojeg se behari rune i uči 
slavate. A oči mu pune suza. Od miline, bezbeli. 

Ondar onaj što ga je usnio, upita ga čime je lijepi džennet 
zaradio. Je 1', veli, svojim hajratima: džamijom, medresom, 
imaretom, češmama, 1 tolikim drugim dobrima koja je podig'o i iza 
sebe ljudima ostavio. 

- Jok - veli Gazija. - Nisam time džennet zaradio. 

- Već čime? 

- Već jednom drugom, malom stvari. 

- A kojom to? 

- IŠ'o sam jednom 1 susreo muško dijete kako ide čaršijom i 
plače. Šta ti je, sinak, što plačeš? - pitam ga. 

- Ne smijem majstoru na oči, išibaće me - veli ono. 

- A poradi čega? 

- Majstor mi dao novu testiju i posl'o me na češmu da je 
natočim. I zaprijetio mi da je dobro čuvam. 

- Pa? 

- Testija mi ispala 1 razbila se - zaplaka dijete ponovo. - A 
majstor ljut... šipka mu k'o guja, sva se uvija dok me šiba... 

- Ja ondar djetetu otarem suze i kupim mu novu testiju pa je 
natočim. Ko sretniji ko veseliji od njega! Kako me je samo pogled'o! 
Čini mi se, nikad više sreće i veselja u nečijim očima vidio nisam i 
eto, dragi me je Allah zbog toga džennetom obradov'o. Za djetinju 
suzu koju sam otr'o... 

- Jah... h, blago si ga njemu! - glasno uzdahnu Mula Mustafa. 

Mestvica razli čaj. 

- Bujrum! 

Dok su šutke ispijali čaj, hadži Mehmed se značajno iskašlja. 

- Im'o bi, još nešto, da vam kažem. Ovo je, ako hoćete, 
amanet koji vam ostavljam. 

Svi ga s iznenađenjem pogledaše. Starčeve oči nisu bile vedre 
i nasmijane. Izgledao je sjetan i zamišljen. Pošutje kao da razmišlja 
odakle bi počeo. 

- Hmm... Hotio sam vam ovo rijet: ima život, ima smrt. 
Inšallah, s lijepim dinom i imanom! 

Mula Mustafa napravi pokret kao da će nešto reći, ali hadži 
Mehmed diže ruku i prekide ga. 

- Velim, ima život, ima smrt. Oni se jednako prepliću i izviru 
jedno iz drugoga. Jer, nejma ni stalna života ni stalne smrti. Insan 
ponekad osjeti da mu se bliži dunjalučki kraj, pa se počne spremati. 
Jer, golem je to i strahoban put. Golem i strahoban. 

Tekija mi je, braćo moja, jedna golema briga. Tolike godine 
sam je milov'o i čuv'o i njojzi sa svojim dervišima zikr činio. Da 

Allah, džellešanuhu, kabul učini i u sevab upiše! 

Razmišlj'o sam, na kome ću je ostavit' 1 ko će potlje mene 
vekil biti. Ima hin mlogo: i učevnih i dervišluku odanih. Al' ako se ja 
pitam, jedan je među svima najprikladniji. Bogu, džellešanuhu, je 
odan, u srcu čist, a u dervišluku vruć. Al', sve se bojim da mlogima 
neće bit' po volji. 

Njih trojica su šutjeli, i šutke pitali, netremice gledajući u 
hadži Mehmeda. 

- Pa da vam ga kažem: to je derviš Selim. Svi ga znate: kovač, 
ozgor s Kovača. 

Duboka šutnja koja nasta, izraste u nešto tvrdo i golemo, što 
se ispriječi između njih i hadži-Mehmeda. Sva trojica oboriše oči, 
izbjegavajući starčev pogled. Svi su u taj čas vidjeli pred sobom 
Selima kovača, ljudeskaru rutavih ruku 1 još rutavijih prsa, koja su 
mu i ljeti i zimi bila razdrljena. Brada mu je bila crna 1 gusta a zubi 
kao snijeg bijeli, pa kad bi se osmjehnuo, a smijeh mu gotovo nije ni 
silazio s usana, sav bi se upitomio. I oči su mu bile prave djetinje. U 
tekiji, gdje je redovito dolazio, svi su ga poznavali kao rijetko 
gorljiva derviša, krtoka i ponizna, što je odudaralo od njegove 
pojave. Glas mu je bio snažan i lijep, pa kad bi potegao tekbir, ljudi 
bi nasrhli od miline. Kao kovač bio je čuven, a govorilo se da je po 
porijeklu od bijelih Cigana. 

Kako niko ništa ne reče, hadži Mehmed se sjetno nasmija. 

- Znao sam, dina mi, da ćete tako. Čini mi se da čujem šta 
mislite, mada to ne kazujete. Hoćete rijet da je derviš Selim kovač i, 
haman, da je ciganskoga roda. Kovač 1 firaun, pa vekil! Zar se je to 
ikad' čulo i zar to more bit', ha? Kod toliko drugih, znanih i učevnih! 

A ja vam kažem da more, jer je njegovo srce ljepše i čistije od 
svakog alem-kamena, a vjera mu je tvrda od najtvrđeg gvožđa! 

Starac se bio uzbudio, što nije bio njegov običaj. Kao da je 
htio da digne poglede koji su bili prikovani za pod. 

- Godinama sam ga proučavljao i pratio. Godinama! Blag je 
k'o janje. Mada je k'o planina. Pa kakav mu je ittikad! I kakvo mu je 
srce! 

Jednom, neđe ljetos, svratih mu u kovačnicu. Sunce upeklo, 

čini ti se sve izgorje. A on kraj vatre. Kuje. Vas u goloj vodi. Iskre 
oko njega k'o svjetlice frcaju. Padaju i po njemu i oko njega. A ja se 
jednako izmičem. Hem je vrućina k'o pod sačem, hem se bojim da 
me koja iskra ne dofati. 

U neko doba on presta da kuje. Baci otkovanu sjekiru koja u 
vodi cvrknu, pa otra znoj s čela i priđe. Nazva selam i veli: 

- Šeh hadži-Mehmede, ne znaš kol'ko mi je drago što si mi 
doš'o! 

- Sjedi, bezbeli si se umorio - velim mu. 

- Pa eto... i nisam - kaže on, a ne sjeda. 

- Ja kako, moj lijepi brate, izdržiš na ovoj vrelini? Jednako si 
uz vatru. Ja se jednako izmičem, što od vatre, što da me koja iskra ne 
dofati, a ti ni habera. Pada po tebi k'o kiša! 

On se samo nasmija. 

- Sviko sam i na vrelinu i na vatru, šeh hadži-Mehmede. 
Radeći, počesto pomislim i dragoga Allaha zamolim da ja, ako ne daj 
Bože, ustreba, gorim u džehennemu, samo nek' ne gore moja 
derviška braća. Jer, ja sam na ovo sviko, meni će bit' mlogo lakše... 

- Kad je to rek'o bilo mi je dosta! Sav sam protrn'o. 

Sve mi je kaz'o! A sad mi vi kažite, braćo moja, čije je srce 
tako 1 tol'ko, da bi za drugoga i u džehennemu gorio! 

Derviš-Numan, koji je sjedio u dnu sobe, zaplaka, htjede da 
se suzdrži, ali ne može, već glasno zarida. 

Mestvica i Mula Mustafa htjedoše da ga smire. 

- Neka, neka, ostav'te ga! Pustite ga nek' se isplače, biće mu 
lakše. Svi bi imali rašta plakati! - zaustavi ih hadži Mehmed. 

Te su se noći pokasno rastali. Najviše su šutjeli 1 svako se 
bavio svojim mislima. 

- Haman će nas šeh hadži Mehmed ubrzo ostavit' - uzdahnu 
Mula Mustafa rastajući se s Mestvicom. To je bilo jedino što su 
progovorili po izlasku iz tekije. 

- I meni se čini. Jazuk, Mula Mustafa, jazuk vel'ki! 

Kad ga ne bude, vidjećemo koga smo izgubili! 'Naki se 
rijetko rađaju. ... 

9. 


Odmah po Jurjevu, dok se svijet plašio da de se kuga zbog 
vrućine još više razmahati, ona iznenada poče da jenjava. Broj 
umrlih naglo se smanji na troje-četvero dnevno, dok i to ne presta. 
Svi odahnuše i sve se preko noći izmijeni. Ljudi, navikli da se 
prilagođavaju i dobru i zlu, mada prije dobru nego zlu, ubrzo sve 
zaboraviše, kao da kuga nikad ni morila nije. Zemlja, tokom duge 
zime i zakašnjela proljeća stalno natapana snijegom pa onda kišom, a 
sad ogrijana suncem, zamirisa životom, budućim rodom i berićetom. 
Voće, kao i sve drugo, ponese kao rijetko kad. Svi oni koji su bili 
isprtljali na selo, počeše se vraćati kućama, sretni i veseli da su 
umakli strašnom kudret-koscu koji pomori toliki svijet. 

Isto onako kao što se teški bolesnik koji se pridigao iz 
postelje raduje životu i svakom novom susretu s ljudima, tako su se 
sada radovali i svi oni koji su se poznavali i ponovo sretali. Činilo se 
da su ljudi postali nekako pitomiji, mekši i bolji. U džamijama 
zaredaše dove, u znak zahvalnosti što se kuga povukla, uz vruće 
molitve da se više nikad ne povrati. 

Čaršija preko noći oživje, dućani se otvoriše, seljaci počeše 
silaziti u grad, a Tašlihan, zlatno vrelo Sarajeva, zajedno s Morića 
hanom, Kolobarom i drugim sarajevskim hanovima, zabrujaše kao 
košnice. Opet počeše stizati karavane. Jedne su donosile robu iz 
raznih krajeva svijeta, a druge odnosile sirovine i gotove proizvode 
vještorukih sarajevskih zanatlija. Roba je uglavnom stizala preko 
Dubrovnika i Zadra iz Venecije, Perzije, Arabije, a onda iz Bruse, 
Austrije, Češke i drugih zemalja. Uvozila se čoha, pamuk, svilene 
tkanine, srča, papir, lijekovi, pirinač, kahva, čaj, začini i mnogo čega, 
a izvozili koža, krzno, vuna, vosak, stoka i drugo. Čuvene su bile 
lisičinom postavljene ćurdije marljivih sarajevskih ćurčije, mahom 
Srba, koje su bile osobito cijenjene na sajmovima u Stambolu, kuda 

su stizale posebnim karavanama, koje su dugo i zamorno putovale. 

Prostrana avlija Tašlihana nije se smirivala ni danju ni noću. 
Tovari prispjele robe širili su onaj neobični i opojni miris dalekog i 
nepoznatog, koji je privlačio ljude. Radoznalo su obilazili okolo 
tovara, očima driješeći džakove i bale, obijelježene Bog zna čijom 
rukom i u kojoj dalekoj zemlji. 

- Ih, nejma čega, nejma! 

- Stig'o je, kažu, plah kumaš. 

- Ima, vala, svega! 

Dok su radoznali trgovci obilazili oko tovara, dotle su umorni 
konji nestrpljivo hrzali, čekajući da ih napoje i nahrane. 

U velikoj kahvi, smještenoj u prizemlju, goniči i naoružana 
pratnja karavane odmarali su se, pušili 1 pripovijedali kako su 
putovali, spominjući razne zgode i nezgode koje su ih na putu pratile. 

- Hajde, bolan, glavno je da se stiglo živo i zdravo! A za onog 
konja što svrata, lahko ćemo. O njegovu glavu...! 

Već, daj nam još po kahvu! 

Grad se brzo vraćao životu, zaboravljajući sve ono što ga je 
do jučer morilo i tralo. 

Kuga je gotovo neprimjetno prošla kraj Turhanijine kuće na 
Sokbunru, u kojoj su boravili stari saraf, kći mu Dafha i Zaharis. Čim 
se bolest pojavila, starac je zamandalio avlijska vrata koja se nisu 
gotovo ni otvrala, sve dok bolest nije posve prestala. Oprezan kao i 
svi stari ludi i poučen mnogim životinim iskustvima, nije se nikad 
upuštao, a da mu kuća ne bude snabdjevena svim onim što je kući 
trebalo. Čak su i drva naslagana u odunluku mogla izdurati ne jednu, 
već tri zime. 

Mahalom je u vrijeme kuge rijetko ko prolazio. Izlazilo se iz 
kuća samo kad se moralo. Jedino je Nurhodža ostao na poprištu. I 
jutrom i večerom pozivao je na namaz, premda mu se džemat bio 
posve prorijedio. Jedni su se razišli po selima, neke je pokosila kuga, 
a oni što su ostali zavukli se u kuće i o sebi zabavili, sa zebnjom 
dočekujući svaki novi dan. 

Nurhodža kao da nije mario za kugu. Pred zoru bi ga čuli 
kako se iskašljava prolazeći ispod kuće, da bi uskoro počeo okujisati. 

Glas bi mu zaplovio kroz jutarnju tišinu ne samo kao poziv na 
molitvu, već 1 kao poziv u život, pun smirene nade i nepokolebljive 
vjere da su sve nevolje kao 1 sve radosti ovoga svijeta prolazne. Noću 
pak, kad bi pozivao na jaciju, u glasu mu se osjećao prizvuk utjehe i 
čvrste vjere u Onoga u čijoj su ruci 1 život i smrt. Stari Izaksis ga je 
često slušao. Sjedio bi u mraku čardaka 1 sklopljenih ruku smjerno se 
predavao molitvi. Sve njegove misli 1 želje bile su u tim časovima 
posvećene Dafni. Vruće je molio Za nju. 

Djevojka se u to vrijeme bila podobro oporavila 1 smirila, 
dočekujudi prve ljetne dane s onom radosnom lahkoćom s kojom ih 
je dočekivao čitav grad. Jutrom ju je budio cvrkut ptica koje su se 
natjecale pjesmom, u jatima izlijećući iz susjednog soukbunarskog 
blistavim strijelama svjetlosti probijale kroz guste krošnje drveća. 

Noću je bilo još zanosnije. Iz tamne tišine mjesečinom 
posrebrenog gaja začula bi se pjesme slavuja, čas brza i glasna, čas 
tiha i strastvena. Onda bi se javili novi glasovi koji bi se dozivali 1 
preplitali, kao da se natječu ko će ljepše, čišće 1 gizdavije. Izgledalo 
je u tim časovima da de se na rubu gaja pojaviti razigrano vilinsko 
kolo i zaigrati lepršavu i bezglasnu igru, dok je iznenada ne prekinu 
nevidljivi gledaoci, skriveni iza tamnih sjenki gaja. 

Dafna bi ponekad, u pratnji starca i Zaharisa, omamljena 
ljepotom noći, izlazila u bašču i polahko se uspinjala prema rubu 
gaja. Tu bi šutke zastala, nashrla od svježine noći i ustreptala pred 
tajanstvenom ljepotom mjesečine i pjesmom raspjevanih slavuja. 

- Dafna, kćeri, hladno je, da se vratimo... - opomenuo bi je 
starac. 

Vraćali bi se šutke, svako sa svojim mislima. Zaharis bi u tim 
časovima bivao i sretan 1 ganut. Kad bi Dafni mogao reći sve ono što 
je osjećao!... 

Poslije bi se sam vraćao u bašču, sjedao u sofu ispod stare 
takiše i dugo bi gledao u zvijezde. Njima je šaptao sve ono što je 
želio reći Dafni. 

Jedna od zvijezda kao da ga je razumjela. Bila je čista i 
sjajna, pa bi čas jače čas slabije zablistala, kao da mu želi reći da je 

samo njegova... 

Nije Zaharis bio jedini koji je u tim noćima izgarao od 
ljubavi. Kraj susjedne Šogoljeve kuće, kasno iza jacije, začuli bi se 
tihi koraci. Kamenčić, bačen preko avlijskog zida, odbio bi se o 
kladrmu, a odmah zatim začuo bi se šušanj na mušepku iznad 
avlijskih vrata. Jedna od djevojaka, mlada Šogoljeva kći Hajrija, tiho 
bi se javila. Kao kad se ptica noću pokrene u gnijezdu. 

- Hajro, dušo, jesi !' ti? 

- Ja sam, akšam hajrollah... - odgovorila je šapatom. 

- Jesi 1' me čekala? 

- Jesam. 

- Jesi 1' mlogo? 

-K'oi ti mene. 

- Zar nisi više? 

- Zar more više? 

- Ih, Hajro, da znaš!... 

- Nešta? 

- Ne mogu {ti rijet. 

- Reci da čujem! 

Slavuj negdje u blizini poče da bigliše. 

- Hajro, čuješ li...? 

- Čujem. 

- Eto, nek ti on kaže! 

Oboje zašutješe. 

Drugii slavuj, primamljen maloprijašnjom pjesmom, poče da 
odgovara. Pjevali bi čas jedan, čas drugi, čas oba zajedno. 

Činilo se da njihova mala slavujska srca plamte od zanosa i 
da će 1 sagorjeti u njemu. Onda naglo zašutješe. 

- Odoše, blago li se njima! 

- Što? Zar him je bolje već nama? 

- Još pitaš! Oni su zajedno, a mi... 

- Nemoj tako, Salko?! Bićemo, ako Bogda, i mi... 

- Znam, al' kad?... Da je po meni, ja bi' te još noćas priv'o. 

- A sestra? Znaš da je Almasa starija, zar mogu priko nje...? 


U Ćemaluši, kraj visoko uzdignutog mušepka na Imširijinoj 

kući, sevdišu Alibeg Halilbašić i čuvena sarajevska ljepotica Mulija 
Imširijina. Pod Alibegom miruje at, na čijem on sedlu uspravno stoji, 
držeći se rukama za mušebak. Muliju i ne vidi. Čuje joj samo šapat i 
osjeća njezin vreo dah, uz opojan miris ruže kojom je djevojka 
zakićena. Uzalud Alibeg pokušava da prstima, kroz demire, dohvati 
djevojčine ruke. 

Umjesto toga, čuje joj samo tihi kikot koji ga još više 
uzbuđuje. 

- Kad te privedem i kad budeš moja, platićeš mi za ovo, il' ja 
ne bio živ! 

- Reci Ako Bog da! 

Stoje oni tako 1 šapuću do neko doba noći, ponekad i do prvih 
horoza, kad se Alibeg spusti na konja i krene uz Ćemalušu. Prije toga 
dohvati ružu koju mu Mulija proturi kroz mušebak, poljubi je i zakiti 
se njom. Mulija, vrela i uzbuđena, ostane iza mušepka, sve dok zvuk 
konjskih potkova posve ne Zamre... 

Nedaleko odatle, kraj jednog otškrinutog pendžera na početku 
Latinluka, još neko gori od sevdaha. Na pendžeru je lijepa Andelija, 
jedinica u bogatog ćurčije Blagoja Perende, dok dolje, pod 
pendžerom, stoji Aleksa, kalfa u dućanu Andelijina amidže, također 
ćurčije. Momak je naočit, visok i prav kao bor, dva oka da ga se 
nagledaju. Malo je hrišćanskih djevojaka koje ga ne ošinu pogledom 
i kriomice ne uzdahnu za njim. Ali, šta mu valja, kad je 1 siromah i 
bez ikoga svoga. 

Stanuje u kalfinskim sobama na gornjem boju Tašlihana i 
mjesecima sanjari o Andeliji, ne usuđujući se ni pomisliti da je 
zaprosi. Zna kako bi ga dočekao i šta bi mu rekao gazda Blagoje. 

- Ja više 'vako ne mogu! II' ćeš bit' moja, 11'... - šapće Aleksa 
gledajudi na pendžer, s kojeg ga djevojka prži očima, dok joj tijesan 
jelečić steže grudi u kojima srce uznemireno kuca. 

- Šta: il'...? 

- II' me više bit' neće! 

- Ma, što tako govoriš, Aleksa? Ti znaš da bi ja noćas pošla s 
tobom, samo kad bi' smjela od babe. Bi me on!... 

- Već, šta ćemo? 

- Provukla sam kroz uši strina Jefi, ne bi !' ona govorila 
amidži. Pa da on govori babi... 

- A šta veli strina? 

-Prvo se uzela smijat', a kad su mi udrile suze, uzela me 
tješit'. Rekla je da će govorit' amidži. Amidža te, veli strina, fali. Da 
si pošten 1 vrijedan... Dobra je strina Jefa! Ja se uzdam u Boga i u 
nju. 

- A ako od toga ništa ne bude, ukrašću te, nek' znaš! 

- A đe ćemo onda? 

- Đe bilo! Vjenčaće nas pop Đerko, pa nek onda rade šta 
znaju! Ja imam svojih deset prstiju i ne uzimam te poradi bogatstva. 
Mlad sam i zdrav, zaradiću, steći ću... Ni tvoj se babo nije zgodan 
rodio, već radio i stek'o. Kazivali su mi kako je radio kod drugih 
gazda, dok se i sam nije zagazdio. 

- Znam, Aleksa, al' ne smiješ naglit' ! 

Negdje, u kući vrata škripnuše, pa djevojka hitro pritvori 
pendžer i nesta, a Aleksa zabrza niz sokak. 

Sa Miljacke je dopirao kreket žaba i tiha škripa mlinske 
koladi odozgo oko Šeherćehajine ćuprije. Mjesečina je sjala kao dan. 

- Bićeš, vala, moja, pa da te brane i babo i vladika! - ljutnu se 
Aleksa i škrinu zubom. 

10. 


Umjesto dotadašnjeg muselima Alibega Dženetića, za kojeg 
se uskoro čulo da je otpremljen u surgunluk, dođe Ahmedbeg Paloš. 
Bujruldija o njegovu postavljanju bila je malo neobična. U njoj je 
stajalo kakav treba da bude muselim, pa se navodilo da treba biti 
pravedan, sa svakim da živi lijepo, da pazi na šeriat i kanun, sirotinji 
i raji da ne čini zuluma, a da se u osobito odgovornim poslovima, kad 
je teško donijeti odluku, obraća veziru. 

- Dina mi, k'o da je pis'o šeh hadži Mehmed - reče Mula 
Mustafa. 

- Daj, Bože, da bude tako! - govorili su drugi. 

Ali, kad se uskoro poslije toga po nalogu iz Stambola 
promijeni 1 janičarski aga Mustafaga, a zatim i mula, svijet se zgleda. 
Biće da je i vlastima bila dodijala njihova samovolja i bezakonje koji 
su prijetili da se izrode u još gore zlo i da ugroze svaku redovnu 
vlast, pa su odlučili da ih maknu. 

Po kahvama se na sva usta govorilo samo o promjenama. Ali, 
uz one koji su pozdravili promjene, očekujući da de život 1 događaji 
sada krenuti mirnijim 1 sigurnijim tokovima, bilo je i nemalo onih 
koji su otvoreno govorili protiv toga. 

- Eno him Stambola i Travnika, a nas nek' ostave na miru da 
se sami o sebi brinemo i da sami sebi kapu krojimo! - govorili su 
takvi. 

- Hoće da nam nataknu ular, to ti je! 

- Kakvi su da su, naši su bili! - govorili su treći. 

- Pa i ovi su naši! 

- Nejse, vidjeće se! 

Čudljivo i uvijek nemirno Sarajevo, koje se do jučer bunilo i 
govorilo protiv onih koji su maknuti, sad ih je s mnogo strana žalilo i 
zagovaralo. 

- Ja čudnijeh ahmaka, Allahu moj! - jedio se Mula Mustafa, 
ogorčeno šireći ruke. 

- Ma ima !' iko ko bi im ugodio i prav bio? 

U to vrijeme, posve neočekivano, umrije šeh hadži- Mehmed. 
Sve je dotle redovno dolazio na rani sabah u susjednu džamiju 
Pribjegušu, ali ga toga jutra ne bi. Numan gasal, koji je stanovao u 
komšiluku i klanjao u istoj džamiji, začudi se 1 zapita što li to nema 
hadži-Mehmeda. I drugi se to isto zapitaše. 

- Da nije hasta? 

- Ma, jok, ne bi' rek'o. Sinoć smo sijelili. Ni na šta se nije 
tužio! 

Kad ljudi izađoše iz džamije, ču se da je šeh hadži-Mehmed 
te noći umro. Našli su ga pred sabah, s glavom koja mu je klonula na 
otvoreni Kur'an, nad poglavlje El-Fedžr. Umro je lahko 1 nečujno, 
kao ptica. Niti je ko čuo, niti vidio. 

Na glas o hadži-Mehmedovoj smrti, ljudi zanijemiše. 

Sjeknu ih kao oštrica. 

- Ma, kad, ako Boga...? 

- Haman prid sabah. Umro je nad Musafom. 

- Blago li se njemu! 

- Allahrahmetejle! 

- Nakog više nejma! 

- Lja velim. 

- Da ga Allah magfiret učini! 

Numan gasal, koji je bio posebno privržen hadži-Mehmedu, 
na vijest o njegovoj smrti sjede na džamijsku sofu, pa dlanom prekri 
usta 1 oči. Sjedio je tako neko vrijeme dok se ne pribra, pa se onda 
diže 1 odhitje prema tekiji. 

Kad ču za hadži-Mehmedovu smrt, Mula-Mustafi se učini da 
je u njemu nešto naglo prepuklo, kao da ga je iznenada zapahnuo 
nekakav smrtni vjetar koji je i u njemu i oko njega iščupao sve, a 
ostavio pustoš 1 prazninu. Nije se mogao pomiriti s tim da hadži- 
Mehmeda više nema. S kime će on odsad dijeliti svoje razmišljanja, 
slutnje i zebnje? Nije li ga starac toliko puta izvodio na sunce, na 
bistre izvore ljudskih misli i htijenja? Nije li se, zahvaljujući hadži- 

Mehmedu, toliko puta uzdizao iznad ovog svakodnevnog svjetskog 
blata 1 jada, čvrsto osjećajući da on nije samo nekakakav Mula 
Mustafa Bašeskija, skromni pisar iz dućana kraj Begovih hala, već da 
je iskra nečeg zasljepljujući svijetlog i nedostižnog, čemu se teži, 
pripada i vrata. Zar ga šeh hadži-Mehmed nije uveo u tajne tasavvufa 
i otvorio mu on treće, duhovno oko, bez kojeg bi ostao 1 slijep i gluh 
za mnoge spoznaje. Razmišljajući o tome, nije mogao, a da ne 
zapiše: 

Družeći se sa šehom Sinanove tekije i čitajući djela o 
tesavvufu, sve sam se više naslađivao. Kao što ni ptica ne može letjeti 
s jednim krilom, tako ni učeni ljudi bez tasavvufa ne mogu doći do 
cilja. Zaronio sam u tesavvuf i danonočno razmišljajući trudio sam 
se i nisam posustao, dok mi se konačno ne otvoriše vrata. Tako sam 
spoznao suštinu tesavvufa... 

Hadži-Mehmeda su ukopali u dvorištu kamene Hadži 
Sinanove tekije, u kojoj je više od četrdest godina bio šeh. Brojni 
derviši 1 ostali hadži-Mehmedovi štovatelji 1 prijatelji okupiše se da 
ga isprate na njegov posljednji put. Svi sokaci oko tekije bili su puni 
svijeta, pa je samo mali broj prisutnih mogao ući 1 stati u tekijsko 
dvorište. Koga tu nije bilo! Od gradskih prvaka i uleme, pa sve do 
čaršijskih hamala. Govorilo se tiho, gotovo polušapatom, o hadži- 
Mehmedu i njegvim vrlinama. 

- Nije šala: umro je hem uoči petka, hem nad Musafom! On 
je, ako Bog da, džennetlija. 

- Ko li će sad doći za šeha? 

- Ko će da će, naki neće! 

- Lja kažem: nikad! 

- Nakog Saraj'vo više ne rađa, aj'a, bogme! 

- Kažu da su prid sabah vidjeli kad je zvijezda pala u harem 
iza tekije. 

- Ne reci ništa. Ako je iko bio evlija, on je! 

Pred tekijom se našao i Almas-čauš. Stajao je kraj samih 
ulaznih vrata, mrk 1 šutljiv, s pogledom uprtim u zemlju. 

Niti se s kime pozdravljao niti kome odzdravljao. Kako bi ko 
od prvaka naišao i ušao u tekiju, on bi zakrenuo glavu 1 puhnuo na 


155 


nos uz jedno muklo: h-hh! 

Kad su poslije klanjane dženaze digli i ponijeli mejita, iz 
stotina grla odjeknuše tekbiri i salavati, koje prihvatiše 1 oni što su 
stajali pred tekijom. Golubovi, pokićeni po okolnim strehama, 
prhnuše u taj čas i nekoliko puta preletješe iznad tekije, u čemu 
mnogi vidješe osebujan znak. 

Almas-čauš se uzbudi. Progura se kroz svijet koji mu se 
sklanjao s puta, pa ude u dvorište i viknu: 

- Ne dajte munaficima da prifaćaju mejita! 

Za trenutak nastade pometnja. Šeh-Nasir iz mevlevijske tekije 
priđe Almas-čaušu, metne mu dlan na prsa i blago reče: 

- Brate moj, nije mjesto da to govoriš. Poslušaj me 1 idi 
svojim putem... 

Almas-čauš sagnu glavu, okrenu se i pođe. Tekbiri ponovo 
odjeknuše. 

Nad zatrpanim kaburom, po derviškom običaju, otpoče Zikr. 
Izgledalo je da kamena tekija podrhtava od aška u koji su derviši 
padali u zikru. A kad se sjenke u kasnom popodnevu posve izdužiše, 
sve utihnu. Ljudi se šutke raziđoše. Samo šeh Mehmed ostade kao 
mrtva straža uz svoju tekiju... 

Druge večeri poslije šeh-hadži-Mehmedove smrti sastaše se 
njih trojica: Mula Mustafa, Mestvica i Numan gasal. 

Riječi su im bile tihe i sjetne, pune uspomena na hadži- 
Mehmeda. Kad Mestvica skide čaj s mangale 1 htjede da ga razlije, 
zbunjeno se zgledaše: nehotice je bio metnuo i četvrtu čašu. 

Mula Mustafa zakrenu glavu i uzdahnu: 

- On će, inšallah, piti sa Kevser-vrela... 

Tada će Numan, koji je po običaju šutio i gledao preda se: 

- Braćo, žao mi je šeh-hadži-Mehmeda k'o nikog! U svom 
sam se vijeku svašta nagled'o, a smrti ponajviše. Malo je koji dan, a 
da mejt ne legne prida me na šuplju tahtu. Dok ga gledam 'nako 
ukočena, a počesto i svakakva, jer nije lahko s dušom se rastati i 
Azrailu je dati, sažalim se i nad sobom i nad njim. Uvijek pomislim: 
ima |1' išta žalosnije od mrtva i ukočena insana? Mrtva usta, mrtve 
oči, ruke k'o vosak žute i ukočene, a trbuh - ne pitaj. Sve što je bilo 

željno dunjaluka 1 otimalo se za dunjaluk leži sad mrtvo i gluho... 

- Jest, derviš Numane, jest, baš je tako - dočeka Mestvica, 
želeći ga prekinuti, jer mu se Numanove riječi učiniše u ovom času 
neprikladnim. Nije to bila prvina da Numan tako duboko zaranja i da 
svojim razmišljanjem i riječima zbunjuje ljude. 

No, Numan se ne dade smesti: 

- Neka, ne prikidaj me! Hotio sam rijet da za mene nejma 
golemih i silnih insana! Prid takim ja odmah zažmirim, očima 
skinem haljinku s njih pa hin ugledam na šupljoj tahti baš 'nake kaki 
su: k'o suho, odsječeno i truhlo drvo. Nit' im više treba, nit' im ko 
pomoć' more. Što je, tu je! Ispuhali srca, iskrena nijjeta i korisna 
posla, k'o što je bio naš šeh hadži Mehmed, da ga Allah magfiret 
učini! Prid takim sam 1 ponizan i malušan, jer su bili pravi insani koji 

Numan malo pošutje, pa nastavi: 

- Noćas sam usnio rahmetli šeha. Vas je u zelenu. Iziđe mi na 
san 1 veli: - Derviš-Numane, ostavio sam vam amanet! Da ga niste 
zaboravili? 

Odmah se probudih. Ustanem, uzmem abdest i proučim mu 
Ja-sin. Onda se sjetih amaneta. To je ono što nam je govorio Oo 
derviš-Selimu, kovaču. Da on bude vekil. 

- Ako je po nama, i mi smo za to - dometnu Mestvica i okrenu 
se Mula-Mustafi. 

- Njega je povekilio, to da se zna - oštro će Numan. 

- Niko to i ne haša - potvrdi Mula Mustafa. 

- A na koga će doći hilafetnama, nije naše - sleže ramenima 
Mestvica. 

- Taman da je i stotinu puta Cigan, bolji je od, sviju! 

Srce mu je k'o alem-kamen: brez ijedne trunke! 

- Ne kažemo da nije opet će Mestvica. 

- Dokle god ne dođe hilafetnama za novog šeha, biće k'o što 
je odredio šeh-hadži-Mehmed. On je prid nama povekilio derviš- 
Selima i to se ne smije pogazit'. Naše je da kažemo šta nam je 
rahmetli hadži-šeh u amanet ostavio - zaključi Mula Mustafa. 

- Imate 1' mi još šta rijet'? - diže se Numan. 

- Kuda, derviš-Numane? Sjedi! - ustade i Mula Mustafa. 

Numan sklopi ruke preko prsa, šutke se prignu 1 izađe. 

- Baš je ponekad tuhaf! - zavrtje Mestvica glavom. 

- Ne znam šta mu bi objene? Dina mi, k'o da mi dajemo 
hilafetnamu! 

- Teško mu, bezbeli, zbog šeh-hadži-Mehmeda. 

- A zar nama nije? 

- Nejse, dužni smo da očuvamo amanet. Šeh hadži-Mehmed 
najbolje zna rašta je povekilio derviš-Selima. Ne reče li, onomadne, 
da će 1 ridžal biti s time zadovoljan i razi. Nije to džaba, nije! Mada 
mlogima neće bit' pravo. Ko zna šta će rijet čaršija... 

- Ih, čaršija k'o čaršija. Baci, Mula Mustafa, dina ti! 

Slijededeg uoči petka nakon šeh-hadži-:Mehmedove smrti, 
simahana Hadži-Sinanove tekije bila je punija nego ikad. Samo je 
jedno mjesto bilo prazno: šeh hadži-Mehmedovo. Pustekija na kojoj 
je klanjao, stajala je presavijena. Poneki bi derviš svrnuo pogled na 
tu stranu pa ga hitro oborio. 

Poslije jacije derviši posjedaše u halku. Tišina, puna 
iščekivanja, pritisnu simahanu. Prisustvo šeh-Nasira iz Mevlevijske 
tekije na Bembaši još je više isticalo značaj onoga što se očekivalo. 
Sjedio je pred mihrabom, u zelenu tadžu i hrki, pa se poluzatvorenih 
očiju lagano njihao u pasu. Žutkasti plamen svijeća pobodenih u 
visoke ćirake ponekad bi zapucketao i rascvao se, pa bi se svjetlost 
za tren uvukla 1 u tamne uglove simahane u kojim su se derviši tek 
nazirali. 

Činilo se da dugotrajna šutnja i čekanja neće ni prestati. 
Vrijeme je protjecalo kap po kap. Poneko bi se kratko i prigušeno 
zakašljao, pa bi opet nastala tišina i čekanje. 

Šeh-Nasir napokon prestade da se njiše. Diže glavu, otvori 
oči, a đul na njegovu tadžu, izvezen jarkim bojama, bljesnu u odsjaju 
svijeća. Značajno se iskašlja i zaokruži pogledom po simahani. 
Pognuti derviši se pomakoše. Sivi derviški ćulahi, bijele đulabije i 

crvene hajdarije na ponekom od njih, kao da oživješe. Poput cvjetova 
kad se otvaraju. 

- O, moji ihvani, braćo moja - izusti šeh-Nasir i baci sjetan 
pogled prema praznom šehhadži-Mehmedovu postu. - Preselio je 
najbolji među nama, da ga Allah, džellešanuhu, magfiret učini! 

- Amin! - muklo odjeknu simahanom. 

- Na nekoliko prije smrti odredio je vekila, dok tekija ne 
dobije novog šeha. Da čujemo, koga je odredio. Neka kažu oni koji 
su to čuli i pred kojima je rahmetli šeh to govorio. Neka se pozovu na 
Allaha za svjedoka, jer o tome zapisa nejma. 

Nastade tajac, a pogledi se susretoše. Mula Mustafa, koji je 
sjedio pri dnu simahane, isteže vrat i proždrije pljuvačku. Po glasu 
mu se osjećalo da je uzbuđen. 

- Allah, džellešanuhu, mi je svjedok da govorim ono što nam 
je rahmetli hadži-šeh govorio. Prida mnom, prid Mula-Mehmedom 
Mestvicom i derviš-Numanom. 

Jedne večeri, dok smo sijelili u njegovoj odaji, a to je moglo 
bit' na mjesec 1 više prije negoli de preselit' na ahiret, osjećajući, 
more bit, da mu se bliži vakti-sahat, rek'o nam je da bi najvolio da za 
vekila dode derviš-Selim. 

Govorio je o derviš-Selimovu ašku, o njegovu ittikadu i 
čistoći srca, pa nam je kaziv'o što mu je jednom derviš-Selim rek'o u 
svojoj kovačnici. 

- Kaži sve, da i to čujemo! - zapovijedi šeh-Nasir. 

- Jednom, kad mu je hadži-šeh doš'o u kovačnicu, zatek'o je 
derviš-Selima kako kuje. A bila je vel'ka vrućina. Pit'o ga je, kako 
more izdurat u toj vrelini. Sunce je, kaže, pržilo, kovačka vatra 
dahtala, a iskre frcale, dok je derviš Selim staj'o kraj vatre i kov'o. 
Vas je bio u goloj vodi. Iskre su jednako po njemu padale. 

Kad ga je šeh-hadži-Mehmed upit'o kako tudikan more 
izdurat, on mu je 'vako odgovorio: - Naučio sam, veli, i na vatru i na 
vrelinu. Zato često dragoga Allaha zamolim da ja, ako ne daj Bože 
ustreba, gorim u džehennemu i za nekoga od svoje derviške braće, jer 
meni će bit' lakše, sviko sam... 

Kad nam je to rahmetli hadži-šeh kaziv'o, haman što nije 

zaplak'o. Rek'o je da bi svi trebali plakati, jer je i derviš-Numan bio 
zaplak'o... Pit'o nas je, ondar, u koga je srce tako i tol'ko, da bi za 
drugoga u džehennemu gorio. I još je i ovo rek'o: da će derviš- 
Selimom, k'o s vekilom, i ridžal bit' razi... 

Allah, džellešanuhu, mi je svjedok da sam kaz'o ono što nam 
je rahmetli hadži-šeh kaziv'o. Nek' potvrde Mula Mehmed 1 derviš 
Numan. 

Mula Mustafa ušutje i skupi se na svom mjestu, a tajac 
ponovo pritisnu simahanu. 

- Čuli ste, moji ihvani, šta reče Mula Mustafa i šta vam je u 
amanet rahmetli hadži-šeh ostavio. A znate i derviš Selima. Dobro ga 
znate! Ako ga draga srca primate za vekila, a dužni ste da ispunite 
šehov amanet i da mu se k'o derviši pokorite, prim'te ga. Ko to ne 
mere, tome mjesta u tekiji i među dervišima nejma! Ko je pravi 
derviš, taj zna šta je ne poslušat' šeha i ne pokorit' mu se! 

Ni dah se nije čuo u simahani. 

- Još nešto hoću da vam kažem, pa me dobro čujte! - podiže 
šeh Nasir glas. - O tome kakav je derviš Selim, čuli ste i znate. Kamo 
sreće da smo svi tak'i! A1', ima smutljivaca i munafika kojima, sve 
što je dobro, smeta. Taki se podgurkuju i po čaršiji govore, jer su 
belćim čuli kakav je amanet šeh hadži Mehmed ostavio, kako, 
tobože, derviš-Selim nije dostojan da bude vekil i da vodi tekiju, jer 
je niska roda i plemena. Kad bi taki znali, stid hin i sram bilo, kol'ko 
se time griješe! K'o da Allah, džellešanuhu, dijeli ljude po boji 
njihove kože, po rodu i plemenu! Zar nije u Kur'anu, azimušanu, 
rečeno: 

- Ljudi, mi smo vas stvorili od muška 1 ženska, učinili vas 
narodima 1 plemenima da biste se međusobno upoznali... 

A naš Pejgamber, sallallahu alejhi-s-sellem, na Oprosnom 
hadžu na Arefatu rek'o je ovo: 

- Ljudi, znajte da je vaš Gospodar jedan i da je vaš praotac 
jedan! Arap nije bolji od ne-Arapa, niti ne-Arap od Arapa, niti crnac 
od bijelca, niti bijelac od crnca, osim - po pobožnosti... 

Ovim vam je, braćo moja, sve kazano. A ti, derviš-Selime, 
prođi sad na svoje mjesto! 

Svi se u simahani okrenuše, a derviš-Selim, koji je sjedio u 
dnu simahane, uz sama vrata, nesigurno se diže i pođe prema 
mihrabu. Bio je uzbuđen 1 krotak kao janje. Gledao je preda se, dok 
su se derviši dizali na noge i propuštali ga da prođe. 

Kad dode do mihraba, skrušeno se prignu, tri puta poljubi 
šeh-Nasira u nadlanicu i u dlan, pa sastavi ruke na prsima i prignu 
glavu. Šeh-Nasir se diže, zagrli ga i dovede do kraja mihraba pa mu 
rukom pokaza da sjedne. Bio je to znak da je derviš Selim postao 
vekil. 

Poslije toga otpoče zikr. Predvodio ga je derviš Selim, a tekao 
je ustaljenim redom kako ga je obavljao i šeh hadži Mehmed, samo 
što je to ovaj put bio počasni zikr, pun saosjećajnosti za umrlim 
šehom. 

Sjedeći u halki, koljeno uz koljeno, derviši su zajednički 
izgovarali riječi istigfara kojim su tražili oprost i milost Božju, a 
zatim nastaviše s Fatihom i salavatima. Pri tome su lagano padali u 
zanos Zikra, pa je i ritam njihovih pokreta bivao sve brži. Zatvorenih 
očiju, lomeći se u pasu, njihove su se glave okretale čas na jednu čas 
na drugu stranu, pri čemu su im se glasovi stapali u jedan glas, a 
sklad pokreta u jedan jedinstven pokret. 

- Hu... Hu... Allah... Hu ! 

- Hu... Hu... Allah.... Hu! 

Džamovi na simahani podrhtavali su pod silinom i snagom 
glasova, a plamen svijeća koje su gorjele jedino pred mihrabom, sve 
se jače povijao. 

U jednom času, poslije jednog dugog 1 otegnutog ,,hu ...uuu", 
koje se diže pa prelomi i zamrije, sve naglo prestade, sve se smiri i 
utiša. 

Zatim započe drugi dio zikra. Derviš-Selim se diže, a za njim 
i ostali. Na njegov pogled pojedini derviši su prilazili i primali 
glazbala koja im je dodavao. Njihov je zvuk trebalo da pobudi još 
veći zanos i da rasplamsa žar zikra, pa da u njegovu plamenu nestane 
i sagori sve osim ljubavi prema Stvoritelju. 

Kad mu pristupi Numan gasal, pa se smjerno pokloni 1 poljubi 
ga u ruku, derviš-Selim se na čas zbuni. Kudum, mali derviški 

bubanj čunjastog oblika ispade mu iz ruku i muklo odjeknu pri padu, 
na šta se Numan hitro prignu, dohvati kudum, pa ponovo učini nijaZ i 
poljubi derviš-Selima u ruku. 

Derviško kolo bilo je isprva odmjereno i tiho, ali je s časa na 
čas postajalo sve ubrzanije i življe, zajedno s glasovima i zvucima 
koji su se dizali 1 rasli. Kudumi su odjekivali kao da dopiru iz 
dubokih dubina, najevi su tiho jecali, a zilovi su se oglašavali 
nekakvim gotovo prijetećim zvukom. Samo je lepršavi zveket bin-bir 
halki unosio neku nestašnu radost u polumračni prostor uzavrele 
simahane. 

- Hu... Hu... Allah... Hu! - Hu... Hu... Allah... Hu! 

Bio je to zov odsječene grane da se vrati svome stablu, jauk 
molećive čežnje čovjeka da se što više približi Praizvoru i Utoku 
svega, znanog i neznanog, vidljivog i nevidljivog. 

Derviš-Halid, mlad blijedolik terzija, koji se odnedavna bio 
zadervišio, zavrati očima, pa se zanese i posrnu. Šeh-Nasir mu 
pristupi, pređe mu nekoliko puta dlanom preko lica 1 lijeve strane 
grudi, na šta se mladi derviš povrati 1 nastavi zikr s još većim Žarom. 

- Hu... Hu... Allah... Hu! 

- Hu... Hu... Allah... Hu! 

Sve se bilo stopilo u silovit kovitlac glasova, zvukova i 
pokreta, pa se pričinjalo da de se zidovi simahane raspasti, a šiše 
srušiti, dok je plamen svijeća sve više podrhtavao i povijao se. I kad 
je već izgledalo da će se svakog časa nešto neočekivano dogoditi, 
začu se jedno dugo ,,Hu...uuuu!" (On, tj. Allah), poslije čega se sve 
odjednom utiša i zamre, tako da su se nastala šutnja i mir pričinjali 
gotovo nestvarni. Derviši kao da izroniše u stvarnost, pa ostadoše 
šutljivi 1 nujni što je taj plahoviti zanos na vrhuncu prestao. Umalo 
iza toga derviš Latif, koji je imao osobito lijep glas, poče učiti ašere. 
Kad završi, derviš Selim se obrati šeh-Nasiru da on prouči dovu. On 
diže dlan i odbi, prepuštajući to derviš-Selimu. To, kao da je bilo 
posljednje derviš-Selimovo iskušenje. Glas mu je osjetno podrhtavao 
dok je izgovarao uobičajene riječi dove, a kad spomenu pira pa zatim 
šeh-hadži- Mehmeda, ne može, a da ne pusti suzu. 

Šeh Nasir, onako mršavan u licu, na kojem osim kostiju i 

kože kao da nije bilo ni drama mesa, djelovao je kao sablja. 

S vremena na vrijeme podigao bi pogled i zaokružio po 
prepunoj simahani, kao da osluškuje ono zajedničko ,,Amin!", koje 
su derviši pobožno izgovarali. 

Od te večeri derviš Selim je predano obavljao dužnost vekila, 
krotak 1 ponizan kao i uvijek. Nenaviknut da bilo kome zapovijeda, 
vruće je želio da se čim prije riješi tereta koji je za njega bio 
pretežak. Počesto bi sam sebe zapitao zbog čega je šeh hadži 
Mehmed baš njega povekilio, smatrajući se da nije ni dostojan ni 
dorastao za to. A derviši su se ubrzo privikli na njega 1 istinski ga 
poštivali, mada ga je jedna grupa ,,kadićevaca" ismijavala po čaršiji. 

- Eh, jest hadži-Mehmed naš'o koga će povekilit"! 

- Jah, kod tolikijeh učevnih! 

- Treba to oborit', pa doves' nekoga kome to priliči! 

Sramota, dina mi, firaun, pa vekil! 

Dok je Numan strijeljao očima spreman da se 1 za vratove 
uhvati, šeh-Selim bi po čitav dan provodio u kovačnici, ne dižući 
očiju s usijana gvožda. Počesto bi, zajedno s gvoždem, jeknuo pod 
glasovima koji su i do njega dopirali. 

- Allahu, zar sam ja za to kriv? - pitao se glasno. Gibet insana 
pere! - tješio ga Numan, koji ga je sve češće obilazio. 

Negdje s proljeća stiže iz Bagdada hilafetnama kojom se za 
šeha Hadži-Sinanove tekije postavlja derviš hadži hafiz Ejub, 
slabašan 1 nježan čovjek, koji nije imao nikakvih strasti niti se ikada 
ženio. Nije bio prazan, mnogo je putovao, dopirao je čak do indijske 
skele i mnogo čega je Vidio, ali je bio na svoju ruku. Govorio je 
piskavim glasom i stalno milovao svoju mehku žutu bradicu, pazeći 
da mu se ni mestve ne upraše, toliko je čistunac bio. Mula Mustafa je 
jednom za njega rekao: - Ama, kako ću ti rijet', nakav mi je k'o voda 
od čika: nit' je slan, nit' mastan... 

Derviš Selim je skrušeno zahvaljivao Bogu što ga je riješio 
tereta, dok se Numan gasal pomalo odbijao od tekije. Postao je još 
satima šutjeti 1 gledati ga kako kuje. A Selim je ostao isti. Krotak i 
ponizan kao i prije, i dalje je redovno dolazio u tekiju slušajući i 

štujući novog šeha. 

- Razbi nam se društvo - jadao se Mestvica jednom prilikom 
Mula-Mustafi. - Kako nesta šeh hadži-Mehmeda, 1 mi se, haman, 
rasturismo. Nismo k'o prije. 

Slabo se sastajemo... 

- Jah uvijek je tako: smrt jedne rastavlja, a jedne sastavlja. 
Čim roditelji pomru i djeca se raspu - zamišljeno će Mula Mustafa. 

11. 


Uzbuđen 1 razdragan, Zaharis je stajao na kućnoj kamariji i 
pogledom upijao novorođeno jutro. Sve što je vidio, činilo se toliko 
lijepo, kao da je gotovo nestvarno. I da nije bilo ptičjeg cvrkuta koji 
je dopirao iz obližnjeg gaja, pri čemu su se ptičji glasovi veselo 
preplitali, povjerovao bi da on to sanja. 

Pred njim se prostirala prostrana avlija, široka i gosposna kao 
i sve u velikoj Turhanijinoj kući. Duž zidova rasli su bujni šimširi, 
slični velikim zelenim loptama, dok je stara loza natkrivala čitav 
jedan kraj avlije. Iza velikih zelenih listova već su rudili krupni 
grozdovi. Svud okolo po kao sir bijeloj kaldrmi nanizanoj od 
oblutaka, treperili su zeleni listovi sabljica. Pa cvijeće! Cvijeće svih 
vrsta 1 boja. Od zagasito crvenih karanfila i nježnih zambaka, sve do 
krupnih kao od kadife izrezanih glavica careva oka, u koje su se 
bumbari preko cijelog dana brundajući uvlačili. A na sredini avlije 
šeftelija, puna rumenožutih plodova, nakićenih po onisku naizgled 
slabašnu stablu. 

I sunce! Blistavo, nasmijano, široko, zasljepljujuće. Kao da je 
gorjelo na nizu kalajisanih ibrika, đuguma i demirlija, nakićenih pred 
samim ulazom u kuću. 

I sve to pred Zaharisovim očima radosno treperi i podrhtava, 
kao sunčana pjesma koja se diže u visine uznoseći 1 njega, da bi se 
gotovo zagrenuo od milja koje ga ispunjava. 

Od sinoć je kao pijan od sreće. Još je u zanosu, pa ne vjeruje 
da li je to san ili java. 

Sinoć, kad se vratio iz čaršije, čudno radostan i lahak kao 
rijetko kad, stari Izaksis ga je dočekao na samim avlijskim vratima. 
Odmjeren i šutljiv kao i uvijek, uhvatio ga je za ruku i povjerljivo mu 
šapnuo: - Danilo, sine, rekao sam Dafni... 

Uzbudio se. Šutke je gledao u starca. 

- Rekao sam, da nam nisi rođak. Da te nevolja nanijela 
ovamo. Kao i mene. ... 

Osjetio je kako mu krvotok snažno udara. Sve ono što je 
dosad 1 pred sobom krio i u sebi zatomljavao, sad je snažno buknulo i 
uzbudilo ga. Htio je da zagrli starca, da ga pita šta je rekla Dafna, no, 
nije mogao. Steglo ga u grlu. 

- Dafna je, čini se, slutila. Osjetio sam kako drhti... Danilo, 
sine, čuvaj je! Ona mi je najveće blago! - šaptao je starac čvrsto mu 
stežući ruku. 

Dafnu te noći nije vidio. Nije je bilo ni za večerom. On i 
starac večerali su sami. Uzalud je pogledao na vrata. Bio se već 
zabrinuo, ali se nije usudio da pita. Starac ga je sa osmijehom utješio: 
- Neka je, stidi se... 

Čitavu noć Zaharis nije oka sklopio. Prevrtao se u dušeku, 
osluškivao svaki šum, ali, ništa se nije čulo. Odnekle, iz mahala, 
samo bi dopro dalek lavež pasa, da i on Zamre... 

Nekad mu se opet činilo da čuje tihe, lahke korake. Dafna! 
Pridizao se u dušeku, uzbuđeno osluškivao 1 čekao, ali, uzalud. Samo 
bi grede na šišetu tiho zapucketale. 

Nije više mogao da podnosi tu ubitačnu tišinu 1 mrak. U neko 
doba se digao, obukao 1 tiho izašao iz kuće. Odahnuo je punim 
grudima. Došlo mu je da pri punoj mjesečini zapjeva, da vrisne od 
neke raspojasane radosti 1 sreće. Htio je da jurne u kuću, da kaže 
Dafni sve što osjeća i koliko je voli i koliko je to krio i nosio u sebi, 
čekajući da ona prizdravi i da se ponovo počne radovati životu, danu 
i suncu. 

Te noći je kao opčinjen lutao usnulim mahalama. Sve mu se 
pričinjalo neobično. Nekoliko rijetkih sijeldžija koje je susreo pri 
povratku kućama, dizali su fenjere i odzdravljali mu s nekom 
djetinjom razdraganošću. Ili mu se to samo činilo? Čak su i mahalske 
češme drukčije tekle. Kao da toče živo srebro koje je zvonilo o 
kaldrmu. Kosmati povori Trebevića bili su na mjesečini modro 
obojeni. Džamijske munare bile su bjelje i vitkije, pune tajanstvene 
šutnje, a grobljanksi nišani po džamijskim haremima kao da su se još 
više nagnuli 1 nečujno šaputali. Tamne krošnje drveća su mirovale, 

živeći svojim tajanstvenim životom noći. 

U neko doba se ispeo sve do na Alifakovac, i sam se začudio 
kako je tu dospio. Na blagim padinama alifakovačkog groblja 
dočekali su ga nišani. Bijelo okamenjeno jato na zelenoj tratini. 
Ležali su tu, jedni uz druge, sitne esnaflije iz sarajevske čaršije, 
nekad moćne, a sad mrtve jeničarske age, bogati trgovci, iz daleka 
prispjeli putnici, bjelobrade muftije, tek rascvale i naprečac usahle 
djevojke, pobožni derviši i nezamomčeni dječaci. Svi su nekad imali 
svoje živote, brige, radosti i nade. Svi su sad jednaki, mada su im 
nišani različiti. Smrt ih je sjedinila u tišini, zemlji i šutnji... 

Zaharis je neko vrijeme stajao među nišanima. Živ među 
mrtvima. Nijem i uzbuđen. Onda se naglo okrenuo i spustio do na 
Bembašu. Zora je mliječila. Miljacka je tiho lazala. Poput velike 
zmijurine. Sav je nasrhnuo od jutarnje svježine i neprospavane noći. 

Ispod Mevlevijske tekije zastao je iznenađen. Nasred rijeke, 
gotovo do pasa u vodi, stajala je ljudska spodoba. Voda je udarala o 
nju i zapljuskivala je. 

Zaharis se spustio do rijeke i u čudu gledao čovjeka koji je 
nepomično stajao. Bio je licem okrenut Zaharisu. Mada ga je morao 
vidjeti, nije se micao. 

- Šta je to, šta radiš u vodi? - doviknuo je s obale. 

Čovjek se ne mače i ne pogleda ga, već se nesigurno okrenu u 
vodi koja ga zanese i umalo da obori, pa podiže ruke i ponovo se 
ukipi. 

Bio je to derviš Numan koji je često, u neko doba noći, 
dolazio do rijeke, silazio u vodu i tu ostajao sve do svanuća. Ne samo 
ljeti, već 1 s ranog proljeća, pa ponekad i zimi, kad voda reže. 

S tjeskobom u srcu, Zaharis je ostavio rijeku. Kad se okrenuo, 
derviš Numan je 1 dalje stajao u vodi, s rukama uzdignutim k nebu. 

Stigao je na Soukbunar uz sami izlazak sunca. Sad je stajao 
na kućnoj kamariji, radujući se raskošnoj ljepoti jutra. Sumorna slika 
s rijeke bila je iščezla. Najednom se trže. Dafna! 

Sva u bjelini, osim crvenog jelečića, prošarana zlatnom 
žicom, pojavi se u avliji 1 zastade pred kafezom na zidu. Stajala je i 
slušala. Na otvorenim vratima kafeza jedna je kumrija pjevala. I 

lagano se njihala. Smeđa ptičja glavica s crnim obrubom oko vrata, 
čas se dizala, čas spuštala. Bilo je u toj jutarnjoj slici neke 
zastrašujuće ljepote. 

- Dafna! - ote mu se poluglasno. 

Kumrija je i dalje ljupko pjevala... 

- Dafna! - uzviknu još glasnije. 

Djevojka se okrenu. Pričinjala se kao ruža koja se otvorila. Pa 
kad ga ugleda, oči joj bljesnuše 1 sva se ozari. Stajala je nekoliko 
trenutaka kao prikovana, lijepa kao jutro. Činilo se da će raširiti ruke 
i krenuti prema njemu. Onda naglo obori oči, pa lahka i tanana kao 
srna nestade preko avlije. 

Umalo iza toga začu se starčev kašalj. Ogrnut ćurkom, bio se 
uputio u bašču. Tu, u baščenskoj sofi, jutrom bi zajedno ispijali 
kahvu 1 dogovarali se o poslovima toga dana. 

Zaharis još malo pričeka pa 1 on sađe. 

- Dobro si spavao? - dočeka ga starac. 

- Dobro... 

- Sve troje smo dobro spavali! - dodade on s osmijehom. 

Dafna se pojavi s kahvom. Išla je oborenih očiju. 

- Dafna, kćeri, da ti ne bude hladno, vrati se u kuću! Dok je 
odmicala niz bašču, obojica su je pratili pogledima. 

- Od sinoć je sretna. Kako me je jutros dočekala! - zadovoljno 
de starac i s olakšanjem odahnu. Pa se okrenu Zaharisu. 

- Danilo, trebao bi jutros obići staru kuću. Vidi šta ima i nađi 
nekoga ko će prekititi ćeremit. Dok nisu počele kiše. I ne ostaj dugo 
u čaršiji! 

Stara kuća, kako su nazivali kuću u Buzadži-hadži Hasan 
mahali, bila je još uvijek Izaksisova. Starac nije žurio s prodajom. 
Znao je ako je bude nudio otići će ni bud zašto. Zato je održavao 
kuću 1 čekao mušteriju. Ni veliku bašču za kućom nije zapuštao. 
Zaharisova je briga bila da se voćke s proljeda obrežu, da se bašča 
uskopa i zasadi i da se kuća svake sedmice bar jedanput obiđe. 

- Čekaj, kupi nam anduza! - sjeti se starac, kad se Zaharis 
pozdravi i pođe niz bašču. 

U avliji Zaharis zateče Dafnu. Kad ga ugleda, ustrepta. 

Baš kao uhvaćena ptica. 

On joj polahko priđe. Osjećao je kako mu vratni damari 
udaraju. 

- Dafna, otac ti je rekao... 

Ona diže oči. Bile su modre i duboke. Drhtala je. - Je li ti 
drago? - šapnu joj uz samo uho. 

Ona obori glavu. Zaharis osjeti miris njezine kose. Pa je 
dotače usnama. 

Sva se od uzbuđenja strese. Pogleda ga očima punim suza. 
Potrča preko avlije. Kad stiže do hajatskih vrata, okrenu se i osmjenu 
mu se kroz suze. 

Stari kućni mačak, krupan i utio, dode do Zaharisa, proteže se 
i kratko mrnjauknu. 

To, kao da ga osvijesti. Neko se, prolazeći mahalom, starački 
iskašlja. 

- Dafna, ja idem, zamandali vrata! - doviknu joj s avlije, pa 
sretan i kao okrilatio izađe na sokak. 

U to vrijeme derviš Numan, još uvijek mokar od noćašnjeg 
stajanja u rijeci, sjedio je na koljenima pred šeh-Nasirom i smjerno 
gledao preda se. 

- E, pa, derviš-Numane, hajde mi kaži šta si radio u ono doba 
u vodi? - upita šeh-Nasir blago. 

- Ti to znaš, šeh-Nasire, što me pitaš? 

- Hoću od tebe da čujem, da mi ti kažeš. 

- Hrvao sam se sa svojim šejtanom. Razdire me, pa mu se 
otimam. 

- A kako te razdire? 

- Svakako! Nejma kako me ne salijeće. Kad bi mog'o, 
najvolio bi"... uh-h... - uzdahnu Numan silovito 1 sav se zgrči, baš kao 
da je šejtan uzjahao na njega pa ga živa lomi. Tamni kolutovi oko 
njegovih očiju sastaviše se, pa se činilo da i nema očiju već samo 
mrke očine duplje. 

- Stani! A šta reče da bi najvolio kad bi mog'o, da čujem? - 
priupita šeh Nasir 1 stavi oba dlana na Numanova koljena. 

- Najvolio bi', najvolio bi', samo kad bi mog'o, osloboditi se 
vudžuda... Ovoga trbuha, ovijen očiju, ovijen ruku i nogu... hh-h... 
hhh! - grcao je Numan, udarajući se šakom po čelu. 

- A radi čega, derviš-Numane, radi čega? Kaži, da čujem. 

Numan se i dalje lomio, silovito trzajući glavom, baš kao da 
se guši. Onako težak i mrk, izgledao je kao posječeno, mrko deblo, s 
kojim se nevidljivi brzaci nemirno poigravaju. 

Hajde, smiri se i kaži mi! 

Numan je još neko vrijeme podrhtavao, dok se ne smiri. 
Progleda i upre oči u šeh-Nasira. 

- Zato, jerbo od vudžuda dolazi svako zlo. Ako te nefs 
raspinje, od vudžuda je: ako si kome mani što on ima, a ti nejmaš, i 
to je zbog pogane i gladne trbušine kojoj nikad dosta; ako kome 
nepravdu činiš, sve je to zbog toga ne bi !' i tebi bilo bolje. Vudžud je 
naš samar, naš tovar, naša nevolja i nesreća! Najvolio bi', samo kad 
bi' mog'o, sve ovo sa sebe noktima zgrebat' 1 zderat', pa da mi se duša 
oslobodi 1 rahat učini! Sav insanski poganluk 1 sve što je ružno i 
haram, izvire iz vudžuda. Sve je zlo od njega i zbog njega! 

- Eh-h! - nasmija se šeh-Nasir zagonetno. - Nemoj tako, 
derviš-Numane! Bog ti je dao i tijelo i dušu. Dok si na dunjaluku, 
dunjalučki si. Vudžud ti treba. Dužnost ti je zato da se brineš o 
njemu, a razum ti je dat da defiš svoj nefs, da lomiš zle strasti i želje 
koje te raspinju. Kad bi insani počeli da, kako ti reče, kidaju svoj 
vudžud, brzo bi hin nestalo. Prestali bi da se žene i rađaju, iz mržnje 
spram sebe i dunjaluka. Ebu Bekir je jednom rek'o: Tijelo je k'o 
kafez za tice il' ko ahar za hajvana. Ako svoju dušu oplemeniš i svoje 
strasti i želje stišaš i smiriš, duša će ti na glas trube 1 poziv: Vrati se 
svome Gospodaru! - prhnuti u nebeske visine 1 sletjeti na krovove 
džennetskih dvora. A ako je insan živio k'o hajvan, jadan je i teško si 
ga njemu! Nikad mu duša mira imati neće! 

- Muči, me, šeh-Nasire, muči i raspinje, pa eto! Kaži mi, šta 
ću? Pit'o sam i šeh-hadži-Mehmeda, da ga Allah magfiret učini, za 

mnoge stvari, pa mi nije znao kazat'. Govorio mi je da ne pitam 
mlogo 1 da ne ronim duboko. Bojat' se je, veli, da ne saznam ono što 
mi neće biti drago i da ne naiđem na ono što će me ožalostit'. Boj se, 
veli, da ne potoneš... 

- Dobro ti je kaz'o, derviš-Numane! Daleko ideš i duboko 
roniš. Već, da ja tebe nešto upitam. 

- Pitaj. 

- Kad bi ja sad iziš'o iz ove odaje, a na ćilimu ostavio hrpu 
krupnih zrna bisera kojima se ni broja ne zna, šta bi ti uradio? Bi |!' 
sebi odsjek'o ruku da se ne bi privario pa uz'o koje Zrno. 

- Šeh-Nasire! 

- Čekaj, kaži mi! 

- Pa, što me to pitaš? 

- Hoću da čujem bi 1' sebi sjek'o ruku il' bi od sebe odbio i 
pomisao da to uradiš... 

- Neuzubillah! 

- Eto, vidiš! To sam hotio, da čujem! Pravi, tesavvuf se krije u 
borbi protiv strasti, protiv niskih želja 1 svih vrsta grijeha. Dok ih ne 
ubiješ i ne zatreš u sebi, duša ti sve dotle neće biti obasjana svjetlom 
smirenja 1 spoznaje. 

- Pa to, šeh-Nasire, to ja hoću! - napola se pridiže Numan, čije 
su oči bile pune suza... 

- A do toga ćeš se uzdići postom, ibadetom, dijeljenjem 
onoga što imaš i drugim dobrim djelima. Time se stiče smirenost, 
blagost, vjernost 1 sve druge ljepote duše i srca. To ti traži, moj 
derviš-Numane! To i ja tražim. Jedno su vrijeme obojica šutjeli. 

- Čuo sam da usred zime gaziš vodu i da do neko doba noći 
ostaješ u rijeci. Viđali su te. 

- Jesu... 

- Nisi u pravi, Numane! Ne smiješ rušit' svoje zdravlje! 
Šejtane treba biti iznutra u sebi, a jok sakaćenjem svoga tijela. 
Pomisli, Numane, kad bi sebi otkin'o ruku koja se pruža za tuđim 
malom, pa kad bi sebi iskop'o oko koje te navraća na grijeh, pa kad 
bi sebi iščup'o jezik koji govori laži! Kud bi stig'o 1 šta bi od tebe 
ostalo? Sve to izvire iz insanske naravi, a ruke, oči, jezik i sve drugo 

samo su sluge koje nas slušaju. Zato se iznutra treba čistit', iznutra, 
Numane! Trnje treba čupati iz srca 1 duše, a jok iz ruku, iz očiju, iz 
jezika! Insani se gizdaju, dotjeruju 1 kite, da bi se svidjeli jedni 
drugima, a šta čine da bi se svidjeli Onome koji ih je stvorio? 
Zapamti, derviš-Numane: šejtan je u insanu! Zato ga davi i ubijaj u 
sebi! U sebi! 

Zavlada tajac. Obojica su sjedjeli jedan kraj drugoga, 
dodirivali se koljenima, a u mislima su bili daleko od mjesta na 
kojem su sjedjeli. Derviš Numan se činio posve slomljen. Kao da se 
odjednom pogrbio i smanjio. 

Gore, na tavanu iznad odaje, nešto oštro zagreba 1 očuti se 
nekakva trka. 

Šeh Nasir diže glavu. Šutio je neko vrijeme, pa će: 

- Mačka goni miša... To je u njezinoj naravi. A u mišjoj je 
naravi da bježi od mačke. Nije mu dato da on goni mačku. I šejtan 
goni insana. Al', insan more da goni šejtana. Jer, dat mu je razum. 

Numan je šutke slušao. 

- Insanska je duša dvostruka Numane, a hajvanska je 
jednostruka. Hajvan ima samo ruhi-hajvani, dušu života, a insan ima 
i ruhi-hajvani 1 ruhi-revani: 1 dušu života i dušu razuma. Oboje mu je 
dato. Po tome je insan. Tako je učio Hazreti Mevlana. Zato je insanu 
dužnost da se bori protiv zla, protiv šejtana i protiv svega što ga 
raspinje i na zlo navraća. Hajvan to ne može i ne zna. Zato nije ni 
dužan. 

- A šta će i kako šejtan, šeh-Nasire? Zar insani ne bi bili 
sretniji da nejma šejtana? Što ga je Allah, džellešanuhu, ikako 
stvorio? 

Šeh-Nasir zabaci glavu, zažmirje i objema se rukama uhvati 
za vrat pa tegobno uzdahne. Zatim je dugo sjedio i šutio, sklopljenih 
očiju 1 čvrsto spletenih prstiju. Napokon progovori. Govorio je tiho. 

- Da nejma šejtana, insan bi bio melek. Ne bi znao za grijeh i 
nikad ne bi griješio. Ovako, dužnost mu je da se bori sa šejtanom, da 
mu odolijeva i da ga pobjeđuje. Što ga više lomi i pobjeđuje, veći je 
insan i Bogu je bliži. A što je šejtan u njemu veći, insan je sve manji. 
Taj neće naći ni mira ni sklada u životu, nikada neće biti smiren i 

zadovoljan i nikada mu duša, kad se oslobodi svoga kafeza neće 
pasati na krovove džennetskih dvora. Taj je k'o bačen kamen. Teško 
se onome na koga naleti! 

Na tavanu se opet začu tutanj. 

Numan je nepomično sjedio i gledao u šiše. Činilo se da i ne 
diže. 

- Još ću ti nešto kazati, derviš-Numane. Mloge su stvari gajb, 
što će rijet' pokrivene, pa nam nije dato da uđemo u njih. Zar, 
morebit, misliš, da je meni mlogo toga znanije već tebi? E, moj 
derviš-Numane, moj derviš-Numane! Malušni smo mi prid onim što 
nam je sakriveno i pokriveno! Malušni! 

Na tavanu se opet začu trka. 

Šeh Nasir skide tadž s glave i rukom pređe preko tjemena. 
Kosa mu je bila svijetla i mehka, a bez tadža je izgledao mnogo 
mlađi i nekako krotkiji. I ruke su mu bile lijepo svedene, s dugim 
tankim prstima. Kao u žene. 

- Već, kaži ti meni, što više ne ideš u tekiju? Otkako je umro 
šeh hadži-Mehmed, čujem da rijetko zalaziš - nastavi šeh Nasir, 
vraćajući se svom uobičajenom načinu ophođenja, baš kao da je 
navukao zastor preko svega onoga o čemu je maločas govorio. 

- Ne idem, šeh-Nasire... 

- Je I' zbog novog šeha? 

Numan uzdahnu. 

- Jah... 

- Derviš si i znaš šta ti je dužnost. Šeha treba poštivat'! I javno 
i tajno. I u sebi i prid drugima. A ako to ne mereš, ondar je bolje da 
ga ostaviš. Bježi od licemjerja, Numane! Od rijaluka goreg 
nevaljastva nejma, zapamti! 

Numan se diže, metnu ruke na prsa i pokloni se. - Je 1' izun da 
sad idem, šeh-Nasire? 

- Sjedi još. 

Dok je Numan sjedao, šeh Nasir ustade, priđe dolafu i izvadi 
,šatrenč", veliku drvenu tablu podijeljenu na mnogo polja, od kojih 
je svako imalo posebno značenje. Bila je to stara derviška igra, ako 
se i može nazvati igrom, kojom se nastojalo dokučiti dokle su se 

pojedini derviši uzdigli u svom duhovnom prečišćavanju. 

Šeh Nasir metnu tablu pred Numana, rasklopi je i pruži mu 
kocku od slonovače. 

- Uzmi zar i baci, da vidimo, na čemu si! 

Numan se sa strahom zagleda u spletene zmije naslikane na 
tabli, šutke uze kocku, zažmirje, prošapta Bismillu i baci je. 

Kocka se zakotrlja i stade, 

- Mašallah, ašk! - uskliknu šeh Nasir. 

Numanovo lice, sve do tog časa ukočeno i mračno, OZari se. 

- Bi 1' još jednom? 

- Ako ti kažeš, šeh-Nasire - šapnu on bojažljivo. 

- Hajde, baci još jednom! 

Numan ponovo uze zar. Držao ga je nekoliko trenutaka u 
stisnutoj šaci, spuštene glave i zatvorenih očiju, pa ga uzdahnuvši 
baci. Ali, ni tada ne otvori oči već osta ŽMITEĆI. 

- Mašallah, opet ašk! Šta bi još hotio, derviš-Numane? Ti 
goriš od aška! Aferim! 

Numan pogleda. Usne su mu podrhtavale, a oči mu postadoše 
tople i pitome kao u sretna djeteta. Bio je to posve drugi Numan, ni 
nalik na maloprijašnjeg. 

- Sad, hajde! Vidio si šta ti je kazano. U tolikom ašku koji 
gori u tebi, šejtanu mjesta nejma. Izgorjeće! I ne pati više svoga 
vudžuda! Sve što radiš radi s mjerom! 

Numan se diže, izljubi šeh-Nasira u nadlanicu i u dlan, pa se 
natraške, sitna koraka, uputi do vrata. Tu se još jednom pokloni i 
izađe. 

Šeh Nasir je još neko vrijeme sjedio sam, vraćajući se u 
mislima na maloprijašnji razgovor s Numanom. Sjeti se opet, Bog 
zna po koji put, svog nedavnog susreta s Almas-čaušom, koji je tada 
sjedio na istom mjestu gdje i Numan. Pri pomisli na to uzdahnu, a 
oštra crta usiječe mu se između očiju. 

Bilo je rano jutro kad je ugledao da neko leži u sofi, dolje u 
avliji tekije. Sišao je 1 zatekao Almas-čauša. Kako je ušao u avliju, 
šeh Nasir nije znao, osim ako nije s večeri, dok su vrata bila 
otključana. 

Kad mu se primače, Almas-čauš ga dočeka ležeći, otvorenih 
očiju i zagledan u nebo. Sav je bazdio na piće. 

- Okle ti ovdje? - u čudu će šeh-Nasir! 

Almas-čauš je šutio, jednako zagledan u nebo. Kao da nije ni 
vidio ni čuo šeh-Nasira. 

- Čuješ li šta te pitam: okle ti ovdje? - ponovi šeh Nasir 
glasnije. 

- Šta? 

- Pitam te šta radiš ovdje? 

- Zar ne vidiš: ležim. 

- Pa zar nigdje nije bilo prikladnijeg mjesta od tekije? 

- Šta...? Baš mi je ovdikan plaho! Hem na čistoj havi, hem u 
zeleni - izazvano će on, pa se prevrnu na stranu, okrenuvši šeh- 
Nasiru leđa. 

Šeh Nasir je neko vrijeme šutke stajao nad njim. - Poslušaj 
me, pa ustani! 

- Jok, ne ustaje mi se. 

- Hajde, da sjednemo i da porazgovaramo k'o ljudi. 

- A o čemu? 

- Ustani, pa ćeš čuti. Ne budi asija! 

- Ako će bit' kahva? 

- Ustani biće. 

- Ih-h, što me patiš! - zastenja Almas-čauš dižući se. Bio je 
sav podbuho. Mrzovoljno i mračno gledao je oko sebe. 

- Hajdemo u tekiju. 

- Što ćemo u tekiji? Ovdikan je bolje. 

- Poslušaj me hajde. 

Težak 1 nesiguran na nogama, Almas-čauš se uputi za šeh- 
Nasirom. Usput je podizao čakšire i nešto nerazumljivo mrmljao. 

- Sjedi, sad ću ja - okrenu se šeh Nasir kad uniđoše u odaju: 

On ne sjede već se izvali na ćilim i rukom podnimi glavu. 
Ležao je i napola žmirio, dok se šeh-Nasir ne vrati i unese čaj. 

- Zar nije kahva? 

- Nije, već čaj. 

- A što ondar reče da će bit' kahva? 

- Ovdi se ne pije kahva već čaj. 

- Ja ti ga neću, džaba ti ga! Nisam ni hodža, ni derviš - puhnu 
on na nos. 

- Nejse, nećemo se radi toga svaditi. I brez kahve i brez čaja 
moremo se porazgovorit' - pomirljivo će šeh Nasir. 

- Da čujem, o čemu? 

- Hoš li, morebit, da me ružiš što sam vaki? Da mi daješ 
nasihate, ha? 

- Ružit' te neću, al' sam dužan da ti kažem da si insan 1 da ne 
bi treb'o izlazit iz insanskog sureta. 

- Baš-šš! - puhnu Almas-čauš na nos i napola se pridiže 
oslonjen na lakat. Gledao je u šeh-Nasira onim svojim zloslutnim 
pogledom od kojeg je ljude hvatala zebnja i radi kojeg su mu se sa 
strahom sklanjali s puta. I šeh-Nasir ga je gledao pravo u oči. 

- Ti to meni, ha? 

- Tebi, brate moj, jer mi te je žao. 

- A znaš li koga je meni najviše žao? 

- 22? 

- Moje matere. Jesi 1' ti znao moju mater? 

- Nisam. 

- Umrla je... Od kuge... - šapatom će Almas-čauš. 

- Allah rahmetejle... Da je Allah magfiret učini. 

- A znaš li kakva je bila moja mati? 

- Dobra, bezbeli, k'o i sve matere. 

- Jest, bila je dobra. K'o meleć... A1', kakva još? 

- To ne znam. 

- Bila je gutava. Gutava! - ciknu on i izbezumi se. 

- Božja volja - uzdahnu šeh Nasir saosjećajno. — Smiri se, 
brate moj ! 

- Božja volja, kažeš? 

- Božja volja, šta moremo... Treba se pokorit'... 

- A kad znaš davati nasihate, kaži mi, ondar, što sam ja 'vaki? 
De, da čujem! I što mi ponekad pada mrak na oči, pa bi k'o vuk sve 
oko sebe zubima klao! - prosikta on, a mišići mu na čeljustima 
iskočiše poput prstiju. - Hajde, kazuj, da čujem kad znaš! 

- Smiri se, brate moj...! - šapnu šeh Nasir blago. 

- Ne mogu, bolan, ne mogu! Jače je to od mene i svega oko 
mene!... Kad mi padne mrak na oči, sve bi', sve bi'... 1 tebe bi', nek' 
znaš, 1 tebe! 

Šeh Nasir ga je zastravljeno gledao. 

- Je I' Božja volja što si ti taki, a ja 'vaki, kazuj! I što će ikako 
dunjaluk 1 insani na njemu! Hajde, što šutiš, kazuj! Mojoj je materi 
Bog dao gutu, a u mene je utjer'o kurjaka, pa kad on zaurla... - skoči 
Almas-čauš i poče derati anteriju sa sebe. Niz njegovu zemljastu put 
znoj je curkom tekao, a oči, sužene kao konac, zlokobno su 
svjetlucale. 

Šeh Nasir se sjedeći izmicao, natraške pužući preko ćilima. 

- Govori, što šutiš, što ne kazuješ ko je kriv!... Ne smiješ da 
kažeš, a znaš da mi daješ nasihate, da ti... 1 nasihate i sve na 
dunjaluku! - dreknu on i udari nogom u čajluk i u čaše koje se sasuše. 
Onda se dohvati vrata, silovito ih otvori i okrećući se šeh-Nasiru, 
Zareža: 

- Ako me samo još jednoč... nek znaš da ću te, da ću te...! - 
Ne doreče šta će, već škrinu snažnim, od nečega okrvavljenim 
zubima, pa zalupi vratima i zatutnja niz basamake. Šeh Nasir ga je 
čuo kako ide 1 psuje preko avlije, sve dok ne krhnu avlijskim vratima 
i ode. 

Sad, dok se ponovo sjećao tog susreta, bio je i potresen i 
ožalošćen. Jedno pitanje, veće od tekije, nije mu dalo mira. Rovilo je 


poput crva i u srcu i mozgu: Jesmo li, uistinu krivi za sve? Jesmo 
li...? 

Kad se Zaharis uspe u Buzadži-hadži-Hasan mahalu, sunce je 
već bilo podobro ojačalo. 

U avliji ga dočeka miris prezrelih trava, od kojih se nekad 
čista i ubijeljena kaldrma nije više ni vidjela. Ćeremit nad kućnom 
divhanom bio se nagnuo i poslije nekidašnjeg vjetra djelomično 
popadao, a čitava kuća, s neopranim pendžerima, zatvorenim kućnim 

vratima i ponegdje istrbušenim avlijskim zidom, djelovala je turobno 
i gluho. Kofa na prekrivenom avlijskom bunaru bila je suha i napola 
zahrđala. 

Dok je stajao nasred avlije i okolo razgledao, uhvati ga neka 
tiha sjeta, jer mu se učini kao da je u toj pustoj kući sve pomrlo i da 
niko nikad u njoj živio nije. Onda se sjeti one vjetrovite noći kad je 
Toga ušao u avliju i nasrnuo na Dafnu. Učini mu se da ponovo čuje 
njezin krik 1 sav se naježi... Prenu ga švraka koja iznenada doletje na 
avlijski zid i kriknu, pa čas dižući čas spuštajući svoj šareni rep, javi 
se još dva-tri puta i odletje... 

U bašči se još uvijek osjećala jutarnja svježina. Grane jabuka 
i šljiva bile su se povile pod bogatim rodom, braneći suncu da se 
raspe po bašči. Luk u lijehama već se bio izšehao, a loze požutjelih 
tikava 1 krastavica sjemenjača gusto se splele 1 izmiješale. Popadale 
jabuke, već napola istruhle, ležale su u travi, a jato okupljenih 
vrabaca veselo je cvrkutalo, zavučeno među grane davno obrane 
višnje. 

Dok je išao između lijeha podižući loze i tražeći kakvu mladu 
tikvu, konšipka na susjednoj, Mula-Mustafinoj bašči, uz škripu se 
otvori i starac se ukaza na vratima. Bio je horan i nasmijan. 

- Uranio, komšija! Mašallah, mašallah! 

Zaharis se iznenaden trže, pa kad ugleda MulaMustafu, od 
srca se obradova i pođe mu susret. 

- Bujrum, efendija! 

Još od prvog susreta s njim Mula Mustafa mu je legao na 
srce. I stari Izaksis ga je volio. Hvalio ga je kao poštena i dobra 
čovjeka. I Dafna je zalazila u njihovu kuću. Živjeli su kao prave 
komšije, u punoj slozi i ljubavi. 

- Ma, ugledah te s pendžera, pa, velim, da ti se javim!... Pa, 
kako ste mi svi? Kako je moj stari ahbab i komšija, kako mi je 
djevojka? Tebe i ne pitam, jer vidim da si - mašallah! 

- Hvala Bogu, efendija, svi smo dobro. 

- Neka, Bogu, šućur, neka! A i djevojka je, veliš... 

- I ona je dobro. Sve je prošlo... 

Kad to reče. Zaharis osjeti kako ga nešto toplo zapljusnu 1 sav 

se rasnježi. 

- Nek' znaš, da si me time obradov'o! Kol'ko sam puta na nju 
pomislio i Boga zainolio da joj bude na pomoći! Hem lijepa, hem 
uljudna, hem sve je pri njoj! 

- Nikad joj ne mogu zaboravit" kako je samo moju sijedu 
pazila 1 obilazila! Ma, nejma, šta, bili ste prave komšije!... 

-A 1 daidža ti je, veliš, dobro? 

- Ion je dobro. 

- Al', ne izlazi ha? 

- Slabo. 

- Jah, šta ćeš, godine! Znam po sebi... Al', uvijek sam pit'o za 
vas! Kad god sretnhnem Nurhodžu, pitam. I dok je kuga hodala, 
jednako sam pit'o. Al', eto, Bogu fala, i to minu. Neko umrije, a neko 
osta. Bez edžela umiranja nejma!... 

- Već, što smo stali ovdikan, hajmo meni na kahvu! 

- Efendija, hvala ti, ali ja sam je još jutros popio. A moram i u 
čaršiju. 

- Nejse, pos'o je najpreči! A1', mog'o bi ponekad i u dućan 
uvratit', nismo daleko. Neka znaš, bilo bi mi drago! 

- Hvala ti, doći ću! 

- Ha-h, da ne zaboravim: neki su dolazili i raspitivali se za 
kuću. Ja sam hin slao i u dućan i doli vama. Haman su mušterije. Ne 
znam jesu !' vam dolazili? 

- Nisu. 

- Nejse, doći će. Samo, daj Bože da budu prave komšije k'o 
što ste vi bili. Dobar komšija je golema stvar! Golema! Već, ovo 
nemoj zaboravit': mahsuz mi pozdravi mog starog ahbaba i komšiju, i 
moju dobru djevojku! Reci him da him Mula Mustafa od Boga išće 
ono što i sebi išće! 

- Fala ti, efendija - Zaharis će ganuto. 

- I reci him, da ću mahsuz doći da hin vidim i obiđem! Da 
sam hin se svojski poželio! 

- Fala ti, efendija. 

- Dai tebi da kažem! I ti si mi drag! Nurhodža te uvijek fali. I 
fale te i drugi. Zato si mi drag! Poštena 1 dobra insana treba voljeti. 

Brez razlike ko je i šta je! Brez razlike! Ljudi treba da se poštivaju i 
paze, 1 još da ti kažem: kad god vam šta ustreba, bilo tebi, bilo 
daidži, bilo djevojci, slobodno me potraž'te! U svako doba! Slobodno 
kucni, k'o na svoja vrata! Slobodno, čuješ li! Jesmo |' insani 1l!' 
nismo? 

Zaharis ga uhvati za ruku i htjede da ga poljubi. Bio je ganut. 
Djetinjski čiste Mula-Mustafine oči gledale su ga radosno i otvoreno. 

- Neka, neka, nemoj! - istrže mu Mula Mustafa ruku. 

- Pozdravi kod kuće i reci him da ću doć"! 

Kad dođe do konšipke, Mula Mustafa se okrenu: 

- Kad opet dojdeš, javi se! Kucni me! Nemoj da se ne javiš. 

- Bože, dobra čovjeka! - pomisli Zaharis, gledajući za njim. 
Čitavo to jutro kao da je bilo satkano od ljudske radosti i dobrote. 

12. 


Nigdje ni zvijezde ni pramena vedrine. Noć je poput mrka 
ovčijeg runa pritisla grad. Kiša, koja se još s večeri skanjivala, 
nikako da se otisne i udari. Još malo, pa će i ponoć. Sve se već 
odavno smirilo i pospalo, pa niodakle glasa. Ni psi se ne čuju. Mlak 
vjetrić ponekad pirne, takne lišće koje krhko zašumi, pa se još brže 
SMITI. 

Tek ponegdje drhturi žućkasta svjetlost. Uz neku smrtnu 
hastu kraj koje ukućani brižno šapću i bdiju: u naherenim i 
crvotočnim turbetima koja su sa svih strana opasala grad, ili nad 
avlijskim vratima poneke hanedanske kuće, gdje upaljen fenjer 
upozorava umornog putnika-namjernika da ga tu, u musafirskoj 
odaji, čeka dušek i da će, za ljubav Božju, biti primljen i ugošćen. 

I u Jusuf-pašinu ćošetu gori svijeda. Zlehudi Ćuprilić i ove 
noći sjedi osamljen pa se po Bog zna koji put prisjeća slika one 
sudbonosne bitke. Zatim se uplašeno stresa, otvara oči 1 osluškuje... 
Učinilo mu se da je opet čuo prijeteći zveket oružja i šapat pritajenih 
uhoda, koji ga iz noći u noć obilaze i prežaju. Pa kad oprezno 
odškrine vrata i uvjeri se da nigdje nikog nema, ponovo se vraća, 
sjeda i nastavlja s učenjem Kur'ana. 

Derviš Numan se neće ni ove noći očešati o grane vrba koje 
ga poput ispruženih ruku usput dohvaćaju, niti će zaći u brzak 
Miljacke pa smireno stajati i čekati dok mu i noge 1 čitavo tijelo u 
hladnoj vodi posve ne odrvene i zamru. Duša mu se u tim časovima 
široko otvara i oslobađa, pa lahka i uznosita poput bijele ptice prhne 
iznad visokih i pocrnjelih stijena koje dave i stežu rijeku što se i 
sama otima i brza, željna da se čim prije dočepa zelenila i širine. 

Numan je poslušao šeh-Nasira, ali nije postao smireniji. Stara 
pitanja još uvijek ga razdiru i muče. Kao da ih oganj aška samo 
raspiruje, pa je Numan još šutljiviji i mračniji. 

U avliji i iznad presvođenog ulaza u Tašlihan također gori 
upaljen fenjer, premda su i gosti i hanski momci pospali, a 1 vatra u 
kahve-odžaku davno je zapretana. S vremena na vrijeme iz hanske 
staje, koja odiše balegom, konjskim znojem i opremom, začuje se tup 
udarac kopita o pod ili kratko hrzanje životinja, koje se poslije duga 
puta i teška tereta u mraku odmaraju. 

Još na jednom mjestu gori svjetlo. 

U tvrdoj magazi velike Očaktanove kuće na Natkovačima 
plamti luč, ali se njegova svjetlost niodakle ne vidi. 

Braća Očaktani, Avdaga i Asimaga, čuveni sarajevski 
bogataši, tvrdice i zelenaši, sjede na zemljanom podu magaze i 
zajednički mjere svoje blago. Velika magaza zaudara memlom i 
truleži, a sva je zakrčena hrpama sagnjile vune, pozelenjelim 
bakrenim posuđem, istruhlim jastucima, izlomljenim komadima 
namještaja i kožom opšivenim seharama. S velike hrpe dukata, 
istresenih na ponjavu, mlađi brat, Asimaga, ćasom zahvaća dukate i 
istresa ih na široki tas kantara. Onda obojica, pritajena daha i 
užagrenih očiju prate kako se teško jaje kantara, izliveno od tuča, 
podrhtavajući smiruje, a poluga na kantaru izravnava. 

- Stani, Asime! Izvadi dva, izvadi, zar ne vidiš da priteže! 
Izvadi još jedan! Ha-h, sad je dobro! Istresi! 

Dukati, uz sitan 1 jasan zveket klize s tasa i poput zlatnog 
mlaza slivaju se u kazan koji se sve više puni. - Ovo je, rekosmo !', 
četresta oka, ha? 

- Četresta... 

- Hajde, daj, trpaj, šta čekaš? 

Tako oni svakoga uoči petka ponovo mjere svoje blago, 
dodajući mu nove dukate. Kad završe posao, onda teški kazan 
potrpaju ponjavama i vrate na staro mjesto: u poduboku rupu na koju 
navlače veliki hambar u kojem se miševi nesmetano legu. 

- Osamdeset i jedna oka i baška trijest i dva igirmiluka, ha? 

- Jest: osamdeset i jedna oka 1 trijest i dva igirmiluka... 

- Ja baš susta'...! - othukuje Avdaga prelazeći rukom preko 
lica i oznojena tjemena. - Već, da ti ne zaboravim rijet': sve se nešto 
mislim da ovaj bakar damo kalajsati, šta veliš? Sve je bakrsuz - 

pokaza on rukom na gomilu bakrenog posuđa. 

- A što, poradi čega? 

- Ah, baš si tuhaf! Pa kad se potlje nas bude prodavalo na 
mali-mejtu, moći će se mlogo više uzet" Jazuk je, bolan, da ide nibud 
zašto! 

- Hoćeš rijet... 

Htjede reći ,,=kad pomremo", ali kao da se uplaši, pa umjesto 
toga upita: - Hoćemo |' ići? 

- Moremo... - odvrati Avdaga, jednako se osvrćući prema 
hambaru. - Rekosmo, je !' da, osamdeset 1 jedna oka i baška ona 
trijest i dva igirmiluka? 

- Jah... 

Kad izađoše, Avdaga dva puta prevrnu veliki ključ u bravi pa 
još nekoliko puta upre ramenom u teška gvozdena vrata magaze, da 
se uvjeri jesu li dobro zaključana. - Uduni luč, nek' džaba ne gori! 

Po mraku pređoše preko avlije pa se šutke, pipajući prstima 
uz duvar, uputiše svaki prema svojoj odaji. 

- A nećemo ništa jesti? - upita Asimaga, prije nego pritvori 
vrata za sobom. 

- Neka, biće nam ujutro slađe. 

Nakon što se u mraku raspremiše i polijegaše, obojica su još 
uvijek u mislima gledali i slušali kako se zlatni mlaz dukata zvoneći 
slijeva u kazan. Avdaga vidje kako se mlaz preli preko kazana i 
poteče, isprva kao potočić, a onda kao prava Zlatna rijeka, teška i 
blistava. A njih dvojica se u njoj kupaju i šakama grabe dukate koji 
se ljeskaju poput ribljih ljusaka, pa ih prosipaju po sebi i oko sebe, a 
oni ponovo padaju u rijeku i teku, teku... 

- Ode jedan, Asime, drž' ga! - viknu Avdaga u polusnu, pa se 
istoga časa probudi, mljasnu jezikom i uzdišući prevrnu se na drugu 
stranu. 

- Šta je, jesi I' me zvao? - upita Asimaga, stojeći na sobnim 
vratima. 

- Ama, nešto mi se prisnilo, pa neko, u snu... 

- A da ondar ja tebi nešto kažem. Sve hoću da ti kažem, a sve 
zaboravim. 

- Nešta? 

- Čuo sam da se pojeftino prodaje kuća onog Ermena iz 
Tašlihana. Onoga sarafa, znaš. Što je kupio Turhanijinu kuću... 

- Znam. 

- A kuća je na plahu mjestu: U Buzadži-hadži-Hasan mahali. 
Om'ma do Logavine. 

- A pojeftino, veliš? 

- Kažu. 

- Da Bog da, Asime. Alčak je Ermen! 

- Ama, ko zna! Morebit ga je štagoderce pritislo! Ne reci 
ništa. 

- Eh, kad bi to bilo! Raspitaj se, pa ćemo vidjet'. 

- Da raspitam, veliš. 

- Bezbeli! Treba vidjet' radi čega je prodaje. Ako ga bude 
pritislo, lahko ćemo. 

-Jel'de. 

-Ama! 

Još su neko vrijeme u mraku šutjeli, a onda Asimaga Zatvori 
vrata 1 vrati se u svoju sobu. Misao, da bi pojeftino mogli doći do 
kuće, ponovo im razbi san. 

Njih dvojica su bili posljednji izdanci stare porodice 
Očaktana, nakon što je mlađi brat Asimaga, koji je bio udovac, za 
minule kuće ukopao jedinca sina, dok se Avdaga nije ni ženio. 
Živjeli su kao osamljeni čudaci u golemoj i pustoj kući, omrznuti i od 
komšiluka i od čitava Sarajeva, najviše zbog svoga titizluka i strašne 
gladi za imetkom, a posebno zbog zelenaštva kojim su se bavili 1 
zbog kojeg su i u pjesmu ušli. Ako bi ih ko i posjetio, bili su to oni 
koje je ljuta nevolja na to natjerala. 

Te iste noći svijeća se u Turhanijinoj kući rano ugasila. 
Zaharis je odmah s večeri otišao u staru kuću, jer je za sutra bio 
naručio majstore da poprave krov 1 prekite ćeremit. Izaksis i Dafna 
su ga ispratili do na avlijska vrata, pa je starac, kao i obično, rano 

legao, mada je znao da de mu podugo trebati dok zaspi, a da će se 
sutra, zajedno s pticama, probuditi 1 dići. Uobičajene staračke brige i 
onaj neodređeni, ali vječno prisutni strah prestali su mu tih dana 
lazati po utrobi, pa su mu i oči postale nekako življe i veselije. 
Osjećaj da je Dafna sretna, što je zračilo iz čitave njezine pojave, i da 
danas-sutra, kad njega više ne bude, neće ostati sama, ispunjavali su 
ga smirenjem. Smrti se, čiju je blizinu osjećao, nije plašio, jer se 
starost 1 smrt u tim godinama sve više zbližuju i mire. Samo neka 
Dafna bude sretna, često je noću razmišljao, prebirući po 
uspomenama i godinama koje su minule. Na bijeg iz Ermenije i prve 
godine boravka u Sarajevu, ispunjene stalnom strepnjom, često se 
vraćao. Dafna je kroz sve to vrijeme bila njegova najveća briga. 
Strepnja šta će biti s njom kad njega više ne bude, rasla je noću do 
granica očaja. Nosio je u sebi kao živu, skrivenu ranu, koja stalno 
krvari i peče. 

Da je udam - razmišljao je često. Ali, za koga? Njih dvoje su 
u ovom gradu bili i ostali vječni tuđinci. Možda je on za to bio 
najviše kriv. Već od prvih dana se ogradio i zatvorio u sebe. Nikome 
nije vjerovao. Plaši se da ga ne počnu pitati zbog čega je došao 
ovamo, ima li još koga od rodbine, gdje mu je žena?... Kad bi se 
uznemirena ptica noću javila ili vjetar jače zašumio među granjem, 
skakao bi iz dušeka, prilazio pendžeru 1 osluškivao. 

Živeći takvim životom, posve se privikao na njega. Za čaršiju 
i komšiluk bio je i ostao ćudljivi, čak i čvrknuti Ermen, kojeg je, ko 
zna šta, dovelo ovamo. Napokon, zar ih je malo takvih? Ko još o 
njima vodi brigu? Eno, i onaj čudni Jusuf-paša Ćuprilić, koji možda i 
nije Ćuprilić, zar za njega neko haje? Osim kad ponekad izađe u 
čaršiju 1 počne učiti ratne dove i čudnih glasova koji ponekad noću 
dopiru iz njegove odaje, niko ga se ne bi sjetio. Svašta je ovaj grad i 
vidio i čuo, pa se malo čemu može začuditi. Koliko je bjegunaca 
našlo utočište u njemu! I sada, i prije. 

Zatvoriti se u sebe, bdjeti 1 živjeti za Dafnu 1 čekati - postalo 
je njegovo životno pravilo. 

Čekati, a šta?... Nešto neodređeno i sudbinsko, nešto što je 
tobože trebalo da dođe i promijeni tokove stvari. Kad bi u noćnoj 

besanici ili danju u sarafnici razmišljao o tome, spoznao bi da je to 
samo pusta utjeha i varka, i ništa više. Šta on može da čeka i čemu da 
se nada?... U tim časovima spopadao bi ga očaj i tonuo bi u tugu koja 
ga je davila, jedva čekajući ili da svane ili da se iz sarafnice vrati 
kući, pa da vidi i zagrli Dafnu. Trudio se da joj se ne oda, da ne bi 
naslutila moru koja ga danonoćno mori. 

Isprva, dok je još bila dijete, ništa ga nije pitala. Kasnije, kad 
se zacurila pa zadjevojčila, počela je da pita. Pitala je za majku i 
zašto su došli ovamo. Odgovarao joj je škrto i oprezno, strahujući da 
je ne ožalosti 1 ne uplaši. Za majku je govorio da je pri porodu umrla, 
a da su ovamo došli jer je morao da bježi. Ne samo on, već i mnogi 
Ermeni koji su željeli da njihova domovina bude slobodna. I sve tako 
nekako neodređeno i okolo, odgovarao je na njezina pitanja. 

- A kad ćemo se vratit? - pitala bi Dafna. 

Starac bi tada krio pogled. 

- Vratićemo se, kćeri, vratiti... Čim dođe vrijeme, vratićemo 
se... Treba se još malo strpjeti... 

A znao je, da se više neće vratiti. Jedino čemu se u tim 
godinama mogao nadati bila je smrt. A šta će tada biti s Dafnom? 

Kad je Zaharis izbio u Sarajevo, još više se uznemirio. Znao 
je: ako mu uđu u trag, sve je svršeno. Opet se noću dizao iz dušeka i 
obliven hladnim znojem prilazio bi na prstima Dafninim vratima i 
osluškivao da li je unutra i spava li. 

Poslije, kako je vrijeme prolazilo, pomalo se smirivao. 
Zaharis ga umirio. Bio je snalažljiviji i mudriji od njega. Ono, što on 
kroz tolike godine nije uspio ili nije znao, Zaharis je s lahkoćom 
postigao. Svojom pitomošću i ophođenjem stekao je, i u čaršiji i u 
mahali, brojne poznanike, pa čak i prijatelje. Ljudi su ga srdačno 
susretali. Isprva su se dobroćudno smijali dok nije svještio jezik, a 
onda su ga prihvatili. Prema starijim se odnosio s poštovanjem, a 
prema mlađima prijateljski. Pazio je na adet i nikada se nije dogodilo 
da bi i nehotice digao pogled prema tuđim pendžerima, a nekamoli 
pogledao ili se okrenuo za ženskim čeljadetom. A o njegovu 
prijateljstvu s mahalskom djecom da se i ne govori. 

- Pitom, br'te, i obrazli, nejma šta! - govorili su mnogi. 

- Momak, k'o djevojka! 

A kad ga je još i Nurhodža nekoliko puta javno pohvalio, više 
mu nije trebalo. 

Izaksis ga je očinski zavolio. Uz njega se počeo osjećati 
sigurnijim, pa se s vremenom posve raskravio. Zebnja i osamljenost 
što su ga godinama pritiskivale, ustupile su mjesta nekoj tihoj 
mirnoći koja mu se uvlačila u dušu. Činilo mu se, da mu je sama 
providnost poslala Zaharisa. Ni noći nisu više bile puste i grozničave 
kao nekad. Sa Zaharisovim dolaskom kao da se čitava kuća nekako 
pomladila. Sve se odjednom upitomilo, razvedrilo i nasmijalo. 
Dafna, kao da je tek počela da Živi. 

Starac je uskoro počeo da razmišlja. Oprezno, kao 1 uvijek. 
Nije mu promaklo s koliko je nježnosti i topline Zaharis već od prvih 
dana gledao Dafnu. Još kad bi znala da joj nije rođak! 

Napokon je odlučio da joj to kaže. Pomisao da poslije 
njegove smrti ne bi ostala sama, ispunjavala ga smirenjem. 

Sve je ispalo onako kako je samo poželjeti mogao. Kad je 
kazao Dafni da joj Zaharis nije nikakav rod, kako se samo uzbudila! 
Očinsko je srce bilo uvjereno da je to već i ranije slutila. A Zaharis? 
Stajao je one večeri kao presretno, do suza raznježeno dijete. 

Dani su poslije toga za sve troje postajali vedriji. Ljepši nego 
ikad. Nakon toliko vremena opet bi se jutrom iz mutvaka čula tiha i 
umilna Dafnina pjesma. Pjevala je, kao da nekoga doziva. Nešto 
zanosno i dotad nepoznato, najednom joj se otkrilo i ponijelo je. Kad 
bi mogla, od sreće i radosti zagrlila bi čitav svijet. Opet bi jutrom 
sjedila sa Šogoljevim curama, vesela, smijala se i pjevušila. 

Veselija nego ikad. 

- Ama, bona Dafna, što si mi danas lijepa! Ljepša nego ikad! - 
govorila bi Almasa, štipajući je za obraz. 

- Mora da je nekog begenisala! - hakatala se Hajrija. 

- Hajde, kazuj, ko je? 

- Ma, nije niko, ko će biti? 

- Ima neko, vidi se to na tebi! Eto te, sva cvateš! Sakrit' ne 
mereš! 

- Vidi je, vidi, što se zacrvenje! 

- Ama, pustite me, tako vam... 

- Tako ti njega, je 1'? 

- Dafna, hajde, kazuj, ko je? 

- Ma niko, kad vam kažem! Pa znale bi da ima neko! Zar 
nama ko dolazi ili mi kome idemo? ... 

- Jest, vala, i onaj tvoj babo! Ne znam što te rođak nekud ne 
izvede? Ako ne meremo mi, moreš, makar ti. Ima i vašijen momaka. 

Dafna bi obarala oči. Zar će tako i ubuduće ostati. Hoće li joj 
Zaharis pred svijetom ostati samo rođak? 

I starac je o tome razmišljao. Tješio se: mladi su. Kad mene 
više ne bude, mogu kud hoće. Golem je svijet... 

Te noći, kad je Zaharis otišao od kuće, i Dafna je rano legla. 
Kuća je bila prazna bez njega. Jedva je čekala da svane. Rekao je da 
de se vratiti čim mogne. Kad je pošao, zakitio ju je karanfilom. I svu 
je zagrlio pogledom. Od crvenih papučica 1 džanfezli dimija, pa sve 
do čela i očiju. Zastrepila je. 

Pred ponoć zavlada gluha tišina. Činilo se da će kiša svakog 
časa udariti. Svjetlica zapara nebom, ali, ne zagrmi. Čuk iz obližnjeg 
gaja presta da se javlja. 

Iznenada, negdje u Turhanijinoj bašči, odjeknu pucanj. 
Odmah zatim drugi. Ovaj put na sokaku, ispred samih avlijskih vrata. 

- Ermeni, izlaz'te iz kuće, opkoljeni ste! - povika neko ispod 
kuće. 

Još nekoliko pucnjeva s raznih strana, iz bašče i sa sokaka, 
zaprašta kroz noć. 

Ptice se u gaju uznemiriše. Čulo se kako čavke uplašeno 
čakću, nasumce letajući kroz mrak. 

- Ermeni, nejmate kud, izlaz'te! - neko se ponovo i grlato 
prodera i opali pravo u pendžere. Džam u čardaku ciknu i sasu se. 
Pendžeri po mahali počeše se otvarati. 

- Šta j' to? 

- Haman jangija. 

- Jok. 

- Već? 

- Nekog fataju! 

- Ermeni, izlaz'te ako nećete da izginete! Opkoljeni ste, 
nejmate kud! 

Sva se mahala izbudi. Avlijska vrata se počeše otvarati, a po 
kućama žmirnuše upaljene svijeće. Ljudi, još sneni i napola obučeni, 
ustrašeno su provirivali iza odškrinutih avlijskih kanata. 

- Avdaga, po Bogu, šta je ovo? 

- Fataju, haman, Ermene. Zar ne čuješ?... 

- A zna I' se zbog čega? 

- Ne znam ti rijet... Bezbeli je nešto golemo, dok se ovliko 
puca... 

Modar plamen koji bi kratko sijevnuo kroz pomrčinu, 
otkrivao je da se puca s raznih strana. Čitav buljuk zaptija, zajedno s 
kol-ćehajom, bio se sjatio oko Turhanijine kuće. 

- Ama, Nuraga, ulazi ako draga Boga znaš! Hoš li poginut" - 
glasno je zapomagala žena, zaklinjući domaćina da ne izlazi na 
sokak. 

Iz Turhanijine kuće, duboko uvučene u avliju i podobro 
odmaknute od ostalih kuća, nije dopirala svjetlost. Kuća se, mračna i 
gluha, dizala u noći, kao da u njoj žive duše nema. 

- Orhane, luč! - viknu neko. 

- Pal'te luč! - dočeka drugi glas. 

Na raznim stranama planu luč. Zaptije, obasjani plamenom, 
primnicali su se kući. Djelovali su kao utvare. 

- Ermeni, izlaz'te il' ćemo zapalit' kuću! Čujete 1'? 

Tajac. 

- Žive, žive hin treba pofatat' ! - siktao je kol-ćehaja. 

U gornjem boju kuće, dva srca su uzbuđeno kucala. Izaksis, 
koji je bio lahka sna, prvi je osjetio da se nešto oko kuće zbiva. Brzo 
se digao iz dušeka, prišao pendžeru i osluhnuo. Čuli su se pritajeni 
koraci, zveket oružja i onaj zlokobni šapat koji ništa dobra ne donosi. 

Starac uzdrhta. U trenu je shvatio šta se sprema. Ono, što je 
godinama sa strepnjom iščekivao, stiglo je. Sad je tu, pod 

pendžerima. 

- Dafna! - pomisli 1 zastravi se. Bol i tuga ophrvaše ga. Vruće 
zaželje da je Zaharis s njima 1 u isti čas shvati da ga više nikad neće 
vidjeti. Osjeti se osamljen i ojađen kao nikad. 

Pucanj se prolomi kroz noć. Pod samom kućom. Džam na 
pendžeru ponovo ciknu i sasu se. 

- Ermeni, izlaz'te! 

Starac pritrča dolafu i u mraku napipa male puške koje su tu 
nabijene stajale. Shvati da više nema kud. 

U pomrčini hajata ugleda Dafnu. Prigrli je onako toplu i 
uzbuđenu, kakva se digla iz postelje. Tresla se kao prut. 

Nijemo se privijala uz njega, kao da se htjela uvući i sakriti u 
njegovim njedrima. 

- Dafna, kćeri, smiri se, smiri se!... - šaptao je grleći je. 

- Ermeni, izlaz'te! Kuću ćemo zapalit' ako ne izađete! Vatrom 
ćemo Vas istjerat', čujete |' ! 

- Oče, ne daj me! - vrisnu Dafna izbezumljeno, pa kao da 
odjednom svrhu. Poče se glasno smijati. 

- Ne dam te, kćeri, ne dam... zajedno ćemo, kćeri... - grcao je 
starac privijajući je uza se. Smrt mu se u taj čas ukaza kao jedina 
nada. 

Na avlijskim i baščenskim vratima odjeknuše udarci. 
Cjepljama su razvaljivali kanate. 

- Dajte ćuskiju! Dones'te ćuskiju! 

Mandal na avlijskim vratima uskoro popusti i zveknu, a 
rastvoreni kanat hegnu o duvar. 

- Orhane, čuvaj se! - viknu neko s avlije. 

Dolje, na dnu basamaka, zaigra svjetlost. Zaptija, s lučem u 
ruci, oprezno je prilazio, zvjerajući na sve strane. Pri dnu basamaka 
zastade i osluhnu. Učini mu se da je čuo nečiji smijeh. Stajao je i 
osluškivao. Pa poče da se uspinje. Pognut, s lučem u jednoj i malom 
puškom u drugoj ruci. Nekoliko zaptija sjatili se u hajatu 1 šutke ga 
prate pogledima. 

Na trećem basamaku zaptija zastade. Kao da se predomišlja 
hoće li dalje. Podiže luč i viknu: - Ermeni, predajte se! 

Niko mu se ne odazva. 

Stajao je neko vrijeme, dok opet ne pođe. Uspe se do gornje 
polovice basamaka. 

- Ermeni, džaba vam je što se krijete i šutite kad znamo da ste 
u kući! Izlaz'te i predajte se! Ako nećete, zapalićemo kuću! Čujete 1'? 

Dafna, koju je starac držao i šapatom smirivao, naglo se istrže 
pa se kao izbezumljena zahihota i potrča preko hajata. U mraku se 
spotače i pade. Pa tiho zacvili. 

Zaptija naćuli uši i pođe se povlačiti. Silazio je natraške, 
basamak po basamak. 

- Šta je, ima I' koga, Orhane? 

- Smiju se, majku him! 

- Šta reče? 

- Smi... 

S vrha basamaka kratko sjevnu, a pucanj se prolomi kroz 
kuću. 

Orhan se prope, ispusti luč 1 vrisnu, pa se nauznak zalamata 
niz basamake. 

Dolje nasta strka. 

- Pogibe Orhan! Pogibe Orhan! 

Zapaljen luč osta da bukti nasred basamaka. 

Pod basamcima nasta mrak. Zaptije utuliše luč. Čuli su se 
jauci i sašaptavanje, iznosili su Orhana. Ponjava na basamcima 
zasmrđe prteninom, a plamen poče da puže uz perde. Puzao je poput 
zmije. 

Puške ispod basamaka iznenada zapraštaše. Nekoliko zaptija 
natisnuše se uz basamake, ali ih pucanj dočeka i vrati. 

- Rani me, majku mu! 

Gore, pri vrhu basamaka, crvenkasto osvijetljen plamenom, 
ukaza se Izaksis. Stajao je u gaćama i košulji, s puškama u rukama. 

- Eno ga, eno ga, udri! 

Puške planuše, a starac se strese i poskoči, pa nesta u mraku. 

- Haman ga je pogodilo! 

- I meni se čini! 

- Rekoh li da hin treba žive pofatat' ! Ahmaci, što pucate! - 

povika kol-ćehaja ljutito. 

- Ovo je za Orhana, Sulejmanaga, za Orhana! 

- Ono je onaj stari, a jok mladi koji se traži. Njega ćemo Živa. 

- Živa, bezbeli živa! 

Izaksis, pogođen u trbuh, klonu u mraku. Pokuša se oduprijeti 
i podići, pa se dočeka na glavu i poče da dubi. 

- Daf... Daf... na! - jeknu s mukom i poče da krklja. 

Umirao je od tuge, čemera i rana. 

S drugog kraja hajata dopre Dafnin smijeh. 

- Eno hin, majku him, opet se smiju! 

- Jes, dina mi, smiju se! 

- Ako hin vatra ne išćera, drugo neće! 

Plamen se sa basamaka bio uspeo do same kamarije. Suhi 
mušepci zapucketaše i planuše bolje nego luč. Vatra odjednom 
silovito buknu, a crveni plameni jezici liznuše u noć. 

- Nasmijte se sad, majku li vam ermensku! 

- Gledaj, kad se zaobadaju niz basamake! 

- Jangija, ljudi, jangija! - zavikaše sa sokaka. 

- Ispadajte, kurvini sinovi, zar ne vidite da ćete izgorjeti! - 
povika kol-ćehaja i zafrljaci upaljen luč uz basamake. 

- Vidi, majku him, ni habera! 

Čitava kamarija buktila je u plamenu. Zaptije počeše da se 
povlače u avliju. 

- Opkol'te kuću, moraju izić'! - vikao je kol-ćehaja, izlijećući 
čas na sokak, čas se vraćajući u avliju. Uzbuđeni komšiluk još više se 
UZNEMITI. 

- Ljudi, šta čekate, dajte kuke da dunemo! Hoćemo 1' i mi 
izgorjeti, ako Boga znate! - povika Kasimaga terzija, jedan od 
najbližih komšija. 

- Neće, ako Bog da, podaleko je, ne mere dofatit'. - Zna !' se, 
braćo, šta je po srijedi? Rašta sve ovo? - Niko to ne zna! Zar oni 
kome kazuju?... - Ja kako Ii je onim hudnicima u kući?... - Oni to ne 
znaju... Allahselamet, pa eto... Krupna kiša odjednom složi. - 
Mašallah, u vakat! 

- Eno djevojke, eno je! - povikaše mnogi, pokazujući prstima 

na pendžere u čardaku. 

- Vidite 1' je? 

- Jes, dina mi, eno je! 

Gore, iza crveno osvijetljenih pendžera, poput bijele noćne 
leptirice koja oblijeće oko svjetla, pretrčavala je Dafna. Od pendžera 
do pendžera. U dugoj noćnoj košulji, raspletenih kosa i vosoko 
uzdignutih ruku. Kao da igra neku izazovnu igru kojom nekoga 
mami. 

- Ja čudne grehote, ljudi Božji! 

Stotine očiju ustravljeno su posmatrale prizor. Iz Šogoljeve 
kuće dopre glasan ženski plač. 

Nurhodža, zagrnut džubom i s noćnim ćulahom na glavi, 
preklinjao je da se pomogne djevojci: 

- Ima !' iko, radi Božjeg raziluka, da joj pritekne u pomoć? 

- Kako ćeš, Nurhodža, ako Boga...! Zar ne vidiš? 

- Ih... ih... ihhh! Ja čudne grehote, Allahu dragi! 

- Imaju !' merdevine? Morebit bi se moglo kroz pendžer! 

- Džaba je, bogme, kako ćeš joj prić?... 

Kroz uzbuđenu gomilu, dolazeći ko zna odakle, probi se 
Almas-čauš. 

- Šta je, šta čekate, što je ne izbavljate! - viknu na svijet. 

- Sad će, traže merdevine... 

- Merdevine! Da vam mater zajedno s merdevinama! - opsova 
on i pođe put alvije. 

- Čekaj, đi ćeš? - isprijedi mu se kol-ćehaja. 

- Odbi, kad ti kažem! Vidi ga! I ne znate drugo već palit' i 
davit' ! 

- Hej, aferim ti bilo! - neko će iz gomile. 

Kol-ćehaja se neočekivano upitomi. Priđe Almas čaušu 1 poče 
mu šaptati: 

- Ako izvućeš Ermena, i to onog drugog, mlađeg, hedija ti ne 
gine! I to - dobra! Od vezira! 

Almas-čauš rukom otra usta i pođe. Kad dođe do avlijskih 
vrata oko kojih su iskre k'o svjetlaci padale, okrenu se. Lijevom 
rukom udari preko desne i odmjeri kolćehaji od šake do lakta: 

- Evo ti, na! Podaj hediju svom ćaći, a jok meni! I uđe u 
avliju. 

Svijet uvukao dušu u se, pa se čini da niko 1 ne diše. - 
Izgorjeće 1 on, dina mi! 

- Šuti, bolan ne sluti! 

Nurhodža je micao usnama. Učio je, iz Šogoljeve kuće plač je 
jednako dopirao. Plakale su Dafnine druge: Almasa i Hajrija. 

- Eno Almas-čauša, eno ga, vidite |' ga, vidite !' ga! - zavikaše 
mnogi. 

- Gori mu anterija, pogledajte! Almas-čauš se jasno vidio. 
Stajao je u čardaku i udarao dlanovima po sebi, dunući plamen koji 
ga je bio dohvatio. Iza njega, kroz otvorena vrata, vidjelo se kako 
plamti kamarija. Sav je čardak bio crveno osvjetljen. 

- Kako prođe kroz enliku vatru, braćo moja! - Junak je, br'te, 
nejma šta! 

- A đi je ona, ne vidi se? 

- Ko zna, morebit je dosad... 

- Šta je s Ermenima, đi su oni? 

- Jah, niđe njiha... 

- Eno nje, eno je! 

Dafna protrča čardakom, a Almas-čauš za njom. 

- Vidi je, bježi! Ma je 1' ona budala? 

- Aaa, ljudi Božji, tuhaf cure! On doš'o da je izbavlja, a ona...! 

- Morebit misli da je doš'o da je fata! 

- Eno stiže je! 

- Gledaj što se otima, gledaj ! 

- Prava budala, dina mi! 

Almas-čauš je jednom rukom držao djevojku koja se otimala, 
a drugom strže pokrivku sa sećije, pa je prekri i ponese. Kad dođe do 
vrata zastade.Ustuknu pred plamenom koji je s kamarije nadirao u 
čardak. Stajao je das dva, dok ne jurnu u plamen i ne izgubi se s očiju 
onima na sokaku. 

- Nek' mu je Allah na pomoći! 

Nurhodža poče naglas učiti. Ljude prođe jeza. U daljini 
muklo zagrmje. Kiša još jače udari. 

Niti se ko micao, niti se čula ijedna riječ. Kiša je lila, a 
razigrani plameni jezici s avlijske strane kuće lizali su u noć, buktili i 
povijali se, praćeni pucanjem kao barut suhe japije. 

- Još ga nejma, ne pomilja se... - prođe šapat. Zapaljena 
kamarija iznenada zaškripi, pa se uz visok plamen koji suknu, odvali 
od kuće i surva u avliju. Rojevi iskara digoše se u noć, rascvjetaše se 
i popadaše. 

- U-uuh! - ote se iz stotinu grla. 

- Njemu će, ako Bog da, biti oprošćeno!... — šapnu Nurhodža, 
prelazeći dlanovima preko lica. 

Zaptije se okupiše oko kol-ćehaje, koji je stajao s mahalskim 
muhtarom. 

- Onaj što ga tražimo, haman i nije ovdikan. Muhtar kaže da 
su ga vidjeli kad je prid akšam otiš'o od kuće. Imaju, veli, još jednu 
kuću, gori u Buzadži-hadži-Hasan mahali. Morebit je baš tamo? 

- Nek' znaš, Sulejmanaga, da će tako bit' ! Mi smo vidjeli 
samo onog starog, kad je staj'o na kamariji. On je - oho! A onog 
drugog - ni za iladža! 

- Bajrame, - okrenu se kol-ćehaja jednom od zaptija - ti ostani 
ovdikan sa svojom šestoricom i čekaj. Ako bi onaj izaš'o, ne pušćaj 
ga! Kad se vatra udune, obiđite sve: od magaze do tavana! Jesi !' 
razumio? 

- Ama, nije on gori! 

- Nejse, ostan'te i čekajte. A mi, hajdemo! 

Vatra je, na izgled, jenjavala. Zapaljene grede cvrčale su na 
kiši, koja je lila kao iz kabla. Svijet se poče sklanjati pod strebe. 

- Eto ti, moj br'te,a što je insan: dok dlanom o dlan, nesta i 
Almas-čauša! 

- A naka sila, ha! 

- I ko mu dohaka: djevojka! 

- Koju, što se kaže, nit' je znao, nit' poznav'o! 

- Svejedno, vala, pogin'o je junački! Ni okom ne trepnu, već 
pravo u vatru! 

- Spominjaće se, vjere mi! 

-A 1 ona je, br'te, bila: k'o sultanija! 

- Jes, vala, na daleko je nije bilo. 

- Jazuk! 

- Ma zna !' se, makar, radi čega je sve ovo? 

- Čulo se od muhtara, da je onaj mlađi ubio nekog pašu. 
Tamo neđe, u Ermeniji. Kaziv'o to, na priliku, kol-ćehaja. 

- Ama... ! 

- Dina mi! Muhtar to šapn'o Zejnilagi. Ako on laže, lažem i 
ja! 

- Allah, Allah, ko bi to rek'o!... A bio je, k'o djevojka! 

- Eh, moj br'te, tako to biva! Ko zna šta je i taj paša radio. 
Vidio si šta se i ovdikan radi... Šuti, pa etol... 

Nurhodža, pognut i zamišljen, polahko prođe sokakom. Ne 
osvrćući se ni desno, ni lijevo. 

Mrki i ljuti, zaptije kasno iza ponoći izbiše u Buzadži hadži- 
Hasan-mahalu. Kiša je još uvijek lila, a mahala tvrdo spavala. 

- Kurvini sinovi, baš nas napatiše! Mokar sam k'o miš! 

- Nisi sam, svi smo! 

Prođe neko vrijeme dok probudiše mahalskog muhtara i 
raspitaše gdje je Ermenova kuća. Jedni se onda porazmjestiše po 
sokaku, a drugi se s gornje strane, iz Jahja pašine mahale, spustiše u 
bašču za kućom. Odatle, bez muke, udoše u avliju pa kroz 
nezaključana hajetska vrata u kuću. Luč planu, a zaptije se rastrkaše 
po kući. Jedni po prizemlju, a drugi zatutnjaše uz basamake. Sve se 
ovaj put zbivalo šutke, bez vike 1 dozivanja. 

Zaharis, koji je te noći zanoćio u sobici na boju, okrenutoj 
prema bašči, nije se gotovo ni raspremao. Ležao je na sećiji koja je tu 
stajala, da bi nekad i nekad, kad dođe ovamo, imao gdje prileći i 
odmoriti se. Dugo je sjedio kraj otvorenog pendžera, razmišljao i 
sanjario. Godili su mu noćna tišina i samoća. Misli bi mu s vremena 
na vrijeme odlutale od Ermenije, pa se opet vraćale 1 splitale oko 
Dafne. Uvijek bi, iznova, pri svakoj pomisli na nju, osjetio onu dobru 
poznatu toplinu koja bi ga zapljusnula i razlila mu se oko srca. 

U neko doba san ga je zanio. Osjetio je slatku nemoć kojoj se 
predavao. Čuo je kako je lišće pod pendžerom zatreprilo i zašumjelo, 
a krupne kapi kiše oglasile se po krošnjama i krovovima. Sve je 

odahnulo svježinom koja je zastrujala kroz noć... 

Trgla ga lupa koja je dopirala iz do maločas gluhe kuće. Kao 
da su duhovi nahrupili u nju, pa tutnje uz basamake, krhaju vratima i 
ganjaju se po praznim sobama. Glasovi im se ne čuju, samo se uska 
traka svjetlosti probija kroz šipilo ispod vrata. 

U trenu je shvatio šta se zbiva. Bašča ispod pendžera odisala 
je tišinom i mrakom. Drveće se jedva naziralo. 

Nije ni časa časio. Onako bosonog, u gaćama i košulji, prišao 
je pendžeru i skočio. Pao je na mokru travu i okliznuo se. Dočekao se 
i na noge i na ruke. Srce i vratni damari snažno su mu udarali. 

- Eto ga, drž', ne dajte mu! - povika neko s pendžera, a oštar 
pucanj se oglasi kroz noć. 

Hitro se digao i jurnuo u mrak. Osjetio je kako ga je nešto 
vrude žignulo ispod desne plećke, shvativši da je ranjen. 

Puške su lajale kao mameni hrti, a bašča je u času oživjela. 
Pričinjalo se da iza svakog drveta čeka i preža zasjeda. 

- Drž', drž', ne daj mu, ne daj! 

- Eto ga gori, eto! 

Trčao je kao ranjena zvijer. Niti je šta vidio, niti pred čim 
zastajao. Udario je na tarabe koje su mu se ispriječile na putu 1, kao 
da ga vile nose, uzverao se poput mačke i prebacio na drugu stranu. 

- Eto ga uz bašču, ne daj mu, ne daj ! 

Skrenuo je ulijevo, udario još na dvoje-troje parmake i tarabe, 
pa smoren i izgubljen zastao u noći. Stajao je i osluškivao. Ni sam ne 
zna kako, ponovo je bio u svojoj mahali, uvrh džamijskog harema na 
drugoj strani sokaka. Pedesetak metara udaljen od kuće. 

Glasovi gonilaca i poneki pucanj dopirali su odozgo, iz Jahja- 
pašine mahale. Kiša je neprestano lila, tekući u potocima niz sokak. I 
noge i ruke bile su mu zguljene, a rana pod plećkom pekla ga kao 
žeravica. Nešto mlako 1 gusto cijedilo mu se niz leđa. 

- Krvarim! - šapnuo je i sa zebnjom se sjetio Dafne 1 starca. 
Šta je s njima, gdje su? Učinilo mu se da su negdje daleko, da ih 
razdvaja neka nepremostiva daljina, izgledalo mu je da nema toga ko 
je u ovoj mračnoj i zlehudoj noći osamljeniji i ojađeniji od njega. 

Svjetla po kućama su se palila. Uznemirena mahala se budila. 

Grmjelo je. 

S mukom je pretrčao do harema i jedva prejahao preko 
visokih parmaka. Svalio se u mokru travu i odahnuo, a onda nastavio 
da puže. 

Gdje, kuda, dokle?... Dalje, samo dalje, dok može, dok posve 
ne klone. Kad bi mogao, samo kad bi mogao da otpuže do starca i 
Dafne, pa da zajedno budu u ovoj strašnoj i možda posljednjoj noći. 

Dahtao je pužući preko oštrih rubova santrača i povaljanih 
nišana, kroz visoku travu i žaru, kroz nevidljive loze čije su ga 
zamke iz mraka podmuklo splitale i stezale. 

Glasovi gonilaca bili su sve bliži. Zapaljene baklje prijeteći su 
se približavale kroz noć. Zar, zar su me vidjeli? - sa strepnjom je 
pomislio i nastavio da puže. Osjećao je kako ga snaga i volja izdaju. 
Dolazilo mu je da se preda sudbini, da legne i čeka. 

- Bježi, bježi! - propinjalo se nešto jače u njemu, tjerajući ga 
da izdrži, da ne klone. 

Grčio se i vukao poput ranjene zmije, dok nije zastao. Dalje 
nije mogao. Ispriječila mu se gomila mrtvačkih tabuta 1 tenešira, 
naslaganih uz džamijski zid. Godinama su tu natkriveni stajali. 

Glasovi su dopirali ispod same haremske ograde. Neko je s 
fenjerom trčao 1 vikao: 

- "Vamo, 'vamo! U harem, čujete |" 

Nije imao kud. Posljednjom snagom počeo se podvlačiti pod 
te turobne ostatke smrti. Zapahnuo ga je mlak vonj vlažnog drveta i 
truleži. Prst pred okom nije se vidio. Rukama je pipao i puzao, S 
mukom se provlačeći između drvenih nogara na teneširma. Zemlja je 
ovdje bila gotovo posve suha. Potrbuške se ispružio i pritajio. Srce 
mu je silovito udaralo. 

- Hajde, šta čekate, u harem! - derao se neko sa sokaka. 

- Ama, Sulejmanaga, nije 'vamo kad ti kažem! Pobjeg'o je uz 
bašču, vidjeli smo ga! 

- U harem, kad kažem, u harem! Traž'te ga! 

Sad su tumarali po haremu. U dva maha približili su se 
njegovu skloništu i digli fenjer da ga bolje osvijetle. 

- Ovo su teneširi i tabuti, ovdikan nije. 

- Ma, bezbeli da nije! A1', džaba je njemu govorit', čuo si ga! 

- Ko zna đi je? Morebit se dočep'o i Višegradske kapije. 

- Ako to bude, ondar: halali mati! 

- Šta je, ima 1' ga? 

- Jok, 'vamo nije. Sve smo pritražili. 

- Hajde onda, izlaz'te! Hajmo gori. 

Ostatak noći proveo je u bunilu. Čitava desna strana bila mu 
se pretvorila u živu, u krv skorenu ranu. Gorio je od žedi, a napolju je 
voda potocima tekla. Do njega bi doprla samo poneka kap, koja bi 
kanula s mokrih tabuta. 

Kovitlac grozničavih misli razdirao mu je dušu. Čas bi tonuo 
u mračne dubine bezdana, čas lebdio između sna i jave. Čudne slike 
izlazile su mu pred oči, urastale jedna u drugu, pa se opet razdvajale i 
gubile. 

Eno Dafne! Stoji u avliji, smiješi se i maše mu. On hoće da 
joj priđe, ali ne može. Težak je kao od tuča saliven. Kao da je za 
zemlju prikovan. Doziva je. Uzalud. I govor mu se oduzeo. Guši se 
od napora da izusti njezino ime. Bože, šta je ovo sa mnom! 

Eno i Izaksisa! Šutke prelazi preko avlije. Žuti mačak u stopu 
ga prati. Starac se raspasuje, skida kapu i počinje da igra. I mačak 
igra zajedno s njim. Digao se na stražnje noge, dok prednjim tambura 
iznad glave. Dafna ih gleda, smije se i plješče. Mačak bijesno frkće i 
skače joj na glavu. Starac se 1 ne obazire. Neumorno igra i 
pocupkuje. Dafna bježi, a mačak za njom. Mačak se najednom 
pretvara u zaptiju koji ju je one noći napao. Stiže je i unosi u kuću. 

Zaharis nemoćno cvili 1 napreže se. Htio bi joj priskočiti u 
pomoć, ali ga stotinu noževa prikiva za zemlju. 

Starac i dalje igra. Sve brže i mahnitije vrti se kao zvrk. 
Iznenada plazi jezik i pada nasred avlije. Sav rastavljen. U 
komadima. 

Zaharis ponovo tone u mrak, pa opet izranja. Sad je na obali 
rijeke 1 vidi neku daleku crnu šumu. Svud okolo tišina. Zastrašujuća. 
Nigdje ni ptice, ni životinje, ni čovjeka. Strah ga sve više steže. Čini 
mu se da ga nešto nevidljivo prati i preža iz one crne šume. Pokušava 
pobjeći. Ne trči, već lebdi. Kao oblak. Drveće se najednom pokreće i 

počinje da ga goni. Skače kao da je oživjelo. Dohvaća ga granama 
kao rukama. Izbezumljen je od straha. 

Prvi put čuje nečiji glas. Jasan i otegnut. Dopire odnekle s 
visoka. Otvara oči i osluškuje. Ne može da shvati gdje je i šta je s 
njim. Kroz otvor između naslaganih tabuta vidi veliku zelenu granu, 
komad čistog neba. Vidi travu i bijele kamene nišane. Glas i dalje 
zvonko odjekuje i plovi kroz tišinu. Svježe je. Sav drhti od hladnoće. 

Šta je sa mnom, gdje sam? - napreže se da uhvati misao. 
Najednom se stresa. Sjetio se minule noći. Strah 1 tjeskoba nadiru mu 
u dušu. Htio bi da zbaci taj strašni pokrov sa sebe, da bježi odavde. 
Pokušava se dići, ali ga plamena strijela, koja mu prolazi kroz tijelo i 
zadire u sam mozak, ponovo pribija za zemlju. 

Iz harema se čuju glasovi. Sabah je. Ljudi dolaze u džamiju. 
Kašlju, pozdravljaju se i zastajkuju. Potiho razgovaraju 1 zamišljeno 
vrte glavama. 

Eno i Mula-Mustafe. Ide pognut, zagledan preda se. Zaharis 
ga s uzbuđenjem gleda. Vidio je nekoga ko mu je toliko blizak i drag. 
Kad bi mogao da ga upita šta je s Dafnom i Izaksisom. Možda Mula 
Mustafa nešto zna, možda je nešto čuo? Da je starac sam, javio bi mu 
se. On ga ne bi odao. Nikada. 

Mula Mustafa se pozdravlja s ljudima, a krupni Alijaga 
Penava, čija se velika aginska kuća nalazi odmah poviše harema, 
povlači ga ustranu. Nešto mu brzo govori, pokazujući prstom čas na 
sokak, čas na gornji kraj harema. Mula Mustafa ga šutke sluša, 
jednako zagledan preda se. Dok idu prema džamiji, Zaharis jasno 
vidi Mula Mustafine oči. Starac je sjetan i zamišljen, bez uobičajene 
vedrine i osmijeha. Vidi ga kako širi ruke i nekako žalosno sliježe 
ramenima. 

Korak po korak idu prema džamiji, dok ezan s munare 
polahko zamire. Posljednje džematlije žurno prolaze kroz harem. 

Zaharis se tresa od hladnoće i uzbuđenja. Uzbudila ga Mula- 
Mustafina pojava. Kao da je osjetio blizinu onih koje je toliko volio. 
Kako se Mula Mustafa radovao kad je saznao da je Dafna ozdravila! 
S koliko se topline neko jutro raspitivao o njoj i Izaksisu! Kao da ga 
čuje kako mu govori: - Kad god ti šta ustreba, slobodno kucni k'o na 

svoja vrata, slobodno!... - Poslije Dafne i Izaksisa, on mu je u ovom 
gradu najbliži. U srcu ga je osjećao. 

Nekoliko vrabaca doletje na susjednu rezdeliju i veselo 
zacvrkutaše, isprva pojedinačno, a onda zajednički, izmiješano, baš 
kao da se oko nečega svađaju. Zaharis zatvori oči: debeo, bijel crv, 
navirao je iz natruhle daske na teneširu... 

Čitav dan i dobar dio slijedeće noći proveo je u bunilu, moren 
teškim snoviđenjima. 

Sanja da je u svom rodnom Erzerumu. Vidi oca kako u dugoj 
košulji, s užetom oko vrata, ide zidinama Ič-kale, dok odsječene 
ermenske glave, pokićene po kolju, otvaraju krvlju skorena usta i 
nešto bezubo i nečujno progovaraju. Ermenski valija Damad Teufik- 
paša iznenada dojahuje na bijelu konju i zavrnutom sabljom skida 
glave s kolja, pa onda podbada konja, preskače preko bedema i na 
okrilaćenom konju slijeće pravo u njihovu avliju na Soukbunaru. 
Dohvaća Dafnu s avlije i jezdi s njom pod oblake, odakle je otiskuje i 
nestaje. Vidi mu se samo crni binjiš, raširen poput krila, 1 crna kopita 
krilatog konja. Dafna lagano pade u gaj više kuće, a on i Nurhodža, 
koji se odnekud iznenada stvorio, idu u gaj da je traže. Gaj je toliko 
mračan 1 gust, da ne mogu ni koraka da maknu. On se uzalud napreže 
da je dozove, jer ga je glas posve izdao. Nurhodža ga ostavlja i 
uspinje se na munaru, koja je sad u njihovoj bašči, i počinje da 
okujiše... 

Eto ponovo Teufik-paše, koji je sa svitom vraća iz Ulu- 
džamije u Erzerumu. On se hitro penje na pendžer, nišani i puca u 
pašu. Pogođeni paša pada s konja, pa se brže-bolje diže 1 opet 
uzjahuje. On 1 po drugi put puca, a paša opet pada i po drugi put 
ustaje i uzjahuje, samo što to ovaj put nije paša već zaptija Toga, koji 
počinje da ga goni. S njim je i buljuk šutljivih zaptija, koji jašu na 
malim crnim konjima. Kad god ga stignu i hoće da ga dohvate i 
uhvate, konjima se noge odjednom skrate, a on im umakne. U neko 
doba, već smoren od bijega i straha da će im pasti šaka, ugledao je 
Mula-Mustafu. Stoji on na avlijskim vratima i rukom mu daje znak 
da uđe, jednako se krijući da ga zaptije ne vide. On bi htio da uđe, ali 
ga noge ne slušaju, sve se savijaju, kao da su od krpe. U to pada 

mrak 1 zaptije ga gube s očiju. Traže ga po haremu, a on se krije i 
provlači između nišana, pa se onda uvlači u jedan napola provaljen 
kabur i tu se sakriva. Boli ga svaka kost, a ne smije ni da jekne ni da 
uzdahne, sve u strahu da ga zaptije ne bi čule i uhvatile. Mula 
Mustafa 1 dalje stoji iza vrata i jednako mu domahuje, a na glavi mu 
crn ćulah 1 na ćulahu ptičica koja mu neprestano oblijeće oko glave i 
cvrkuće. 

Kad je u neko doba otvorio oči i progledao, bila je noć. 
Vedra, puna zvijezda koje su treptale. Teško je disao i sav je bio u 
goloj vodi. Polahko se pribirao i izranjao iz dubina. Činilo mu se da 
će se ugušiti ako tu i dalje ostane. 

- Dalje, dalje! - kucalo mu je u srcu i u glavu, a Mula 
Mustafina slika neprestano mu je izlazila pred oći. Učinilo mu se da 
ga i sad vidi kako mu maše. 

Posljednjom snagom, grizući zemlju ispod sebe, počeo se 
izvlačiti. Cvilio je od bola. Činilo mu se kao da ga neke nevidljive 
ruke dohvaćaju iz mraka 1 trgaju živo meso s njega. Bio je slijep i 
izbezumljen od bolova. Odjednom je pod rukama osjetio mokru 
travu 1 hladne nišane. Kako mu je godila rosa i hladnoća! A Mula 
Mustafa i dalje stoji iza vrata, smiješi se i hrabri ga, neprestano mu 
išareteći da uđe u avliju. 

Dopuzao je do haremske ograde i klonuo. Posljednom 
snagom digao je glavu i jauknuo. Jaukom je dozivao Mula Mustafu, 
da mu pomogne. Starac je oprezno provirio iza vrata 1 pošao, išao je, 
a da zemlje nije ni doticao. Stao je više njega, digao ga na ruke i s 
lahkoćom ponio. Usput ga je tješio i nešto mu na uho šaptao, ali on 
nikako nije mogao da razabere šta mu govori. Jedino što je osjećao 
bile su poput leda hladne Mula Mustafine ruke. Unio ga je u halvat i 
spustio na dušek koji ga je raspremljen čekao. Kraj dušeka se 
iznenada stvorila Dafna. Prišla mu je, pomilovala ga po licu i pokrila. 
Milina mu je odjednom ispunila dušu. Bio je presretan što je Vidi. 
Htio joj je to reći, ali ga je umor toliko savladao, da ni očiju nije 
mogao otvoriti. Odjednom mu je postalo lijepo i toplo. Sve muke su 
nestale, kao da ih je neko rukom odnio. Utonuo je u tišinu i mir. 
Posljednji plamičak svijesti zatreperio je 1 ugasio Se... 

Kad su ljudi sutradan poslije sabaha izašli iz džamije, pa 
usput još malo porazgovarali i počeli da se razilaze, Alijaga Penava, 
koji je išao uz samu haremsku ogradu, podobro uzdignutu na podZid, 
ustrašeno je zastao i zavikao: 

- Aman, braćo! 'Vamo, da vidite! 

- Šta je, Alijaga? 

- Hod'te da vidite! 

- Šta je, pobogu? 

- Neko leži u haremu. Haman je mrtav! Viri mu ruka! Ljudi 
se za čas iskupiše. Odozgo, između parmaka, promoljena do lakta, 
virila je nečija ruka. Prsti su bili stisnuti u šaku, punu trave. Činilo se 
kao da je mejit ispružio ruku iz kabura, pa je proturio kroz parmake i 
nekom maše. 

Svi su ustrašeno stajali. Niko ni da se makne. 

-Kolije? 

- Da nije, boni, Frmen? 

- Ha...? Je 1' de, dobro si! 

- Hajde, da vidimo! Svi pokuljaše u harem. 

Nekako čudno propet i potrbuške ispružen između dva 
mezara. Zaharis je ležao u travi. Bosonog, u košulji i čakširama. 
Noge su mu bile izranjene i ulijepljene zemljom, a ispod napola 
zadignute košulje pune sasušene krvi, na leđima je zijevala golema 
rana. Poput crvenomodre, izvraćene pečurke. Vidjela mu se samo 
lijeva strana lica. Bilo je žuto kao ilovača. 

- Jest, dina mi, EFrmen! 

- Ih-h! - uzdahnu Mula Mustafa poluglasno i rukom prekri 
OČI. 

- Ja oklen ovdi, braćo? - progura se jedan od Logavija, čija je 
kuća bila naspram samog harema. - Sav su harem preksinoć 
pretražili, vidio sam svojim očima. A nuto sad! 

- Mora da je noćas 'vamo doš'o! Jučer nije mog'o, vidjeli bi 

ga. Tol'ki svijet prolazi! 

- Ama, kako jučer, baci! Da je jučer, zar bi moglo bit' da ga 
niko ne vidi? 

- Paija to velim! 

- Noćas je on, noćas! Bog zna đi se ranjen sakriv'o, dok nije 
doš'o 'vamo. Morebit je hotio kući. 

- A jest ga ružno ud'rilo. Pogledaj, mogla bi čitava šaka unić" 

- Uh-h... strahoba jedna, pa eto... 

Dok su ljudi nagađali gdje se Zaharis noćas krio, obilazeći i 
zavirujući oko mrtvaca, Mula Mustafa se okrenu i pođe. Noge su mu 
klecale, a nekakva pustoš i tjeskoba savili mu se oko srca, pa bi 
najradije sjeo i zaplakao. Kad uniđe u avliju, jedva skide firale na 
papučluku, pa onako očemeren uniđe u halvatić i svali se na sećiju, 
ne skidajući ni džubu sa sebe. Jedno je vrijeme šutke ležao, s 
vremena na vrijeme uzdišući 1 sklapajući oči. Od preksinoć, kad je 
zapucalo 1 kad su počeli ganjati Zaharisa, i od jučer kad je saznao šta 
se zbilo na Soukbunaru, bio je potresen i okaharen. Pritisla ga 
nekakva tuga, baš kao da se radi o nekom njegovu. Dafna mu je 
najčešće izlazila pred oči. 

- Nestade hin sve troje. U času! K'o da hin neko ukrade. K'o 
da hin vjetar odnese... Pa bilesi i Almas-čauša s njima. Bi im, belćim, 
suđeno da zajedno izginu. Allahu moj, Ti im se smiluj! - uzdahnu i 
ustade da se napije vode. 

Čaršija je gudila. Od jučer se nije o drugom ni govorilo već o 
Ermenina. A kad se još dulo da je i onaj mlađi odjutros nađen mrtav 
u džamijskom haremu, po kahvama je brujalo. Znalo se pouzdano i 
zbog čega su izginuli. Čulo se iz konaka, od samog muselima. 

Saznalo se da je mladi Ermen, prije tri godine, ubio u 
Ermeniji carskog valiju. Ermeni su prije toga spremali bunu, pa su 
pohvatani i pobijeni. Među njima je bio i njegov otac koji je, haman, 
bio glavni. Onda je on jednoga dana, da osveti oca, šta li, dočekao 
pašu i ubio ga iz puške. A paša je bio carski zet koji se oženio 
carevom kćeri, rođenom u carskom haremu. Takve se udaju samo za 
paše i druge odličnike carstva, jer u njima kola carska krv. 

Tri godine su ga tražili 1 gonili, ali nikako da mu stanu u kraj, 

dok se nije saznalo da je, odnekle iz Grčke, pobjegao u Bosnu i 
sakrio se kod jednog starog Frmena u Sarajevu. I taj je, zbog 
nekakve bune, poodavno pobjegao iz Ermenije i živio u Bosni. Čim 
se to saznalo, Tatar je iz Travnika donio vezirovu poruku muselimu 
da se EFrmeni moraju živi pohvatati i otpremiti u Stambol. 

- Ah, ah, ko bi to rek'o, moj lijepi br'te! 

- Jah, sve se najpotlje sazna i svemu se stane u kraj! 

- Jadno ti je, vala, 1 to njihovo. 

- Što, da ti hin nije žao, Avdaga? 

- Jest, žao mi hin je! Insani su! Ko zna kako je i tamo, kad se i 
ovdikan, u Bosni, svašta radi. Đi god se davi i gnjavi, dobra nije! 
Znaš i sam... 

Dok je svijet po kahvama pričao i prepričavao, Mula Mustafa 
sjedio u svojoj pisarni i hudio. Sve mu je bilo prazno. Četiri su ga 
smrti dosad najviše potresle: kad su udavili Junuza kasapa, kad je 
umrla njegova domaćica Safija-hanuma, pa kad je umro šeh hadži 
Mehmed i sad, kad su izginuli Ermeni. Pri pomisli na Junuzovo 
davljenje i ermensku pogibiju, osjećao je kako mu se u dušu uvlači 
nekakva turobna tjeskoba, za razliku od Safija-hanumine 1 šeh hadži- 
Mehmedove smrti, koji umriješe lijepo, insanski. 

- Nek im se veliki Allah, koji oprašća i daje, smiluje i daruje 
ih, Amin!... 

Kad mu je Avdaga berber te večeri provirio u pisarnu i upitao 
hoće li mu doći na sjelo, jer će doći još neki ahbabi, odbio je. 

- Fala ti, Avdaga, al' nisam ni za šta... 

- Što, da nisi hasta? 

- Ima i toga... 

- Šta je, šta te boli? 

- Sve, a duša najviše... - šapnu on tiho. Avdaga diže ruku i 
šutke pritvori vrata. 

13. 


Jesen je bila duboko zagazila. Jutra su osvitala u prozirnoj 
kopreni sumaglice, koja se pokasno dizala s vrhova 1 obronaka 
Trebevića. Mangale su se već bile unijele u dućane, a salepčije bi od 
ranog jutra obilazile čaršijom glasno izvikujući: 

- Vruć vrije, damare grije! Vruć salep! 

Bestilji su se davno popekli, a smreka 1 takiše zakiselili. 
Natkovačima se jedva prolazilo od sijena, drva i drvenog ćumura, 
koje su seljaci dogonili u grad. Čaršija je, osobito srijedom, bila 
krcata steljom, sudžukom, suhim sirom, maslom, medom, vijencima 
bijelog 1 crvenog luka, topljenim lojem i drugim, što je svijet 
nabavljao za zimu, za koju se prema nekim alametima očekivalo da 
će biti oštra i duga. 

Mula Mustafa bi najveći dio dana, pogotovo kad su udarile 
kiše, provodio u pisarni. Na sijela, pa i u tekiju, sve je rjeđe odlazio. 
Bio se nekako osamio 1 povukao, a da to nije ni opazio. Kad bi se 
neko od ahbaba uvratio da ga posjeti ili negdje pozove, zatjecao bi ga 
šutljiva i zamišljena, kao da to više i nije bio onaj prijašnji, vedri i 
razgovorljivi Mula Mustafa. 

- Ne znam, dina mi, šta mu je! K'o da nije onaj! Đi god ga 
zovnem, neće. Ponekad se malo i našalim, a on - ni habera - jadao se 
Mestvica, koji je 1 dalje obigravao čaršijom, uvijek horan i za šalu i 
Za razgovOr. 

Ponekad bi se uvraćao i Numan gasal, obično iza ikindije. 
Izmicao bi šćemliju do iza vrata, sjedao i šutio, zamišljeno gledajući 
u dlanove, baš kao da nešto ispituje i traži. Sjedili bi tako u šutnji po 
sahat-dva, dok bi voda u šerbetnjaku na mangali tiho šumjela. Kad ga 
je Mestvica jednom upitao o čemu razgovara s Numanom, Mula 
Mustafa odgovori: 

- Uvijek imamo o čemu Ššutjeti... 

Avdaga berber, koji bi preko dana počesto provirio u pisarnu, 
pa onako, s vrata, ponešto upitao ili dohaberio, bio se ozbiljno 
zabrinuo za Mula-Mustafu. 

- Ma reci mi, dina ti, šta ti je? Mora da ti nešto ima?... 

- Tima i nejma. Sve je isto, a sve nekako drukčije... 

- Ne razumim te, vallahi...? 

- To, belćim, dolazi s godinama. Nešto u insanu usahne. K'o 
da nešto iz njega izduši. Baš k'o kad saransak na proljeće izduši... 

Kad je osjetio da mu ruke ponekad trnu, Avdaga je htio da mu 
pusti pijavice, ali on se nećkao. 

- Neka, nek' stane, vidjećemo. Morebit' je od sjedenja. 

I poslovi u pisarni bili su nekako stali. Ali, ni on se nije 
mnogo trudio. Kad bi se nešto na brzinu trebalo napisati ili prepisati, 
znao bi za čas da plane: 

- Sabur! U mene nejma hitnje! Ako moreš pričekat', pričekaj, 
a ako ne mereš, ej dovale! 

To što je potanko sastavljao kraj s krajem, nije ga brinulo. 
Koliko god padne, elhamdulillah, meni dosta - govorio bi. 

Toga dana, a taj dan je bila srijeda, bilo je malo više posla. 
Seljaci šljegli, pa malo-malo, a neko se pomoli na vrata i zatraži da 
mu se nešto uradi. 

Negdje iza podne izbi neki seljak iz Velešića, koji je i prije 
dolazio, i donese tapiju na zemlju, pa zamoli Mula Mustafu da mu je 
prepiše. 

- Peke. Ostavi tudikan i dodi iza ićindije - pokaza on očima na 
sećiju. Seljak spusti tapiju, pa šutke pozdravi i izađe. 

Mula Mustafa je još neko vrijeme sjedio zavaljen na sećiji, 
držeći tespih u ruci, napola žmireći 1 strahujući da još neko ne otvori 
vrata i ne donese kakav novi posao, jer se odjutros bio baš dobro 
umorio. Nekoliko puta se skanjivao da ustane i počne prepisivati 
tapiju, ali nikako da se digne, isto kao kad se umoran i pospan insan 
skanjuje da ustane iz dušeka. Napokon pređe dlanom preko lica i 
umorno zijevnu pa htjede da ustane, ali ga noge odjednom izdadoše 
pa kao posječen klonu i svali se ispred sećije. Rukom otisnu peštahtu 
i murećef koji se prevrnuše, pa kao da se i sam prepade šta bi, htjede 

da vikne, ali mu u taj tren pade mrak na oči i izgubi se. 

Šta je poslije bilo, on ne zna. Kad je ponovo otvorio oči, ležao 
je u svom halvatu, a oko njega su stajali sin mu Mustafa, Avdaga 
berber 1 još neke komšije. Kad se malo pribra, htjede da ih upita šta 
je to bilo i zbog čega su se okupili oko njega, ali jezik ga nije nikako 
slušao. Premetao je njime kao da mu je belegija u ustima, a ono što je 
govorio nije bio govor već nekakvo mumljanje, kojeg se i on sam 
prepade. 

- Vela havle, vela kuvvete, posve mi se gube harfovi! - 
pomisli u strahu i pogledom se obrati prisutnim. 

- Dobro je, Mula Mustafa, dobro, samo ti lezi! - naže se 
Avdaga nad njega, držeći u ruci šišu s pijavicama. 

On ponovo htjede da ih upita šta je bilo, ali ne može, već 
sklopi oči i zaplaka. Sam je sebi izgledao bespomoćan kao dijete. 

- Plače... - šapnu mu sin, pa i on zaplaka. 

- Neka, nek' plače! To će rijet da zna za se - mirno će Avdaga. 

Mula Mustafa osjeti kako mu otkrivaju noge i kako mu se 
nešto hladno i glibavo lijepi uz tijelo, ali nije mogao da dokuči šta je. 
Kasnije, kad je opet progledao, uz njega su bili samo sin mu i 
nevjesta. 

- Babo, bi 1' šta mog'o?... Jesi 1' žedan? - upita ga sin. Kad to 
još jednom ponovi, on mu očima dade znak da bi nešto želio, misleći 
pri tome na vodu, jer su mu se usta bila posve osušila. 

Polahko ga zališe vodom, pa su ga poslije heftama otpitavali, 
isto kao što se dijete u bešici otpitava. 

Dani su sporo odmicali, Mula Mustafa je ležao u nekakvu 
polusnu, dok napokon nije počeo da osjeća vlastito tijelo. Avdaga je 
svaki dan dolazio i povremeno mu puštao pijavice, a sin mu i 
nevjesta stalno su bdjeli uz njega. Danju nevjesta, a noću sin ili 
Mestvica. Ponekad bi ostajao i Numan gasal, a i kovač derviš Selim. 
Kad mu je krenulo nabolje, dolazili su 1 drugi, koji su se od prvoga 
dana raspitivali kako mu je i je li mu krenulo išta nabolje. 

Poslije gotovo mjesec dana, usta, koja su mu se bila iskrenula, 
već su se dobro ispravila, a 1 jezik mu više nije bio onako tvrd i 
drvenast, pa je ponešto mogao i da kaže. Mogao je micati desnom 

stranom, a osjećao je da mu se i lijeva pomalo otkravljuje. Najčešće 
bi gledao u šiše ili bi dizao i zagledao desnu ruku požutjelu i otanjilu 
kao oklagija. 

- Mašallah, mašallah! Bogu fala, krenulo je! Još malo, pa ćeš 
se dići! - tješio bi ga Avdaga. 

Kad je došlo do toga da je mogao sjediti u dušeku i mnogo 
bolje govoriti, najuži krug ahbaba ponekad bi i posijelio uz njega. 
Zima je napolju bila stegla, a snijeg zatrpao, pa je u toplu halvatu, uz 
vatrene krompire, suhi sir 1 bestilj, uz vreo čaj i lijep razgovor bilo 
ugodno, a i Mula-Mustafi je bilo mnogo običnije. Mestvica je i tada 
svojim pripovijedanjem i šejtanlucima unosio raspoloženje i vedrinu, 
pa bi se svi od srca nasmijali. Ni MulaMustafu, bilesi, nije puštao na 
miru. 

- Vallahi, Mula Mustafa, ti nas sviju privari! - veli on jedne 
Večeri. 

- Kako, čime? - upitaće neko. 

- Pa zar, boni, ne vidite? On će svu zimu preležat' 1 prespavat', 
a kad grane proljeće, kraja mu bit' neće! Izići će u čaršiju k'o nov! 
K'o da je jako ispod čekića! Nemojte se nimalo začudit' ako bude 
hotio da se ženi! On sad leži i kuvvet pribire! 

Ni Mula Mustafa ne može, a da se u svom jadu ne nasmije. 

- Eno ga, de! Smije se! Rekoh li ja da njemu nije vjerovat' ! 

Ponekad bi derviš Selim svojim zanosnim glasom potegao 
kakvu ilahiju ili kasidu. Svi bi tada padali u ašk, dok bi džamovi na 
pendžerima zvonili i podrhtavali, mada glasa nije ni upola puštao. 

U dva-tri navrata među njih je dolazio i šeh Nasir, a uvraćao 
bi se i Nurhodža. Kad bi izbio šeh Nasir, u halvatu bi zavladalo 
drukčije raspoloženje. Razgovor bi postajao tiši i odmjereniji i svi bi 
čekali šta će on reći. Jedne večeri, kad su svi bili na okupu, neko 
usput spomenu Ermene i Almas-čauša, na šta Mula Mustafa uzdahnu 
i podnimi glavu u dušeku. Na to se Nurhodža okrenu šeh Nasiru, pa 
će: 

- Svojim sam očima gled'o kad je Almas-čauš u vatru ugazio! 
Niko se od enlikih insana i ne mače da pomogne onoj hudnici, već se 
nađe on! A dobro znamo ko je i kakav je bio, da mu se dragi Allah 

smiluje... 

- A veliš, svi znamo kakav je bio - priupita šeh Nasir. 

- Jah-h, da Bog zakloni 1 sačuva, svašta je radio... 

- Malo mi o njemu znamo, moj Nurhodža, malo! - trpko će 
šeh Nasir. 

Svi u čudu digoše glave. 

- Kad ga svi znamo, kako ti kažeš, reci mi, ondar, šta ga je 
one noći navelo da skače u vatru i da izbavlja nekoga, koga, haman, 
nit' je znao nit' poznav'o? 'Vamo, neuzubillah, insane zubima klao, a 
tamo živ u vatru skak'o da bi drugoga iz vatre kutarisav'o! Okle to, 
ha? 

- ja se pitam... - zamišljeno će Nurhodža. 

- Pa kad je tako, ondar ne treba govorit' da ga svi dobro 
znamo! Ne znamo mi ni sama sebe, a nekamoli druge, moj 
Nurhodža! Insan ponekad uradi i ono za šta misli da nikad uradio ne 
bi! Nekoga na to natjera nevolja 1l' strah, a nekoga dobrota koja se u 
njemu odjednom probudi. A ono, što je Almas-čauš te večeri uradio, 
golemo je. Golemo! 

- Ja kako ti to, šeh-Nasire, odbenetaš? - javi se Mestvica. 

Šeh Nasir pošutje. 

- U njemu je one noći prepuklo. Baš k'o kad svjetlica u mraku 
sijevne pa osvijetli sve oko sebe, tako je i u njemu sijevnulo. Sve je u 
trenu sagled'o. Sav svoj život! I uradio je ono što je uradio. Bog mu 
kroz to more oprostit' sve ono što je prije toga zgriješio. A ljudi ne 
moraju. Njihovi su dugovi 1 aršini drukčiji. Jer, baška je Božije, a 
baška insansko!.. A ona huda djevojka koju je te noći poš'o da 
izbavi, lahko mu, s Božijom pomoću i milošću, more džennet 
otvorit'. 

Neko se od prisutnih značajno iskašlja. 

- Neka se niko ne čudi! Džennet se ne otvara imenom koje 
nosimo, već srcem kakvo je u nama!... Ja, eto, tol'ko. A on je svoje 
šerbe ispio. Neka mu se Allah, džellešanuhu, smiluje... 

Kako niko ništa ne reče, šeh Nasir se okrenu derviš Selimu: 

- Eh, derviš-Selme, bi 1' mog'o koji bejt? 

Derviš Selim sklopi ruke na prsima i smjerno se pokloni, pa 

pusti glas. Učio je kao rijetko kad. 

Sijelo se te noći pokasno razišlo. Uz Mula-Mustafu je ostao 
da bdije Mestvica. On je to s lahkoćom obavljao, a i Mula-Mustafi je 
bilo najdraže kad bi on ostao. Obično bi pripovijedao do neko doba 
noći 1 svojom bi pričom obigrao čitavo Sarajevo. Ništa mu nije 
moglo promaći. Tek kad bi vidio da je Mula Mustafa zakunjao, 1 on 
bi ušutio, da poput zeca skoči na svaki njegov pokret. 

- Eh, šta je? Treba I' šta? Reci slobodno, meni nije teško! 

Kad bi Numan zanoćio, bilo bi sasvim drukčije. On bi sjedio 
težak 1 zamišljen, duboko spuštene glave, a kad bi šta i progovorio, 
obično bi to bilo kakvo pitanje koje ga je razdiralo i na koje je tražio 
odgovor. Kad bi ga Mula Mustafa ponekad ispod jorgana provirio, 
strah bi ga spopao. Činilo se kao da Numan bdije kraj mejita, pa nit' 
se miče nit' se tiče. 

Ni derviš Selim nije bio težak. On bi opet sjedio kao poslušno 
dijete, skačući na svaki Mula-Mustafin mig i jedva čekajući da mu 
kakav hizmet učini. Po čitavu noć ne bi oka sklopio ni glave spustio. 

Kao i svakoj hasti, i Mula-Mustafi je bilo najteže noću. Nema 
šta mu tada nije na pamet padalo, dok bi budan žmirio ili u šiše 
gledao. 

- Hoću li, Allahu moj, više ikad saći u čaršiju i ikad išta 
zapisat"? - s tugom bi pomišljao na svoj dućančić - pisarnu dolje kraj 
Begovih hala, i na onaj požutjeli tefter u koji je tolike godine 
zapisivao sve što se zbivalo u Šeheru. I dobro i nevaljalo, i pošteno i 
nepošteno, 1 veselo i neveselo. Nek' ostane i nek' se pamti i zna - 
običavao je sam sebi reći kad bi završio zapis i sklopio tefter. 

Za sve vrijeme dok je ležao, sin mu je povremeno obilazio 
dućan 1 muteveliji redovno plaćao dućansku kiriju, što je Mula 
Mustafu još više ispunjavalo nadom da de se jednoga dana ponovo 
dići 1 saći u čaršiju. 

Onda bi se, po Bog zna koji put, vraćao u mislima Buzadži 
hadži-Hasan džamiji, svojoj džamiji! Bože, koliko je puta stao u 
njezin mihrab, da Allah, džellešanuhu, kabul učini i u sevab upiše! 
Ko zna hoće li više ikad stati u mihrab, uspeti se na minber ili na 
ćurs, dok ga tolike oči gledaju i tolike uši pažljivo slušaju. 

Sjedao bi se onda bezbrojnih ahbaba, komšija i poznanika 
koje je kroz minule godine ispradao na njihov posljednji put do na 
Bakije i na Hambinu carinu, na Nišan, Alifakovac i ostala sarajevska 
groblja. Malo je još parnjaka na životu ostalo, malo! A kad ti 
parnjaci počnu umirat', il1' pomru, spremaj se i ti, vakat ti je! 

I sve tako, s jedne misli na drugu, nekad i po čitavu 
bogovetnu noć, dok ne počne svanjivati. Tad se i njemu razgali pa se, 
ko doja, probudi i javi onome ko je uz njega proveo noć. 

Kad je nastalo proljeće, a on se bio već dobro davranisao pa 
mogao i da ustaje, tvrdo se ponadao da mu se nafaka još nije ukinula. 
I dok bi se gladne pijavice još po koji put pripijale uz njegove mršave 
noge, uzdahnuo bi gledajući ih - Allahu alemu, ja kako li će bit' u 
crnoj zemlji, kad navali 1 crv i mrav! 

Gotovo čitavo ljeto proveo je sjedeći čas u avliji čas u bašči, 
dočekujući ponekog od ahbaba, ili bi se zabavljao sa starim lugastim 
mačkom, koji bi pospano otvarao svoje pametne oči i kao zamišljen 
čovjek gledao u Mula Mustafu. Ponekad bi, opet, satima pratio let 
pčela 1 hod mrava, njihove susrete, dodire i sporazume, poluglasno 
razmišljajući: - Allahu moj, velik li si! - Pratio je kako šljive rude, a 
jabuke jedraju, kako ptice dolijeću i odlijeću, noseći ptičadima hranu 
u kljunu, dok napokon nije dočekao toliko očekivani dan da sađe u 
čaršiju. Osjećao se toliko snažan, da ga ništa nije moglo odvratiti od 
te namjere. 

- Babo, da pođemo zajedno, još si zaif - veli mu sin. 

- Jok, niko mi ne treba, sam ću! 

- Hajde makar s malim Avdom, ako nećeš sa mnom! 

- Ama, ne treba mi niko, kad ti kažem! Vidi ga! 

- Dobro, kako hoćeš, samo... 

- Da nisam dobro, ne bi ni salazio. Znam, nisam maksum! 

Želio je da bude sam, da osjeti nepodijeljenu radost dana za 
kojim je toliko žudio. 

Prije nego je krenuo, podugo je stajao na kućnoj divhani i 
osluškivao daleki šum grada, satkan od mnogih glasova i zvukova 
koji su dopirali odozdo iz čaršije, pa se stapali i brujali kao dalek, 
nevidljiv roj. Pogled mu za tren privuče Hajrija Logavijina, jedna od 

najljepših sarajevskih cura, koja je u susjednoj avliji podvezivala 
ružine grane. Bila je lijepa i skladna poput sevlije, pa je Mula 
Mustafa lijepo osejri. Onda se trže, i gledajući ustranu, brzo i 
zbunjeno prošapta: - Šejtane, nalet te bilo! - pa s Bismillom sađe niz 
basamake. Osjedao je kako mu srce uznemireno kuca. Kad bi nasred 
avlije, nevjesta za njim doviknu: 

- Babo, ti baš ode? 

- Odoh jah, s Božijom pomoći! 

Čim je iskoračio iz kuće, radosno mu pritrčaše dvojica 
komšija. 

- Mašallah, Mula-Mustafa, mašallah! Ti, s hajirom, ustade i 
izađe! Pa, kako si, kako s1? 

- Dobro, ako Bog da, dobro! - odgovarao je razdragano, jer 
mu je taj prvi i svaki novi susret izgledao kao poseban doživljaj. Čak 
i sama mahala, pa 1 svaka kuća, pričinjali su mu se nekako veselije i 
drukčije. 

Kad dođe do harema, zastade i prouči Fatihu. Ozarenim 
pogledom obuhvati svoju džamiju. Od alema do ulaznih haremskih 
vrata. Oči mu se ispuniše suzama, pa umalo što glasno ne zaplaka. 
Brzo sastavi džubu na prsima i dlanom otra oči. Učini mu se da mu je 
džuba postala nekako duža. 

- Belćim se srastam - pomisli 1 obazrije se oko sebe. Usput se 
osvrnu na veliku kamenu češmu ugrađenu u podzid džamije, pa joj se 
s osmijehom javi. Kad se ne bi plašio hladnog kamena, najradije bi 
sjeo kraj nje i s merakom gledao kako voda, u snažnom mlazu udara 
iz njezine lule. 

- Ja ljepote, Allahu moj! - razdragano uzdahnu, krenuvši 
prema čaršiji. 

Kad sađe u čaršiju, dočekaše ga vreva, šarenilo 1 glasovi. To 
ga malo zbuni, kao da se prvi put našao među svjetinom. Mjeseci 
ležanja 1 tišine bili su ga odvikli od čaršijske buke i vreve. 

Prolazio je široko otvorenih očiju. Poznavao je svaki dućan i 
svaki lik. Vješte ruke pognutih majstora hitro su ukivale i prošivale, a 
svud po ćefencima visjela je nanizana roba: oble crvene i tute firale, 
mehke 1 lahke mestve, nježnožuti tomaci, crveni opanci, silahi _1 

bensilahi, bisage 1 šarpelji, pletene kandžije 1 kuburlije, sedla i 
nalune, i napokon lahke ženske papučice, zaokrugljene 1 ljupke poput 
golubica. Ekmeščije 1 salepčije, prodavaoci nane i buze, ulični 
trgovci škembeta i druge mačje hrane, glasno su se nadvikivali, a 
živa rijeka konjanika i pješaka, pomiješanih vjera 1 staleža, od 
građana do seljaka, od bogatije obučenih aga do srebrenokose uleme, 
kuljala je čaršijom, nestajala u sporednim sokacima, hanovima, 
trgovinama i kahvama. Nekoliko ahbaba i poznanika ugledaše ga i 
istrčaše pred njega, pozdraviše ga i zahvališe Bogu što je ustao na 
noge i sišao. 

Kad ga sve to zamori, Mula Mustafa skrenu u harem Begove 
džamije, pa utonuvši u tišinu 1 hlad velikih lisnatih stabala, najednom 
se osjeti smireniji i lakši. 

Priđe Gazijinu turbetu i prouči Fatihu, pa po staroj navici 
proviri u unutrašnjost turbeta. I sad, kao i uvijek, kad god bi ugledao 
nadgrobnu kuburu s velikim kaukom na bašluku, uvijek bi osjetio 
dostojanstvo i veličinu čak i mrtvog Gazije. 

- Blago ti se njemu! - šapnu i pođe niz harem. 

- Mula Mustafa, stander! - viknu neko za njim. 

On se okrenu i ugleda Asimagu Očaktana kako mu dolazi u 
susret. 

- Nuto sad! - pomisli u čudu. Očaktane nije trpio, kao što ih 
nisu trpjele ni druge Sarajlije, jer su davali novac na kamatu i 
bezdušno se bogatili. Asimagu je poznavao po tome što mu je 
umrlom jedincu sinu ispisao tarih na nišanu, za šta ga je Očaktan baš 
fukarski nagradio. Bilo mu je došlo da vrati hediju, ali se onda sjetio 
da je smrt po srijedi, pa ušutio i prešao preko toga. 

- Čuo sam da si bio hasta? - unese mu se Očaktan u lice, i 
Mula Mustafa prvi put vidje da mu je preko desnog oka navučena 
mrena. Glava mu je bila tanka i duga kao u konja, a brada 
prorijedena i drhtava kao švrakin rep. 

- Jah, jesam. Al' elhamdulillah, sad je dobro! - odgovori Mula 
Mustafa i pređe rukom preko brade. 

- Bilo te kucnulo, ha? - raspitivao se Očaktan. 

Mula Mustafa ušutje. Uhvati ga nekakva huja, ali se suzdrža. 

Očaktan se oprezno obazrije i turi ruku u čakšire, pa gurnu 
zatvorenu šaku u džep Mula-Mustafine džube. - Na, nek' ti se nađe! 

Čulo se kako novac zazveča. Uz Mula-Mustafu liznu plamen. 

- Aferdesum, ja nisam muhtač! Ja ne primam! Kad to reče, 
najednom mu pred oči izađe đevdir pun žuta kravljeg masla i velika 
drvena kutija poravnjena pirinčom, što ih je maločas gledao u 
Ablakovu dućanu, okićenu nizovima osušene bamlje koje se nije ko 
zna otkad okusio. Pa i pilava i mnogo čega, jer se uvijek, a pogotovo 
posljednjih mjeseci, baš potanko živjelo. 

- Neka čoj'če, uzmi kad ti dajem! 

I dok se on snađe, Očaktan se okrenu 1 ode. Mula Mustafi ne 
ostade ništa drugo već da okrene prema dućanu, ne usudujući se da 
metne ruku u džep. 

- Allahu dragi, šta li bu mi! - razmišljao je usput. 

- Ah, vidi Mula-Mustafe, mašallah! - prekide ga u mislima 
Husein Kilo, koji je povazdan sjedio na džamijskim sofama, čekajući 
i čuvajući mejte i uvijek kandišući na ćafuriju. 

Mula Mustafa mu odzdravi, ispita se s njim i usput upita šta 
ima novo, a Kilo poče da se tuži: 

- Ama ništa, br'te, ništa, Boga mi! Ako ćeš mi vjerovat', svijet 
nekako slabo umire! Razišlo se po selima, pa ako ko i umre, to ti je 
fukara! 

Mula Mustafa zagrabi u džep, napipa Očaktanove pare, pa i 
ne gledajući šta je i koliko, spusti ih Kili u šaku. 

- Na, ovo ti je od Asimage Očaktana! Dao mi je da ti dam. 
Ako živ budeš pa dočekaš da ga snesu prid džamiju, prouči mu 
štogod prid dušu. Sevab ti je... Pa i ne čekajući šta će Kilo reći, brže- 
bolje se okrenu i pođe u dućan. 

Komšije ga ugledaše 1 okupiše se. Saletješe ga pozdravima, 
čestitanjem i pitanjima, a Avdaga berber pođe da ga ruži što je toliko 
pohitio da silazi. 

- Neka, Avdaga, dina ti! Da nisam siš'o, haman bi mi nešto 
bilo. A neće Zar... 

- Neće ako Bog da, neće! Nek si ti nama doš'o! - dočekaše 
komšije. 

On im se nekako iskopa, pa skide katanac s dućanskih vrata i 
uđe. Dočeka ga zadah memle i ustajalosti. Od papira izrezane 
zvijezde i mjesec, kojima je poodavno okitio unutrašnjost dućana, 
bili su požutjeli i visjeli s već opučenih zidova. Sve ostalo bilo je na 
svom mjestu: niska sećija zastrta komadom izblijedjele čohe, pred 
njom, peštahta i na njoj divit, kitabi i tefteri, a u udubini zida plitak 
tas i na njemu hrpica akči što ih je ostavljao za dućansku kiriju. 

Sjede na sećiju i odahnu od umora. Činilo mu se kao da 
godinama nije zavirio u pisarnu. Sve mu je bilo poznato, a sve opet 
drago i novo. Pruži ruku pa dohvati tefter i strese prašinu s njega. 
Onda ga otvori i poče da čita. Pažljivo je čitao bilješku po bilješku, 
ali mu je sada, poslije duga ležanja 1 nepisanja, izgledalo kao da čita 
tuđe riječi, čiji mu je prizvuk bio odnekle poznat. 

- Jah, ovako će jednoga dana, kad mene više ne bude, neko 
čitat' šta sam ja pisao - pomisli sa sjetom 1 ostavi tefter. Onda izvadi 
tespih i poče da uči. Učio je polahko i smireno. Zrno po Zrno, riječ po 
riječ, dok mu ruka ne klonu, a usne prestadoše da šapuću... 

Kad se trže i pribra, osjeti da je gladan. Opet se sjeti bamlje iz 
Ablakova dućana i sam se sebi potiho nasmija. Onda pogleda na tas s 
kirijom, pa ustade. Priđe zidu i sasvim ozbiljno, kako je to mnogo 
puta 1 prije činio, otpoče svoj neobični razgovor. 

- Selamun alejkum, Gazi Husrevbeže! - reče smjerno, baš kao 
da stoji pred živim Gazijom. 

- Alejkumu-s-selam, Mula Mustafa! Merhaba ti. Kako si, je !' 
ti bolje? 

- Allahu šućur, dobro je. Dobro, ako Bog da! Već, hotio sam 
nešto... 

- Hajrola! Reci slobodno, da čujem! 

- Ma eto, otanjilo se, moj lijepi Gazija! A nije ni čudo, kad se 
mjesecima nije ništa radilo. A 1 sin mi, Mustafa, ima svojih briga. 
Nije da me nije pazio, al' šta se more na britvi, kad mu je kuća puna 
čeljadi? Već, hotio sam te zamolit' da mi uzajmiš koju akču od kirije. 
A ja ću to pošteno vratit', vjeruj se!... 

- Ama, Mula Mustafa! Uzmi, br'te, slobodno! Pa kad vratiš! 

Mula Mustafa istrese tas u šaku, prebroja akče i okrenu se 


216 


zidu. 

- Dva groša i deset akči! I vel'ka ti fala, dragi moj Gazija! 
Neka ti dragi Allah lijepi džennet da! A ja ću, nek' znaš, pošteno 
vratit'. K'o što sam 1 dosad vrać'o. 

Posjedio je još neko vrijeme nepomičan i zagledan u zelenom 
bojom ispisanu levhu iznad vrata. Onda se diže, dohvati šišu s 
murećefom, pa je promućka i nasu murećef u divit. Pažljivo zareza 
trstiku, uze tefter i presavi ga preko koljena, pa zamočivši trstiku u 
murećef poče pisati. 

Isprva je pisao polahko, a zatim sve brže. Misli su mu 
navirale 1 utapale se u sitne harfove koji su se nizali i kitili jedan uz 
drugi. Tu 1 tamo, jedva čujna škripa trstike, nadjačala bi njegov šapat, 
kojim je poluglasno sricao pojedine misli. 

- Evo me - pisao je - s Božijom pomoći opet u svom dućanu. 
Onaj koji me je dao na ovaj prolazni svijet, ostavio mi je da još 
poživim, tako sam ponekad mislio da mi je došao vakti-sahat. 

Za ovo vrijeme dok sam bolovao, nastojao sam da zavirim 1 S 
one strane, jer insan, dok je zdrav i dok mu je dobro, obično Živi 
samo za dunjaluk, a malo za ahiret. Zbog toga se mnogi zaboravi pa 
izgubi dušu 1 hoda dunjalukom i bez srca i bez duše. Takvi su, kao 
što jednom reče šeh-Nasir, kao bačen kamen: na koga nalete, taško se 
njemu! 

Ja sam, koliko znam - a Bog zna - nastojao da svoj život 
uskladim s Njegovim zakonima i da ga ljudski i pošteno proživim. 
Hvala Onome koji me uputi na pravi put! Ne kažem, ponekad sam 
pokleknuo, pa i zabasao, ali insan sam, a Milosnik je milostiv, 
oprostiće. Koliko ja znam, nikome zla svjesno uradio nisam, a 
onoliko pameti i snage koliko mi je dato, nastojao sam da okrenem 
na dobro. I sebe, i drugih. 

Po mome znanju, jedna je stvar u životu najpreča: ne čini Zla, 
da te zlo ne stigne! Ima 1 drugih stvari, ali, ova je ponajglavnija! 

Nafaka mi je, Bogu šućur, bila onolika kolika je trebala da 
bude. Jer, šta ga znaš: da sam imao više, možda bi se osilio, a ljudska 
sila i zulum koji iz nje izbija, najgora su stvar na svijetu! Ja sam se u 
svom životu mnogo takvih nagledao. I eno ih, mnogima se ni za trag 

ne zna, a ako ih neko i spomene, po zlu ih spomene. Teško njima! 
Neka im se Milosnik smiluje! Koliko je takvih ova zemlja i dunjaluk 
zapamtio! A zar im je to trebalo? Šta ćeš, mnogi se umisle pa kažu: - 
Ja, pa ja! Sve je na dunjaluku za mene i zbog mene! - Jest, sve je za 
insana, ali kako? Na Božije zadovoljstvo, a to će reći ljudski i 
pravedno. Zato, kad takvi umiru, samo buhe s njih pobjegnu. A oni, 
hudi, mislili: dunjaluka će poslije njih nestati! 

Koliko se meni čini i koliko ja mogu da dokučim, najviše 
dunjalučkog Zla potječe od ljudske gladi za dunjalukom 1 od ljudske 
sebičnosti. Jednima je malo zemlje, kuća, dućana, robe, stoke 1 zlata; 
drugima je malo vlasti nad ljudima i zemljama, pa ih to neprestano 
tjera na novu glad, na nove nepravde i grijehe koje čine i nad sobom i 
nad drugima. 

Koliko sam se puta zamislio nad nekima i nekima dok su ih 
onako gole, zamotane samo u ćefin, spuštali u kabur. 

- Eh, moj žalosni brate - mislio sam - a šta sad?... Baška ono 
što te čeka, a baška ono što si iza sebe među ljudima ostavio i po 
čemu će te oni spominjati. Hajvan ugine i zla iza sebe ne ostavi, a što 
da ga ti ostavljaš? Otimao si se za mal 1 za vlast, činio zulum i 
nepravde, žalostio i rasplakivao druge, Božije zakone gazio, a nisi, a 
nisi jadan ne bio, znao, da ni te firale što su ti na nogama, ni to oko 
što ti je u glavi, nisu tvoji! Prosjak umre, pa i iza njega nešto ostane, 
a ti se bojao da ti ne bude malo. Eto ti sad! Jednom sam slušao kako 
je bogati i moćni vladar Omer ibn Abdu-l-Aziz tražio da mu poslije 
smrti ne zamotavaju raku. Kad su ga u čudu upitali zbog čega, on će: 
- Neka ljudi vide da ništa od čitava bogatstva nisam mogao ponijeti... 
- Ko je pametan, razumjeće. 

Slušao sam, opet, kako je nekakav bogat trgovac pred smrt 
pozvao sinove i zadrečao: 

- Djeco, ja ne smijem prve noći sam u kabur! Tako vam 
velikog Boga, zatvorite prve noći nekoga sa mnom, da ne bih bio 
sam u mezaru! Biće mi makar malo lakše. 

Hele, sinovi ga poslušaju i nađu nekog siromašnog hamala, 
koji za dobru nagradu pristade da s trgovcem provede prvu noć u 
kaburu. Da se ne bi udušio, prometnu mu čunak kroz kabur. Kad je 

sutradan svanulo, oni ti dođu 1 izvade hamala iz kabura. Bio je Živ, 
ali sav kao ovca bijel! Zubi su mu jednako cvokotali. 

Kad su ga pozvali kući da mu dadnu obećanu nagradu, on 
odbi: - Nemojte, braćo, živi bili! Dok sam noćas račun položio i 
dževap dao za ono što sam na hamalskom užetu zaradio, sav sam 
osijedio! Baš tako je rekao. A ja bih dodao i upitao: ja kako li će 
račun položiti oni koji su tuđi hak jeli 1 s tuđih leđa kožu gulili! 

Ja sam svake noći, Allah mi je svjedok, pod jorganom sviđao 
svoje račune i mislio šta sam za dana uradio i poradio, i šta je od toga 
dobro i korisno po mene i po druge, a šta nije. Jer, ako ćemo pravo, 
ima stvari koje insan i od sebe krije, a nekamoli da ih pred drugima 
kazuje. Zbog toga i treba sam sa sobom sviđati račune. U samoći, 
pod jorganom. Jer, insan je sebi najbolji sudac. Baška je ono šta pred 
ljudima izigrava, a baška ono šta sam o sebi zna i pod jorganom o 
sebi misli. 

Pa, kad dobro svidim šta sam za dana uradio, pomislio ili 
poželio, pa rastavim pljevu od žita, onda zamolim Allaha da mi 
oprosti sve što je bilo ružno, tobe dođem i šehadet potegnem. Mnogo 
sam puta zaplakao i jastuk suzama natopio! Jer, insan je insan: 1 crn i 
bijel, ni melek ni šejtan, pa začas pogriješi. Allah ga je takva stvorio i 
zadužio da se bori protiv Zla i u sebi i oko sebe. 

Koliko sam puta čuo kako za nekog kažu: - Blago si ga 
njemu, nema mu sreće na daleko! - A jadna ti je njegova sreća! 
Ogradio se malom, i to mu je sve! Po meni je sreća nešto drugo: kad 
sam ja u sebi skladan, čist i pravedan; kad pošteno živim i radim; kad 
na mene niko ne uzdiše niti prstom upire; kad se veselim Zori i 
beharu, a smiren liježem iza jacije, znajući da Onaj koji je iznad 
zemlje i nebesa zna za mene 1 vodi računa o meni - eto, to je moja 
sreća! 

Bog me je dao merhametli, hvala Mu i na tom daru! Kad god 
vidim da nekoga gone, ja Boga zamolim i za njega i za one što ga 
gone. Jer, ko zna je li on kriv ili su gonioci krivi! Treba, brate, 
praštati! Kako ćeš se nadati i od Allaha milost tražiti, kad sam nisi 
milostiv? Čovjek je i prema hajvanu dužan da bude milostiv, a 
nekamoli prema insanu! 

I još sam nešto htio da kažem. Nikada se u životu ne treba za 
nešta previše otimati, a niti se od nečega premnogo braniti. Ne zna 
se, po Bogu si brat, šta de na kraju izaći. Zato, uradi onako kako ti 
pamet 1 srce kazuje i kako si dužan da učiniš, pa onda reci: - Ako je 
hairli neka i bude, a ako nije, neka i ne bude! Imao sam ja u životu 
stvari za koje sam vruće želio da se pošto-poto dogode, a poslije, kad 
nije bilo tako, zahvaljivao sam Bogu što je ispalo drukčije. Ima ih, 
opet, koji povazdan Bogu dove upućuju, a kad bi Bog sve te njihove 
dove kabul učinio, dunjaluka bi odavno nestalo! Vjeruj se da je tako! 

Već kako god smislim, čini mi se da nisam duga vijeka, da se 
je i moje primaklo. Godine su tu, a 1 ozajifilo se. Insan to počne 
predosjećati i spremati se. Bog je, belćim, dao insanu da to osjeti. 
Sve ima svoj vakat i On najbolje zna kad je čemu vakat. Jer, ni velika 
starost nije lahka. A zašto? Zato što staru insanu pomru akrani pa 
nema s kim podijeliti uspomene, pošto star insan nema budućnosti, 
već samo uspomene na prošlost. Onda ti se u dušu uvuku fuga i 
usamljenost, pa ti je još teže. Pa još kad onemoćaš 1 na tuđi hizmet 
spadneš! Sreća je što insan, dok je mlad, mnogo toga ne Zna, jer ne bi 
valjalo da zna. Život bi mu onemilio. Usahnuo bi prije nego što i 
procvjeta! Ovako, sve u svoj vakat! 

Ja se smrti ne bojim, jer je to kapija kroz koju se prolazi u 
drugi život. Samo se bojim da ta kapija ne bude tijesna, pa da se 
prolazeći ne napatim! Zato sam uvijek Boga molio da me sačuva od 
duga loga i teška bola. A smrti se, dina mi, ne plašim, jer Allah je 
vrelo milosti i dobrote i na Njegov poziv svako će se morati odazvati. 
On najbolje zna kakav sam bio i šta sam ovdje, na dunjaluku, radio. 
Nisam od onih koji misle: kad te zemlja zaspe, sve je svršeno, ko će 
te onda oživiti? Ja kažem: Onaj koji me je i prvi put oživio! Zar 1 
voćka svake zime ne zamre, pa na proljeće opet oživi i obehara? 

Ja se Allahovoj milosti tvrdo nadam 1 u nju neizrecivo 
vjerujem. Za one, koji su Njega vjerovali i po Njegovim zakonima se 
ravnali, rečeno je: - Za njih nema straha i oni ne treba da se žaloste!... 
- Zato smiren čekam svoju smrtnu čašu koja nikoga nije mašila niti 
će mašiti. Smrt će svi okusiti. 

Kad bi me neko upitao šta mi je na ovom svijetu najžalije 

ostaviti, rekao bih: sabaha, behara i iftara. Ko zna kakva se ljepota u 
tome krije, razumijeće. 

Mnogo toga bih imao i želio da napišem, ali ne znam kako? 
Misao mi je bistra i duboka, ali riječ je mehka 1 plitka, pa nikako da 
iskažem ono što bih želio. 

Allahu moj, mislim se nešto hoće li neko jednoga dana čitati 
ovaj moj tefter i ove moje zapise? I šta li će redi? Hoće li ljudi tada 
biti bolji, pravedniji i pametniji, ili će se motati po dunjaluku kao što 
se 1 danas motaju i uvijek nešto tražiti, samo, na krivoj strani? 

Na tom mjestu Mula Mustafa duboko uzdahnu i nehotice 
zapisa: 

- Eh, Allahu moj, al' sam umoran!... 

Iza toga klonu i zaspa na sećiji. Trstika mu ispade iz ruke i 
preko otvorenog teftera otkotrlja se na pod. Ostadoše ispisani reci, ali 
tako drhtavo i nečitko napisani, da ih niko kasnije nije mogao 
pročitati.... 

TUMAČ 


turcizma i manje poznatih riječi 


A 


abdest - obavezno ritualno pranje prije molitve 

ačkosun! - bravo! živio! 

adet - običaj 

afedersun! - oprosti! izvini! 

aferim! - bravo! odlično! 

af učiniti - oprostiti, izviniti 

aga - dobrostojeći građanin, posjednik 

ahar - staja 

ahbab - prijatelj 

ahiret - onaj svijet 

ahmak - glupan 

ahmedija - čalma, turban 

ajan - prvak, odličnik 

ajet - odlomak iz Kur'ana 

Ajetu-l-kursija - odlomak iz Kur'ana u kojemu se spominju 
neka Božija svojstva 

akča - para 

akran - vršnjak, podjednak 

akšam - prvi mrak, večernja molitva poslije zalaska sunca 

Allah - Bog 

Allahu alemu - Bog zna 

Allah džellešanuhu - Svemogući Bog 

Allah rahmetejlje - Bože, smiluj mu se! 
Allahu šućur - Bogu hvala 

Allah selamet - da mu je Bog na pomoći 
alaj - puk, masa 

alamet - predznak 

alčak - vragolan 

alčački - vragoljanski 

alem - bekreni ukras na vrhu džamije 
alem-kamen - dragi kamen 

amidža - stric 

aminati - moliti se ,,amin" 

anduz - mirisna biljka, mandragora 
An-ka - čudotvorna ptica 

anterija - gornja muška haljina 
araba - teretna zaprežna kola 

Arefat - visoravan u okolici Mekke 
arslan - lav 

arsuz - čovjek ljutite naravi 

arsin - mjera za dužinu, 68 cm 
arzuhal - predstavka, molba 

asija - objesnik 

ašćija - kuhar 

aščinica - javna kuhinja 

aščikaduna - kuharica 

ašere - izvjestan broj stavki iz Kur'ana 
ašikluk - ljubavni razgovor 

ašk - češnja za nečim, Zanos 

avaz - glas 

avdžija - lovac 

avlija - kućno dvorište 

azab - muka, patnja 

Azrail - anđeo smrti 


B 

babo - otac 

bahnuti - iznenada doći 

baklava - slatka pita 

bakrač - bakreni kotao 

bakrsuz - bakreni sud sa kojeg se ogulio kalaj 
baksuz - zlosrećan 

bamlja - jelo od mahunastog ploda istoimene biljke 
bandak - nesvjestica 

banjica - kućno kupatilo 

bardak - zemljani sud za vodu 
barhana - svirka, skupno veselje 
basamak - stepenica 

baš-aga - zapovjednik, starješina 
bašeskija - isluženi jeničar 

baška - napose 

bašluk - nadgrobni kamen iznad glave 
bazditi - zaudarati 

bazerđan - trgovac uvoznom robom 
bećar - ne ženja 

bedevija - kobila arapske pasmine 
begenisati - svidjeti se 

bejt - stih 

belaj - nesreda 

belćim - možda, valjda 

belegija - kamen za oštrenje 
bendati - priznavati 

beli vala - baš je tako, zaista 
bensilah - širok kožni opasač 
benzer - sličan 

bestilj - gust pekmez od šljiva 
bet-dova - kletva, prokletstvo 

bez - platno 

bezbeli - dabome 

bigajri hak - na pravdi Boga 
bihuzur - uzneiniren - ometen 


224 


bin-bir halka - muzički instrument 

binliš - široki ogrtač 

birvaktile - nekad, u staro vrijeme 

Bismilla - u ime Boga 

boj - kat 

bon - bolestan 

borija - truba 

boščaluk - dar koji se sastoji od odjevnih predmeta umotanih 
u komad platna 

bradva - tesarska sjekira 

bujrum - izvol(te)! 

bujrutija - pašina naredba 

buljuk - četa vojske, grupa 

burek - mesna pita 

butum - sav, ditav 


Č 


čajluk - čajnik 

čakmak - kresalo 

čapraz - sudar pri klizanju saonicama 

čardak - velika soba na katu s lijepim vidikom 
čaršija - trgovačka četvrt 

čauš - pomoćnik starješine zanatskog ceha, naredni 
čekmedža - mali drveni sanduk 

čelenka - vrsta metalne perjanice 

češma - izvor, fontana 

čevrma - ziatom izvezen rubac 

čevrntija - okretanje uokrug 

čifuthana - geto 

čikovi - rezanci 

čirak - svijednjak 

čivija - klin, ekser 

čok jaša mašallah! - dugo živio! dobro došao! 
čugelj - palica za miješanje 

čunak - vodovodna cijev 
čvrknut - luckast 


Ć 


Ćaba - Kaba, sveti hram u Mekki 
ćafurija - kamfor 

ćage - papir 

ćahija - vrsta luksuznog kruha 

ćasa - dublja posuda polukružnog oblika 
ćatib - pisar, administrativni službenik 
ćefenak - dućansko krilo 

ćehaja - starješina jednog zanatskog ceha, zastupnik vezira 
ćehrubar - jantar 

ćeremit - krovni žljebasti crijep 
ćibarast - dopadljiv, ugodne vanjštine 
ćitab - knjiga 

ćola - dječja igra 

ćorav - slijep na jedno oko 

ćosav - čovjek bez brade i brkova 

ćul - debela zavjesa obrubljena kožom 
ćulah - kapa od valjane vune 

ćulluhu - u bestrag 

ćuprija - most 

ćurak - muški kaput postavljen krznom 
ćurčija - krznar 

ćurčibaša - starješina ćurčijskog ceha 
ćurdija - ogrtač postavljen krznom 
ćurs - propovjedaonica 

ćuskija - željezna poluga 


D 


daidža - ujak 
daira - sazivanje džinova, skup trgovačkih magaza oko 

jednog dvorišta 
dalga - val 
damar - bilo, puls 
damlaisan - šlagiran, uzet 
davranisati se - snaći se, doći sebi 
dedo - djed 
defiti - utišati, umanjiti 
demir - prozorska rešetka 
demirlija - velika bakrena tepsija, koja služi kao sinija (sto) 
denjiz - more 
dernečiti - provoditi se 
derviš - pripadnik derviškog reda, skroman i pobožan čovjek 
deverati - proturati se 
devlet - carstvo, država 
dimije - široke ženske hlače posebnog kroja 
dibiduz - potpuno, do kraja 
din i iman - islamsko vjerovanje 
dini-islam - vjerozakon 
divan - vijeće, savjet 
divanija - sulud 
divhana - široko predsoblje na katu 
divit - pisaći pribor 
dizdar - zapovjednik tvrđave 
dohaberiti - dojaviti 
dohakati - dodi nekome glave 
dokunisati - dodijati, naškoditi 
dolaf - zidni ormar, plakar 
dost - prijatelj 
došlo - došljak 
dova - molitva, blagoslov 
dovale - zbogom 
dram - mjera za težinu, 3,207 grama 
dunjaluk - ovaj svijet 
dušek - vunena postelja 
duvar - zid 

DŽ 


džaba - besplatno, uzalud 

džaiz - dopušteno 

Dželaluddin Rumija - islamski filozof i mislilac (1207-1273) 

džam - staklo 

džan - duša 

džanfez - vrata svilene tkanine 

džehennem - pakao 

dželep - stado 

dželepčija - trgovac stokom 

džem - žvale 

džemat - skup vjernika koji zajednički obavljaju molitvu 

džematile - zajednički 

džematlija - član jedne vjerske općine, jedan od onih koji 
skupno obavljaju molitvu 

dženaza - muslimanski sprovod 

džennet - raj 

džennetlija - onaj koji je zaslužio raj 

dževap-odgovor, račun 

džin - duh, demon 

džoka - vrsta kaputa 

džuba - mantija 

džuzdan - novčanik 


Đ 


đelabija - vrsta duge košulje 

đemija - lađa, brod 

đerđef - drveni okvir na kojem je razapeto platno za vez 
Đerdelez Alija - legendarni muslimanski junak 

đevđir - posuđe za cijeđenje 

đizlija - bludnica 

đoja - tobože 

đugum - bakreni sud za vodu, veći 
đul - ruža 

đulsija - ružina vodica 

đunah - grijeh 


E 


Ebu Bekir - prvi od četvorice velikih halifa poslije 
Muhammeda, a.s. 

edžel - sudnji das, smrti 

efendija - gospodin 

efendisi benum - gospodin moj 

efendum - gospodine moj 

ej - dovale - zbogom, s vašim blagoslovom 

ekmešćija - pekar 

eksikluk - kob, nesreda, Božja kazna 

El-Fedžr - sura iz Kur' ana 

emer - zapovijed, odredba 

esnaf - zanatski ceh 

esnafbaša - starješina zanatskog ceha 

ešek - magarac 

ešraf - prvaci, aristokracija 

evet - tako je 

evlad - potomstvo, djeca, dijete 

evlija - sveti čovjek 

ezan - poziv na molitvu 

ezijet - uznemiravanje, kinjenje 


F 


farz - stroga islamska zapovijed 

Fatiha - prvo sure Kur'ana 

feredža - vrsta ženskog ogrtača od dohe za izlazak iz kuće 
ferman - sultanov ukaz 

fetva - šeriatsko-pravna decizija 

fermen - vrsta prsluka 

firale - lahka obuda 

firaun - Cigan 

firdevsi - raj 

frća - četka 

fukara - siromah 

furda - utroba zaklane životinje 
firsat - samovolja 


G 


gajb - nevidljiv 

Gazi Husrevbeg - turski namjesnik u Bosni (od 11521-1541. 
godine), osnivač brojnih zadužbina vjersko-prosvjetnog, kulturnog, 
privrednog i utilitarnog karaktera, te veliki graditelj Sarajeva 

gazija - junak, pobjednik 

gasal - onaj koji kupa mrtve 

gedželuk - vunena kućna haijina, noćna odjeća 

gibet - ogovaranje 

gizdati se - kititi se, dotjerivati se 

glibav - ljigav 

groš - srebreni novac 

grohnuti - oslabiti 

gurabija - okrugli kolad 


H 


haber - vijest 

ni habera - ni brige 

habit - fratarski ogrtač 

hafiz - onaj koji zna cijeli Kur'an napamet 
harambaša - nadrabin 

hair - sreća, dobro 

hairli - sretno 

hair-sahibija - dobrotvor 

hajat - hodnik 

hajdarija - vrsta gornje derviške odjeće 

hajrat - dobro djelo, dobročinstvo 

hajrola! - koje dobro 

hajvan - životinja, stoka 

hak - pravo, pravda 

hal - stanje 

hala - zahod, nužnik 

halakati - vikati, derati se 

halaliti - oprostiti 

halka - kolut, karika 

halva - slatko jelo 

halvat - velika soba u prizemlju 

halvatić - mala soba u prizemlju 

hamal - nosač 

hamam - kupatilo 

hamamdžija - upravitelj kupatila 

ham-pamuk - fini pamuk 

hamsin - drugi period zime, od 31.1 do 21.111. 

hamur - tijesto 

hanedan - gostoljubiv domaćin 

hanuma - gospoda 

haraba - ruševan 

haram - zabranjeno, griješno 

haramiti - prokleti 

harem - ograđeno džamijsko dvorište, žensko odjeljenje u 
kući 

harf - slovo 

haruniti se - obijestiti se 

hasna - korist 

hasta - bolesnik, bolestan 

hasati - poricati 

hator - volja, misao 

haufli - turobno, mračno 

hava - zrak 

havadis - novost 

hazna - blagajna 

hazreti Israfil - melek koji će objaviti početak Sudnjeg dana 

hazreti Mevlana - počasna titula za islamskog učenjaka i 
filozofa Dželaluddina Rumija 

hazreti Omer - drugi veliki halifa poslije Muhammeda, a.s. 

hedija - dar 

hefta - sedmica 

hićaja - priča 

hilafetnama - ovlaštenje, svjedodžba, diploma 

hizmet - dvorenje, služenje 

hliniti - plakati, sliniti 

hodža - muslimanski svećenik 

horoz - pijevac 

horoziti se - praviti se važan 

hrka - gornja haljina postavljena pamukom 

hrsuz - lopov 

hud - jedan 

hudnik - jadnik 

hudnica - jadnica 

hudjeti - jaditi, žaliti, bolovati 

huja - ljutnja, srdžba 

huktati - pri derviškom obredu izgovarati ,,Hu-Hu" (Allah, 
Allah!) 

hurija - rajska djevica 

hurma - datulja 

hurmet - poštovanje 


I 


Ibadet - moljenje Bogu 

ibrik - bakreni sud za vodu (manji) 

ićindija - treća dnevna molitva, između podneva i večeri 
idara - izdržavanje 

iftar - većera kojom se završava dnevni post 


232 


igirmiluk - sitni turski dukatić (dvadeseti dio dukata) 

ihvan - brat u derviškom redu 

ikrariti- odlučiti se za odlazak na hadž u Meku 

iladž - lijek 

ilahija - pobožna pjesma 

ilham - nauka, znanje 

imam - muslimanski svećenik koji predvodi u skupnoj 
molitvi 

imamluk - vršenje imamske dužnosti 

imaret - javna dobrotvorna kuhinja 

insan - čovjek 

insansko sure - ljudski oblik 

inšallah - ako Bog da! 

istigfar - pokajanje, traženje oprosta 

isijot - začin za salep 

iskandžijati - istući kandžijom 

išaretiti - sporazumijevati se mimikom 

išehati se - procvjetati 

itikad - vjerovanje 

iz ćusteka - s mjesta 

izdegenečiti - istući 

izdegenečiti - istući 

izun - dopuštenje 


J 


jabandžija - stranac, tuđin 

jacija - posljednja večernja molitva, dva sata nakon zalaska 
sunca 

jag - mirisno ulje 

jalan - lažan 

jagluk - duguljasti zlatom izvezeni rubac 

jangija - požar 

japija - drvena građa 

Jasin - 36. sura Kur' ana 

jašmak - bijela koprena 

jehudija - Jevrej 

jekdur Allah! - Bog je jedan 

jalandži-dolma - nadjev od pirinča, luka i peršuna u listu 
vinove loze, pržen na ulju 

jazuk - šteta 

jazija - pismo 

janičar - rod turske vojske 

jazuk ti bilo! - sram te bilo! 

jeničarski aga - jeničarski zapovjednik 

jeničarski Sadžak - jeničarski štab 

jemek - pripremljeno jelo 

jemenija - veliki rubac za podvezivanje glave 

jemin - zakletva 


K 


kabast - krupan, velik 

kabul - uslišan 

kabur - grob, raka 

kaderija - pripadnik derviškog reda, čiji je osnivač Abdul- 
Kadir 

kadićevci - puritanci 

kadija - šeriatski sudac 

kahva - kafa, kafana 

kahve-odžak - otvoreni odžak gdje se priprema kahva 

kajsar - crveno obojena kozja koža 

kalaisan - prevučen kalajem 

kamarija i kamerija - vrsta balkona okrenuta prema dvorištu 

kamilavka - visoka kapa pravoslavnih svećenika 

kanat - krilo vrata 

kandilj - kandilo 

kandisati - zaudarati 

kantar - vaga 

kanun - zakon, pravilo 

kapija - vrata 

kapudan - (ponorski) kapetan 

kasap - mesar 

kasida - pjesma u kojoj se neko pohvaljuje ili uzvisuje 

katil - ubica, krvnik 

katul-ferman - smrtna presuda 

kauk - kapa od debele vunene ili pamučne tkanine 

kaum - skupina, narod 

kaurma - vrsta prženog (konzerviranog) mesa 

kazan - veliki bakreni kotao 

kavaz - svilar, posamentir 

Kevser-vrelo - džennetsko vrelo 

Kibla (kibla) - strana svijeta prema kojoj se muslimani 
okreću pri obavljanju molitve (Kaba u Meki) 

Kijametski dan - Sudnji dan 

kirija - zakupnina 

klanjati - moliti se Bogu 

kođoja - tobože 

kol-ćehaja - zapovjednik strafe 

komšija - susjed 

komšiluk - susjedstvo 

kona - susjetka 

konak - rezidencija 

konšipka - vratašca u susjednu bašču 

kontuš-ćurak - vrsta kaputa 

koporan - vrsta gornje odjeće 

korkaluk - ograda 

krneta - duhački instrument, klarinet 

krzatma - jelo od dinstanog mesa s varivom 

kubura - nadgrobni sanduk presvučen čohom 

kaburlija - mala puška koja se zadijeva za pojas, futrola 

kucnuti - šlagirati se 

kudret - Božja moć 

kudret-deve - tajanstvene, nevidljjive deve 

kumaš - vrsta platna 

kumrija - vrsta ptice 

Kur'an - muslimanska sveta knjiga 

Kur'ani-azimušan - uzvišeni Kur'an 

kurban - brave ili goveče kolje se koje uz muslimanski 
praznik Kurban-bajram 

kušanma - svečanost prilikom prevodenja šegrta u kalfe i 
kalfi u majstore 

kušatisavanje - opasivanje novih kalfi odnosno majstora 
pregačom prilikom kušanme 

kutarisati se - riješiti se, spasiti se 

kuvet, kuvvet - snaga, sila 


L 


lata - tanki hodžinski ogrtač 

leden - lavor 

levha - kaligrafski ispisan i uramljen citat iz Kur'ana ili kakva 
mudra izreka 

log - ležaj 

lola - skitnica 


M 


madžnn - uvaren med, afrodizijak 
magaza - magacin 

magfiret učiniti - biti oprošten, oprostiti 
mahala - gradska četvrt 

mahaljani - stanovnici mahale (ulice) 
mahrama - ubrus 

mahsuz - poseban, naročit 

maksum - nejako dijete 

mahzar - peticija 

mal - imetak 

malimejt - rasprodaja zaostavštine iza umrlog 
mandal - zavor 

mangala - sud posebnog oblika u kojem se drži žeravica 

mani - zavidan 

marifetluk - vještina, majstorija 

mašallah! - izraz radosti ili dopadanja 

matuh - senilan 

maven ili mavi - modar, plav 

mazlum - naivčina 

medresa - viša muslimanska vjerska škola 

mehkema - sudnica 

mejit - mrtvac 

mekteb - muslimanska osnovna vjerska škola 

melek - anđeo 

memla - vaaga 

meraja - ledina 

merdevine - stepenice 

merhaba - muslimanski pozdrav 

merhamettli - milostiv 

Mesnevija - filozofsko-mistični spjev islamskog mislioca i 
filozofa Dželaluddina Rumija 

mestve - duboka obuća od mehke kože bez peta 

mešhur - cijenjen, poznat 

mezar - grob 

mevlevija - pripadnik derviškog reda čiji je osnivač Mevlana 
Dželaluddin Rumi 

mihrab - mjesto u pročelju džamija odakle imam predvodi 
skupnu molitvu 

millet - narod, nacija 

minber - džamijska govornica 

minder - sećija 

mizan-terezije - vaga na kojoj de se na Sudnjem danu mjeriti 
dobra 1 zla djela 

mlivo - brašno 

mrena - bijela navlaka na oku, katar 

mrven - malo 

muderris - profesor, nastavnik medrese 

mudžellit - knjigovezac 

muftija - najveći muslimanski svećenik u jednom okrugu ili 
pokrajini (kao kod kršćana biskup) 

muhanat - osjetljiv 

muhareba - gužva, rat 

muhtač - ovisan 

muhtar - starješina gradske mahale ili sela 

mula, mulla - vrhovni kadija u sjedištu provincije, učen 
čovjek 

mumdžija - svjećar 

mumin - vjernik, musliman 

munafik - licemjer 

munasibhb - umjesno 

murećef - vrsta tinte 

murtat - izdajica 

Musaf - ispisan Kur'an 

musafir - gost 

mušebak - drvene rešetke na prozoru 

muštuluk - bakšiš za dobru vijest 

mutevelija - upravitelj vakufa (vjerske zaklade) 

mutvak - kuhinja 


N 


nadolmljen - nadjeven 
naduravati se - natezati se 
naerendan - nastrugan 
nafaka - opskrba 

nafakali - lagodna izdržavanja 
nahoš - neraspoložen, nezdrav 
naj - tanka, dugačka frula od trske 
nakastiti - naumiti 

naklati - ujesti 

nakrke - na leđima 

nalet ga bilo - proklet bio 

naletosum - đavo ga odnio 
nalune - vrsta drvene obuće 
nam - ponos 

namli - ponosan 

namaz - obredna molitva 
nana - metvica 

nargila - istočnjačka naprava za pušenje 
nasihat - savjet 

nauditi - naškoditi 

nefs - strast, seks 

nejse - kako mu drago, makar 
neuzubillah! - Bože sačuvaj 
nijaz - naklon 

nimet - Božja blagodat, jestivo 
nišan - nadgrobni kamen 


O 


obaška - posebno 

odaja - soba 

odbenetati - protumačiti 

odunluk - drvenica 

ofukariti - osiromašiti 

oka - mjera za težinu (1,285 kg) 
okaharen - rastužen, tužan 
oklagija - štap za razvijanje tijesta 
okokati - provesti se 

okujisati - pozivati ( s munare) na molitvu 
opervažen - uokviren, obrubljen 
ordija - vojska 

otur - sjedi 

ovarisati - nabasati, pogoditi 
ozajifiti - oslabiti 

ozuhuriti - pojaviti se 

P 


papučluk - prostor kod ulaznih vrata u kuću gdje se skida 
obuća 

parmak - grubo istesana daska na ogradi 

parnjak - vršnjak 

pasvandžija - noćni čuvar 

paščinje - psi 

patlidžan - paradajz 

pehlivan - akrobat na Žici 

peke! - dobro! važi! 

pendžer - prozor 

perda - pregrada 

peškun - okrugli stolić 

peštahta - vrsta klupe za knjige i spise 

peštemalj - pregača 

pezevenk - svodnik, pokvarenjak 

pilav - gusto svarena riža 

pir - starješina derviškog reda 

pirinač - riža 

plah - dopadljiv 

plaho - lijepo, dopadljivo 

pomiljati se - pojaviti se, izbiti 

poselamiti - pozdraviti 

post - mjesto 

postule - lagana plitka obuća 

potvoriti - obijediti 

povekiliti - opunomoćiti 

prekardašiti - pretjerati 

prijevornica - Zavor 

prtokal - narandža 

prva - prvak 

pula - dugme, glava od klinca 

pusat - oružje 

pustekija - učinjena koža bravčeta sa koje nije ostrižena vuna 

R 


rahat - zadovoljan, smiren 

rahmani - na pravom putu 

rahmetli - umrli, pokojni 

raht - konjska oprema 

raja - nemuslimanski podanici u Turskoj Carevini 
razgaliti - riješiti se brige 

razi - saglasan, zadovoljan 

raziluk - saglasnost, zadovoljstvo 

rezil učiniti - osramotiti 

ridžal - dostojanstvenik velikaš 

rijaluk - licemjerje 

rohnuti - željeti, zadovoljan biti, cvasti od veselja 
rospija - bludnica 

rušvet - mito 


S 


sabah - zora, prva dnevna molitva 

saburiti - biti strpljiv, savladati se 

sadaka - milostinja 

saf - red vjernika za vrijeme obavljanja zajedničke molitve 

sahan - bakreni tanjur 

sahat-kula - toranj sa satom 

salavat - prizivanje Božjeg blagoslova na Muhammeda, 
sallallahu alejhi ve-s-selem - ( Bog mu se smilovao i spasio ga ) 

salep - toplo zasladeno piće od korijena istoimene biljke 

salepčija - prodavač salepa 

santrač - kamen ograda oko groba 

sarač - zanatlija koji izraduje predmete od kože 

saraf - mjenjač 

sarafnica - mjenjačnica 

saransak - bijeli luk 


241 


saz - kardofoni muzički instrument, vrsta tambure s dugačkim 
vratom 

sehara - drveni sanduk ukrašen obojenim limom i kožom 

seiriti - posmatrati, pratiti, uživati gledanjem 

selamluk - muška odaja u muslimanskoj kući 

serdžada - manji ćilim na kojem se obavlja molitva 

serdengečtija - jeničar, jurišnik 

sermija - glavnica 

sevab - dobro djelo, Božja nagrada za dobro djelo 

sevdisati - voljeti 

sevlija - čempres 

sidžil - sudski protokol 

sijeda - stara 

silah - široki kožni opasač Za novac i oružje 

simahana - prostorija u tekiji u kojoj se obavlja derviški 
obred-zikr 

sirat-ćuprija - most iznad pakla 

sobet - razgovor, sijelo 

sofa - uzdignuti prostor uz džamiju 

softa - učenik vjerske škole, medrese 

soha - kolac 

sokak - ulica 

spahija - posjednik, leuski konjanik 

stelja - osušeno bravče 

stojnik - starosjedilac 

streha - dio krova koji se pruža preko zida na ulicu ili 
dvorište 

sudžuka - kobasica od bravljeg ili goveđeg mesa 

sultanija - princeza, careva kćerka 

sunetiti - obrezivati 

sur - truba koja de najaviti Sudnji dan 

sure - oblik, slika 

surgunluk - progonstvo 

svjetlica - munja 

vm 


S 


šadrvan - vodoskok 

šargija - vrsta tambure 

šarpelj - kožna torba 

šart - osnovna stvar 

šćemlija - niska stolica 

šeftelija - breskva 

šeh - starješina tekije 

šehadet - osnovno vjersko svjedočenje 

šehadet-kelima - rečenica kojom se izriče osnovno vjersko 
osvjedočenje 

šehadet potegnuti - izreći šehadet-kelimu 

šeher - veliki grad 

šehit - mučenik, onaj koji je poginuo Za vjeru 

šeho - pravednik, pobožan čovjek 

šejtan - vrag 

šejtanluk - vragolija 

šejhu-l-islam - vrhovni vjerski poglavar u Turskoj Carevini 

šemadan - 1. vrsta društvene igre, 2. svijećnjak 

šerbe - slatki napitak 

šeriat - islamsko pravo 

šilte - vuneni dušečić (madrac) za sjedenje 

šinik - šuplja mjera za žito 

šiša - boca (flaša) 

šiše - tavanica 

škembe - želudac 

šljeći - saći 

šmagati - željeti 

štaka - štap 

štogoderce - štogod 

štrecnuti - stresti se, prepasti se 

šubha - sumnja 

šućur - hvala 

šuplja tahta - sto za kupanje mrtvaca 

T 


tabak - obrtnik koji štavi (učinja) kože 

tabati - gaziti, hodati 

tabija - bastion 

tabiriti - tumačiti 

tabor-imam - vojni svećenik 

tabut - mrtvački lijes 

tabutčija - onaj koji pravi lijesove 

tadž - kruna 

tafra - galama, napad riječima 

takiša - vrsta kruške 

takum - pribor, servis 

talambas - vrsta bubnja 

tamburati - svirati uz tamburu 

tarabe - ograda od dasaka 

tarih - kronogram 

tarih ebdžed hesabom - kronogram u kojem zbir brojčane 
vrijednosti slova daje određeni datum (smrti, izgradnje) 

tas - vrsta metalne posude (za piće ili u kupatilu za 
polijevanje) 

tatar - glasnik, poštonoša 

teferič - zabavljanje u prirodi 

teferičli - dopadljivo, zabavno 

tefter - bilježnica 

tekbir - ponavljanje riječi ,,Allahu ekber,, (Bog je najveći) 

tekija - zgrada u kojoj se sastaju derviši 

temenna(h) - pozdrav rukom 

tenešir - stol za kupanje mrtvaca 

terđah - stol, tezga 

ters - prznica, čovjek prijeke naravi 

terzija - krojač 

tesavvuf - mistika 

teslim-taš - derviški amblem 

tespih - brojanice 

testija - zemljani sud za vodu 

tevećelija - luckast čovjek 

teviliti - tumačiti 

titizluk - tvrdičluk 

tobe doći - pokajati se 

tomake - visoka ženska žuta cipela od mehke kože bez peta 
topal - hrom čovjek 

topalast - hrom 

topčija - artiljerac, onaj koji ispaljuje topove 

toprak - domovina 

tug - znak pašinskog dostojanstva 

tuhaf - čudnovat, na svoju ruku 

Tundžina salavat - posebna dova (molitva) za oprost 1 spas 
turbe - mauzolej 

turbedar - čuvar turbeta 

Turkuša - Turčin (posprdno) 

turnadžija - rod jeničarske vojske 


U 


uberebatiti se - izvršiti nuždu u gaće 
učiti - čitati (Kur' an) 

učkur - svitnjak 

uditi - škoditi 

ugursuzluk - neurednost 

ular - podvodac za konja 

ulema - množina od alim - učen čovjek, teolog 
umeračiti - žudjeti za nečim 

unkas - prednji dio sedla, jabuka 
ureziliti - obrukati 

uzajmiti - posuditi 


V 

vakat - vrijeme, dnevna molitva 

u vakat - na vrijeme 

vakti sahat - smrti čas 

vallahi! - tako mi Boga! 

valija - guverner 

vaziti - pripovijedati 

vekil - zastupanje 

ve-la havle ve-la kuvvete - pobožna izreka kojom se izražava 
čuđenje 

veremiti - duboko čeznuti 

vezir - ministar, guverner pokrajine 

vudžud - tijelo, organizam 


Z 


zagarija - gunj od smeđeg sukna (iz bugarske Zagore) 
zahašati - zanijekati 

zaif - slab, iscrpljen 

zaintačiti - navaliti s pitanjem ili zahtjevom 
zajordamiti - uzoholiti se 

zakapariti - zaključati 

zalim - nasilnik 

zamandaliti - zatvoriti vrata mandalom - zavorom 
zaptija - stražar 

zar - kocka 

zgodan - dopadljiv, bogat 

zijafet - gozba 

zijaret - obilazak, posjet 

zikr - veličanje Boga pri derviškom obredu 

zil - muzički instrument 

zimija - nemuslimanski podanik u Turskoj Carevini 
zulum - nasilje 

zumurlut - smaragd 

zurla - vrsta svirale 

MAHALE I OBJEKTI 


Buzadži-hadži-Hasan mahala - sadašnja Kaukčije Abdulah- 
efendije ulica (Logavijina). 

Dženetića konak - nalazio se nedaleko od Tržnice u M. Tita 
ulici, na mjestu sa sadašnje zelene pijace. Porušen 1942. godine. 

Gazi Husrevbegov hamam - sadašnji Hamam-bar kod 
Katedrale. 

Gazi Isabegov hamam  - istoimeno javno kupatilo pokraj 
Careve džamije. 

Hadži Sinanova tekija na Vrbanjuši - postoji i danas, a 
nalazi se na uglu ulice Remzije Omanovića i Golobrdica ulica. 

Jahja - pašina mahala (Ćurčića mahala) — današnja dr. 
Jovana Kršića ulica. 

Jalija - prostor uz lijevu obalu Miljacke, iznad Gradskog 
kupatila. 

Kapija (jeničarski štab) - nalazio se na mjestu gdje se danas 
nalazi Kadetrala. 

Latinluk - predjel uz desnu obalu Miljacke, na prostoru 
između Principova mosta i mosta Ćumurija. 

Mevlevijska tekija na Bembaši - nalazila se na desnoj obali 
Miljacke, nasuprot željezne brane. Porušena 1957. godine. 

Soukbunarski gaj - prostirao se na padinama ispod i iznad 
sadašnje željezničke pruge, između ulica Podgaj i Soukbunar. 

Šeherćehajina ćuprija - most kod Vijećnice. 

Tašlihan - veliki kameni han, nalazio se na prostoru gdje je 
sada bašča hotela. ,,Evropa" Izgorio u velikom požaru 1879. godine. 
Ostaci zidina vide se i danas 

Tvrđava - nalazi se iznad Vratnika, pri vrhu sadašnje Alekse 
Šantića ulice, nasuprot Višegradske kapije. Tvrđava, koju je 
restaurirala bivša austrougarska vojska, postoji 1 danas. 

Buzadži-hadži-Hasanova džamija - nalazi se na uglu 
Svetozara Markovića i Kaukčije Abdulah-efendijne ulice. 

EL-KALEM 


